
ANTROJO LEIDIMO PRATARMĖ 


Švenčiant Lietuvos krikšto 600 metų jubiliejų, Šventasis 
Tėvas Jonas Paulius II 1987 m. birželio 29 d. paskelbė ar- 
kivyskupą Jurgį Matulaitį-Matulevičių Palaimintuoju. Si 
džiaugsminga žinia sutapo su akivaizdžiu stebuklu — mūsų 
tauta vėl atgimė ir kaip 1918 metais staigiai ėmė veržtis į 
laisvę. Matyt, neatsitiktinis sutapimas ir tai, kad šis dvasios 
milžinas, visą savo gyvenimą paaukojęs tėvynei, pirmaisiais 
nepriklausomybės metais tapo Vilniaus vyskupu ir daug nu- 
veike, kad Lietuva vėl atgautų deramą vietą tarp kitų tau- 
tų, o dabar, kai nepriklausomybę atkuriame irgi sudėtingo- 
mis sąlygomis kaip ir tuomet, Jurgis Matulaitis tampa 
mums pavyzdžiu, rodančiu, kaip reikia blogį nugalėti geru- 
mu, kaip atgauti visišką laisvę 17 tapti kūrybinga demokra- 
tiška visuomene. Siandien daugelis mūsų, dėl kol kas ribotų 
katalikiškos spaudos galimybių nepažindami šios kilnios as- 
menybės, nesuvokiame, kodėl Jurgis Matulaitis, o ne kuris 
nors kitas tapo visos tautos ir kiekvieno mūsų globėju bei 
mokytoju. 

Suprasdami šią mūsų visuomenės padėtį ir siekdami ją 
bent kiek pagerinti, ryžtamės Lietuvos skaitytojui pateikti 
1971 m. Jungtinėse Amerikos Valstijose išleistą kunigo S5ta- 
sio Ylos (1908—1983 m.) biografinę apybraižą , „Jurgis Matu- 
laitis“. Palaimintojo gyvenimą autorius aprašo, remdamasis 
įvykiais, pokalbiais, dienoraščių ir laiškų ištraukomis, buvu- 
sių mokinių ir bendradarbių liudijimais. To meto istorinė 
aplinka buvo audringa ir prieštaringa, kupina politinių ir 
tautinių aistrų. Arkivyskupo Jurgio Matulaičio asmuo ir 


vaidmuo šiuose įvykiuose daugeliui skaitytojų bus tikras at- 
radimas. Nuostabus lietuvis, dvasios milžinas pristatomas re- 
aliai, nuoširdžiai ir pagarbiai. Knyga nuo pirmųjų puslapių 
patraukia skaitytoją. Apskritai svarbiausias S. Ylos raštų 
bruožas — įdomiai ir aktualiai, gyvai ir vaizdžiai charakteri- 
zuoti istorinius įvykius bei asmenybes*. 

Knygos kalba, galima sakyti, beveik netaisyta, visų pir- 
ma patikslinti ir suvienodinti kai kurie terminai, vietovai- 
džiai ir pavardės, be to, atnaujinta knygos iliustracinė dalis. 

Nuoširdžiai dėkojame Patnamo (Putnam, JAV) Svč. Mer- 
gelės Marijos Nekaltojo prasidėjimo seserų vienuolijai už su- 
teiktą teisę pakartotinai išleisti šią knygą. Taip pat tariame 
ačių už patarimus ir pagalbą Bažnytinės informacijos tary- 
bos pirmininkui J. E. vyskupui Juozapui Matulaičiu, kuni- 
gui Pranui Račiūnui, Lietuvos marijonų vadovui, ir kunigui 
Jonui Borutai, Lietuvos jėzuitų provincijolui. 

"Tikimės, kad antrasis knygos leidimas, padės Lietuvos 
žmonėms geriau pažinti naująjį mūsų Palaimintąjį ir sekti 
juo. 


Leidėjai 


| Išsamiau apie autorių ir jo kūrybą žr.: Merkys V. Stasys Yla ir 
jo atsiminimai//Yla S. Žmonės ir žvėrys Dievų miške. K., 1991. P. 
388—398. 

Prisimenu 


Buvo 1926 metai, sausio 18 diena. Arkivyskupas Jurgis 
Matulaitis, naujasis apaštalinis vizitatorius Lietuvai, lankė 
Kauno kunigų seminariją. Iškilmės vyko didžiojoje seminari- 
jos auditorijoje. Klierikai laukė svečio susitelkę, ir jis atėjo 
lydimas mūsų vyskupų bei prelatų. Zengė per salę paprastu, 
ramiu žingsniu. Ramybė dvelkė iš jo veido. Nesistebėjo nei 
gausiu jaunų žmonių būriu, nei jų ovacijomis. 

Zengė tiesiai į katedrą, iš kurios profesoriai kalbėdavo 
studentams. O virš jos, sienoje, buvo įmūryta juodo marmu- 
ro lenta su aukso raidžių įrašu lotynų kalba: „Iš šios vietos 
1920 metais sausio 30 dieną kalbėjo apaštalinis vizitatorius 
mons. Achilles Ratti, dabartinis popiežius Pijus XI“. Lipda- 
mas į katedrą, svečias pastebėjo šį įrašą ir pradėjo savo žo- 
džius apie tą, kuris prieš septynetą metų buvo prabilęs šios 
seminarijos auklėtiniams. Pasakojo apie Achilles Ratti kaip 
mokslininką, Milano Ambraziejaus biblictekos (Biblioteca 
Ambrasiana) prefektą, turėjusį reikalų ir pažinčių su mokslo 
pasauliu. Jis buvęs ir didelis sporto mėgėjas, alpinistas. 

Arkivyskupo J. Matulaičio kalba priartino mums popiežių 
kaip asmenį. Bet kartu įdomus pasidarė pats kalbėtojas. Bū- 
tum galėjęs klausytis ir klausytis. Kalbėjimo būdą sunku net 
nusakyti. Žodžiai paprasti, forma vaizdi, laikysena santūri, 
kukli. Nebuvo jo kalbėsenoje nieko, kas verstų Zavėtis ar 
stebėtis. O tačiau viskas smigo į sąmonę, į širdį. 

Buvo tai trumpi įspūdžiai. Arkivyskupo asmuo švystelėjo 
ir nusėdo kažkur giliau, ir nebeišdilo kartu su jo žodžiais, 
veidu ir tomis nuostabiai giliomis akimis. 


1927 metų sausio 27-osi0s rytą ar pusiaudienį pradėjo 
gausti Kauno bažnyčių varpai. Kilo įtarimas, kad įvyko kaž- 
kas nepaprasta. Tuoj buvo pranešta, kad Hagentorno ligoni- 
nėje mirė arkivyskupas J. Matulaitis. Visus apgaubė liūdesys 

ir rimtis. Rodos, popiety atskubėjo pas mus kunigas profeso- 
rius I. Cesaitis, buvęs prie arkivyskupo paskutinėmis valan- 
domis. Buvo susijaudinęs, pasakojo, kaip arkivyskupas davęs 
paskutinius nurodymus marijonams, kalbėjęs priešmirtines 
maldas lotyniškai, liepęs gailestingajai seseriai pasaulietei 
klauptis prie jo lovos ir kartoti jo zodzius, kurie buvo 
Svč. Mergelės Marijos Nekaltojo prasidėjimo seserų vienuoli- 
jos įžadų formulė. Paskutiniai jo žodžiai buvę: „Rikiuokitės 
ir pasišvęskite!" Visos aplinkybės, prisimenu, mums atrodė 
nepaprastos. 

Buvau antrametis seminarijos auklėtinis, tad nesitikėjau, 
kad mane su kitu vyresniu klieriku siųstų į Hagentorno ligo- 
ninę budėti prie mirusiojo arkivyskupo. Buvo gal aštunta 
valanda vakaro, kai mudu pasiskambinom į ligoninės duris. 
Ta pati gailestingoji sesuo, kuriai arkivyskupas buvo padik- 
tavęs vienuolės įžadus, įleido mus į vidų ir įvedė į velionio 
kambarį. Jis gulėjo toje pačioje lovoje, kurioje mirė. Buvo 
dar nepašarvotas, atrodė miegantis, ligi pusės užtiestas antk- 
lode. Veidas ramus, kaip miegančio, tik išvargęs. Rankos su- 
nertos ant krūtinės lyg maldai. 

Mes suklupome prie pat lovos. Mūsų žvilgsnis visą laiką 
buvo įsmeigtas į velionio veidą. Rodos, šiandien jį matau, 
kiek pasikreipus į mus. Pakritusių plaukų sruogos savo 
spalva beveik susiliejo su išbalusiu veidų, kuris buvo mielas, 
traukte traukė į save, ir, man rodos, mudu. daugiau į jį 
žiūrėjome, negu meldėmės. 

Sausio 28 dieną lydėjome arkivyskupo kūną iš ligoninės į 
Marijonų* bažnytėlę. Buvo šaltas vakaras. Žmonių gatvėse 
buvo nedaug. Be mūsų, klierikų ir kunigų, giedančių pakai- 
tomis psalmes, lydėjo studentų atstovai ir nemažas būrys 
pasauliečių. Ilgai mus sekė Karmelitų** bažnyčios varpai, 
paskui prisijungė Įgulos, pagaliau — mažiausias Marijonų 
(Saričių) bažnytėlės varpas. Šią vietą pasiekus, pašarvojus 
velionį bažnytėlėj, vėl pamačiau jo veidą, atidengus karstą. 
Neskubėdami skirstėmės iš bažnytėlės. Neprisimenu, ar taip 
buvo patvarkyta, ar toks buvo tada mano noras, kad iš 
bažnytėlės išėjau su paskutiniaisiais, tebežvelgiančiais į velio- 
nio veidą. 

Laidotuvių dieną, sausio 29, arkivyskupo karstas buvo 
perneštas į katedrą. Iškilmingoms pamaldoms suplaukė tiek 
žmonių, kad milžiniška katedra buvo kimšte prikimšta. Buvo 


"Šv. Gertrūdos. — Red. 
Sventojo Kryžiaus. — Red. 


prezidentas A. Smetona, vyskupai, prelatai, diplomatai, vy- 
riausybės ir kariuomenės atstovai. Buvo 17 studentų, miesto 
darbininkų, apylinkės kaimiečių. Visi, sakytum, jautė parei- 
gą, nekviečiami i: neraginami, atsisveikinti su tuo, kuris 
mokėjo suprasti ir mylėti visus. 

C. Sasnausko Missa de Reguiem giedojo operos choras, 
tad klierikai choristai buvome laisvi. Man vėl teko būti arti 
karsto, nes buvau paskirtas laikyti žvakę prie vyskupo Karo- 
so. Tai man leido iš arti stebėti ir girdėti atsisveikinančiųjų 
kalbas prie katedros rūsio. Buvo pirmos laidotuvės, kokias 
ligi tol ir po to esu matęs, kurios išsiskyrė iš kitų kažkuo 
nelengvai aptariamu. 


Po keleto metų, kai Kauno rūsius: buvo užliejęs potvynio 
vanduo, mus pasiekė zinia, kad buvęs išjudintas arkivyskupo 
J. Matulaičio karstas. Po to rūsys buvo vėdinamas ir jo du- 
zys laikomos atviros. Kartą teko įeiti į vidų. Tikrai karstas 
buvo kiek pakreiptas iš savo vietos. Kiti — Valančiaus, Pa- 
liulionio, Cirtauto — Žemaičių vyskupų karstai buvo savo 
vietose. Ar tai, kad šis karstas buvo paliestas, ar dėl to, 
kad jis aukščiau kitų iškeltas, ar tie visi buvę įspūdžiai iš 
seniau, vertė jam skirti ypatingą dėmesį. Rodos, visų mūsų 
sąmonėj anksčiau neaptarti įspūdžiai buvo jau išsikristalizavę 
į kanauninko J. Tumo žodžius „jis mirė in odore sanctitatis 
— šventumo kvapsnyje“. 

Išjudintas Kauno katedros rūsyje, J. Matulaitis pagaliau 
turėjo visai išsikelti — grįžti į gimtinės Marijampolės, Mari- 
jonų centro, bažnyčią. Tai buvo 1934 metų rudenį, spalio 
mėnesį. Buvau tada kunigas, antrametis. Prisimenu, spaudoje 
buvo paskelbta paprasta žinia, kad bus J. Matulaičio kūnas 
perkeltas iš Kauno į Marijampolę. Nebuvo jokio ypatingo 
garsinimo. Pasiruošimas perkelti daugiau rūpėjo Marijampo- 
lei, o Kaune, rodos, nebuvo jausti nieko, kas atkreipių žmo- 
nių dėmesį. Pagaliau buvo prabėgę jau keletas metų, kurie 
turėjo isdildyti gyvus velionio prisiminimus. Tačiau Kaunas 
vėl parodė nelauktą dėmesį. Mane stebino, kad kunigų atvy- 
ko net iš tolimų Lietuvos vietų ir jų buvo gausu. Vėl su- 
plaukė nekviestos žmonių minios, kurios palydėjo arkivysku- 
po kūną ligi Kauno stoties. 

Negreitai teko nuvykti į Marijampolę. Jau iš kitur buvo 
pasiekusios žinios apie žmonių pamaldumą prie jo sarkofago. 
Atvykęs radau koplyčią, kur po grindimis buvo jo karstas, o 

sienoje — bareljefas. Buvo ir žmonių, kurie čia meldėsi. Ne- 
prisimenu, ar ko specialiai prašiau, bet jutau norą užtrukti 
ilgiau. 


1945 metų gegužės pradžioje trys lietuviai, du pasaulie- 
čiai ir asšai, išlaisvinti iš vokiečių kaceto, ieškojome kelio į 
Lietuvą. Mums buvo pasakyta, kad Varšuvos marijonai galį 
turėti žinių apie padėtį tėvynėje. Užsukome į jų vienuolyną 
Varšuvos priemiestyje  Pragoje.  Laukiamajame radome 
J. Matulaičio fotografiją šalia Pijaus XI. Marijonai mus išal- 
kusius pavalgydino. Informacijų negalėjo suteikti, bet patarė 
nesiskubinti grįžti į Lietuvą. Tada aš prašiau, ar jie negalė- 
tų išduoti man raštą, kad esu kunigas. Jaunas gudų kilmės 
kunigas pasižymėjo mano duomenis ir išėjo ieškoti viršinin- 
ko, kuris tokį raštą pasirašytų. Jis užtruko, o mūsų laikas į 
traukinį artėjo. Manydamas, kad viršininkas nenori man tokį 
raštą duoti, išsiskubinau su draugais. Bet netoli Vyslos tilto 
pasivijo jaunasis kunigas ir viršininko padėjėjo vardu kvietė 
pasilikti. Taip atsiskyriau nuo draugų. 

Kitą dieną atsirado pats viršininkas Tėvas W. Lysikas. 
Jis sake, kad jų seminarijai Bielianuose reikią dėstytojų, ir 
jis nugabeno mane ten. Patyręs dėstymo sąlygas, atsiprašiau, 
nes buvau fiziškai išsekęs. Tada marijonai nukreipė mane 
pas seseris Pliacuvkos miestelyje. Šios buvo Jėzaus Vardo 
kongregacijos, įkurtos prieš Pirmąjį pasaulinį karą, ir jų 
konstituciją buvo skaitęs bei tikslinęs J. Matulaitis. 

Pas jas būdamas, dažnai galėjau lankytis Bielianuose, kur 
J. Matulaitis atkūrė Lenkijos marijonus. Turėjau progos pa- 
žinti jaunuosius kunigus ir jų klierikus, taip pat ir vieną ki- 
tą vyresniųjų. Jie turėjo daug apaštalinės dvasios ir jų dė- 
mesys savo atnaujintojui buvo gyvas. Tada nesupratau, net 
nemaniau, kad toks nelauktas ir netikėtas mano padėties pa- 
sikeitimas, būtų galėjęs turėti ryšio su J. Matulaičiu. 

Prieš tai savo maldose turbūt retai jį „prisimindavau. Bet 
budamas pas seseris, gavęs į rankas jo užrašūs, buvau giliai 
įtikintas šio vyro šventumu. Tačiau melstis į jį nebuvau 
greitas. Visai kitoks buvo mano draugas, vėliau atsiradęs 
pas marijonus, dr. Antanas Kučas. Jis prisipažino dažnai 
meldžiąsis į Matulaitųį. Tada jis vertė į lenkų kalbą didįjį 
leidinį apie arkivyskupą Jurgį, išleistą Lietuvoje 1933 me- 


tais*. Vos tik jį baigė versti į lenkų kalbą, tą pačią dieną 
buvo pranešta, kad yra atvykęs kunigas Andrė Pelletier,do- 
minikonas iš Prancūzijos. Su juo buvau susipažinęs prieš ka- 
rą. Dr. A. Kučas jo nepažinojo. Mūsų sutiktas kunigas 
A. Pelletier dar tą patį vakarą pasiūlė mus išgelbėti iš so- 
vietinės Lenkijos. A. Kučas tikėjo, kad išgelbėjimas atėjo, 
užtariant J. Matulaičiu. Matyt, buvau reikalingas ir aš kaip 
įrankis suvesti A. Kučą su dominikonu, bet kartu išgelbėji- 
mas atėjo ir man. 


Nemaniau, kad po penketo metų teks suartėti su origina- 
liu J. Matulaičio kūriniu — Svč. Mergelės Marijos Nekaltojo 
prasidėjimo seserų kongregacija. Lietuvoje su jomis nebuvo 
ryšių. Su jų atžala Amerikoje mano ryšys buvo atsitiktinis: 
dvi šios kongregacijos seserys 1940 m. buvo pasitraukusios iš 
Lietuvos, apsistojusios Berlyne, ir man teko jas išlydėti į 
Ameriką. Pats nedariau jokių žygių vykti į JAV. Priešingai, 
net neturėjau aiškaus noro. Tačiau įvyko taip, kad pačios 
seserys parengė formalumus. Ar tai pasidarė ne be J. Matu- 
laičio užtarimo, nebandau spėlioti. Nūn esu J. Matulaičio 
dvasinių dukrų tarnyboje, turiu progos iš arti stebėti jo pa- 
liktą, įkvėptą ir palaikomą dvasią. Iš vaisių sprendžiama 
apie medį, iš vaikų — apie tėvą. Nesistebiu, kad šios kong- 
regacijos namuose pakabintas „Editto“ del Dievo Tarno Ar- 
kivyskupo Jurgio beatifikacijos bylos. 


* 
Arkivyskupas Jurgis Matulevičius. Marijampolė, 1933. — Red. 


Gyvenimas 


JAUNYSTĖ, MOKSLAS, 
SKRUZDĖS 


Visi dainuojame „Kur bėga Šešupė", o ji bėgo pro jo 
gimtinę Lūginės kaime, esančią už penketo kilometrų į šiau- 
rę nuo Marijampolės. Kaimas nedidelis — aštuonių gyvenio- 
jų, išsiskirstęs į vienkiemius. Matulaičių ūkis, 64 margai (32 
ha), buvo kaimo gale, įsiterpęs tarp miško ir Šešupės. Pa- 
staroji skalavo sodybos sodą, o čia pat į ją krito mažas 
upelis, apsupęs dalį trobų ir sodą. Trobos erdvios, tvarkin- 
gai sustatytos. Zemė lygi, derlinga. “ 

Lūginėje Matulaičiai gyveno turbūt iš seno. Žinomas se- 
nelis Jonas buvo vedęs Agnietę Vaišnytę. Iš jo ūkį paveldėjo 
sūnus Andrius, ir jis vedė Uršulę Matulytę iš Vaitiškių, tu- 
tėjusią brolį kunigą Feliksą. Gal dėl to pirmasis jų sūnus 
buvo pakrikštytas dėdės kunigo vardu — Peliksu. Toliau gi- 
mė Magdė, Jonas, Vladas, Marijona, Andrius ir Emilija. Pe- 
liksas pasimokęs pradėjo raštininkauti valsčiuje, bet netrukus 
mirė. Magdė ištekėjo už Mačio į Klevinės kaimą. Vladas iš- 
ėjo į žentus Bliūdžiškių kaime. Namuose dar buvo Jonas, 
Marijona, penkiolikmetis Andrius ir Emilija, berods, 8 metų. 


ATEINA Į ŠEIMĄ AŠTUNTASIS 


Šeima atrodė baigta. Bet vieną pavasarį, balandžio 13 
(1871), gimsta penktasis sūnus. Po savaitės, balandžio 20, 

jis buvo pakrikštytas Marijampolėje. Krikštijo senųjų marijo- 
nų vienuolis Jurgis Čėsna ir į metrikus įrašė lietuviškai: 
JURGiS-Boleslovas MATULAITIS. Kažin, ar broliai džiaugė- 
si naujuoju „ateiviu“, bet jis buvo didelė paguoda pusamžio 
sulaukusiems“ tėvams. Jį vadino Jurgučiu ir jis, kaip visi 
vaikai, sulaukę ketvirtų metukų, sekiojo tėvą, jį nuolat klau- 
sinėjo ir džiaugėsi, kai tėtis užmaudavo jam ant galvelės sa- 
vo kepurę. Vieną dieną tėtis, kitų lydimas, išvažiavo į Mari- 
jampolę ir nebegrįžo. Jurgis Cėsna, klebonas, sėdo rašyti 
naujų metrikų: 1874 metais, lapkričio 13, aprūpintas šven- 
tais sakramentais, mirė ūkininkas Andrius Matulaitis, 55 
metų, palaidotas parapijos kapinėse. 

Liūdesio šešėlis ir rūpesčių slogutis užgulė šeimą. Ūkiu 
teko dabar rūpintis motinai, o jai padėjo Jonas, likęs vy- 
riausiu po Felikso. Jis žinojo perimsiąs ūkį, turėsiąs išmokėti 
dalis netekėjusioms seserims ir leisti į mokslą Andrių. Ko 
panorės mažius, dar buvo sunku pasakyti. Jonas nėrėsi iš 
kailio prie darbų ir spaudė pinigą. 

Jūrgučiui buvo 9 metai, kai pradėjo lankyti mokyklą 
Marijampolėje. Lietuviškai skaityti jau buvo išmokęs namie 
š „Šaltinio“ ir M. Valančiaus knygelių. Mokyklos mokytojas 
buvo vietinis — Tomas Zičkauskas, bet dėstė rusiškai, nes 
taip buvo įsakyta. Buvo susipratęs lietuvis — aušrininkas, 
tad vaikų nerusino. Tikybos mokė marijonas kunigas Vincas 
Senkus ir ją dėstė lietuviškai. Marijampolės gimnazijoje buvo 
geriau, nes čia dar buvo mokoma ir lietuvių kalbos. Šią 
gimnaziją prieš metus baigė brolis Andrius ir išvyko studi- 
juoti fizikos bei matematikos į Maskvos universitetą. Jis ei- 
davo pėsčias iš namų, o dabar, lyg jį pakeisdamas, keliavo 
ir mūsų Jurgutis. 

Antraisiais mokslo metais, pačiame pavasario žydėjime, 
kažkas baisiai nudiegė per širdį, kažkas susvyravo vaiko pa- 
saulyje. Staiga, gegužės 15 (1881), mirė mama, eidama 58 
metus, prieš tai sirginėjusi. Sesuo Magdė (matyt, Marijona, 
— Red.) jau buvo išsikėlusi į Kalvariją — ištekėjusi už Ra- 
dzevičiaus. Liko glaustis prie Emilijos. 

Jurgučiui mokslas pusėtinai sekėsi. Tik, grįžęs iš mokyk- 
los, mažai galėjo prisėsti prie knygų. Jonas, perėmęs ūkį, 
varė jį prie darbų. Jis darbų nesibaidė, tik tas Jono tonas: 
eik, eik, nesižvalgyk, skubink! Ir tai dar būtų nieko, bet 
kažkas pasidarė su koja. Niekam jis nieko nesakė, dėl to 
niekas ir nežinojo. Tik draugai pastebėjo, kad jis šlubčioja 
eidamas į mokyklą. Šlubčioja ir namie, prie darbo — tai 
matė Jonas, bet nekreipė dėmesio. Kaimynai spėliojo, kad 

vaikai jį pastūmę ir užsigavęs. O gal, vaikščiodamas su ko- 
jokais, pats kritęs ir sutrenkęs. 

Praėjo gedulo metai po motinos mirties, ir Emilija išėjo 
iš namų į paprūsę — ištekėjo už pasienio prižiūrėtojo. Rude- 
niop ir brolis Jonas vedė Veroniką Vitkauskaitę is Putriškių 
kaimo. Jurgutis toliau lankė mokyklą eidamas iš namų ir 
grįždamas. Taip darė ir kiti kaimynų vaikai. Jų susidaryda- 
vo visas būrys, is kurių Jurgutis daugiau susibičiuliavo su 
Slekių Vincuku iš kaimyninio Mokolų kaimo. Buvo pakeliui, 
tad užeidavo pas Vincuką, o paskui abu traukdavo į mo- 
kyklą. Šlekienė pastebėjo, kad Jurgučio apdaras labai men- 
kas — ploni marškoniai, beveik vasariniai. Kartą jinai išsi- 
gando, kai, orui atšalus, Jurgutis pasirodė tarpdury visas 
pamėlęs. Įtraukė jį į vidų, trynė rankutes, veidą, graižė 
prieš kūrenamą krosnį, kad atšiltų („Šaltinis", 1935, Nr.4). 
Nuo peršalimų pablogėjo koja — atrodė, lyg skruzdės ją 
kandžiotų. 

Atėjus vasarai, jis ganė gyvulius, prižiūrėjo žąsis, dirbo 
lauko darbus, miegojo daržinėje. Iš Maskvos grįžo brolis 
Andrius ir jiedu šį sykį labai susidraugavo. Apie tai And- 
rius rašo: „Man buvo malonu su juo dirbti ir vaikščioti. Jis 
domėjosi kiekviena žolele, kiekvienų gamtos reiškiniu. Klausi- 
nėjo, iš kur atsiranda žaibas... Zodžiu, visa jam rūpėjo". 
Andrius nutarė parengti Jurgutį gimnazijai, ir jiedu atlieka- 
mu laiku dirbo (AJM, p. 183). 


MARIJAMPOLĖS GIMNAZIJOJE 


1882 metų rudenį jis išlaikė egzaminus į I klasę. Į tą 
pačią klasę pateko ir Justukas Staugaitis, būsimasis Telšių 
vyskupas, bene trim metais vyresnis. „Buvo tai malonus, 
kuklus vaikutis, — rašo J. Staugaitis, — bet niekuo ypatin- 
gu nepasižymėjo... Matyt, silpnai buvo paruoštas I klasei, 
mokėsi tad vos vidutiniškai ir dažnai dėl ligos apleisdavo 
pamokas... Jis tuomet vadinosi Jurgis Matulaitis“ (AJM, 
p. 87). 

Džiaugsmas, kad esi gimnazijoje, buvo toks didelis, jog 
galėjai užmiršti ir koją. Bet ji buvo neužmirštama, ypač žie- 
mą. Naktį įsupdavo ją šilčiau ir užmigdavo. Sapnuodavo, 
kad apniko jį skruzdės, ir jis bėga, purtosi... Niekam nesi- 
skundė. Tik draugai pastebėdavo, kad jis kartais lyg pa- 
vargęs, pabalęs. Po pamokų matydavo, kaip užbėga į bažny- 
čią ir eina kryžiaus kelius. 


12 


Su ta koja vargo ligi V klasės, kol atsivėrė zaizda ir tu- 
rėjo pertraukti mokslą. Tuo labai susirūpino brolienė, kuri 
savo vaikų neturėjo, tad Jurgutis pasidarė lyg savas. Kalbi- 
no vyrą, kad vežtų pas daktarą, o šis spyrėsi. Pagaliau ji 
pati nuvežė pas gydytoją Pavalkį. Sis atėjo prie vežimo, ap- 
žiūrėjo ir pasakė, kad koją reikia pjauti. Vargšė išsigando ir 
pasuko arklį pas kitą gydytoją — Smolskį. Šis pripažino 
sausgėlą, davė vaistų ir liepė daugiau gulėti. Niekam neatėjo 
į galvą, kad tai kaulų džiovos pradžia. 

Grįžęs namo, mokėsi iš pasiskolintų vadovėlių ir šiaip 
taip baigė V klasę. Toliau mokytis nebuvo vilčių. Jonas pa- 
sakė užteks, nebūsią naudos. Tą vasarą nebevarė prie darbų 
— paliko saugoti sodybos. 

Jurgis gulinėjo ant priesvirnio, atvirame ore, vartojo vais- 
tus, vaikščiojo su paramsčiu. Juo buvo susirūpinęs brolis 
Vladas. Matydamas Jurgučio bėdą, jau IV klasėje užmokėjo 
už mokslą ir pasamdė kambarį Marijampolėje, kad nereikėtų 
daug vaikščioti. Dabar, kai buvo gydomas, ką gi daugiau 
bepadėsi. Likęs namie, Jurgis nebesiskyrė is visos pilkumos: 
dėvėjo sunešiotus drabužius, pasidarė medines klumpes. Vie- 
ną sykį, atostogaudama Lūginėje, ponia notarienė Kocelienė 
nupirko jam išeiginę eilutę, kad galėtų padoriau bent į baž- 
nyčią vykti. 

Nežiūrint bėdų, Jurgio nuotaika palyginti buvo gera ir 
giedri. Žmonės jį vis dar vadindavo „studentiuku“, atseit — 
moksleiviu, tik vaikai kartais pajuokdavo „šlubiu"“. Neišsisky- 
rė iš kitų kaimo jaunuolių, tik nemėgo daug kalbėti. 

Stengėsi būti naudingas ūkiui. Eidavo arti jaučiais — ta- 
da dar su medine žagre, kaustyta noragais. Kai šie atšipda- 
vo, nešdavo į kalvę, traukdavo dumples, o kartais ir pats, 
ėmęs kūjį, išplakdavo noragus. Žiemą šerdavo gyvulius, neš- 
davo jiems vandenį ąžuoliniais kibirais. Kartais važiuodavo 
su broliu į mišką padėti jam nuleisti medžius. Vakarais pa- 
imdavo į rankas knygą, gautą iš knygnešių, arba perversda- 
vo vadovėlius, paskolintus draugų. 

Taip praėjo dveji metai, o jam suėjo aštuonioliktieji. Mo- 
kytis vis dar norėjo. Švajojo apie kunigystę. Užsimindavo 
broliui, bet šis arba nieko neatsakydavo, arba neaiškiai nu- 
mykdavo. Ir šiai 1889 metų vasarą pasirodo Lūginėje pus- 
brolis, tėvo brolio sūnus Jonas Matulaitis, mokytojas dirban- 
tis Lenkijos Kelcų gimnazijoje, jau pasidaręs Matulevičiumi. 
Besisvečiuodamas susidomėjo Jurgiu, išsikalbėjo ir pasiūlė 
važiuoti kartu į Lenkiją. 

KUNIGŲ SEMINARIJOJE KELCUOSE 


Parsivežęs į Kelcus, J. Matulevičius pirmiausia pasirūpi- 
no, kad gydytojai sutvarkytų jo koją. Tas reikalas užtruko, 
bet Jurgis galėjo mokytis tokau. Mokėsi privačiai, padeda- 
mas pusbrolio, kuris buvo geras lotynistas. Po poros metų, 
atnaujinęs mokslo žinias ir pasipildęs naujomis, o ypač gerai 
apvaldęs lotynų kalbą, jau 20 metų vyras pasiprašė į Kelcų 
kunigų seminariją ir buvo priimtas. Dokumentuose pastebėjo 
pakeistą savo pavardę: kaip ir pusbrolis buvo įrašytas Maitu- 
lewicz. Visi tačiau žinojo, kad jis lietuvis, ir toks buvo vie- 
nintelis seminarijoj. Netrukus pajuto, kad lotynų kalbos pro- 
fesorius, kur buvęs, kur nebuvęs, vis griebia litviną. Sis ne- 
sidavė, dar labiau stengėsi. Lietuvio nemėgėjas, patis nenorė- 
damas, padarė jį geriausiu lotynų kalbos mokiniu. 

Pusbrolis apmokėjo už mokslą ir davė pinigų vasarą par- 


"vykti į tėviškę. Anksčiau Jurgis gal nevertino krūmais apat- 


gusių paslaptingų Sešupės pakrančių ir pašonėje esančio miš- 
ko. Dabar siurbė jų grožį ir ramybę. Nuvykdavo pas brolį 
Vladą, nes iš ten būdavo arčiau į Marijampolės bažnyčią, 
tik pora kilometrų. Nueidavo kas rytas išklausyti mišių. 

Jono žmona ji palepindavo valgiu, ir tai nepatikdavo vy- 
rui. Kartą, prieš išvykstant, d nupirko geros rūšies nosinių 
po rublį, ir vyras sužinojęs ją labai išbarė. „Skūpūs Matu- 
laičiai", — pamanė ji. Jurgiui teko keletą kartų prašyti pini- 
gų grįžti į seminariją. Jonas pagaliau atnešė 30 rublių va- 
riokais, surinktais už parduotus obuolius, ir še tau. Ką gi 
su tais variokais darysi, ir Jurgis apsiašarojo... 

Antrieji metai (1892) Kelcų seminarijoje buvo neramūs. 


Ištiko du gaisrai: vienas — rugsėjo, antras — spalio mėnesį. 
Trečias Naujųjų Metų išvakarėse palietė klierikų bendrabutį, 
o sausio pabaigoje — vėl gaisras bažnyčioje, kuri buvo su- 


jungta su seminarija. Kilo įtarimas, kad tyčia kas padega iš 
pačių klierikų. Padaryta krata patvirtino. Malūnininko sūnus 
Paulius Gawronskis prisipažino, kad kenkė rusų įkalbėtas. 
Kaltininką atidavė rusų valdžiai, ir ši kuriam laikui jį įkali- 
no. Bet kovo 13 d., anksti rytą, šimtinė žandarų apsupo se- 
minariją, užėmė profesorių butus, apstatė koridorius ir pra- 
dėjo kratą. Išrengė klierikus, nuplėšė jų škaplierius, padarė 
kratas kambariuose. Nieko ypatingo nerado, tik keletą pat- 
riotinių knygų. Policija buvo apgulusi seminariją daugiau nei 
savaitę, o po to visus profesorius ir dalį klierikų išvežė į 
Varšuvos tvirtovę, vėliau išskirstė į Rusijos kalėjimus. Dalis 
pasilikusių klierikų turėjo ieškotis vietos kitose seminarijose. 

PERKELTAS Į VARŠUVĄ 


Jurgis buvo pasiųstas į Varšuvą. Su juo nuvyko dar du 
klierikai — daugiau nebuvo vietos. Varšuvoje tuo metu mo- 
kėsi 132 klierikai. Jis pateko į III kursą, kuriame buvo 32 
lenkai. Jurgis buvo vėl vienas lietuvis, priimtas gana 
draugiškai, o kai kurių netgi šiltai. Tarp bendrakursių buvo 
ir Henrikas Przeždzieckis, vėliau vyskupas. Jis rašo: „Nuo 
pirmos susipažinimo valandos mes pasijutome pagauti didelės 
jo inteligencijos, nepaprastų gabumų ir dvasios kilnumo. 
Tuojau jis laimėjo mūsų tarpe pirmąją vietą. Tylus, nepa- 
prasta: darbštus, draugiškas, degąs Dievo meile, patraukė jis 
mūsų širdis. Mes žinojome, jog jis yra lietuvis. Mes gerbėme 
jo jausmus — jis gerbė mūsų" (AJM, p. 101). 

Cia Jurgis išbuvo beveik dvejus mokslo metus, ligi 1895 
metų pavasario. Paskutiniaisiais metais į Varšuvą turėjo at- 
vykti naujasis caras Nikolajus II. Suvažiavo visi Lenkijos 
vyskupai pasitarti seminarijų reikalais ir ta proga dalyvauti 
caro vizito iškilmėse. Varšuvos seminarija pakvietė svečius į 
akademines diskusijas, kurias vedė patys klierikai. Buvo dis- 
kutuojama apie Svenčiausiąją Trejybę. Pagrindinis referentas 
— Jurgis, ir jis visus nustebino teologiniu pasirengimu ir 
ypač klasikine lotynų kalba. Jau prieš tai seminarijos vado- 
vybė buvo nutarusi: „Jeigu jis bus toks uolus moksle ir 
toks pavyzdingas", tai siūlysianti Kelcų vyskupui siųsti į 
Petrapilio akademiją. Po šio pasirodymo, kuris plačiai nu- 
skambėjo, nebuvo abejonių, kad kandidatas tikrai to vertas, 
Kelcų vyskupas Kulinskis ne tik leido, bet ir pažadėjo vys- 
kupijos stipendiją. 

Tėviškė laukė grįžtančio kunigo, o jis pasirodė nešventin- 
tas, nes siunčiamas toliau mokytis. Vis dėlto buvo miela, 
kad vienas studijų tarpsnis baigtas. Pasidžiaugė tėviškėje, 
aplankė kitus saviškius, susitiko su buvusiais gimnazijos 
draugais, ypač kaimynu ir klasės draugu Vincu Šlekiu. Bai- 
gęs gimnaziją, V. Slekys ketino steigti slaptą „Sietyno“ 
rzaugiją lietuviškoms knygoms platinti ir 1894 m. ją įsteigė. 
Jurgiui pasipasakojo savo planus, ir jiedu daug apie tai kal- 
bėjo kažkokioje Slekių kamarėlėje. V. Slekys ruošėsi vykti į 
Ameriką, buvo kviečiamas redaguoti „Garsą“, bet dėl „Sie- 
tyno" reikalų užtruko. „Atostogas mudn praleidome beveik 
nesiskirdami... Jis persirašė mano retesnių žodžių surinktą 
žodynėlį, aš persirašiau jo žodynėlį, — rašo V. Šlekys. — 
Svajojome apie spaudos atgavimą, skaitėme vienas kitam pa- 
siskolindami knygas“ („Šaltinis", 1935, Nr. 4, p. 45). 

„Kiekvieną vasarą atostogas praleisdamas tarp lietuvių 
klierikų, — rašo P. Būčys, — Jurgis per porą mėnesių prisi- 
vydavo lietuvybės darbuose savo draugus seiniškius, kurių 
lietuviškas veikimas pasireikšdavo mokslo metu. Tarp seiniš- 
kių klierikų ir tarp J. Matulevičiaus tebuvo skirtumas tas, 
kad jie, seiniškiai, lietuviškosios dvasios daugiausia įsigydavo 
ir lietuvybės eigą sužinodavo seminarijoje, o J. Matulevičius 
— per atostogas" (AJM, p. 30). 


PETRAPILIO AKADEMIJOJE 


1895 m. rugpjūčio pabaigoje Jurgis atsisveikino su tėviškė 
ir rugsėjo 1 jau buvo Petrapilyje. Iš Seinų seminarijos rado 
atvykusį Praną Būčį, kuris Marijampolėje mokėsi žemesnėje 
klasėje: Iš Varšuvos atsirado to paties kurso Henrikas Przez- 
dzieckis. Buvo ir daugiau lietuvių, lenkų, gudų — iš viso 26 
pirmame kurse. 

Petrapilis — rusų sostinė — nebuvo taip šnipinėjama, tad 
kūrėsi naujas jausmas, teikiantis daugiau drąsos. Akademija 
tuo metu, pasak P. Būčio, buvo pačiame žydėjime: profesū- 
za — aukšto lygio, dėstymas — pagal jėzuitų mokslo kryptį. 

J. Matulaitis, kaip ir Varšuvoje, pirmavo savo kurse. 
Menkesnių pažymių negaudavęs kaip geriausius. Išsiskyrė ir 
dvasiniu savo brandumu. Buvo už tai giriamas, keliamas, 
bet nesvaigo. Buvo „paprastas, ramus, kuklus, be melagingo 
nuolankumo" (AJM, p. 12). Įsijungė į akademijos lietuvių 
studentų draugiją ir savo didesniu brandumu pasidarė jos 
„žymus narys" (AJM, p. 30). 

"Tie pirmieji metai praėjo gana laimingai. Antraisiais atsi- 
rado žandarai ir pranešė vadovybei, kad turi daryti kratą 
studento Jurgio Matulevičiaus bute. „Matulevičius tuo metu 
vaikščiojo akademijos sode“, — rašo P. Būčys. Buvęs pa- 
kviestas pas inspektorių, kur laukė žandarų pulkininkas ir 
prokuroras. Visi trys palydėjo J. Matulaitį į jo darbo kam- 
barį. Kratos metu rado lotyniškų spausdintų ir litografuotų 
knygų, be to, rankraščių. Labiausiai susidomėjo rankraščiais, 
bet jie buvo rašyti jiems nesuprantama kalba. Inspektorius 
paaiškino, kad tai studento istorijos paskaitų užrašai lotynų 
kalba. Žandarų pulkininkas juos atidavė inspektoriui. Surašę 
protokolą, žandarai išvyko. Inspektorius pasikvietė J. Matu- 
laitį, grąžino užrašus ir tarp jų rastą lietuviškai rašytą 
straipsnį „Tėvynės sargui“. Įspėjo, kad būtų atsargesnis 
(P. Būčys. Atsiminimai I, p. 174—176). 

Krata, pasirodo, buvo daroma, reikalaujant Marijampolės 
žandarų viršininkui Andriui Vonsiackiui, kuris suiminėjo 
„Sietyno“ draugijos narius. Jis kratą buvo daręs ir pas Vin- 
co Slekio tėvus, o tėvą pasodinęs mėnesiui į kalėjimą. 

Laimingai praėjo tas žandarų įsibrovimas. J. Matulaitis 
. vėl rašinėjo laikraščiams, siuntė referatus į Seinų bei Kauno 
seminarijas slaptiems tenykščiams būreliams. Vieną jo refera- 
tą, skirtą kitų seminarijų draugams, rašytą 1896 m., gavo 
kunigas A. Milukas Amerkoje ir atspaudė „Dirvoje-Žinyne“ 
(1903, Nr.9, p. 43—69) pavadindamas „Keli žodžiai mūsų 
kunigėliams". Ten J. Matulaitis kėlė tokį klausimą: „... ar 
gerai darome mes, jaunieji kunigai ir klierikai, užsiimdami 
lietuvyste?" Ieškodamas atsakymo, prieina prie fakto, kad 
visos tautos kyla — vengrai, čekai, slovakai, airiai, „kils ir 
mūsiškė, ir jau kyla... Laiko rato sukantis nesulaikysi, prieš 
vėją nepapūsi... Jau taip Dievo leista, kad žmonės į tautas 
skirstytųsi... Bažnyčia gi niekad prieš žmogaus gymį rankos 
nekelia, tik tobulina jį, pašvenčia, aukštyn kelia Dievop. 
Taigi, tautų naikinti nevalia". Toliau klausia: „Kas tai yra 
tevynė? Ar tiktai toji žemė, kur mes gimę... Ne, nes pirm 
visko jos dvasiški turtai, jos tiesos, laisvė, papročiai, padavi- 
mai ir toji kalba, kurios mus motina išmokino, ir tie bro- 
liai, tarp kurių gyvename, ir toji katalikų tikyba, kurią 
mums po savo galvos tėvai paliko. Ar krikščionis gali mylė- 
ti tėvynę? Ne tik gali, bet ir turi, nes Dievas tą meilę įpy- 
lė širdysna..." 

Dėstė jis „lietuvystės““ darbo uždavinius ir taktiką taip 
įtikinamai, konkrečiai, kad Kauno seminarijos rektorius Jus- 
tinas Dovydaitis, gavęs iš klieriko Sultės paskaityti referatą 
(tos pačios redakcijos), pasakęs: „Tai teisybė, bet ir dinami- 
tas". Dinamitas, nes, tokį referatą užčiupę, rusai būtų likvi- 
davę Lietuvos seminarijas panašiai kaip Kelcų. 

Savo pažiūras į tautybę ir tautinius santykius J. Matu- 
laitis dar gilino, kaip rašo P. Būčys, „būdamas trečiame ir 
ketvirtame akademijos kurse... Atsidėjęs rankiojo veikalus ir 
brošiūras apie tautybę, tyrinėjo tautininkų nuomones ir nei- 
giančių tautybę, patriotizmą ir internacionalizmą, stebėjosi 
tais krikščionimis, kurie šiek tiek nepasitiki tautiškumuų ir 
dėl to ypač gvildeno klausimą, kaip tautybė ir patriotizmas 
išrodo krikščionybės šviesoje". Tos pažiūros vėliau radusios 
atgarsį ir jo atnaujintoje Marijonų vienuolijos konstitucijoje 


(AJM, p. 31). . 
1897 metų rudenį atsiliepė Vincas Slekys iš Amerikos, 
pasirašęs slapyvardžiu, — prašė „Garsui“ straipsnių. „Jei ga- 

lėsiu, tai ir daugiau, ir tankiau parašysiu", — atsakė J. Ma- 
tulaitis, o tuo tarpu pasiuntė korespondenciją ir prašė pa- 
sveikinti A. Miluką, su kuriuo kuone viename suole sedėję 
gimnazijoje. Vienas laiškas, rašytas V. Šlekiui rugsėjo 25-ąją 
(1897), buvo ypatingas: 

„Vincuti, Brolehi! Nė pats nežinai, kaip as Tavęs išsiil- 
gau! Tarsi manosios brangiosios dalelės dalis mane apleido. 
Senapilė (Marijampolė. — Y.) tarsi tuštesnė tapo. Kiek mis- 
lių į galvą veržėsi, kiek jausmų kilo, o nebuvo su kuo jais 
pasidalinti. Gal 17 Tu ne kartą pameni tas mielas valandė- 
les, kurias. drauge praleidome užsidarę ankštam kambarėlyj, 
o mislėmis skrisdami toli, toli, ten, kur Nemunėlis, kur 
Dauguva, kur Vilija teka, kur Kaunas ir Vilnius, ir kur tiek 
mūs broleliai lietuviai vargsta. Ir vaikščiojom po tą brangią 
mūs Lietuvą — motinėlę, ir jos vargus rinkom, ir žaizdas, ir 
kalbėjom, ir tarėmės, ką daryti, kaip gelbėti mūsų mielą tė- 
vynę. Jau dabar ir tas kambariukas tuščias, ir Tavęs ten 
nėr, ir tų knygų. Jei ir liko kokios, ir tos nelabos rankos 
išvartytos, suveltos. 

Daug kartų taikiausi pas Tave rašyt. Ale mat toj pati 
galybė, ką... širdį apgriuvo, mintis aptemdė, kelią užkirto. 
Tik dabar jau išsipainiojęs iš visokių žabangų, atkakęs į 
šiaurius (Petrapilį. — Y.), galiu liuosiau kveptelt... Tik jau 
paminėsiu, kad aš jau atsikračiau nuo žandarų. Visus po- 
piergalius, ką buvo paėmę, sugrąžino. Klausinėjo daug apie 
Tave. Sakiau, kad Tave gerai pažįstu, bet paslapčių Tavo 
jokių negaliu žinoti... Baigiantis vakacijoms, buvo pas Būčį 
krata. Žinoma, nieko tokio nerado. Tik vertiną Liurdo, ką 
buvo žadėjęs jumis prisiųsti, nučiupo. Todėl jau jo neišvysit. 
Kažin, ar da grąžins. Būčys pats atkako į Petrapilį, tik po 
lengva priežiūra raudonsiūlių pasiliko... Lik sveikas, Brolau, 
ir, Dieve, Tau padėk triūsti. Atrašyk, ką su savim padarei 
ar bent mislij padaryt. Jurgis“ („Šaltinis“, 1935, Nr. 4, 
p. 56). 

Pries baigdamas studijas, Jurgis parvyko namo is Petra- 
pilio diakonas ir, prašomas marijonų, pasakė pamokslą. Kal- 
bėjo apie pasididžiavimus ir ėmė pavyzdžių iš gyvenimo. 
Girdi, piemenukas keliasi į puikybę, kad geriau papliaukši 
botagu, vyrai, kad daugiau išgeria ir t.t. Išėję iš bažnyčios, 
pypkes užkūrę, gaspadoriai komentavo. Patiko jiems supran- 
tamas, savas būdas, paprastas ir nuoširdus. Ilgai žmonės 
prisiminę jo žodžius (AJM, p. 172—173). 

Baigiamąjį magistro darbą jis pasirinko iš Maironio dės- 
tomos moralinės teologijos apie karo teisę ir amžinąją taiką 

(„De iure belli et de pace aeterna"). Išlaikęs egzaminus, ga- 
vo aukso medalį ir tokį įvertinimą: pirmas su aukščiausių 
pagyrimu („cum eximia laude, cum nota primus"). Prieš 
tai, 1898 lapkričio 20, buvo įšventintas kunigų ir ten pat 
Petrapilyje atlaikė pirmąsias mišias. Buvo 28 metų vyras, 
jau visiškai subrendęs. Fizinės negalės, atrodė, likusios praei- 
tyje. Reikėjo tik nertis į darbą. 

Pasisvečiavęs tėviškėje, išvyko į Kelcus, nes į šią vysku- 
piją buvo įrašytas. Gavo vikaro vietą Dalešycų parapijoje, 
apie 6—8 kilometrus nuo Kelcų. Rusų valdžia jį patvirtino 
ir paskyrė algą. Klebonas apgyvendino kažkokioje pašiūrėje, 
kurią skrodė vėjai, varvėjo lietus. Tokioje padėtyje vėl stai- 
ga atsigavo senoji negalė. Manė, kad reumatizmas. Laukė 
porą mėnesių ir nutarė ieškoti gydytojų pagalbos. Atrodė, 
bus geriausiai vykti į Vokietijos Kroicnachą, garsiąją reuma- 
tikų gydyklą su radioaktyviomis vandens versmėmis. Gavęs 
rusišką užsienio pasą ir pasiskolinęs iš pusbrolio pinigų, 1iš- 
vyko. Kurorto gydytojas dr. Kreuzeris nepajėgė nustatyti li- 
gos priežasties ir, skausmui nesiliaujant, išrašė pažymėjimą 
vykti į Merano gydyklą Alpėse, tuometinėje Austrijoje. 
J. Matulaitis pasiuntė gydytojo pažymėjimą į Varši ir 
prašė pratęsti pasą ketvertui mėnesių, bet gubernatūra pr. 
sė tik 4 savaitėms. Tada Į. Matulaitis išvyko į Sveicarijos 
Friburgą tvarkyti sveikatos ir studijuoti. 


ŠVEICARIJOS FRIBURGE 


Fruiburge atsirado 1899 m. gruodžio pabaigoje, įsirašė į 
universitetą Montvydo vardu (prisidengti nuo rusų) ir įsikū- 
rė bendrabutyje „Canisianum". Cia rado anksčiau atvykusį 
Praną Būčį, Joną Totoraitį ir keleią kitų su lietuviškais sla- 
pyvardziais. Dirbę parapijose, kiti turėjo santaupų, o jis bu- 
vo priverstas ieškoti darbo. " 

Gavo vikaro vietelę priemiestyje, Sv. Jono parapijoje. 
Klebonija buvo senas mūrinis namas prie Sarinos upės kran- 
to; slėnyje. Vel drėgmė! Bet kitos išeities nebuvo. Pradėjo 
sakyti pamokslėlius prancūziškai, lankyti ligonius, krikštyti. 
Iš gauto atlyginimo turėjo mokėti už valgį ir kambarį kas 


mėnesį 50 frankų. Ne kas jam likdavo, bet atrodė — galės 
verstis. 
Dvigubas darbas — parapijoje ir universitete — sėmė jė- 


gas, o tariamasis reumatas nesiliovė varginęs. Skaudėjo ne 
tik koją, bei ir ėmė gelti ranką. Kreipėsi į gydytoją dr. 

Clementą, kuris turėjo gerą vardą, bet buvo brangininkas. 
Sis išklausinėjo ligos istoriją, padarė tyrimus ir rado kaulų 
tuberkuliozę. Patarė operuotis. Operacija užtruko pustrečios 
valandos. Po to išbuvo klinikoje keletą savaičių ir ištisus 
metus gydytojo priežiūroj. Eidavo pas jį kas savaitę, kad 
suleistų vaistus, o jie buvo labai skaudūs. Kai gydymas at- 
rodė baigtas, J. Matulaitis paklausė, kiek turės atsilyginti. 
Dr. Clementas nusišypsojo ir pasakė: „Už operaciją ir vais- 
tus 200 frankų“ (P. Būčys. Atsiminimai I, p. 273). Kitam 
toks gydymas būtų kainavęs tūkstantį ar daugiau. 

Grįžęs prie parapijos darbo, gavo geresnį kambarėlį ir to- 
liau tęsė studijas. Pagrindinę studijų šaką buvo pasirinkęs 
apologetiką pas garsųjį A. M. Weissą, šešių tomų veikalo 
autorių. Kitos studijų šakos buvo dogmatika ir sociologija. 
Universitete buvo vartojamos dvi kalbos — vokiečių ir pran- 
cūzų, tad išmoko abi. Buvo gabus kalboms, sakysim, graikų 
mokėjo ne tik senąją, bet ir naująją kalbą (AJM, p. 105). 

Friburge įsikūrė lietuvių studentų draugija „Rūta“, ir 
J. Matulaitis „buvo uolus tos draugijos narys, visuomet 
įmokėdavo nario mokestį, atidirbdavo pareinantį jam darbą. 
O tas darbas buvo skaityti savo straipsnius draugams ir pa- 
skirtu laiku dežuruoti skaitykloje... Susidarė lietuvių skaityk- 
la ir archyvas. Ne jis sumanė tuos dalykus, bet jis prisidėjo 
darbu prie jų" (AJM, p. 31). 

Lenkai turėjo savo draugiją „Liga Narodowa“. Jie kalbi- 
no J. Matulaitį 17 P. Būčį suorganizuoti lietuvius lenkų pa- 
vyzdžiu į tautinius demokratus (Demokracja Narodowa). 
„J. Matulevičius pirmutinis pastebėjo to pasiūlymo pavojus, 
— rašo P. Būčys, — ir atkreipė mano dėmesį į juos, todėl 
mudu atsisakėme pasiūlymą priimti. Atsisakėme neskubotai, 
ištyrę dalyką... Betyrinėdami sužinojome kai ką, ko šiaip 
lenkai nebūtų mudviem pasakę ir parodę, jei nebūtų turėję 
vilties mudu patraukti į savo organizaciją“. Už tą „apvyli- 
mą" lenkų tautiskoji demokratija vėliau keršijo ypač J. Ma- 
tulaičiui (AJM, p. 31). 

Sveikata, atrodė, neblogėja, bet dr. Clementas įspėjo, kad 
eiga gali atsinaujinti. Patarė nepersistengti studijose. Buvo 
ketinęs jas baigti per dvejus metus, bet baigė 1902 metais. 
Liepos 21 įteikė disertaciją „Rusų teologų doktrina apie pir- 
mųjų žmonių teisumo būklę“ („Doctrina russorum de statu 
iustitiae originalis“). Darbas buvo įvertintas kuo geriausiai 
(praeclarissime), po metų išspausdintas Krokuvoje. Juo susi- 
domėjo Vakarų teologai, nes ligšiol nebuvo literatūros rusų 
teologijos klausimais. 

Šio laikotarpio J. Matulaitį apibūdina du kolegos — lie- 
tuvis ir lenkas. Pirmasis, kunigas A. Sabaliauskas, rašo: 
„Man jis pasirodė labai ramus, nedaug šnekąs, gilių išmin- 
tingų, didelių akių ir drauge labai meilus, prie kurio iš karto 
prisiriši ir su kuriuo iš pirmos dienos susidraugauji". Iskėlęs 
gabumą kalboms ir patirtį svetimoje pastoracijoje, A. Saba- 
liauskas priduria: „Jau tada aiškėjo kun. Jurgio dydis... Tas 
zmogus netilps vienoj tautoj vienoj valstybėj? (AJM, 
p. 104). 

A asis kolega, jau pažįstamas iš anksčiau — Henrikas 
Przezdzieckis rašo: „Turėjau progos dažniau su juo susieiti... 
Niekuomet ir niekur jame nemačiau iškylant jo „aš“ ar 
ieškančio paties savęs... Stebėdavaus ta skaisčia siela, jos 
užsidegimu, dideliu išsimokslinimu, aiškiu painių teologijos 
klausimų sprendimų, teisiniu, moksliniu, visuomeniniu 
nusimanymu". H. Przezdzieckis dar pastebi, kad Priburgo 
universiteto profesoriai rašę Romai, atkreipdami dėmesį į ne- 
paprastus jaunojo teologijos daktaro gabumus (AJM, 
p. 101). 

Po studijų tuoj grįžo į Kelcus, ir čia jau laukė jo rusų 
policija: kur taip ilgai buvęs, kodėl neprašęs pratęsti paso, 
kas, jam nesant, ėmęs algą ir t.t. Jis aiskinosi per vyskupą, 
kuriam pristatė visus atsivežtus pažymėjimus — gydytojo, 
universiteto, šveicaro vyskupo. Buvęs ilgai gydomas ir ope- 
ruojamas, negalėjęs nė paso pratęsti, o algą įgaliojęs paimti 
pusbrolį už paskolą. Vyskupui teko ilgėliau laukti, kol rusai 
patvirtins jį seminarijos profesoriumi. Seminarijoje pradėjo 
dėstyti tik nuo antrojo pusmečio, t.y. nuo 1903 metų pra- 
džios. Dėstė bažnytinę teisę kaip pagrindinį dalyką, o priedą 
— filosofiją ir lotynų kalbą. Bažnytinė teisė — paragrafų 
miškas, o jis nepasimetė — vėrė teisinio, visuomeninio gy- 
venimo akiračius. Įterpdavęs išmintingų patarimų, raginęs 
mokytis svetimų kalbų. Klierikai jautę jo palankumą ir pa- 
garbą kiekvienam. Veidas būdavęs giedras, besišypsantis. 

Antraisiais mokslo metais buvo priverstas vykti į Varšu- 
vą, nes skruzdės vėl ėmė pulti koją ir ranką. Tai buvo žen- 
klas, kad kaulų tuberkuliozė atsinaujino, kaip sakė dr. Cle- 
mentas. Pasitaręs su specialistais, grįžo į Kelcus ir vėl va- 
žiavo. Kartą, ilgiau užtrukęs, grįžo metaliniais saugikliais 
apkaustyta koja ir ranka. Jam vaikštant, buvo girdėti meta- 
lo žvangtelėjimas. Per mišias taurę ir ostiją keldavo tik vie- 
na ranka. Kurį laiką dar dėstė, bet 1904 lapkričio pradžioje 
atsisveikino ir nebegrįžo. 

PAVOJINGIAUSIAS 
MODERNISTAS | 


Atsisveikinęs su Kelcais, J. Matulaitis vyko į -Varšuvą be 
didesnių vilčių. Su koja ir ranka buvo kažkas negera. Ne 
geriau buvo su kišenė. Pusbrolį Joną paliko sergantį, tad 
nebedrįso maldauti paskolos. Pragoje, Varšuvos priemiestyje, 
buvo ligoninė vargšams. Joje gydė nemokamai. Nuvyko ten, 
gavo lovą bendroje palatoje ir atgulė. 

Ligonių buvo daug, o gydytojai — tik savanoriai. Bene 
vienintelis nuolatinis gydytojas dr. Raumas buvo kartu ir li- 
goninės direktorius. Jis apžiūrėjo J. Matulaitį ir pradėjo gy- 
dyti — leisti vaistus. „Su mano koja, — rašė vienam kapu- 
cinui, — daktaras turi daugiau vargo, negu tikėjosi... Gydy- 
mo būdas skaudus ir nepakenčiamas, bet pamažu zmogus 
prie visko pripranta". 


GRAFAITĖ ATPAŽĮSTA MATYTĄ VEIDĄ 


Begulint ligoninėje, prasidėjo (1905) revoliucija prieš caro 
valdžią. Jaunimas ir darbininkai išėjo į gatves. Rusai juos 
šaudė, bet nesulaikė  įsibangavimo. Uždarė universitetą ir 
mokyklas. Miesto normalus gyvenimas buvo sujauktas, ir tai 
atsiliepė ligoninės priežiūrai bei tvarkai. 

J. Matulaitis atrodė pusiau marinamas. Tokioje padėtyje 
jį rado seselės širdietės*, be kita ko, iš vienos  pri- 
vačios mergaičių gimnazijos. Gimnazijos steigėja ir globėja 
buvo Cecilija Platerytė-Zybergaitė**. Seselės širdietės papasa- 
kojo jai radusios vargšų ligoninėje merdėjantį inteligentišką 
kunigą. 


Ž Taip buvo vadinamos vienuolės — Jėzaus Širdies tarnaitės. — 
Red, 

Latvijos grafų dukra (g. 1853), baigusi gimnaziją, nuo 1870 gy- 
veno Slosbergo dvare, Kurše. Dvaro kapelionas buvo kunigas 
J. Tamulevičius, pas kurį vasaromis lankėsi „Anykščių šilelio" auto- 
rius. Mergaitė susidomėjo jo poezija ir panoro mokytis lietuviškai. 
A. Baranauskas jai padėjo, o toliau mokė kunigas Just. Dovydaitis, 
buvęs M. Valančiaus sekretorius, nūnai Jekabpilio klebonas, dvaro kai- 
mynas. Jis skatino mergaitę socialinei veiklai. Tapusi slapta vienuole, 
ji steigė iš paveldėto turto žemės ūkio mokyklas mergaitėms, priimda- 
ma ir lietuvaites. Aukštesniąją žemės ūkio mokyklą įkūrė Chyličkų 
dvare, Piasečne, o gimnaziją su pensionu — Varšuvoje. 

C. Platerytė tuoj nuskubėjo į ligoninę ir nustebo 
atpažinusi matytą kažkur veidą. Ar tik ne Piasečne, pas ka- 
nauninką Feliksą Matulį? 

— Tai mano dėdė, — pratarė ligonis. 

Grafaitė paėmė ligonį į savo globą, pergabeno į savo 
įstaigą ir gydytojui Sawickiui pavedė rūpintis tolimesniu jo 
gydymu. Sis gydė panašiai kaip dr. Clementas, ir ligonis 
pamažu pradėjo atsigauti. Tada rašė kitam lenkų kunigui, 
kad su jo sveikata buvę labai blogai: „Galima sakyti, kad 
negyvenau, tik vegetavau. Dabar protas jau pradeda kiek 
veikti... Dėkoju Aukščiausiajam, kad jau galiu laikyti šv. 
mišias ir kambary pajudėti su lazda" (Listy O.J. Matulewi- 
cza, rankraštis, p. 172). 

Ligonį lankė pati globėja, jos bendradarbiai ir pažįstami. 
Tarp jų buvo ir Eugenijus Jarra, kuris šioje mokykloje slap- 
ta dėstė Lenkijos istoriją dviem paskutinėms klasėms. Talen- 
tingas, daug žadantis teisės studentas rašo: 

„Nuvestas į erdvų saulėtą kambarį pirmame aukšte su 
stiklinėmis durimis į žolynų kiemą, pamačiau lovoje antklode 
apsiklosčiusį jauną vyrą, kokių trisdešimties metų, pilno ap- 
valaus veido... Iš po tirštų blakstienų žvelgė linksmos, žvi- 
trios, draugiškos, bet ir susikaupusios, išmintingos tamsios 
akys... Iš pirmo žvilgsnio toji asmenybė traukė kažkokiu ne- 
paprastumu, žadino pasitikėjimą ir norą suartėti" (atsimini- 
mai iš leidinio „Nasz Ojciec Odnowiciel", p. 52). 

Atėjus vasarai, jis buvo išvežtas ilgesniam laikui į smėlė- 
tus pušynus. Cia pradėjo akivaizdžiai stiprėti ir grįžęs, dar 
gana silpnas, sutiko dėstyti tikybą grafaitės mergaičių gim- 
nazijoje. Mokykloj buvo viena lietuvaitė — J. Žukauskaitė, 
vėliau Jokantienė, kuri pasakoja, kaip naują dėstytoją atves- 
davę du vyrai, paėmę už rankų, ir pasodindavę į kėdę. Ne- 
valdęs vienos rankos ir viena koja sunkiai judėjusi. Mergaitė 
tada buvo septintoje klasėje, ir jis dėstė joms apologetiką. 
Dėstė be vadovėlio taip įdomiai, kad ateidavę klausytis net 
mokytojai. Kai kurios mergaitės buvusios priešiškos religijai; 
Jos buvo atėjusios iš gimnazijų, kurias rusai uždarė dėl re- 
voliucinių nuotaikų. Būdavę įvairių klausimų, ir jis prašyda- 
vęs juos užrašyti ant kortelių ir padėti ant katedros prieš 
jam ateinant į klasę. Aiškindavęs klausimus vaizdingai ir 
plačiai. Pats buvęs visada ramus, malonus, kantrus. Revoliu- 
cinė dvasia gimnazijoje pamažu nykusi (AJM, p. 107—108). 

Buvo ir kita lietuvaitė, kuri ateidavo į jo kambarį patar- 
nauti. Kartą ji atnešė jam užkąsti, kai buvo užėjęs E. Jar- 

ra. J. Matulaitis padėkojo mergaitei ir kažką pasakė. . 
E. Jarra nesuprato ir paklausė, kokia tai kalba. 

— Mergaitė iš mano krašto. Jai malonu išgirsti savą kal- 
bą, — pasakė J. Matulaitis. 

E. Jarra manė, kad J. Matulaičio sava kalba yra lenkų 
— taip gerai ją vartojęs. O iš pokalbių apie Lenkijos proble- 
mas atrodė, kad geriau jas jaučia už pačius lenkus. Ne tik 
jaučia, bet ir rūpinasi padėti jas spręsti. 


50 000 DARBININKŲ ARMIJOJE 


Jautriausia Lenkijos problema atrodė socialinė. Daug var- 
go buvo mieste ir krašte, o rūpintis nebuvo kam. Net kuni- 
gai nesusivokė, ko krikščionybė nori ir ką ji gali. Abu daly- 
kai atrodė skubūs, ypač toje kaitroje, kurią sukėlė socialisti- 
nė revoliucija. 

Jis ėmė veikti dviem kryptimis: teikdamas idėjų ir siūly- 
damas konkrečių darbų. Pirmoji mintis buvo rengti paskai- 
tų ciklą ir aiškintis socialinius bei ekonominius klausimus. Iš 
katalikų nebuvo pajėgesnio žinovo, o kviesti kitokių pažiūrų 
bijota. J. Matulaitis patarė kviesti Zinovą, nors kairų, negu 
kataliką, ne ką išmanantį. Publika buvo ribota, bet rinktinė 
— žmonės, kurie galėjo turėti įtakos viešajame gyvenime. Jie 
rinkosi į C. Platerytės įstaigą tris sykius per savaitę. Atei- 
davo ir J. Matulaičio mokslo draugas Henrikas Przezdzieckis, 
nūnai profesorius Varšuvos kunigų seminarijoje. J. Matulaitis 
sėdėdavo  nuošaliai ir atidžiai žymėdavosi akademiko 
L. Krzywickio mintis. Diskusijose pasisakydavo gana drąsiai. 
Prelegentas kritikuodavo kapitalizmą, o J. Matulaitis pasa- 
kydavo, kur jo mintys sutampa su katalikų etikos reikalavi- 
mais. 

Paskaitų ciklas truko trejetą—ketvertą mėnesių. Iš to gi- 
mė praktiški užmojai — pirmiausia organizuoti akademinį 
jaunimą. Sio darbo ėmėsi E. Jarra, ir iš to kilo „Odrodze- 
nie" („Atgimimo“) sąjūdis, panašus į lietuviškųjų ateitinin- 
kų. Iš Varšuvos sąjūdis persimetė į Krokuvos ir Lvovo uni- 
versitetus, buvo pradėta leisti „Prąd“ („Versmė“) žurnalą. 

Kita darbo kryptis buvo darbininkai. Juos pradėjo telkti 
Visų Šventųjų parapijos klebonas prelatas Marcelis Godlews- 
kis, baigęs Seinų seminariją ir mokęsis sociologijos Romoje. 
Bet tai buvo parapinis sambūrėlis. J. Matulaitis išplėtė bū- 
relių veiklą po visą Varšuvą, įkūrė krikščionių darbininkų 
sąjungą, ją įteisino ir pats ėmėsi redaguoti dvisavaitinį 

„Darbininko draugą". Legalizuojant sąjungą, buvo iškelta są- 
lyga nesikišti į politiką, kuri iš tikrųjų jam ir nerūpėjo. "Or- 
ganizacija sparčiai augo ir sutelkė 50 000 narių. Konkreti 
veikla darėsi socialinės minties sąjūdžiu. J. Matulaitis popu- 
Karino tas mintis per laikraštį ir paskaitas. | 

Kitas žingsnis buvo socialiniai kursai, kurie turėjo įvykti 
dar 1906 metais, bet rusai neleido. Kursams rengti buvo su- 
darytas komitetas, kuriam vadovavo Varšuvos sufraganas 
Kazimieras Ruškys, lietuvis, vadinamas Ruszkysu arba Rusz- 
kewizc, kilęs iš Marijampolės parapijos, J. Matulaičio kaimy- 
nas. Rusai pagaliau davė leidimą, ir kursai įvyko 1907 rug- 
pjūčio 27—30 dieną. Prelegentų buvo 11, dalyvių — 700 su 
viršum dvasininkų ir pasauliečių, tarp jų ir nemažas būrys 
iš Lietuvos. Kursų programos autorius ir moderatorius buvo 
J. Matulaitis. Jis it pradėjo kursus paskaita apie nuosavybę. 
Kalbėjo ilgokai, apie porą valandų; pusę laiko skyrė teorijai, 
antrą pusę — pritaikymams; buvęs atviras ir drąsus, ypač 
antroje dalyje. Visiems įstrigo jo kartojami ypač šie žodžiai: 
„Duokit mums žmonių, sugebančių ir pasiryžusių dirbti so- 
cialinėj srity, nes žmonės daugiau verti negu mūrai (namai), 
daugiau negu pinigai". 

Kursų dalyviai is Lietuvos, daugiausia kunigai, vieną va- 
karą susirinko atskirai, pasikvietė J. Matulaitį ir tarėsi, kaip 
populiarinti socialines krikščioniškąsias idėjas Lietuvoje. Suta- 
rė rengti panašius kursus Kaune, prieinamus platesnei visuo- 
menei ir pritaikytus Lietuvos reikalams. J. Matulaitis pasi- 
džiaugė šiuo nutarimu ir pažadėjo prisidėti („Draugija“, 
1909, Nr.31—32, p. 264). 


KONSERVATORIŲ NERIMAS 


Dar prieš kursus buvo sudaryta (1906) speciali socialinių 
reikalų komisija ir jos pirmininku Varšuvos arkivyskupas pa- 
skyrė sufraganą K. Ruškį. Sis pavedė J. Matulaičiu parengti 
socialinės veiklos gaires, kurios netrukus buvo atspausdintos 
atskiru leidiniu „Krikščioniškoji demokratija". Tuo pačiu 
klausimu platesnio straipsnio paprašė J. Matulaitį ir katali- 
kų lenkų enciklopedija, ir jis buvo įdėtas į naują tomą. 

Kodėl buvo pabrėžiama krikščioniškoji demokratija? Tarp 
lenkų veikė tautinės demokratijos grupė (Demokracja Naro- 
dowa, trumpai — ND, populiariai — endekai), kurią sudarė 
katalikai, ir jai priklausė nemaža kunigų. Grupė buvo perne- 
lyg nacionalinė, be krikščioniškų socialinių pagrindų. Endekų 

iniciatyva: 1906 metų žiemą buvo šaukiamas Varšuvoje kuni- 
gų suvažiavimas reformoms aptarti. Apie suvažiavimą nieko 
nebuvo pranešta vietos arkivyskupui, ir jis galėjo jį uždraus- 
ti. Bet buvo nepatogų, o leisti atrodė nesaugu, turint gal- 
voj, neramų laiką ir įerzintus rusus. 

„Arkivyskupas pakvietė J. Matulaitį ir H. Przezdzieckį, ta- 
rėsi, ką daryti, ir šie pasisiūlė gelbėti padėtį. Jiedu nuvyko 
į suvažiavimą, kuriame buvo iš visur atvykę apie 400 kuni- 
gų, atsisėdo atskirai, įsijungė į svarstymus ir taip sumaniai 
juos lenkė, kad viskas užsibaigė be politinio skandalo, prie- 
šingai — visiškai teigiamai. Laimėjimas buvo pasiektas gal 
nevisiskai krikščioniškos demokratijos prasme, bet buvo sulai- 
kyta ir nuo vienpusiško politinio nacionalizmo. 

Pažangi, drąsi ir sėkminga socialinė veikla, kuriai J. Ma- 
tulaitis vadovavo, kėlė nerimą tarp konservatyvių katalikų. 
„Prasidėjo prieš jį skundai pirmiausia Varšuvos kurijai. „Bu- 
vau net Bažnyčios. priešu apšauktas: liberalu, socialistu, čekš- 
stu ir t.t", — rašo pats J. Matulaitis (Užr., p. 81). Kurija, 
žinoma, tų skundų nepaisė. Jie buvo siunčiami toliau — į 
Romą. Sios akcijos vadas, kaip vėliau paaiškėjo, buvo grafas 
Ostrowskis. Romoje buvo prelatas Umberto Benigni, vado- 
vavęs slaptam integristų sąjūdžiui kovoti pries modernistus 
pačioj Baznyčioj. Sąjūdis leido slaptą biuletenį, skaitomą vi- 
suose Europos kraštuose, kur veikė integristų grupės. Viena- 
me biuletenių buvo įrašytas ir J. Matulaitis, kaip „vienas 
pavojingiausių modernistų pasaulyje" (plg. E. Pulat.Integris- 
me. Tournai, 1969, p. 190). 

J. Matulaitis užsibuvo Varšuvoje dėl ligos. Iš pradžių 
manė, kad liks niekam nenaudingas invalidas. Dabar supra- 
to, kad ir silpnybėje yra stiprybės. Varšuvos eksperimentas 
pravėrė plačią veiklos dirvą. Tuo tarpų buvo pririštas prie 
Kelcų vyskupijos ir turėjo į ją grįžti. O grįžti dar negalėjo 
1r kitų buvo kalbinamas pasilikti Varšuvoje. Rašė vyskupui 
Kulinskiui — prašė, kad atleistų iš vyskupijos. Vyskupas ne- 
sutiko — patarė grįžti, gydytis vietoje. Po kiek laiko vėl ra- 
šė: ligos ir mirties esanti tokia galybė, kuri nepaiso jokių 
būtinumų, nė varžtų; išvengęs prarasti koją, vis tiek esąs 
reikalingas patyrusių gydytojų, o tikros pagalbos Kelcuose 
negalėtų rasti. Tad vėl prašė atleidžiamas. Vyskupas neatlei- 
do, ir tai truko ligi 1907 metų, kol jis mirė, ir tik naujas 
vyskupas šį prašymą patenkino. Tuo metu gavo kvietimą iš 
Petrapilio akademijos dėstyti sociologiją. 

Tai buvo nauja problema, ir J. Matulaitis turėjo apsi- 
spręsti. Kas kita buvo praktinis socialinis darbas ir vėl kita 

— akademinis sociologijos dėstymas. Kokios gi kvalifikacijos? 
Už jį galėjo atsakyti kiti, kurie jį geriau pažino. Toks buvo 
minėtasis E. Jarra, vėliau socialinių mokslų profesorius Ang- 
lijos Oksforde. „Didelis eruditas, — rašo apie J. Matulaitį, 
— uoliai sutelkiąs visus išsamius šaltinius spręsti jį dominu- 
sius klausimus. Bet jis nesiėmė grynojo mokslo tyrinėjimo... 
Mokslas jam buvo tik priemonė į pasirinktą tikslą, ne pats 
tikslas... Jį matydavau užgulusį ant knygų, bet niekad nepa- 
stebėjau ruošiančio savo knygą". Nepaprastai gyvastingo pro- 
to, reiškiąs mintis tiksliai ir visiems suprantamai. Ta pras- 
me kalbėtojas ir iškalbus, tačiau be gražbylystės, be pozavi- 
mo (atsiminimai iš leidinio „Nasz Ojciec Odnowiciel", 
p. 59).Kitas, arčiau pažinęs J. Matulaitį, Pranas Būčys ma- 
nė, kad Friburge jis pakankamai susipažinęs su sociologijos 
mokslu, Kelcuose, dėstydamas kanonus, pagilinęs teisinį išsi- 
lavinimą, Varšuvoje studijavęs sociologinę literatūrą ir spren- 
dęs praktines problemas. Svarbiausia, buvęs stiprus teologas, 
žinojęs ribas, kaip toli galima eiti su socialiniais sprendi- 
mais. Dėl to neturėjęs baimės, galėjęs būti drąsiai pažangus. 
Sociologijoje tai esąs retas ir brangus derinys (plg. AJM, 
p. 19—20). ' 


STUDENTAI „GATAVI NEŠIOTI ANT RANKŲ" 


Teologijos akademija, perkelta iš Vilniaus į Rusijos sosti- 
nę, ligi šiol neturėjo sociologijos kurso. Negalėjo turėti, nes 
ši studijų sritis buvo draudžiama, ypač kunigams; juos net 
bausdavo už literatūrą, rastą jų namuose. Po 1905 metų 
įvykių akademija nutarė (1906) įsteigti šių mokslų katedrą, 
ir rusų valdžia sutiko. Sunkumų iškilo rasti tinkamą profe- 
sorių.  Kviestis iš Vakarų buvo neįmanoma. Sustota ties 
J. Matulaičiu, kuris garsėjo socialine veikla, ir jis kviečiamas 
pagaliau sutiko. 

Atvyko į Petrapilį 1907 rugsėjo pradžioje ir atsivežė ne- 
maža literatūros, kurią vėliau dar kaupė. Įžanginei viešai 
paskaitai pasirinko temą apie nuosavybę, būtent — kokia 
teise ji remiasi. Susirinko visi studentai ir profesoriai — to- 
kio visuotinio susidomėjimo iš naujų profesorių buvo susilau- 
kęs tik Kazimieras Jaunius, fenomenalus kalbininkas. „Pats 
objektas buvo naujas, — rašo B. Čėsnys, — anksčiau nedės- 
tytas, o tiek viliojąs! Nemažiau mus domino ir pats naujo 
dalyko dėstytojas prof. Matulevičius". 

Pirmąją paskaitą jis dėstė gražia lotynų kalba, vėliau ki- 
tas — išdailinta varšuvine lenkų kalba — geriau už tikruo- 
sius lenkus. „Visus žavėjo, — tęsia B. Cėsnys, — jo žinių 
gausumas ir dėstymo metodingumas. O labiausiai stebino 
ypatingas proto aiškumas. Ir pirmiau, ir paskui man teko 
klausytis daug šaunių profesorių, bet tokio minties aiškumo, 
koks spindėjo prof. Matulevičiaus kalbose, kitur, rodos, nete- 
ko rasti. Prie to viso pridėk dar be galo malonų būdą ir 
gražią malonią išvaizdą, tada dar apyjaunio vyro... Akade- 
mija buvo gatava jį nešioti ant rankų... Auditorija nebetal- 
pino besigrūdančių į paskaitas" (AJM, p. 108—109). 

Dėstė visiems keturiems kursams teorinę ir pritaikomąją 
sociologiją. Ryškino bendruosius socialinius principus ir speci- 
fiškai krikščioniškuosius, kėlė socialines žaizdas, kurioms gy- 
dyti siūlė reformines gaires. Per jo paskaitas vėrėsi nauji 
akiračiai bei galimybės, kaip spręsti visuomenines aktualias 
problemas, kaip padėti darbininkijai, moterims, jaunuomenei. 

Studentai buvo apsvaigę nuo šių aktualybių, nuo kaiti- 
nančių idėjų — svėrėsi iš kitų pasirinktų specialybių į šią, ir 
J. Matulaičiu tekdavo ne vieną sulaikyti. „Ir aš pergyvenau 


tą „ligą“, — rašo būsimas dogmatikas B. Čėsnys. — Bet 
protingas profesorius... sudraudė ir liepė laikytis, kaip se- 
niau, profesoriaus Būčio... „Tamstai jau per vėlu, ir ne vie- 


na Baoloss tėra mums "reikalinga, dar reikalingesnė yra 
teologija. Sociologijoje tegu specializuojasi jaunesnis jūsų 
draugas Jurgutis". Paklausiau ir nesigailiu paklausęs" (AJM, 
p. 109). 

J. Matulaitis, pasak P. Būčio, rūpestingai ruošdavęs savo 
paskaitas ir jas pasirašydavęs. Buvo susidariusi medžiaga lei- 
diniams, bet atspausdinęs tik įžanginę savo paskaitą. Paskir- 
tas (vėliau) vicerektoriumi, neberadęs laiko savo raštų pa- 
baigti. Kaip profesorius, savo gabumais pralenkęs tuos, kurie 
pirma jo buvo atėję į profesūrą (AJM, p. 20—21). 


SĄLYTIS SU PETRAPILIO LIETUVIAIS 


J. Matulaičiui rūpėjo ne tik darbas auditorijoje. Jį traukė 
žmonės ir praktinė veikla. Petrapilis buvo internacionalus, 
pilnas įvairių tautybių, tarp jų ir lietuvių. Tada skaičiuota, 
kad jų yra apie 25 000 — darbininkų, amatininkų, valdinin- 
kų, moksleivių, studentų ir kaimiečių, atklydusių ieškotis ge- 
resnių uždarbių. Iš seno čia veikė keletas. šalpos bei labdaros 
organizacijų, kurias rusai tuo metu leido. Po 1905 metų kū- 

rėsi nauji „lietuvių sambūriai. J. Matulaitis visu tuo domėjosi 
ir ėjo, kur buvo kviečiamas. Ne kartą skaitė paskaitas vi- 
suomeniniam lietuvių katalikų klubui, ateidavo laikyti pa- 
maldų ir pasakydavo pamokslą vokiečių vaikų prieglaudos 
koplyčioje susirenkantiems lietuviams (AJM, p. 116). 

Daugiau nei lietuvių Petrapilyje buvo lenkų. Rusai nepa- 
sitikėjo jais — neleido kurti kai kurių naujų organizacijų, 
įtardami politiniais siekimais. Bet leido steigti darbininkų 
draugiją „Oswiata" („Apšvieta"), panašios sąrangos ir tikslų 
kaip buvo Varšuvoje. J. Matulaičio Varšuvos kūrinys, jam 
pasitraukus, pasuko politine kryptimi, įsivėlė į kovas, ir is 
50 000 narių sumažėjo ligi 5000 (AJM, p. 111). J. Matulai- 
tis, lyg norėdamas gelbėti pirminio kūrinio idėją, sutiko būti 
išrinktas draugijos „Ošwiata" pirmininku. 

Su pamokslais buvo kviečiamas į Petrapilio katedrą ir 
Šv. Kotrynos bažnyčią, kur rinkdavosi tikinčioji liaudis. Stu- 
dentams, įvairių tautybių katalikams, vesdavo konferencijas 
Maltos ordino bažnyčioje. Susitikdavo su mokslo žmonėmis 
ir dalyvaudavo jų diskusijose. Taip jo ryšiai plėtėsi ir veik- 
los barai šakojosi. Visur pirmiausia jam buvo žmonės, o pri- 
eiti prie jų, sakoma, turėjęs nepaprastą sugebėjimą. Jo lietu- 
viškasis patriotizmas, pasak Liudo Noreikos, nekliudęs jam 
atsidėjusiai dirbti ir kitų tautų žmonėms (AJM, p. 119). 


SOCIOLOGIJOS PASKAITOS KAUNE 


J. Matulaitis neuzmiršo 1907 m. Varšuvoje duoto pažado 
tautieciams. Sie, grįžę is kursų, tuoj pasirūpino gauti vysku- 
po M. Paliulionio pritarimą, o 1908 m. sausyje sudarė 3 
narių organizacinį komitetą, kurį paskui papildė ligi 12. Ko- 
mitetui ėmėsi vadovauti Žemaičių sufraganas G. Cirtautas. 

Norėta neatsilikti nuo Varšuvos kursų, dargi juos pra- 
lenkti. Ten buvo 11 kalbėtojų, čia parinkta 18: 11 — iš lie- 
tuvių, 3 — iš lenkų ir 4 — iš rusų. Tarp kviečiamųjų buvo 
numatyta ir grafaitė C. Platerytė-Zybergaitė iš Varšuvos. 

Rusai ir lenkai atsisakė dėl nepatogaus laiko, būtent va- 
saros. Atkrito ir gera dalis kviestųjų lietuvių. Teko keisti ne 
tik programą, ją siaurinti, bet ir laiką. J. Matulaitis ir du 
jo kolegos akademikai — Maironis ir P. Būčys — gavo kvie- 
timą atvykti tik per 1909 metų kalėdines atostogas — sau- 
sio 3—5 dienomis (sen. st.). 

Rusų leidimas buvo gautas vos 3 dienas prieš žmonėms 
susirenkant. O jų susirinko ir dalyvavo pirmą dieną 200, 

antrą dieną, sekmadienį, — 250. Paskaitos vyko Liaudies na- 
mų salėje. Kursus pradėjo vyskupas G.Cirtantas, prabilęs lie- 
tuviškai. Visi kursai vyko tik šia kalba. " 

Pirmasis išėjo kalbėti J. Matulaitis ir jo tema buvo „Sių 
dienų socialinis klausimas“. 

„Socialinis judėjimas, — pradėjo, — kaip srauni upė pa- 
vasarį, sniegui paleidus, eidamas pirmyn vis putoja, kaskart 
naujus žmonių sluoksnius savo srovėn įtraukdamas.., kaskart 
naujus reikalus apimdamas, kaskart naujas gyvenimo sritis 
pagaudamas". į 

Jis nagrinėjo tris klausimus: 1. Ką reiškia šių dienų so- 
cialinis klausimas; 2. Iš kur jis kilęs ir 3. Kas ir kaip gali 
prisidėt prie jo sprendimo. 

Po jo tą dieną kalbėjo antras akademijos profesorius 
P. Buūcys tema „Bažnyčia ir sociologija". 

Antrą dieną, sekmadienį, žmonės rinkosi į paskaitas 3 
valandą po pietų. Pirmuoju paskaitininku buvo Justinas 
Staugaitis, J. Matulaičio klasės, ir jam teko svarstyti visuo- 
meninės labdarybės tvarkymą. Po jo A. Jakštas skaitė kuni- 
go A. Kaupo atsiųstą pranešimą apie lietuvių išeiviją Ameri- 
koje. Tretysis buvo vėl j. Matulaitis ir $; kartą jis svarstė 
miestų ir pramonės darbininkijos klausimą. 

Darbininkas esąs rankpelnis — samdinys, dirbantis pas 
svetimus ūkyje ar pramonėje. Jo žymė, kad minta iš savo 
rankų uždarbio diena iš dienos be savo įrankių, be savo 
turto. Tokių esama nuo 42 ligi 854. Darbininkų klausimo 
pradžia kilusi iš ekonomijos principo ir etikos dėsnių priešin- 
gumo. Ekonomija nepaisė dirbančio Zmogaus — jo sąlygos 
sunkios ir morališkai nepakeliamos. Lygybės klausimas gra- 
žiai skamba teoriškai, bet ne gyvenime. Sio klausimo teisin- 
gu sprendimu turi rūpintis visi: ekonomistai, įstatymdaviai, 
politikai 17 tikėjimo bei etikos atstovai. Svarbus jis ir lietu- 
" viams, nes „mūsų broliai ir seserys šimtais ir tūkstančiais 
keliauja į Ameriką, Prūsus, Rusiją ir ten pakliūva į darbi- 
ninkų — beturčių eiles“. Pažangos srovė „ir mūsų šalį kas- 
kart labiau įtraukia į kapitalizmo sūkurį". 

Trečią — paskutinę kursų dieną — pirmasis kalbėjo prof. 
J. Maciulis-Maironis, Petrapilio akademijos vicerektorius, ir 
jo iema buvo „Krikščioniškos socialinės tvarkos mokslas pa- 
gal Leono XIII enciklikas". Po jo vėl išėjo kalbėti J. Matu- 
laitis apie „Bažnyčią ir nuosavybę“. Senas tai klausimas ir 
jautrus: juo rūpinasi lygiai visuomenės tvarkytojai, lygiai 
mokslo žmonės. Esą trys dalykai esminiai: kam turtas turi 
priklausyti, kaip jį naudoti ir kaip geriau jis vaidyti. Jam 

tenkanti pareiga plačiau paaiškinti, kiek nuosavybės 
klausimu rūpinasi Bažnyčia 17 kiek bei kaip tuo reikalu yra 
pasisakiusi. 

Didžiausią kursų naštą J. Matulaitis išnešė ant savo pe- 
čių: iš 7 jam teko 3 svarbios paskaitos ir jos, pasak „Salti- 
nio" (1909, Nr.4), buvusios „gražiai sustatytos". „Draugijos“ 
žurnalas visas paskaitas paskelbė atskiru numeriu (1909, 
Nr. 31-32). „Šaltinis“ įdėjo visų paskaitininkų nuotraukas, 
J. Matulaičio dar niekur nematytą — jauno, pakelta galva, 
per šoną skirtais garbanotais plaukais, vyriškos, sukauptos, 
drąsios išvaizdos, sakytume, tikro vado a la Paltaroko ar 
Krupavičiaus. Į tokį įsižiūrėjęs tikrai galėtum pagalvoti: 

— Pavojingiausias pasaulio modernistas! 

Šis titulas J. Matulaitį aukština, nes į modernistus prela- 
tas U. Benigni buvo įrikiavęs ir tokius būsimus kardinolus 
kaip belgų Mercier ir prancuzų Verdier. Pasirodo, paradoksų 
netrūksta ir Bažnyčioje. 


Iš SOCIOLOGIJOS Į TEOLOGIJĄ 


Kursai neabejotinai davė gerų vaisių. Visų pirma tai bu- 
vo kazkas nauja ir brandu, be to, atlikta savomis jėgomis 
— viskas lietuviškai. Ano meto Kaune tai buvo drąsus ir 
džiugus reiškinys. Su šiuo įvykiu atsirado lyg nauja spalva 
jau gerokai šoktelėjusiaine lietuvių katalikų sąjūdyje, būtent 
— socialinės dinamikos spalva. A. Jakštas, žinoma, neiškentė 
nebrikštelėjęs: 

„Tos paskaitos bus naudingos ir mūsų pirmeiviams bei 
socialistams, pripratusiems žiūrėti į Bažnyčią iš aukšto ir su 
panieka. Iš tų prelekcijų mūsų socialistai pamatys, jog Baž- 
nyčia į socialiųų klausimą žiūri plačiau ir giliau, negu apie 
tai menkutėse socialistų brošiūrėlėse iki šiol buvo rašoma. 
Be to, gerb. mūsų pirmeiviai ir socialistai, nepaliaujantieji 
skųstis, kad kunigai juos keikia, iš tų prelekcijų pamatys, 
kad tikrame Bažnyčios moksle apie visuomenės sutvarkymą 
nėra jokio keiksmo, bet yra daug tiesos, kurios ir pats so- 
cializmas laikosi“ („Draugija", 1909, Nr.31—32, p. 386). 

Nežinia, ar ryšium su kursais, Kauno kunigų seminarijoje 
buvo įvestas visuomenės mokslas ir sociologija, kurią dėstyti 
ėmėsi kursų komiteto sekretorius kunigas K. Šaulys, vėliau 
Nepriklausomybės akto signataras. Jis parengė veikalėlį „So- 
ciologija" (1920). K. Šaulį pakeitė K. Paltarokas ir savo 
paskaitas pradėjo spausdinti „Draugijoje“, paskui (1914) iš- 

leido pirmą lietuvių kalba didelį ir išsamų veikalą „Sociali- 
nis klausimas". 

Galėtume sakyti, kad daugiau ar mažiau tai buvo susieta 
su prof. J. Matulaičio įtaka bei įtaiga. Bet štai Kauną pa- 
siekia žinia, kad J. Matulaitis nuo rudens (1909) atsisako 
dėstyti sociologiją, ją perleidžia jaunam lenku: A. Wojcic- 
kiui, o pats pereina į dogmatikos katedrą. Sis įvykis sukėlė 
rūpesčio ir neaiškumų. A. Jakštas vėl neiškentė nereagavęs 
viešai — jau kur kas vėliau. Girdi, J. Matulaitis, labai ga- 
bus ir iškalbus Zmogus, perėjęs iš sociologijos į teologiją ar 
ne dėl to, kad praktišką gyvenimą, matyt, mažai pažįstąs ir 
„įpratęs į jį žiūrėti sub specie aeternitatis („amžinybės žvilg- 
sniu"; „Draugija“, 1913, Nr. 83). 

Tikrųjų motyvų niekas nėžinojo, o ir pats J. Matulaitis, 
norėdamas nebūtų galėjęs niekam pasakyti. Keitėsi profeso- 
riai, kodėl negalėjo keistis ir dėstomieji dalykai? Reikėjo gi 
ką arba išvykstantįį į Kauno kunigų seminarijos rektorius 
moralistą Maironį. Beje, po Kauno kursų Maironis netrukus 
gavo $į naują paskyrimą, o jo vicerektoriaus pareigas akade- 
mijoje laikinai perėmė J. Matulaitis. Petrapilio lietuviai su- 
rengė tautos dainiui išleistuves, ir J. Matulaitis įteikė jam 
visų vardu dovaną (AJM, p. 116). 

Ar perleidęs sociologiją dėstyti kitam, J. Matulaitis“ nuo 
jos nusigręžė, matysime toliau. Tais metais jis darė didelį 
naują sprendimą. 


GENEROLAS BE ARMIJOS 


Gyvenęs kitų rūpesčiais, apie savuosius J. Matulaitis tylė- 
jo. Planavo reformas, padėjo kitiems planuoti. Turėjo gra- 
žaus jaunimo, kuris siurbė jo idėjas — galėjo paruošti naujų 
darbininkų ateičiai. Kodėl apsisprendė trauktis iš akademijos 
ir tą jaunimą palikti? Kodėl persisvėrė į naują, nelauktą 
darbą — atkurti mirštančią vienuoliją? Kas jį lenkė, skatino 
ir vertė taip daryti — reali dabartis ar ateities vizija? 

SUPLANUOTOS ATOSTOGOS 


Buvo 1908 metų pavasaris. Mokslo metai artėjo į galą. 
Jurgis jau buvo kalbėjęs su Pranu Būčiu apie reikalą. Suta- 
rė kartu vykti atostogų. Pasiruošė, susikrovė valizas ir sėdo 
į traukinį. Per ilgą kelionę prisiminė Friburgo laikus. 

Nedidelis buvo būrys — biblinio septyneto, visi sūduviai 
ir visi kunigai. "Tik vienas sirgo tuo reikalu, dėl kurio dabar 
jiedu vyksta į Marijampolę. Keistas sutapimas: ta pati pa- 
vardė, o negiminė — Matulaičių Kazimieras, atsiradęs Svei- 
carijoje su Juozu Stankevičium — pirmieji lietuviai, abu jau 
vikaravę, o Kazimieras — Marijampolėj pas mirštancius ma- 
rijonus. Kur buvęs nebuvęs, vis apie tuos baltuosius tėvelius. 
Įkyrėjo, pameni, Racevičiui ir Jusaičiui jo kalbos. 

— Bus nuostolis, didelis nuostolis Lietuvai, jeigu jie 1š- 
mirs neatgaivinti. 

— Nuostolis gal Marijampolei, ne Lietuvai, — erzino 
Stankevičius. 

— Nežinai istorijos.., šimtą metų jie švietė, mokė, apašta- 
lavo. Visi lietuviai, geri pamokslininkai. Jų iškalbumu nau- 
dojosi 20 parapijų Sūduvoj, o Marijampolėj jų klasikinę mo- 
kyklą lankė 100 mokinių... 

— Gerai, gerai. Nuostolis Sūduvai, bet ne visai Lietuvai, 
— nesidavė kunigas Juozas. — O atgaivinti, niekas jų neat- 
gaivins, kol rusai mus valdo. 

— Ne ką daugiau už kitus pasakydavom ir mudu. O jau 
Totoraitis, tikrai nieko (plg: P. Būčys. Atsiminimai I, 
p. 264)*. 

Nuo tų kalbų va jau bus netrukus 10 metų. Tiek laiko 
reikėjo sėklai bręsti. Įdomu, ką dabar pasakys senukas 
V. Senkus, baltųjų generolas? 

— Generolas be armijos... — atsiduso, lėtai tardamas, 
Pranas. 

— Greit liks ir be adjutanto, — tęsė Jurgis. — Rodos sa- 
kiau, antrasis visiškas ligonis, - arti mirties (mirė tą metą 
rugsėjo 14). Vikarai — jau pasauliniai kunigėliai... 

Pasiekę Marijampolę, jiedu pasibeldė į vienuolyno duris ir 
paprašė pakviesti V. Senkų. Šis atėjo ir atpažino parapijietį 
Jurgį ir kartais užklystantį Praną. 

— Su kokiom žiniom — gerom ar „marnom" judu čia 
dabar is taip toli? — klausė V. Senkus. 


* . > - a . . - . | . 
Toliau dialogai, prie kurių nenurodyti šaltiniai, yra sukurti au- 
toriaus. Visi kiti imti iš autentiškų užrašų, dienoraščių ar laiškų. 

— Tuoj pasakysim, tuoj, tik kad būtų storos sienos! 

Senukas suprato, kad kunigėliai nejuokauja, ir tuoj užsi- 
vedė į atskirą kambarį. Pirmasis pravėrė burną J. Matulai- 
tis. 

— Mudu su Pranu apsisprendėm stoti į baltuosius. 

Senukas išskėtė rankas, lyg norėdamas apglobti. 

— Bet, palaukit, reikalas ne toks paprastas. Turėsim pa- 
silikt, kur esam — akademijoj, bent kurį laiką. Reikės gauti 
vyskupo pritarimą ir Romos sutikimą, o svarbiausia ir pir- 
miausia — jūsų žodis. 2 

Visi trys svarstė reikalą. Žingsnis nelegalus, prieš valdžią. 
Neįprastas gal atrodys ir Romai. Tik du kandidatai! Jei ne- 
bus daugiau, nėra ateities. Jei atsiras daugiau, kas ir kur 
juos paruos, kaip ir kur įdarbins ir palaikys rysį? Jei nėra 
perspektyvų ir garantijos, ar verta pradėt? 

Apsvarstę padėtį, numatę galimus pavojus ir nesėkmes, 
vis dėlto sutarė nebelaukti ir pradėti parengiamuosius dar- 
bus. V. Senkus davė įgaliojimus J. Matulaičiui susirišti su 
vyskupais ir, kai tik bus galima, siekti Romos. 

Po šio susitarimo J. Matulaitis ir P. Būčys atsisveikino. 
Atostogas baigė, lankydami kunigus — tuos, kurie galėtų 
tikti į jų būrį. Taip sau, apsižiūrėti iš tolo, patyrinėti nuo- 
taikas, užmegzti artimesnį ryšį. J. Matulaitis berods pasiekė 
Seinų vyskupijos valdytoją prelatą J. Antanavičių, kurį 
reikėjo informuoti. 


DVASIOS VADOVO PAREIGOS 


Grjžęs į Petrapilį, J. Matulaitis gavo naujų pareigų — 
būtent studentų dvasios vadovo — kapeliono. Turėjo pasi- 
ruošti pirmosioms naujųjų mokslo metų rekolekcijoms ir jas 
tris dienas vesti. Toliau kas savaitę organizuoti konferenci- 
jas, o per gavėnią — vėl trijų dienų rekolekcijas. Su ta pa- 
reiga, aišku, bus ilgesnis bei dažnesnis sėdėjimas klausykloje 
ir praviros kambario durys užeinantiems pasitarti dvasiniais 
reikalais. 

Vis delto tai bus dėkinga pareiga. Ir koks sutapimas! Ne- 
spėjai tapti vienuoliu, o jau pradėk, duok kitiems, nelaukda- 
mas. Studentai rašo, ką tais mokslo metais jie gavo iš 
J. Matulaičio. „Kai pasklaidai užrašus, permeti padarytąsias 
santraukas bei pastabas (J. Matulaičio konferencijų bei reko- 
lekcijų. — Y.), pamatai, kiek ten būta moksliško gilumo, 
žmogaus sielos supratimo, gyvenimiško praktiškumo, kiek ten 

karštai žmones mylinčios taurios sielos įdėta! Jo skelbiamoji 
asketika buvo atremta į teologiją, prigimtąją etiką, psicholo- 
giją, pedagogiką, o ne į svajones bei asmeniškas nuožiūras“ 
(vysk. M. Reinys. — AJM, p. 97). 

Kalbėjimo būdas buvo panašus kaip ir per paskaitas: ra- 
mus, nuoširdus, logiškas, aktualus. „Kalbėdavo, rodos, be jo- 
kio susirūpinimo: dažniausiai kiek atkisęs kairiąją ranką su 
užriestais pirštais ir žiūrėdamas į tų pirštų galus" (AJM, 
p. 97). 

„Praktikos pradas J. Matulevičiaus gyvenime buvo stip- 
resnis už teorijos pradą, — pastebi P. Būčys, — (dėl to) ir 
profesoriaudamas jis laisvų noru imdavosi tų darbų, kurie 
tiesioginiu būdu pakelia dvasią" (AJM, p. 21). P. Būčys tu- 
ri galvoj kaip tik dvasinį vadovavimą rekolekcijoms ir kon- 
ferencijoms. 

O kaipgi su tais reikalais, kurie buvo aptarti Marijampo- 
lėje? Jis susisiekė su Mogiliovo arkivyskupų A. Wnukowskiu 
ir, Išsiaiškinęs reikalą, gavo jo pritarimą. Liko dar susisiekti 
su Varšuvos sufraganu K. Ruškiu, kuris rūpinosi slaptų vie- 
nuolių reikalais. 

Po socialinių kursų Kaune J. Matulaitis buvo užsukęs į 
Marijampolę ir informavo kunigą V. Senkų, kas jau atlikta. 
Artėjant vasarai, viskas buvo paruošta. Reikėjo tik užsienio 
paso ir jį netrukus parūpino pati akademija. 


PIRMIEJI ĮŽADAI BE NOVICIATO 


Romą pasiekė, berods, rugpjūčio pradžioj (1909). Prisista- 
tė Vienuolių kongregacijos prefektui Vives y Tuto ir įteikė 
jam savo planą bei rekomendacijas. Prefektas "Tuto dar 
tarėsi su Konsistorinės kongregacijos prefektu kardinolu Lai 
ir Valstybės sekretoriumi kardinolu Merry del Val. Po to 
pakvietė J. Matulaitį ir visi trys jį klausinėjo. Sio atsaky- 
mai, matyt, buvo pagrįsti, įtikinami, ir jis gavo visišką pri- 
tarimą, o po to — audienciją pas popiežių. Popiežius Pijus 
X leido J. Matulaičiu: daryti įžadus be noviciato, o P. Bū- 
čiui pradėti noviciatą ir nepertraukti profesoriavimo. 

Viską sutvarkęs, gavęs reikiamus leidimus raštu, J. Matu- 
laitis tuoj paliko Romą ir grįždamas sustojo Varšuvoj. Iš 
čia pranešė V. Senkui ir P. Būčiui, kad viskas tvarkoj, ir 
prašė tuoj aivykti pas jį. Pats pradėjo įžadines rekolekcijas. 
Aniems atvykus, rugpjūčio 29-ąją vyskupo K. Ruškio priva- 
čioje koplyčioje J. Matulaitis, V. Senkaus akivaizdoje, pada- 

zė marijono įžadus. P. Būčys tuo metu buvo priimtas į no- - 
viciatą (P. Būčys. Atsiminimai II, p. 108—111). 

Iš Varšuvos visi trys grįžo į Marijampolę. P. Būčys pa- 
noro rekolekcijų, ir Jurgis vadovavo jam vienam (AJM, 
p. 21). Po to, prieš vykdami į Petrapilį, jiedu užsuko pas 
kunigą Paulių Dogelį, jauną katedros vikarą Kaune. Pasisa- 
kė organizuoją marijonus, iešką kandidatų. Prisiminė ir ku- 
nigą E. Turauską, Karmelitų baznycios vikarą. Pas jį, ma- 
tyt, buvo ar ruošėsi užsukti. Paliko regulos egzempliorių ir, 
Jei norės, tegul jiems praneš. Su vyskupu susitarsią jie pa- 
tys. P. Dogelis rašo, kad jiedu su E. Turausku apsisprendė 
stoti į marijonus ir apie tai jiems pranešė, bet vyskupas 
G. Cirtautas nesutiko išleisti (AJM, p. 121). 

Nelaimėję dviejų gerų kandidatų, jie išsivežė į Petrapilį 
tik Joną Totoraiųį. Tą metą akademija pasiūlė J. Matulai- 
čiui perimti dogmatiką. Sociologijai esąs numatytas naujas 
sociologijos daktaras A. Wojcickis, apgynęs Liuvene tezę 
„Les ouvriers polonais" („Lenkijos darbininkai"). J. Matulai- 
tis buvo geriau pasiruošęs dogmatikai, tad manė — mažiau 
teks rengtis pamokoms, o tą laiką panaudos vienuolijai. 
Taip ir sutiko. 

Buvo žadėjęs Romai netrukus pasiųsti naujus Marijonų 
įstatus, pritaikytus slaptai veiklai ir papildytus naujais užda- 
viniais. Rudenį baigė darbą, o 1910 m. pradžioje slapta at- 
spausdino ir pasiuntė Vienuolių kongregacijai su kunigo 
V. Senkaus prašymu juos patvirtinti. Patvirtinimą gavo 
1910 lapkričio 28. 

Būdamas dvasios tėvu, įsidėmėjo vieną kitą studentą, ku- 
ris leškojo gilesnio dvasinio gyvenimo. Dabar vienam kitam 
iš jų davė pasiskaityti savo vienuolijos patvirtintus įstatus. 
Kai kurie, jau tapę kunigais — lietuviai ir lenkai, pasiprašė 
priimami į jo vienuoliją. 

Buvo tretieji jo dėstymo metai ir, juos baigęs, ketino pa- 
sitraukti iš profesūros, bet, išvykdamas atostogų, to neprane- 
šė vadovybei. Grįžęs rudenį, rado naują paskyrimą — akade- 
mijos vicerektoriumi. Atsisakyti nebuvo kaip, nes apie tai 
buvo pranešta rusų valdžiai. Sutiko šias pareigas eiti viene- 
rius metus. Teko eiti ir rektoriaus pareigas vietoj A. Ka- 
kowskio, paskirto arkivyskupu į Varšuvą. 

Studentai tuo džiaugėsi. Geresnio auklėtojo ir švelnios, 
protingos disciplinos diegėjo akademija negalėjo pasirinkti. 
Kolegos smilkė, girdi, tai pakėlė į vyskupus — sufraganus. 
Kelcų vyskupas padarė jį garbės kanauninku (plg. Užr., 
p. 81). Tuo tarpu rusai pradėjo uostinėti, ieškoti slaptų or- 

ganizacijų (ten pat). Tai buvo ženklas, kad ilgiau kaip me- 
tus tikrai nedera pasilikti akademijoj. Kartu ir įspėjimas — 
vengti tokių susibūrimų, kad ir rekolekcijų kaip 1910 metais 
Pohuliankoje. Svarbiausia, kur dėtis su noviciatu, jei Petra- 
pilis nebėra saugus. 


GENEROLAS BE ARMIJOS 


Buvo dar nepasibaigę mokslo metai, kai mirė paskutiny- 
sis baltųjų marijonų generolas Vincas Senkus. Telegrama pa- 
siekė J. Matulaių tą pačią mirties dieną, balandžio 10 
(1911). Į laidotuves išvyko P. Būčys. Grįžęs pranešė, kad 
velionis užrašęs testamentu 6000 rublių J. Matulaičiui taria- 
mos skolos. 

Rusai tarėsi užvertę šios vienuolijos paskutinį puslapį, o 
jis buvo tik ką naujai atverstas. V. Senkaus testamento ru- 
sai nepripažino, ir J. Matulaitis negavo vienuolijos pradžiai 
skirtų pinigų. 

Tą vasarą baigė noviciatą trečiasis kandidatas Jonas To- 
toraitis, istorikas iš ano Friburgo septyneto. J. Matulaitis 
atsisakė profesūros bei vicerektorystės ir grįžo vasarai galuti- 
nai. Su juo parvyko atostogų ir P. Būčys. Visi trys sutarė 
vykti į Gelgaudiškį „pasisvečiuoti". Klebonas gražiai priėmė. 
Po vakarienės dar ilgai kalbėjo. Svečiai panoro užeiti į baž- 
nyčią pasimelsti. Seimininkas nutarė nesimaišyt į akademikų 
bei daktarų reikalus su Dievu, o šie to ir norėjo. 

Pasimeldė, ir tada Jonas "Totoraitis, dviejų liudininkų 
akivaizdoje, padarė pirmuosius savo įžadus. Buvo dar vienas 
svarbus reikalas — nutarti, kuris iš trijų perims V. Senkaus 
pareigas. Vėl visi meldėsi, ir tada P. Būčys pasiūlė J. Ma- 
tulaitį, o J. Totoraitis pritarė. Toliau svarstė, ką daryti su 
noviciatu. Kitos išeities nebuvo, kaip keldinti į saugiausią 
vietą — Šveicariją. 

Kitą rytą jie skirstėsi kas sau. J. Matulaitis skubėjo į 
Kauną, nes Žemaičių ordinaras G. Cirtautas buvo prašęs ku- 
nigams dvejų rekolekcijų: birželio 21—25 ir liepos 5—11. Į 
pirmąsias susirinko 80 kunigų, senų ir jaunų, lietuvių ir len- 
kų arba sulenkėjusių, bet mokančių lietuviškai. J. Matulai- 
čiui atrodė netikslinga dėl lenkiškos mažumos atsisakyti savo 
" liežuvio. Pasitarė su vyskupu, ir šis pritarė. 

„Parapijos kunigas, — pradėjo J. Matulaitis lietuviškai, — 
yra labiau apleistas, negu jo parapijiečiai. Jiems sakomi pa- 
mokslai, primenamos jų pareigos. Gi kunigui ten niekas nie- 

ko nesako. Net kai eina išpažinties pas savo draugą, vargiai 
gauna kokį pamokantį žodelį... Dirbote parapijai ištisus me- 
tus — padirbėkite, Broliai, nors 5 dienas sau. Palikite savo 
parapijas Dievo apvaizdai. Nieko ten bloga per šias dienas 
neatsitiks... Užmirškite visa. Matykite tik Dievą ir savo 
reikalus..." 

Kunigai, pajutę tėvišką gaidą, pradėjo šniukšėti. „Pakė- 


liau akis, — rašo kunigas Jurgis Tilvytis (poetas Zalvarnis), 
— matau šluosto ašaras ir vyskupas G. Cirtautas" (AJM, 
p. 123). 

„Sias rekolekcijas reiktų pavadinti greičiau „asketiškais 
kursais“, — raso A. Dambrauskas-Jakštas. — Kasdien sakė 


po 4 konferencijas ir du kartu į dieną padėdavo daryti sąži- 
nės sąskaitą... Klausytojai tiesiog buvo nustebinti tų prakal- 
bų gyvumu ir lietuviškos kalbos dailumu. Net ir abstraktiš- 
kiausi bei filosofiški dalykai išeidavo pas gerb. vadovą leng- 
vai suprantami ir nenuobodūus. Sios pirmutinės lietuviškos re- 
kolekcijos ne tik padarė į klausytojus didelį įspūdį keldamos 
jų dvasią.., bet ir parodė viešai, kaip dailiai galima skelbti 
Dievo Žodis gryniausia, nė vienu polonizmu nesuteršta lietu- 
vių kalba. Yra tai svarbi pradžia, turėsianti, be abejo, ir 
tolimesnes dar svarbesnes pasekmes („Draugija"“, 1911, 
Nr.54, p. 196). 

Po antrųjų rekolekcijų liepos pradžioje J. Matulaitis pasi- 
ėmė vieną naujoką ir išvyko į Šveicarijos Friburgą. Netrukus 
atvyko daugiau kunigų ir pasauliečių — visi apsigyveno stu- 
dentų bendrabutyje „Canisianum“ (AJM, p. 42). 

Noviciatas buvo paslėptas po studijų priedanga, o kai ga- 
vo atskirą patalpą, ją pavadino Studijų namais. Be studijų 
universitete, svarbiausias dalykas buvo pasirengti vienuoliš- 
kam gyvenimui. J. Matulaitis nustatė programą ir jai vado- 
vavo — ėjo magistro pareigas. 

Po keleto savaičių išsiruošė į Romą. 


„PRISIEKIAU PRIE APAŠTALŲ KARSTO" 


Nuvykęs į Romą, užėjo į Studijų kongregaciją, kuri tvar- 
ko kunigų seminarijas ir katalikų universitetus. Įteikė prane- 
šimą apie Petrapilio akademijos padėtį ir paliko jos leidi- 
nius. Vienuolių kongregacijoje sutiko sekretorių monsinjorą 
Caroli, įteikė jam du prašymus: įteisinti noviciato įkūrimą 
Priburge ir patvirtinti naują Marijonų vyriausiąjį (generolą), 
t.y. Jį patį. 

Tai atlikęs, lankė bažnyčias ir meldėsi. Darė vizitus uk- 
rainiečių ir lenkų dvasininkams, dirbantiems kolegijose arba 
Romos kurijoje. Susipažino su lenkų kilmės grafu Sergiejumi 
Grum-Grzymajia iš surusėjusios ir stačiatikiais tapusios gimi- 
nės, dabar katalikų kunigu. Rusų valdžia apie tai nežinojo, 
dėl to jis galėjo nepersekiojamas gyventi Rusijoj ir išvykti į 
Vakarus. 

Kur tik lankėsi, vis buvo klausinėjamas apie padėtį Rusi- 
joj. J. Matulaičiui tai nepatiko. „Man išrodė, kad per daug 
čia rūpinamasi politika ir diplomatija. Aš gi atvažiavau ko 
kito. Kad Bažnyčiai patarnaučiau... Daugiau tikiu į darbą, 
Dievo dvasios vedamą, negu į gudriausias diplomatijas ir 
kombinacijas" (Dnrš., 1911.XI.21). 

Naujoje konstitucijoje buvo įrašęs, kad marijonai stengtų- 
si susipažinti su kitų vienuolijų veikla. Dėl to užsuko į Jė- 
zuitų generolo būstinę, kur dirbo Tėvas Ledėchowskis, vėliau 
jų generolas. Papasakojo apie marijonų atsikūrimą ir teira- 
vosi, ką jėzuitai laiko svarbiausia vienuolių gyvenime bei jų 
paruošime ir kas tiktų marijonams. V. Ledochowskis iškėlė 
įvairių dalykų ir palietė asketizmą, jautrią sritį vienuoliams 
ir svarbią kunigams. Čia jis pastebėjo, kad jo krašte (Lenki- 
joj) askezė esanti nelabai sveika, su sentimentalumo atspal- 
vių; tai rusų priespaudos poveikis. Sveika asketika turinti 
remtis teologiniais ir filosofiniais pradmenimis. 

Grįžo vėl į Vienuolių kongregaciją ir sutiko tą patį mon- 
sinjorą Caroh. Sis pranešė, kad visi jo dalykai patvirtinti. 
Paaiškėjo tačiau viena taktinė klaida, kurią bus padaręs: 
reikėjo, girdi, savo reikalus pirmiausia pristatyti pačiam pre- 
fektui — kardinolui Tuto. J. Matulaitis išsiaiškino taip: 
„-„Bažnyčios vadovai nori pažinti žmones, ir (kad) pažintys 
daug sveria" (Dnrš., 1911 XI.24). 

"Tą pačią dieną aplankė Sv. Petro baziliką ir prie apašta- 
lo karsto, rašo, prisiekęs, kad „nei aš pats, nei kongregacija, 
nei jos nariai netarnautume jokiems pašaliniams tikslams, 
bet vien tik Dievui, Bažnyčiai ir sielų išganymui“. 


GUNDYMAS DIPLOMATINEI KARJERAI 


Sutikęs vėl kunigą S. Grum-Grzymajlą, sužinojo, kad jis 
persikeliąs į tą patį viešbutį, kur apsistojęs J. Matulaitis. 
Cia būdami, jie galėjo dažniau sušnekti. Pasirodo, slaptasis 
kunigas yra didelis eruditas, baigęs Insbruko jėzuitų universi- 
tetą, mokantis daug kalbų, turintis didelį popiežiaus pasiti- 

kėjimą. Turbūt jo patariamas, J. Matulaitis ryžosi susitikti 
su monsinjoru Adomu Steponu Sapiega, dirbusiu Valstybės 
sekretoriate, Nepaprastųjų reikalų skyriuje. Sis paprašė užeiti 
pas jį vakare, po darbo. A. Sapiega (lenkiškai Sapieha) bu- 
vo ketvertą metų vyresnis už J. Matulaitį, bet jau iškilęs 
Vatikano tarnyboje. Tą vakarą jiedu kalbėjo apie Bažnyčios 
reikalus apskritai, bet staiga A. Sapiega pasuko kalbą kitur. 
Siūlė J. Maitulaičiui persikelti į Romą ir čia atstovauti Rusi- 
jai, Lietuvai, Lenkijai, net Poznanei ir Galicijai ir infor- 
muoti Apaštalų Sostą apie Bažnyčios padėtį tose šalyse. Tuo 
reikalu jau esąs kalbėjęs su kongregacijos prefektu kardinolų 
Lai. Toks atstovavimas Romoje esąs būtinai reikalingas. 

Pasiūlymas buvo nelauktas ir J. Matulaičiui nepriimtinas 
— ITeikėjo tik kaip nors mandagiai išsisukti. Jis rašo dieno- 
raštyje: „Iš savo pusės pasakiau, kokias matau kliūtis: a) aš 
pradėjau tarnauti savo naujai atgimusiai kongregacijai ir to 
darbo negalima mesti; b) aš lietuvis, ar manim norės pasiti- 
kėti lenkai? c) nemoku itališkai, bet tai dar menkas daly- 
kas, nes lengvai galima išmokti; d) savyje nejaučiu diploma- 
tinių gabumų, prancūziškai kalbu silpnai, nemoku priiminėti 
svečių. Daugiau esu iškalbus, kai kalbu su atskirais asmeni- 
mis, bet viešuose susiėjimuose kalbu mažai ir nemoku palai- 
kyti kalbų; e) apskritai kalbant, mano gyvenimo idealas ki- 
toks. Iki šiol gyniausi nuo garbių vietų..." 

Monsinjoras A. Sapiega nesidavė paveikiamas. Klausė, ar 
negalima Marijonų kongregacijos tvarkymą perkelti į Romą 
ir abu dalykus suderinti. Prašė pagalvoti ir duoti atsakymą 
lapkričio 28 d. 

J. Matulaitis tarėsi su kitais. Visi, net kunigas S. Gru- 
mas ragino imtis siūlomo darbo. Vis dėlto J. Matulaitis ne- 
galėjo priimti: „Man nepatinka mūsų kongregacijos ar jos 
narių traukimas į diplomatiją ir politiką... Vidujinė dvasia 
man kalbėjo, kad, nepaisant msgr. Sapiegos, nė kun. Gru- 
mo, turiu varyti pradėtą darbą". Toliau vėl svarsto dieno- 
raštyje: „Matome, kad vieni, užimdami aukštas vietas, ma- 
žiau nuveikia dėl Dievo, o kiti, žemiau pastatyti, daug pa- 
daro. Teko matyti net tą patį žmogų, kuris, žemiau stovė- 
damas, darė daugiau naudos, o aukščiau pakeltas, nebetiko. 
Taigi, bus geriau... varyti toliau pradėtąjį darbą". 

Sakytą dieną J. Matulaitis užėjo pas A. Sapiegą ir pa- 
reiškė, kad apie minėtąjį pasiūlymą būtų galima kalbėti ne- 
bent po dvejų metų. Atsisveikinęs sėdo į tramvajų ir netikė- 

tai čia sutiko Tėvą Ledochowskį. Priminė jam minėtą 
A. Sapiegos pasiūlymą ir rūpestį dėl savo pradėto darbo. 

— Age guod agis, — pasakė V. Ledochowskis, — daryk, 
ką darai! 


FRiBURGO NOVICIATE 


Išbuvęs dvi savaites Romoj, grįžo pas naujokus ir rado 
viską, kaip buvo palikęs. Nuotaikos tos pačios: darbo metu 
— tyla, per pertraukas — juokas ir juokas. Atrodė jau susi- 
gyvenę, lyg sulipę į vieną šeimą. Trinties tarp lietuvių ir 
lenkų nebuvo. Vieni mokėsi lietuviškai, kiti mokėjo arba 
bandė mokytis lenkiškai. Bene uoliausias „lietuvnikas“ buvo 
kunigas Marjanas Wisniewskis, J. Matulaičio mokinys Kel- 
cuose ir Petrapilyje. 

Magistras visus jungė, derino, stūmė pirmyn. Išėjęs į 
miestą, grįždavo su parinktų knygų pundu. Niekad negrįžda- 
vo tuščiomis rankomis, todėl biblioteka kaskart didėjo. Negi 
nesuprato naujokai, kam jis tas knygas velka, dėl to jomis 
naudojosi. Studijos ir skaityba turėjo padėti sveikam asketiz- 
mui. Antra vertus, buvo svarbu užgrūdinti, ištobulinti pri- 
gimtį. „Būkit žvalūs, — sakydavo, — lavinkit akis, rankas, 
liežuvį, kalbą. Savo mintį stenkitės reikšti aiškiai ir tvirtai. 
Kiekvieną skiemenį ištarkit be mikčiojimo, be užsikirtimo“. 

Jaunasis kunigėlis, kuris uoliai mokėsi lietuviškai, rašo: 
„(Matulaitis) mėgo mus išvesti pasivaikščiot po liepomis — 
unter den Linden, netoli nuo namo, nes ilgesnė kelionė per 
daug vargindavo apraišiotą ir geležimis suspaustą koją... 
Matydami jo visada giedrą ir besišypsantį veidą, mes nenu- 
Jautėme jį sunkiai kenčiant. Visą laiką koplyčioje klūpojo 
kietoje klaupkoje, kol susipratome padėt jam po nesveikom 
kojom minkštą patiesalą“. 

„„„Mokė mus ir nuolat darydavo bandymus, bet visada 
labai švelniai, — tęsia M. Wisniewskis. — Jis buvo priešin- 
gas visoms dvasinio „mankštymo" ypatingom priemonėm, 
kurios kenkia žmogaus kilnumui, pvz, klaupti prie vyresniojo 
kojų... Mokėjo nežymiai... savimylą aplamdyt... Būdavo, pa- 
vyzdžiui, pasigiri, kad sekėsi su kuo nors padiskutuoti. Tė- 
vas Matulevičius smulkiu žodelyčiu pakreipdavo kalbą į kokį 
nors mažmožį ir nutraukdavo mano įkarstį. Pajusdavai Zmo- 
gus, lyg kas nosį būtų nušluostęs... Susigėdęs žiūrėdavai į 
Mokytoją, o jis nusišypso, pažvelgia į akis ir vėl grįžta prie 

nutrauktos kalbos. Padariniai būdavo puikūs: gydė savimylą, 
bet netramdė žmogaus“. 

„Ko jis, matyt, nepakentė mano išpažintyse ar negalėjo... 
kitu būdu pataisyti, tai ėjo išpažinties pas mane. Tą padarė 
taip paprastai ir nuolankiai jis, mano Mokytojas ir Genero- 
las, kad iki šiol negaliu pamiršti savo susijaudinimo..." 

„Kaip giliai ir plačiai ateitin siekė jo numaiymai ir pa- 
stabos! Ir tik dabar stebiuosi mūsų mylimojo Mokytojo tol- 
regybe, kuri buvo jo nenuilstamo uolumo, darbštumo.., 
daugmetinio patyrimo vaisius" (AJM, p. 112—113). 

Darbštumas, o gal pareigingumas vertė kelti anksčiau. 
Paryčiais, 3—4 valandą, naujokai matydavę pro durų tarpus 
šviesą jo kambaryje. Neabejotinai jis pavargdavo. Kartais jį 
rasdavo dienos metu lovoje, nemiegantį, o skaitantį. Sakyda- 
vo, tai darąs, kad skruzdės išeitų 15 kūno. Kartais prarasda- 
vo skonį valgiui. Vienas naujokas paklausė, ar nereiktų jam 
apsimarinti, o J. Matulaitis atsakė: 

— Dėkok Dievui, kad gali valgyti, nes ateis laikas, kai 
negalėsi, 

Tarp naujokų iškildavo diskusijų apie tautas. J. Matulai- 
tis neleisdavo nė apie vieną tautą, net apie rusus, kalbėti 
neigiamai. „Dėl vieno ar kito negero žmogaus, nereikia 
smerkti tautos", — sakydavo. 

Korespondencija jam ateidavo iš įvairių kraštų, įvairiomis 
kalbomis. Tas nakties valandas, matyt, paskirdavo laiškams. 
Jo žodžio laukė „slaptieji broliai", o kur geradariai, buvę 
bendradarbiai ir daug daug pažįstamų. 

Kartą jis parašė į Anglijos Londoną kunigui K. Matulai- 
čiui, kuris nuo 1902 m. buvo lietuvių klebonu. Aiškino, ko- 
dėl bendrapavardis Jurgis atsidūrė Friburge su būriu, dides- 
niu nei anuomet, kai buvo kalbama apie baltuosius tėvelius. 
Kunigas Kazimieras, atrodo, suprato, o pats džiaugėsi statąs 
naują bažnyčią. Išeisią, girdi, iš prastų Dievo namų ir turė- 
sią kunigaikštiškus. Naująją bažnyčią remianti kunigaikštienė 
Magdalena Radvilienė su viena sąlyga, kad nebūtų jokių 
lenkiškų pamaldų, nei pamokslų. Kvietė atvykti į bažnyčios 
pašventinimą. 

Į Angliją J. Matulaitis nesiruošė. Labiau rūpėjo Amerika, 
kur buvo didžioji lietuvių išeivija ir laisvė viennolijoms. Su- 
sirašinėjo su kunigu Staniukynu, globojusiu besikuriančias se- 
seris kazimierietes. Ar būtų galimybė ten, Čikagoje, įdarbinti 
keletą savų brolių? Į Lietuvą grįžę, jie pabirs, o reikia, kad 
būtų prie vieno židinio. A. Staniukyno atsakymas buvo 
drąsinantis, ir J. Matulaitis ėmė ruoštis. 

KELIONĖ Į AMERIKĄ 


Buvo liepos pradžia (1913). Jis ir du kunigai, baigę no- 


viciatą, — Feliksas Kudirka 17 Julius Kazakas, — pajudėjo iš 
Friburgo. „Kelionė (laivu) gana gerai pavyko, — rašė kuni- 
gui Dvaranauskui. — Nuvažiuojant sirgti nereikėjo, tik galva 


sukosi, buvo sunki ir lyg nerami" (Užr., p. 129). Niujorką 
jie pasiekė liepos 19-ąją ir čia užtruko trejetą dienų. Aplan- 
kė vietos bei apylinkės lietuvius kunigus ir išsiskubino į Ci- 
kagą. Greit gavo audienciją pas arkivyskupą E. J. Guigley 
ir, išdėstęs reikalą, J. Matulaitis prašė leisti kurtis šiame 
mieste. Arkivyskupas pritarė, tik prašė palaukti, kol suras 
tinkamą vietą. 

Kunigas Staniukynas tuoj pasiūlė „gerą darbą“ — vesti 
10 dienų rekolekcijas seserims kazimierietėms. Po to J. Ma- 
tulaitis rašo: „Pataisiau ir papildžiau jų įstatus pagal kano- 
nus ir Bažnyčios reikalavimus. Pasakiau trijose parapijose 
paskaitas apie socialinį klausimą" (Užr., p. 129). 

Rugpjūčio 18-ąją arkivyskupas perleido marijonams šv. 
Mykolo parapiją, klebonu paskyrė F. Kudirką, o vikaru — 
J. Kazaką. (Po dvejų metų atvyko iš Friburgo po noviciato 
dar kunigas Vincas Kulikauskas, o 1916 m. iš Petrapilio 
akademijos atsirado ir prof. P. Būčys.) 

Atsisveikinęs su Cikaga, J. Matulaitis dar užsuko į Niu- 
jorką. Čia Brukline rašo: „Pasakiau du pamokslus bažnyčioje 
ir paskaitą salėje apie socialinį klausimą. Ta paskaita gana 
triukšminga. Socialistai užsipuldinėjo ant manęs, bet viskas 
gana gerai pasibaigė“ (Užr., p. 129). 

Amerikoje išbuvo apie mėnesį. Grįžęs į Friburgą, parašė 
savo įspūdžius Seinų „Vadovui" (1913, p. 192—196). Ameri- 
kos lietuviai esą kinta: rėdosi gražiai, perka namus, imasi 
biznio, kai kurie lavinasi. Būdas ir elgsena sušvelnėjusi. 'Tie- 
sa, „daug kruvinai uždirbto lietuvių turto suėda smuklės". 
Bet esą dosnūs bažnyčioms, mokykloms ir Lietuvai — sudėję 
nemaža pinigo „Saulės“ ir Tautos namams. „Žiūrint į Ame- 
rikos lietuvius, nejučiomis apima rūpestis: kas bus su jauno- 
mis kartomis? Ar jos nepaskęs amerikiečių-anglų jūrose? Ar 
neištautės?" Išvada tokia: daug priklausys nuo savų lietuvis- 
kų mokyklų. Tam darbui ruošiasi kazimierietės, ir jas reikia 
remti. Džiaugėsi, kad lietuviai kunigai remia savą spaudą, 
aukoja Lietuvos reikalams, skiria stipendijas „Motinėlei“. 

PO METŲ Į LIETUVĄ 


Amerikoje pagavo jį platus ir gyvas lietuvių gyvenimas. 
Grįžęs pasijuto suspaustas ir uždarytas tuose Studijų namuo- 
se. Naujokų — tik saujelė: iš pradžių buvo 11, per trejus 
metus nepakilo ligi 20. Ar reikėjo dėl tos saujelės palikti 
tiek studentų akademijoj, tiek kunigų, laukiančių rekolekcijų, 
ir žmonių, ištroškusių tiesos bei padrąsinimo? 

„Ar išeis kas iš mano sunkaus ir vargingo darbo, vienas 
Dievas težino, kuris viskam duoda derėjimą, — rašo laiške 
broliui Jonui. — Nors žmonės mano darbą vadina tuščiomis 
svajonėmis, bet svajoti aš neturiu kada. Man tenka sunkiai 
dirbti nuo ryto ligi vakaro, nelabai turiu kada išeiti nė pa- 
sivaikščioti... Ką žmonės apie mane pasakys, tai jų darbas" 
(Užr., p. 128). 

Guodėsi, kad Bažnyčios vyresnybė jam pritaria. O katali- 
kiškas ir vienuoliškas Friburgo universitetas žiūrėjo įtariai. 
Kokia čia grupė, ar nebus susimetę modernistai? Apie tai 
pranešė Romai, bet ši nereagavo — žinojo, kas yra J. Matu- 
laitis ir ką jis ten veikia. Apie noviciatą jis nebuvo pranešęs 
universiteto vadovybei, kad paskui nepasiektų rusų ausis ir 
naujokai nebūtų sukliudyti grįžti į savus kraštus. Modernisto 
etiketė vėl jam buvo segama turbūt ne be ryšio su anuo 
monsinjoro U. Benigni biuletenio įspėjimu. 

Atsargumas dėl rusų pasirodė reikalingas. Kunigui Felik- 
sui Kudirkai rašo (1914.11.17): „Kun. Matulaitis iš Londono 
buvo čia atsiuntęs neva rusą, norintį būti katalikų kunigu. 
Patyrinėjęs tuoj supratau, kad tai žydas ir dar beveik tikras 
esu, kad tai šnipas. Nesitikėjo jis, kad aš buvęs Peterburge, 
Maskvoje, kad žinąs rusų teologiją ir t.t. Zinoma, tuoj nusi- 
kračiau tuo ponų". 

Pavasariop (1914) J. Matulaitis gavo iš Seinų ir Kauno 
vyskupų kvietimą atvykti į Lietuvą ir vesti rekolekcijas ku- 
nigams Kaune ir Marijampolėje. J. Matulaitis greit atsakė 
vyskupams, kad atvyksiąs. Džiaugėsi, kad galės susitikti sa- 
viškius, atsikvėps savu tėvynės oru ir patarnaus broliams 
kunigams. Išvyko gegužės 25-ąją per Lenkiją, nes turėjo rei- 
kalų Krokuvoje, Censtakavoje ir Vloclaveke. 

Pirmiausia vedė rekolekcijas Zemaičių vyskupijos kuni- 
gams Kaune. Buvo dvi grupės: pirmoji — didesnė, 250 kuni- 
gų, antroji — mažesnė. Pirmajai vadovavo liepos 1-5, ant- 
rajai — liepos 7—11. „Pavyko gerai", — rašė kunigui F. Ku- 
dirkai į Cikagą; kalbėjęs ta proga su vyskupu Karevičium 
apie moterų vienuolijos steigimą. Mat Sveicarijoj,- prie savo 


44 


"r 


noviciato, turėjo dvi kandidates lietuvaites — Agotą Kudir- 
kaitę ir Marcelę Jurevičiūtę. Neatsikvėpęs tuoj išvyko į Ma- 
rijampolę pas Seinų vyskupijos kunigus. 


Seiniškių čia susirinko gausiai — vien lietuvių, nes vysku- 
pija buvo mišri. Susidomėjimas buvęs didelis: „Mes stačiai 
buvom sužavėti, — rašo J. Staugaitis, — kun. Jurgio minčių 


brandumu ir giliu dvasinio gyvenimo supratimu" (AJM, 
p. 89). Per rekolekcijas užeidavo, ypač vakarais, kunigai: 
vieni su asmeniškomis bėdomis, kiti jau žinojo atsikuriančius 
marijonus ir svarstė savo pašaukimą, o J. Totoraitis ir 
V. Dvaranauskas — naujieji slapti marijonai, susirūpinę vie- 
nuolijos padėtimi ir ateitimi. Su šiais dviem iškilo klausimas 
dėl Marijampolės parapijos: ar neprašyti vyskupo, kad čia 
bent vieną jų skirtų ir leistų pamažu perimti į savo rankas. 
Atsargumas tačiau sakė: dar ne laikas. 

Po rekolekcijų norėjo J. Matulaitį sutikti kunigai veikė- 
jai: J. Laukaitis, J. Staugaitis, M. Gustaitis. Pastarasis glo- 
bojo „Žiburio“ draugijos mergaičių progimnaziją Marijampo- 
lėje. Rusai esą nepatenkinti, kad dėstomoji kalba yra lietu- 
vių, bet tėvai dėl to noriau leidžia savo dukras. Mokyklos 
dvasią kelianti direktorė Marija Pečkauskaitė, puiki pedago- 
gė, mergaičių idealizuojama. UŪkiški reikalai pagerėję: neseniai 
gauta 2000 rublių auka iš kunigaikštienės Magdalenos Rad- 
vilienės. 

Buvo sunku atitrūkti nuo žmonių ir jų reikalų. Bet rūpė- 
jo ir saviškiai. Juk čia pat, Marijampolėje, buvo brolis Jo- 
nas su žmonele Veronika, kuri tiek širdies parodė jam vai- 
kystėje. Likęs be ūkio ir be sveikatos, Jonas atrodė lyg ne- 
patenkintas savimi ir Dievu. Vladas tebesilaikė Bliūdžiškiuo- 
se, o Magdalena — Klevinėje, abiejų šeimos išaugusios. To- 
liau gyvenančių negalėjo pasiekti, nes skubėjo grįžti atgal. 

Buvo paskutinė liepos diena. Rusų kariuomenė judėjo ir 


judėjo, bet vis buvo sakoma — manevrai. Ir štai, besiruo- 
šiant vykti 1r atsisveikinant, rugpjūčio 1 dieną žinia lyg 
griaustinis — karas! Vokiečių siena uždaryta, traukiniai su- 


stabdyti. J. Matulaitis skubėjo į Kauną, kad iš čia per Vil- 
nių ir Varšuvą galėtų prasmukti tolyn į Šveicariją. Deja, 
pasiekė tik Varšuvą. 

ĮSTRIGĘS PAKELIUI 
Į FRIBURGĄ 


Negavęs traukinio į Vakarus, J. Matulaitis susirado veži- 
ką ir paprašė vežti į gaivę Pienkna 24. Namų sargas pravė- 
rė duris ir išskėtė rankas: 

— Tėvas Jurgis! Tuoj bėgu pranešti panelei grafaitei. 

Jis buvo įkurdintas toj pačioj Platerytės mokykloj ir pa- 
prašytas niekuo daugiau nesirūpinti, ilsėtis ir laukti, kol ai- 
siras galimybė išvykti į Sveicariją. 

Tuo tarpu svečias skubėjo išsiųsti telegramą į Priburgą, 
kad negalįs laiku atvykti. Telegrama nukeliavo. Tada sėdo 
rašyti laišką. Iš Friburgo netrukus gavo atsakymą. Ryšys, 
bent toks, su neutralia Sveicarija pasirodė galimas. J. Matu- 
laitis nurimo. 


SUSITIKIMAS SU VYSKUPU RUŠKIU 


Pirmiausia apsilankė su vizitu pas arkivyskupą A. Ka- 
kowskį, buvusį Petrapilio akademijos rektorių, 0 ta proga ir 
pas sufraganą Kazimierą Ruškį. Sis nustebo ir kartu apsi- 
džiaugė. Susirūpinęs svečio veidas tarsi klausė, kaip ilgai 
teks laukti? Vyskupas K. Ruškys nežinojo, ką atsakyti, bet 
užtikrino, kad nelaikys jo be darbo. Varšuva, girdi, dar ne- 
užmiršusi jo paskaitų ir pamokslų. 

— Turėčiau ir konkretų pasiūlymą, — kalbėjo K. Ruškys. 

J. Matulaitis sukluso. 

— Gal girdėjai apie tokią ponią Magdaleną Radvilienę? 

— Girdėjau visai neseniai iš kunigo Motiejaus Gustaičio. 
Ar ne Jūs šventinote jį 1893 metais Varšuvoj? 

— O ką jis pasakojo? 

— Kunigaikštienė paaukojusi didelę auką lietuvių mergai- 
čių progimnazijai Marijampolėje. Kunigas K. Matulaitis, lon- 
doniškis, taip pat rašė, kad jo naują Hetuvių bažnyčią parė- 
musi 200 svarų auka. 

— Dabar ji neduoda ramybės Varšuvos kurijai. Prašo su- 
rasti ir paskirti lietuvį kunigą klebonu Kūdikėlio Jėzaus baž- 
nyčiai. Žinot, toji Moniuškos gatvėje, miesto centre. Nori ją 
pelleisti lietuviams. 

— O kokia jos teisė į tą bažnyčią? — teiravosi kunigas 
Jurgis. 

— Savininkė, patronė, paveldėtoja iš Radvilų. 

— Radvilai, berods, nebelaiko savęs lietuviais... 

— Ji Zavišaitė, rodos, Juodųjų Zavišų, kauniškių. Senelis 
buvęs Adomo Mickevičiaus draugas, Lietuvos patriotas. Sene- 
lė — kitų Zavišų, kęsgailinių. Atsigimė, matyt, į juos, gyve- 
na dabar Lietuvos romantika, globoja Varšuvos lietuvių 
draugiją, jos chorą ir dramos ratelį. Vargšai neturi salės, o 
jinai jiems — ne tik salę, bet ir bažnyčią. 

J. Matulaitis klausėsi. 

— Tai gražu iš jos pusės. O kunigą nebus sunku surasti. 

— Dėl to ir kalbu, — pasigręžė vyskupas į svečią. — 
Duokit lietuvį marijoną, perimkit šią bažnyčią į savo globą. 
Vienas netiks, atsiųsit kitą. O pasaulietis kunigas, žinot — 
paskirsi kokį, dar išvaikys žmones, apvils fundatorę, ir bus 
juoko Varšuvai. 

— Mielai duočiau, jei būtų. Atsimenai, per socialinius 
kursus kalbėjau: „Duokit žmonių, paruoštų žmonių!" Mes jų 
dar neturim. Gal vėliau, jei Dievas duos... 

Abu nutilo. Vizitas užsitęsė, ir J. Matulaitis atsiprašęs 
pakilo atsisveikinti. 


UŽMIRŠK ŠVEICARIJĄ IR LIETUVĄ 


Rugsėjo pradžioje kreipėsi kunigų seminarijos rektorius. 
Prašė vesti klierikams mokslo metų pradžios rekolekcijas. 
J. Matulaitis tokiais atvejais nežinojo žodžio „ne“. Sutikęs, 
pamanė, ar nebus čia prisidėjęs vyskupas K. Ruškys: „Nelai- 
kysim, girdi, be darbo!" 

Pradėjo ruoštis — žymėjosi planą. Friburgo rūpestis slū- 
go, lyg nustumtas kažkur į pasąmonę. Temą pasirinko apie 
šventumą. Rekolekcijų klausėsi ne tik klierikai. Buvo visi 
profesoriai ir pats rektorius. Po to atgarsiai: buvę kazkas la- 
bai nauja, gyva, realu. Nieko panašaus nei girdėta, nei skai- 
tyta. 

Praėjo kiek laiko — ir vėl kvietimas. Girdi, rengiamos 
konferencijos inteligentams. Jau pakviesti du zinomi kalbėto- 
jai — prof. kunigas Szelągowskis ir arkivyskupas Teodorowi- 
czius. Ar negalėtų J. Matulaitis būti trečiuoju? „Turbūt vėl 
vyskupas K. Ruškys panoro įterpti mane, kad nesirgčiau 
šveicariška liga", — pamanė. Po konferencijos varšuviškiai, 
mėgstantys kompiimentus, dėkojo už nuoširdžias mintis ir 
apaštališką ugnį. 

Keletą vakarų teko pasigrožėti M. Radvilienės bažnyčia 
Moniuškos gatvėje. Cia buvo moksleiviams trumpos pamal- 
dėlės su religinėmis instrukcijomis. Jam teko jas vesti. Savo 
ruožtu C. Platerytė panašaus „darbo“ parūpindavo mergaičių 
gimnazijoje. 

Neužmiršo ir marijonų reikalų. Varšuvoj buvo kunigas 
Wladislowas Lysikas ir kunigas Kazimieras Bronikowskis. Su 
jais susitikęs, svarstė, ką toliau daryti. Rusai buvo toji grės- 
mė, kuri sulaikė ką nors didesnio planuoti. Sutarė tik ieško- 
ti naujų kandidatų. 

Atėjo 1915 metų pavasaris. Tirpo sniegas, pradėjo sprogti 
medžiai. Kažkas pajudėjo frontuose, ir rusai ėmė trauktis. 
Žmonės laukė aštrių kovų — buvo didelė įtampa. Bet vokie- 
čiai labai greitai pasirodė, o rusai dar greičiau pasitraukė. 

J. Matulaitis, ilgai nelaukęs, ieškojo vokiškų įstaigų, ku- 
rios duotų leidimą išvykti į Sveicariją. 

— Ar diplomatas? — klausė kariškis. 


— Ne. 

— Sveicarijos pilietis? 

— Ne. 

Bandė aiškinti, kad turįs svarbų darbą. 

— Karas! — nutraukė vokietis. — Keliauti niekam negali- 


ma. Sedėk, kur esi. Užmiršk Sveicariją! 

Dar bandė, kiek palaukęs, teirautis leidimo į Lietuvą. 
Klausimai buvo panašūs: 

— Kieno pilietis — Rusijos? Kokios vyskupijos kunigas — 
Kelcų 7 Negalima! 

Tai įstrigau, galvojo J. Matulaitis, nei pirmyn, nei atgal. 
Jei taip, reikia imtis darbo, nebelaukti. O koks kitas dar- 
bas, jei ne age guod agis. 


SAVO ŽIDINIO BEIEŠKANT 


Nutarė užeiti pas vyskupą K. Ruškį — ne į kuriją, o į 
Sv. Kryžiaus parapijos kleboniją, kur gyveno. Vos pravėrė 
duris, o vyskupas ir klausia: 

— Gal jau turit lietuvį marijoną? 

— Yra vienas — kunigas Leonas Kulvietis. 

— Marijonas? Nežinojau! — stebėjosi vyskupas. — Pasky- 
rėm jį Zamoiskio gimnazijos kapelionu. 

— Friburge baigė noviciatą, padarė įžadus ir grįžo į Lie- 
tuvą. Nežinau, kaip čia dabar atsirado — gal mane vijosi, 
— juokavo J. Matulaitis. 

— Jei taip, tai mes ji perkelsim iš gimnazijos į Radvilų 
bažnyčią. 

J. Matulaitis tylėjo ir kažką mąstė. Pagaliau, lyg Šakė“ 
tęs toną, tarė: 

— Jei galima, prašyčiau šį reikalą dar atidėti. Turiu ki- 
tą, skubesnį. Dėl to ir atėjau. 

Jis dėstė vyskupui naują padėtį. Išvažiuoti niekur negali- 
ma, o čia likus ir rusų pavojui praėjus, reikia skubiai tvar- 
kyti vienuolijos reikalus. Pirmas reikalas įsteigti noviciatą. 
Antras — suburti kunigus, padariusius įžadus, į vieną vietą, 
kad sudarytų bendruomenę. Prašymas toks: padėkit marijo- 
nams surasti kokį zidinį. 

— Bielianai! Ar girdėjot tokią vietą? — pakėlė galvą vys- 
kupas. — Buvęs Kamaldulių vienuolynas. Rusai vienuolius 
išsklaidė ir numarino, vietą sekvestravo, norėjo įrengti cerk- 
vę. Žmonės priešinosi — Iusai nebedrįso įrengti cerkvės, bet 
pasidarė poligoną, ir per keletą metų pastatus nuteriojo. Da- 
bar rusų nebėra, o vokiečiai nenorės į laužyną kojos kelti. 
Arkivyskupas, manau, sutiks perleisti, bet... 

— Norėčiau išgirsti tą „bet“, — įsmeigė akis J. Matulai- 
tis. 

— Turėsit daug vargo, kol atstatysit. O jūsų gi nedaug. 

— Darbo, rodos, nebijau. O marijonai atkuriami ne vien 
maldai. 

— Dar palaukim truputį, — kalbėjo K. Ruškys. — Nuva- 
žiuokit pasižiūrėti, tik 7 kilometrai nuo Varšuvos į šiaurę. 
Jei apsispręsit, praneškit man, o aš tuoj pakalbėsiu su arki- 
vyskupu. 


BIELIANAI — MARIJONŲ ŽIDINYS 


J. Matulaitis pasiėmė W. Lysiką su K. Bronikowskiu ir 


nuvyko į Bielianus. Vieta buvo nuošali — didelis parkas ar 
miškas, kurį iš vienos pusės ribojo kelias iš Varšuvos, iš 
antros — Vyslos upė. Bažnyčia ne per didelė, bet stilinga. 
Už jos — buvę kamaldulių namukai. Kiti pastatai — pusiau 


ūkiški, pusiau gyvenami. Viskas, tiesa, labai apleista ir su- 
naikinta. Reikėtų daug darbo, vyskupo žodžiais, ir vargo, 
bet delsti negalima. Sutarė imti ir apie tai pranešė vyskupui 
K. Rusškiui. 

Arkivyskupas Kakowskis patenkino prašymą ir perdavė 
šią vietą marijonams, o bažnyčios klebonu paskyrė K. Bro- 
nikowskį, vyresnio amžiaus kunigą. Netrukus persikėlė čia iš 


49 


C. Platerytės gimnazijos ir J. Matulaitis. Įsikūrė viename iš 
buvusių kamaldulių namukų. 

Apie marijonų įsikūrimą Bielianuose sužinojo miesto val- 
dyba ir kreipėsi labai skubiu reikalu. Esą pora šimtų našlai- 
čių ir neturį kam jų patikėti. Ar nauji vienuoliai nepriglaus- 
tų, ar nepasirūpintų jų globa? Kiek tų vienuolių, miestas 
nesidomėjo. J. Matulaitis sprendė šį klausimą su dviem pa- 
tarėjais. Sie nelabai norėjo, bet J. Matulaitis įtikino, kad 
tai pirmaeilė pareiga. Tokiais atvejais jis nežinojo žodžio 
ne". 

Vaikų priežiūrai bei globai reikėjo seserų vienuolių. Vys- 
kupas K. Ruškys patarė kreiptis į slaptąsias Marijos Seimos 
seseris pranciškietes, ir jos sutiko. Prasidėjo vaikų perkėlimas 
ir įkurdinimas. Namukai dar buvo nesutvarkyti. Seselės plu- 
šo ir šiaip taip juos išvalė. Netrukus tuose namukuose įsikū- 
rė 200 visokio amžiaus vaikų. | 

Buvo vasara. Reikėjo tik juos valgydinti 17 užimti. Mies- 
tas žadėjo padėti, bet nepajėgė. Teko nukreipti akis į vokie- 
čius, kurie kontroliavo maisto išteklius. J. Matulaitis mokėjo 
vokiškai ir keletą kartų ėjo į komendantūrą. Pajuto, kaip 
sunku ką nors iškaulyti. Su didele kantrybe, nurijęs grubu- 
mą ir pasityčiojimą, gauni tik nuobiras. Sugalvojo kitą btū- 
dą. Prieglaudos vedėja buvo seselė Urszula Herman, vokiečių 
kilmės, gerai mokanti šią kalbą. Paimdavo ją savo vertėja 
ir nuėjęs pristatydavo kaip „Schwester von Herman“. Vokie- 
čiai, išgirdę „von“, tuoj pakeldavo gslvas, dėmesingiau iš- 
klausydavo, mandagiau elgdavosi ir greičiau patenkindavo 
pIrasymą. 

Su medžiagine pagalba kartais pasirodydavo ir C. Plate- 
rytė. Jos vienuolija, širdietės, buvo labiau prasikūrusios, be 
to, turėjo daugiau rysių su turtingais savo mokinių tėvais. 

Prie našlaityno buvo suorganizuota pradžios mokykla, 
kad vaikai galėtų čia pat mokytis. Ateidavo į mokyklą ir iš 
apylinkės gyventojų. Našlaičių globa domėjosi jaunos mergai- 
tės ir ateidavo padėti seselėms. J. Matulaitis buvo girdėjęs, 
kad Varšuvoj veikia merginų amatininkių draugija. Jis pa- 
kvietė jas surengti šioms ateinančioms apylinkių mergaitėms 
siuvimo ir kirpimo kursus. Merginų amatininkių draugija bu- 
vo pusiau vienuoliška. J. Matulaitis padėjo joms sutvarkyti 


» 


įstatus ir pristatė arkivyskupui — taip jos pasidarė diecezi- 
nės vienuolės. Iš dėkingumo jos daug padėjo tvarkyti apleis- 
tą vietovę. 


Be šių rūpesčių, nebuvo užmirštas ir noviciatas. J. Matu- 
laitis netrukus turėjo būrį jaunų kunigų ir brolių. Keletą 

valandų praleisdavo su jais instruktuodamas, o kitu laiku 
visi ėjo dirbti. J. Matulaitis neatsilikdavo nuo jų — stengė- 
si, nors nebuvo lengva. Grįžę vakarienės, jauni vyrai kartais 
užmigdavo prie stalo iš nuovargio. Jie stebėjosi, kaip ištve- 
ria jų magistras. Matydavo jį kartais atsikeliantį 4 val. ryto 
ir ką nors, žiūrėk, darantį. 

Po vargingos dienos J. Maiulaitis kartais nueidavo prie 
Vyslos, kuri tekėjo netoliese, už kamaldulių namukų. Ji ska- 
lavo parko pakraštį, panašiai kaip Šešupė Lūginės sodybą. 
Pavasariais čia suokdavo lakštingalos kaip jo gimtinės sode. 
Mintimis ir svajonėmis grįždavo į Lietuvą. Tiek jau metų 
nebeparvyksta vasaroms, kaip kitados! Bet svajoti ir ilgėtis 
nebuvo kada. Age guod agis! 


LiETUVIŲ BAŽNYČIA VARŠUVOS CENTRE 


Ponia Radvilienė nerimo. Įtarė Varšuvos kuriją lenkišku 
šovinizmų  — nenoru patarnauti lietuviams. Vyskupas 
K. Ruškys prašė J. Matulaitį greičiau duoti atsakymą. O šis 
svarstė: lengva pažadėti Lietuvos marijonų vardu, bet ar 
bus įmanoma ištesėti, t.y. reikalui esant, pakeisti vieną . 
nigą kitu. Atsiklausti? Betgi ryšio su Lietuva nebuvo jok:.. 
Vis dėlto įkalbino kunigą L. Kulvietį, kad, mokslo metams 
pasibaigus, sutiktų būti skiriamas į Radvilų bažnyčią rekto- 
niumi lietuviams. Šiam sutikus, pranešė vyskupui K. Ruš- 
kiui. Netrukus, 1915 m. liepos mėnesį, arkivyskupas A. Ka- 
kowskis pasirašė raštą, kad bažnyčia pavedama marijonų 
globai ir rekioriumi skiriamas kunigas Leonas Kulvietis. 

Kiti informacijos šaltiniai (LE, t. 22, p. 392 ir t. 33, 
p. 196) teigia, kad Varšuvos miesto pirmuoju lietuvių klebo- 
nu buvęs kunigas A. Peirauskas ;marijonu tapęs tik 1926 
metais). Iš tikrųjų, jis rūpinosi Varšuvos lietuviais nuo 1911 
metų, būdamas rusų karo apygardos kapelionu. Jiems pa- 
maldas laikydavo Sv. Pranciškaus bažnyčioje. M. Radvilienei 
nutarus perleisti lietuviams savąją bažnyčią, gal kunigas 
A. Petrauskas perkėlė lietuvių pamaldas čionai, susitaręs su 
tuometiniu bažnyčios rektoriumi lenku. Jis gi patarnavo lie- 
tuviams tik ligi 1914 metų. 

Pirmasis oficialus šios Radvilų bažnyčios lietuvis rektorius 
kunigas L. Kulvietis, marijonas, nebuvo aplenkėjęs, kaip vie- 
nas minėtų šaltinių teigia. Tik toji bažnyčia turėjo aptar- 
nauti ir lenkus. Sekmadieniais būdavo 7 mišios. Į bažnyčią 
galėjo tilpti apie 500 žmonių, o lietuvių tiek nesusirinkdavo 

nė per vienas mišias. Jie gyveno daugiausia priemiesčiuose. 
-Sekmadieniais susirinkę, giedodavo paprastas giesmes, kartais 
būdavo ir chorelis, kuris per karą, deja, buvo apsilpęs. Iš- 
klausydavo ir lietuviško pamokslo. Siokiadieniais ateidavo 
daugiausia lietuvės tarnaitės, dirbusios miesto centre pas po- 
nus. Joms mišios būdavo labai ankstyvos. 

Lietuviai vis dėlto galėjo čia jaustis kaip savuose Dievo 
namuose: turėjo savo kunigą ir savo globėją — donatorę. 
Lenkai nuo to laiko šioj bažnyčioj buvo tik svečiai. Šiuo 
padėties pasikeitimu, sakoma, labiausiai džiaugėsi aušrininkas 
Ksaveras Sakalauskas-Vanagėlis, senas, pamaldus Varšuvos 
gyventojas. Turbūt džiaugėsi ir pati kunigaikštienė Radvilie- 
nė, praturtinusi dar vienu Zygiu savo labdaringumą tautai, 
iš kurios buvo kilusi. Berods, po to ji tapo Varšuvos lietu- 
vių draugijos garbės nare. 

Kunigas L. Kulvietis, tiesa, neilgai buvo rektoriumi — 
susirgo ir staiga 1919.V.21 mirė. Po to keitėsi kunigai — 
Linartas, Alekna. O kai ryšiai su Lietuva nutrūko (po Zeli- 
gowskio žygio, užimant Vilnių), šios bažnyčios rektoriumi ta- 
po marijonas Marjanas Wisniewskis, J. Matulaičio auklėtinis, 
gerai išmokęs lietuvių kalbą. Po jo, rodos, buvo kunigas 
Vencius, suvalkietis, marijonu tapęs 1928 m. (mirė 1962). 
Per Antrąjį pasaulinį karą Radvilų bažnyčia buvo subom- 
barduota ir nebeatsiatyta. 

J. Matulaitis atstatė Bielianus ir gerokai patvarkė Lenki- 
jos marijonų reikalus. Našlaičių globa dar plėtėsi. 1917 me- 
tais kunigaikštienė Woronecka perleido marijonams namus 
Pragos priemiestyje, Vilniaus gatvėje, su sąlyga, kad būtų 
įrengtas našlaitynas berniukams. Vedėju šiai naujai vaikų 
įstaigai J. Matulaitis paskyrė kunigą Lysiką. Kai našlaityne 
našlaičių nebeliko, marijonai įrengė savo junjoratą — gimna- 
ziją. 

Su Varšuvos lietuviais jo ryšiai buvo artimi. Ateidavo į 
pamaldas, pasakydavo pamokslų, vesdavo gavėnios rekolekci- 
jas. Pažino jį visi. Tarnaitės, dirbusios pas ponus, sutikusios 
gatvėje jį kartais sveikindavo lenkiškai, o jis joms: „Ar ne- 
bemoki lietuviškai, ar užmiršai?" Neišleido iš akių lietuvai- 
čių, kurios mokėsi C. Platerytės žemės ūkio mokyklose. Pa- 
sirūpino, kad joms būtų lietuvių kalbos pamokos, ateidavo į 
jų arbatėles ir kalbėdavo, kad reikia branginti kas sava, lie- 
tuviška, mylėti savo kraštą. Jo žodis darė įtaką — matyda- 
vo, kokią pagarbą jam reiškia mokytojai ir pati C. Platery- 
te. Jo dėka aštuonios lietuvaitės baigė žemės ūkio institutą 
Chyličkuose, grįžo į Lietuvą, įsijungė į profesinį darbą, o 

viena — Kotryna Paliulytė — tapo Dotnuvos žemės ūkio 
akademijos profesore. Buvo lietuvaičių ir širdiečių vienuolijo- 
je. Jis jas lankydavo, klausė išpažinčių ir vis primindavo, 
kad turės grįžti į Lietuvą, ten dirbti. 

Vokiečiai pradėjo pavargti kare. Okupuotuose jų kraštuo- 
se — Lenkijoje ir Lietuvoje — kilo valstybių atsikūrimo ban- 
ga. Rusijoje jau vyko revoliucija. J. Matulaitis pradėjo ne- 
rimti. Atrodė, laikas grįžti namo. Jau trys su puse metų 
kaip čia įstrigęs. Gal taip reikėjo, kad padėtų atsikurti Len- 
kijos marijonams. Betgi anksčiau pradėjęs Marijampolėje, 
nieko ryškesnio dar ten nepadarė... 


NEIŠVENGSI PAKOPOS 
VIENUOLI! 


„Sutvarkęs šiaip taip vienuolijos reikalus Varšuvoje, — 
rašo J. Matulaitis, — galėjau jau važiuoti į Marijampolę at- 
gaivinti ten Marijonų vienuolyną... J.E. Pr. Karevičius, Kau- 
no vyskupas, man išrūpino iš vokiečių valdžios sunkiai tuo- 
met gaunamą leidimą. 1918 metais kovo 1 dieną išvažiavau 
iš Varšuvos... Važiavau trečia klase? (AJM, p.195). 

Vakare, pasiekęs Vilnių, apsistojo pas brolius doloristus. 
Pasidėjęs daiktus ir užkandęs, — rašo, — „užėjau pas J.M. 
prel. Michalkevičių, diecezijos valdytoją. Jis paklausė, ar aš 
atvykęs jau diecezijos valdyti. Iš karto to klausimo nesupra- 
tau, tik toliau bekalbant, paaiškėjo buvęs pasklidęs gandas, 
kad aš paskirtas Vilniaus diecezijos valdytoju" (AJM, 
p. 195). 


KANDIDATAI Į VILNIAUS VYSKUPUS 


M. Michalkevičius, gimęs Rytų Aukštaitijoj (Žemaitkiemio 
parapija), bajoraitis, jaunystėje jautėsi lietuvis. Raipinosi lie- 
tuviais ir tada, kai rusai 1908 m. ištrėmė vyskupą E. Rop- 
va Ir jis perėmė valdyti vyskupiją. Bet tolydžio, vietos len- 
kų veikiamas, svėrėsi į jų pusę. Dabar J. Matulaičio aki- 
vaizdoje jautėsi kazkaip nejaukiai, lyg norėdamas teisintis. 

Pasirodo, 1917 m. M. Michalkevičius buvo pasiuntęs Vo- 
kietijos kancleriui raštą, prašydamas Lietuvą prijungti prie 

Lenkijos; raštą buvo pasirašę Vilniaus lenkai kunigai ir inte- 
ligentai. Apie tai sužinojo lietuviai Ir pasiuntė tam pačiam 
kancleriui savo memorandumą: Lietuva siekianti savo nepri- 
klausomybės, o anas lenkų raštas rodąs tik jų imperialistinį 
siekimą. "Tarp pasirašiusiųjų buvo ir sie lietuviai kunigai: 
kan. J. Kukta, prof. T. Brazys, dr. J. Bakšys, dr. J. Stan- 
kevičius, A. Petrulis, V. Mironas, K. Stašys, K. Ribikaus- 
kas, A. Varnas. 

M. Michalkevičius penkis iš jų — J. Bakįį, J. Kuktą, 
J. Stankevičių, T. Brazį ir A. Varną — suspendavo (atleido) 
mėnesiui. Šie pasiskundė popiežiui Benediktui XV, pasiuntę 
raštą per nuncijų E. Pacelli Miunchene. Priminė, kad lietu- 
viai Vilniaus krašte neturi tinkamų teisių, nes vyskupijos 
valdymas esąs lenkininkų rankose. Lietuva siekia nepriklauso- 
mybės ir viliasi, kad Vilniui bus duotas lietuvis vyskupas. 

M. Michalkevičius, matyt, manė, kad J. Matulaitis visa 
tai žino, dėl to „teisinosi man, kodėl buvęs priverstas mesti 
suspensą kunigams lietuviams, pasirašiusiems po memorialu, 
įteiktų vokiečių valdžiai. Anksčiau to atsitikimo nebuvau 
girdėjęs, tai ir iš tos kalbos nedaug ką supratau" (AJM, 


p. 195). 
Kitą rytą J. Matulaitis išvyko į Kauną. aks — Ia- 
šo, — labai ištuštėjęs, pabėgėliai (į Rusiją. — Y.) dar negiį- 


zę, tik visur pilna vokiečių kareivių; visur parašai vien vo- 
kiški" (ten pat). Kaune vedė rekolekcijas seminarijos klieri- 
kams, o kitas dvejas — žmonėms: vienas lietuviškai, antras 
lenkiškai. 

Aplankęs vyskupą P. Karevičių, sužinojo, kad Lietuvos 
Taryba, paskelbusi nepriklausomybę, dabar eina laikinosios 
vyriausybės pareigas. Ji rūpinasi, kad sostinė Vilnius gautų 
lietuvį vyskupą, ir savo kandidatą kanauninką K. Olšauską 
jau pristačiusi Romai. Bet esąs ir kitas kandidatas, kurį re- 
mia rusų nušalintasis Vilniaus vyskupas E. Roppas ir jį pa- 
laiko Žemaičių vyskupas. J. Matulaičiui paaiškėjo, kad tuo 
antruoju yra jisai. 

Ta žinia lyg nedarė įspūdžio: gal nelabai tuo tikėjo, o 
svarbiausia — skubėjo greičiau išvykti į Marijampolę. Leidi- 
mą turėjo gauti pas vokietį Altmanną, kuris atrodė malonus 
ir palankus. Kitą dieną pasirodė labai oficialus: kelionei į 
Marijampolę reikalavo Kelcų ir Seinų vyskupų sutikimo. 
J. Matulaitis pareiškė, kad jam, vienuoliui, Kelcų vyskupo 
leidimas nereikalingas, o Seinų vyskupas žino, kokiu reikalu 
ten vykstąs, būtent 5teigti vienuolyną. Jam steigti vienuoly- 
no neleisianti Lietuvos Taryba, pareiškė Altmannas. Tik tre- 

čią dieną po griežto pokalbio Altmannas davė leidimą 15 
dienų; jei Teikės ilgiau, galėsiąs pratęsti vietos vokiškoje“ 
įstaigoje. 

Pakeliui į Marijampolę pradėjo didėti nerimas dėl antrojo 
kandidato. Buvo giliai įsitikinęs, kad ramiu darbu, būdamas 
vienuolijoje, daugiau padarys Bažnyčiai ir visuomenei, negu, 
neduok Dieve, patekęs į vyskupo sostą (plg. AJM, p. 196). 


MARIJAMPOLĖJE TIK SVEČIAS 


Vos spėjo pasirodyti savame mieste, iš visų pusių — pra- 
šymai, pirmiausia rekolekcijų, nes buvo gavėnia. „Čia ve- 
džiau rekolekcijas gimnazijos ir (mokytojų) seminarijos moki- 
niams, o paskui trumputes ir liaudžiai. Vienuolyno būklė 
pasirodė esanti sunki" (AJM, p. 197). Buvo tik du marijo- 


nai, niekam dar nežinomi — Vincas Dvaranauskas ir Justas 
Navickas. Jie vadovavo parapijai, o „parapijos darbo daugy- 
bė — visas organizacinis darbas" (ten pat). Jie buvo taip 


užimti, kad J. Matulaitis negalėjo su jais net dorai sušnekti. 

„Vienuolyne gyveno keli pasauliniai kunigai (mokyklų ka- 
pelionai. — Y.). Nuolatiniai svečiai ir kunigų suvažiavimai. 
Laisvesnio laiko beveik niekuomet nebuvo" (ien pat). Kuni- 
gai suvažiavę norėjo su juo spręsti rūpimus klausimus. Seinų 
kurija dėl karo buvo pakrikusi, o kunigų seminarija dar ne- 
veikianti. Prašė J. Matulaitį, kad tarpininkautų iš vokiečių 
gauti leidimą bent seminarijai. Girdi, mokąs jų kalbą, Va- 
karuose baigęs mokslus — gal labiau skaitysis. Leidimas bu- 
vo gautas su sąlyga, kad seminarijoj viskas būtų dėstoma 
lotynų ir lietuvių kalba. Kunigai vėl jį prašė, kad sutiktų 
būti seminarijos rektoriumi. „Griežtai atsisakiau", — rašo 
J. Matulaitis (ten pat). 

Iš Rusijos pradėjo grįžti pasitraukę žmonės, tarp jų ir 
kunigai. Pastarieji, ypač sūduviai, sustodavo Marijampolėj ir 
praleisdavo keletą dienų vienuolyne. Jų noras buvo susitikti 
su J. Matulaičiu ir pasikalbėti. Kai kurie iš jų, atrodė, gali- 
mi kandidatai į marijonus. Atsirado susidomėjusių marijonais 
ir vienas kitas iš mokinių, kuriems jis vedė rekolekcijas. 
J. Matulaitis džiaugėsi, kad, Dievui padedant, atsiradę šiek 
tiek kandidatų, todėl įsivedė bendruomeniško gyvenimo tvar- 
ką: kartu valgė pietus ir vakarienę su dvasiniais skaitymais, 
aiškinosi įstatus. Į miestą pagaliau išsikėlė įnamiai, nepri- 
klausantys vienuolynui. 

Grįžęs prie vienuolijos reikalų, J. Matulaitis sėdo rengti i 
instrukcijas, kaip marijonai turi tvarkyti savo bendrą gyve- | 
nimą, kokių darbų imtis, kaip naujus žmones ruošti. Dirbo 
naktimis. Rūpėjo ir kitas planas, kurį karas buvo sutrukdęs. 
Ketino steigti lietuvaiiėms vienuoliją. Buvo radęs dvi mer- 
gaites ir jas pasiuntė prieš karą į Sveicariją baigti noviciatą 
Ingenbolyje, pas šveicares Sv. Kryžiaus seseris. Atvykęs į | 
Marijampolę, rado dar šešias, norinčias į tokią vienuoliją | 
stoti. Pradėjo rengti joms įstatus. Rasė lotynų kalba, o juos 
verte į lietuvių kalbą Kalvarijoje gyvenęs Juozas Laukaitis, 
kalbos žinovas, atvykęs keletui dienų į Marijampolę. Naujai 
vienuolijai J. Matulaitis davė Vargdienių seselių, t.y. seselių 
vargdieniams, vardą, o titulą paliko tą patį kaip ir marijo- 
nams, būtent — Svč. Mergelės Marijos Nekaltojo prasidėji- 
mo. Pradžiai surinko 8 seseles — dvi buvusias Sveicarijoj ir 
šešias naujas, paskyrė joms viršininkę kunigo Uoginto seserį 
Petronėlę. Seinų vyskupas A. Karosas patvirtino įstatus vė- 
liau — 1918 spalio 15, ir ši data buvo oficiali naujos vie- 
nuolijos pradžia. 

Berengdamas seselių įstatus, gegužei besibaigiant, parašė 
laišką vyskupui P. Karevičiui. „Vis girdžiu Jūsų Malonybę 
mane teikiant Vilniaus vyskupu. Labai dėkui už tą pasitikė- 
jimą... Bet ilgiau pagyvenęs Marijampolėj ir viską gerai ap- 
svarstęs po Dievo akim, matau... mūsų kongregacijos dar tik 
pradžia, dar viskas joje tebetvarkoma, naujai statoma; mano 
iš jos pasišalinimas būtų jai baisus smūgis... Jau esu pradė- 
jęs ir seserų kongregaciją lipdyti čia Marijampolėje. Įstatai 
jau kone baigti. Be manęs, ir tos sesutės turėtų pakrikti. 

Lietuvoje iš tikrųjų reikia ir vyrų, ir moterų vienuolynų; 
tai, man rodos, visiems aišku... Jei patekčiau Vilniun, toje 
kivirčų, barnių, kovų knypavoje, neilgam mano sveikata te- 
sėtų; aš ten, nieko nenuveikęs, žūčiau. Aš silpnos sveikatos, 
tiek kartų tuberkulais esu sirgęs“. 

Parašė laišką vyskupui P. Karevičiui ir kunigas J. Lau- 
kaitis, buvęs Rusijos dūmos narys, įtakingas to meto lietu- 
vių veikėjas. Atvykęs į Marijampolę, išsikalbėjęs su J. Matu- 
laičiu, įsitikino, kad geriau šį vienuolį palikti ramybėje ir 
nevarginti jo vyskupystėmis. „Būtinai reikia žmogaus, — Ta- 
šo J. Laukaitis, — kuris sugebėtų jas (vienuolijas) įkurti ir 
atgaivinti. Vienintelis tam darbui vyras, tai kun. Matulevi- 
čius, kuris vienuolijų klausimu pas mus didžiausias specialis- 
tas". Dėl to prašo nesiūlyti jo į Vilniaus vyskupus. 

Vyskupas P. Karevičius pažadėjo daugiau tos kandidatū- 
ros „nebestumti“ — palikti Dievo apvaizdai. 


56 


TAUTOS TARYBA SVARSTO... 


Lietuvos Tarybos nariai dėl Vilniaus vyskupo skyrimo 
lankėsi 1918 m. du kartu pas nuncijų Pacelli Miunchene. 
Antrą sykį nuncijus jiems pareiškė, kad, palaikydami anks- 
čiau siūlytą savo kandidatą (kan. Olšauską), jie sugaiš daug 
laiko, ir vargiai jis bus priimtinas Apaštalų Sostui. O Vil- 
niaus vyskupo paskyrimas esąs pribrendęs ir skubus — atidė- 
lioti negalima. Jei Taryba neturėtų nieko prieš J. Matulaitį, 
tai jo paskyrimas galėtų būti patvirtintas net telegrama 
(AJM, p. 92). 

Taryba turėjo abejonių. Kai kuriems nariams atrodė, 
kad, ilgai gyvenęs Lenkijoje, J. Matulaitis galįs būti menkas 
lietuvis. „Daug man teko padirbėti, — rašo buvęs Tarybos 
vicepirmininkas J. Staugaitis, — kol įtikinau, kad Matulevi- 
čius mums nepavojingas" (AJM, p. 89). 

Prieš atsakydama nunciju Pacelli, Taryba dar pasiuntė 
du savo delegatus pas J. Matulaitį į Marijampolę pasitikrin- 
ti, kokios politinės krypties ir taktikos jis manytų laikytis, 
eidamas vyskupo pareigas Vilniuje. J. Matulaitis, kaip rašo 
vyskupas J. Kukta, taip atsakęs: 

„Aš matau, jūs norėtumėt, kad būsimas Vilniaus vysku- 
pas būtų nelyginant kaip koks plaktukas, kuris ten suskal- 
dytų lenkams kunigams galvas... Bet toks aš negalėčiau bū- 
ti, nes kiekvienam vyskupui Bažnyčios kanonai nustato nor- 
mas santykių, kurie turi būti tarp vyskupo ir kunigų. Aš iš 
anksto žinau, kad, laikydamasis kanonų, negalėčiau nei vie- 
nai, nei kitai pusei įtikti" (AJM, p. 91—92). 

Išleidęs delegatus, J. Matulaitis pats išsiruošė į Vilnių su- 
sitikti su Antanu Smetona. „Nuvažiavęs į Vilnių, įrodinėjau 
Tarybos pirmininkui, — rašo jisai, — kad aš, likdamas pa- 
prastu vienuoliu, Bažnyčiai ir visuomenei galėčiau gal nau- 
dingiau veikti; vienuolynai ir Lietuvai reikalingi“ (AJM, 
p. 197). Tarybos vicepirmininką J. Staugaitį taip pat nuo- 
širdžiai prašė nekelti jo kandidatūros. „Aš gi jam atvirai 
pasakiau: „Žinau, kad būti vyskupu Vilniuje nelengvas yra 
dalykas. Bet kad mes geresnio kandidato neturime" (AJM, 
p. 89). 

Vokiečiai dar valdė Lietuvą, ir buvo žinoma — nenori 
kandidato lenko. Rinko žinias ir apie lietuvius kandidatus, 
kad galėtų paremti arba sukliudyti. Tai jautė, o gal ir žino- 
jo J. Matulaitis. Grįždamas iš Vilniaus, sustojo Kaune ir 
užėjo pas vokiečių politikos skyriaus vedėją dr. Erichą Zech- 
liną: „Prašiau nepiršti manęs į Vilnių“. Sako rašęs ir nunci- 

jui Pacelli į Miuncheną, „prašydamas palikti mane veikti 
Marijampolėje" (AJM, p. 197). 

Taryba, ilgai netrukusi, apsisprendė už J. Matulaiųį ir 
apie tai pranešė nuncijui Pacelli į Miuncheną (AJM, p. 92). 
Tuo tarpu vokiečiai nutarė pašalinti iš Vilniaus vyskupijos 
valdytoją prelatą M. Michalkevičių — ištrėmė jį į Vokietiją. 
Įvykis buvo labai nemalonus Lietuvos Tarybai, todėl prašė 
J. Matulaitį, kuris nutarė pats vykti pas nuncijų Pacelli, 
pranešti jam, kad dėl prelato Michalkevičiaus ištrėmimo ji- 
nai nėra niekuo kalta. J. Matulaitis atiko šį uždavinį, o dėl 
savo vizito pas nuncijų trumpai taip rašo: „Miunchene bu- 
vau ir, deja, issinešiau įspūdį; į mano pasiaiškinimus 
Sv. Tėvas vargu atsižvelgs" (AJM, p. 197). 


„TĄ NAKTĮ NEGALĖJAU UŽMIGTI“ 


Taryba, matyt, jautė vieną pavojų: J. Matulaitis, net no- 
minuotas vyskupų, gali atsisakyti. Pasiuntė du kunigų — 
A. Petrulį ir J. Purickį, kad įtikintų nebesipriešinti. Sie at- 
vyko į Marijampolę ir po vakarienės išsivedė į vienuolyno 
sodą kalbėtis be liudininkų. J. Matulaitis ramiai klausė, o 
jo veidas rodė didelį susirūpinimą. Pagaliau tarė: 

— Na ką gi, jei Lietuvai reikalinga mano auka, aš neat- 
sisakau. Bet žinokite, kad jūs mane siunčiaie į pražūtį. Pa- 
vojaus aš nebijau ir savo asmens nebranginu, man tik bau- 
gu, kad save paaukosiu ir nieko negalėsiu padaryti (AJM, 
p. 200). 

Apie savo rūpestį J. Matulaitis buvo anksčiau informavęs 
marijonus Varšuvoje: „Paplitę gandai, kad mane gali išsiųsti 
į Vilnių, pradeda mane gąsdinti: Malonėkite paprašyti 
J.E. arkivyskupą, kad mane gelbėtų, už tai jam būsiu dė- 
kingas... Pagaliau aš Vilniuje nesusiorientuočiau; nežinau, ar 
tenai visiems įtiktų ir dangaus angelas. Tikrai, jei tenai nu- 
vykčiau, būčiau apšmeižtas ir užguitas... Man rodos, kad te- 
nai nieko nepadaryčiau, o mūsų reikalai labai nukentėtų. 
"Taigi prašau mane gelbėti nuo tos nelaimės". 

Antrą kartą, birželio 6, vėl jiems rašė: „Mano kandidatū- 
rą į Vilnių vėl išstatė. Paskyrimas padarytų daug žalos mū- 
sų vienuolijai... Vilniuje nepatenkinčiau nei lenkų, nei lietu- 
vių, nei pagaliau baligudžių, o pats būčiau politinių intrigų 
auka. Gelbėkite mane. Kreipkitės į nunciatūrą, arkivyskupą, 
į vysk. Przeždzieckį, į T. Ledochowskį, parašykit į Friburgą; 

jie irgi turi rūpintis, kad mane nepaskirtų Vilniaus vysku- 
pu" (Užr., p. 147). 

Varšuvos marijonai kreipėsi į Achilles Ratti, naująjį vizi- 
tatorių Lenkijai ir Pabaltijo kraštams, atvykusį į Varšuvą 
1918.11.30. Išklausęs jų, susirūpinusių, kad neteks generolo, 
vizitatorius pasakė: 

— Visa tai patvirtina, kad teisingai išrinkome. Teesie tai 
jums paguoda (ten pat). 

Vizitatorius Achilles Ratti, būsimasis popiežius, o tuo 
metu dar tik prelatas, gavo per rankas paties J. Matulaičio 
raštą, rašytą Marijampolėje. Dėstė jis savo motyvus, jau 
mums žinomus, ir prašė apsaugoti jį nuo vyskupystės. Spa- 
lio viduryje gavo atsakymą tuo pačiu keliu — per pasiunti- 
nį. Atplėšęs laišką, J. Matulaitis pastiro: jau paskirtas vys- 
kupu. Ir prierašas: jei bandysiąs atsisakyti, popiežius atsisa- 
kymo nepriimsiąs. Tą naktį, sako, negalėjęs užmigti. Pajutęs 
visą uzgriūvančią nastą. 


KRYŽMINĖJE UGNYJE 


Oficialų pranešimą spalio 18 dieną monsinjoras A. Ratti 
pasiuntė ir Vilniaus kapitulos vikarui prelatui Jonui Hanuso- 
wicziui. Kapitula padėkojo spalio 22 dieną ir, be kita ko, 
pareiškė: „Lietuvio vyskupo paskyrimas sukėlė skausmą ir 
net priešingas nuotaikas Sv. Sostui". Tarp pasirašiusiųjų 
penketo buvo ir du, kilę iš lietuviškųjų Vilnijos parapijų: 
Jonas Ušyla (Uszylto) iš Eišiškių ir Karolis Lubėnas (Lubia- 
niec) iš Rodūnios. Pastarasis buvo šito rašto autorius. 

Kapitulos rašte vizitatorius įžiūrėjo nepaklusnumą popie- 
žiui ir savo laišku lapkričio 12-ąją stipriai reagavo. ZŽadėjo 
dar pasikalbėti atvykęs į Vilnių. Kapitula pasijuto priremia 
pIrje sienos ir nauju raštu bandė švelninti savo pareiškimą. 
Netrukus ji vis dėlto pasiuntė savo delegatus pasveikinti 
naujai nominuotą vyskupą. 

Žinia pasklido tarp Vilniaus miesto kunigų. Kai jie susi- 
rinko į įprastinės savo konferencijas, buvo jaučiama bendra 
pasitenkinimo nuotaika. Apie tai prisimena J. Kukta, vilnie- 
tis, vėliau Kaišiadorių vyskupas. Jis rašo, kad vienas susirin- 
kusiųjų net atvirai pareiškęs savo džiaugsmą. „Į tai atsiliepė 
kitas kunigas, sakydamas, kad jis gailėsis šito paskyrimo, 
nes su Matulevičiaus taktingumu sunku jiems būsią kovoti 
ir jį įpinti į netaktus. Jis geriau džiaugtųsi kitu kokiu nors, 
netikusiu kandidatu, nes jiems būtų lengviau iš Vilniaus iš- 

graužti, ir vieton lietuvio gautų vyskupą lenką“ (AJM, 
p. 92). 

As į Marijampolę Tarybos atstovai aptarti konsekra- 
cijos ir ingreso. Pageidavo, kad konsekruotųsi ne Kaune, o 
Vilniuje. Jie norėjo, kad vyskupas per ingresą prabiltų lietu- 
vių kalba, nes to reikalauja Lietuvos valstybingumas. „Atsa- 
kiau, kad aš vyskupu skirtas ne valstybei, o tik žmonėms, 
liaudžiai ir Bažnyčiai". Vilniuje lenkų daugiausia, tad derė- 
tų, manė J. Matulaitis, prabilti pirma jų kalba. 

Lapkricio pradžioje Kaune vyko pirmasis Katalikų veiki- 
mo centro suvažiavimas. Centras buvo naujai suformuotas 
jauno katalikų vado V. Endziulaičio. Tai buvo lietuviškasis 
Jarra — marijampoliškis kaip ir J. Matulaitis. Naują vysku- 
pą domino toks reiškinys, kurio dar nebuvo nė Lenkijoje. 
Bet jam rūpėjo ne vien suvažiavimas: turėjo aptarti daug 
dalykų su vyskupu P. Karevičiumi. 

Tuo metu iš Vilniaus vyko kapitulos delegatai į Mari- 
jampolę tartis dėl ingreso tvarkos. Atvykę sužinojo, kad 
J. Matulaitis Kaune, tad jį čia susirado. Prelatas Wolodzka 
11 kanauninkas Uszytla pageidavo, kad vyskupas per ingresą 
pirmiausia prabiltų lenkiškai, o J. Matulaitis manė, kad de- 
rėtų kokiu nors būdu įterpti ir gudų kalbą. Abu atstovai 
griežtai pasisakė prieš gudų kalbos įvedimą į ingreso progra- 
mą; gudų Vilniuje visai nesą. J. Matulaitis pastebėjo, kad 
„Dziennik Wilenski", ginąs lenkų reikalus, gudų priskaito 
174. Dėl konsekracijos kapitulos atstovai pareiškė nenorin- 
tys, kad tai vyktų Vilniuje. 

Lapkričio 11 d. J. Matulaitis gavo telegramą iš vizitato- 
riaus Achilles Ratti, kad šventintųsi vyskupu nieko nelauk- 
damas ir tuoj pat užimtų vyskupiją. J. Matulaitis dar netu- 
rėjo skiriamosios bulės, tad pasiuntė kunigą V. Dvaranauską 
į Varšuvą jos parvežti. Su vyskupų P. Karevičium sutarė, 
kad konsekracija įvyks Kaune gruodžio 8 dieną. 

Kunigas V. Dvaranauskas grįžo, bet bulės neparvežė, tik 
vizitatoriaus raštą, rašytą lapkričio 2 d., kad jos nelauktų, o 
tuoj pat šventintųsi. Pasirodo skyrimo bulė esanti parengta, 
bet dar negauta iš Romos. 


„KNIŪPSČIAS PARKRITĘS VYSKUPAS JURGIS“ 
Šis įspėjimas privertė atsisakyti pirmosios datos ir savaite 


paspartinti konsekraciją — būtent gruodžio 1 d. Laiko buvo 
nedaug. Reikėjo pakviesti du konsekratorius — Seinų vysku- 

pą A. Karosą ir Minsko vyskupą Z. Lozinskį. Pastarasis ne- 
galėjo laiku patekti į traukinį, o pirmasis buvo išvykęs į 
Lomžą konsekruoti sufragano R. Jalbrzykowskio. Taip liko 
vienui vienas konsekratorius Žemaičių vyskupas Pranas Kare- 
vičius. Jam asistuoti buvo numatyti bent du prelatai: vienas 
is Vilniaus, antras iš Seinų vyskupijos. Arkidiakonu buvo 
pakviestas Kauno seminarijos rektorius, buvęs mokytojas ir 
kolega, prelatas Jonas Mačiulis-Maironis, o šalia jo — būsi- 
masis Panevėžio vyskupas K. Paltarokas. 

Į iškilmes atvyko du Vilniaus kapitulos atstovai, tarp jų 
ir K. Lubėnas (Lubianiec), keletas kunigų bei dekanų lenkų 
ir lietuvių. Buvo ir Vilniaus lietuvių spaudos, Tarybos bei 
jos kabineto atstovų. Nemaža kunigų atvyko iš Žemaičių ir 
Seinų vyskupijų. Pilna katedra buvo liaudies, organizacijų 
atstovų, įvairių vėliavų: Vargonais grojo muzikas Juozas 
Naujalis, giedojo Kauno kunigų seminarijos klierikų choras. 

Presbiterijoje, tarp kitų kunigų sėdėjo kunigas J. Tumas, 
tada „Lietuvos aido" redaktorius Vilniuje. Sekė kiekvieną 
naujai  konsekruojamo vyskupo judesį, ir jam pasidarė 
graudu: „Kniūpsčias parkritęs vyskupas Jurgis prieš jį kon- 
sekruojantį vyskupą Karevičių rodės vienas... vienas... visoje 
minioje" (Vaižgantas. Raštai. K., 1922, t. 1, p. 139). 

Iškilmės katedroje truko tris valandas, nuo 10 ryto ligi 
13 po pietų. Vakare, 18 valandą, buvo pietūs kunigų semi- 
narijoje; Daug kas sveikino, o labiausiai visus nustebino Ma- 
žosios Lietuvos delegatai su savo adresu. Vyskupas Jurgis 
atsakinėjo du sykius lietuviškai, o trečią — lenkiškai, ir pa- 
brežė, kad ne jo asmuo čia esąs svarbus. Svarbu Bažnyčia, 
kuri visais lygiai rūpinasi. Jis pasiruošęs visiems lygiai .tar- 
nauti. Kristus lygiai miręs už visas tautas... Tikėjimas esąs 
gyvenimo veiksnys. Malonu, kad tikėjmui skiria reikšmės 
laikinoji Lietuvos valdžia. Iš savo pusės vykdysiąs ne tik 
vyskupo, bet ir šalies piliečio pareigas (Vaižgantas. Raštai, 
t. 1, p. 142; AJM, p. 131—132). 

Laikinoji Lietuvos valdžia jautėsi laimėjusi. Reikė- 
jo daug pastangų — truko beveik visus metus.  Nu- 
lėmė, žinoma, ir aplinkybės. Vilniaus sostas per  il- 
gai buvo be ganytojo, Ir Vatikanu rūpėjo kiek ga- 
lima greičiau tą reikalą sutvarkyti. Kandidatas buvo 
išskirtinai geras — tuo įsitikino pagaliau ir pati valdžia. 
Jos privilegija buvo parūpinti vyskupui insignijas: mitrą, pa- 
storalą ir žiedą. Lenkai būtų džiaugęsi, galėdami savo vardu 
tai padaryti. Insignijos buvo įteiktos J. Matulaičiui prieš 

konsekracijąę, ir jos buvo brangios bei meniškos — tai 
visi matė katedroje per iškilmes. 

Karas buvo dar nepasibaigęs. Bet jau aižėjo iški- 
lūs sostai. Kilo užgniaužtos tautos. Savo nepriklauso- 
mybę senojoje sostinėje paskelbė ir Lietuva. Vienintelis 
sostinės sostas bebuvo likęs realus — tai vyskupo sostas. 
Netrukus į jį kops pirmą sykį savas tautietis — vienuolis. 
Argi ne vienuolis buvo ir pirmasis Vilniaus vyskupas? 


VILNIAUS SOSTO 
SPYGLIAI 


Konsekruotas vyskupu, J. Matulaitis nebegrįžo į Marijam- 
polę — liko Kaune. Keletą dienų praleido Aukštojoje Pane- 
munėje, kunigo J. Staugaičio klebonijoje. Cia ramiau galėjo 
ruoštis ingresui — pasirašyti pirmąsias kalbas. 

Vis neišėjo iš galvos kunigo J. Tumo žodžiai, pasakyti tą 
vakarą po konsekracijos. Įrašė juos į dienoraštį, nes nuosta- 
biai atitiko jo paties norą: „Turime kunigų politikų, visuo- 
menininkų ir kitų kitokių, bet neturime tėvo — ganytojo. 
Būk juo, vyskupe Jurgi!" Kokiais žodžiais reikės dabar prisi- 
statyti Vilniui, kad priimtų kaip tėvą? 

Besiruošiant, bemąstant ir besimeldžiant, štai Kauną pa- 
siekia tokie gandai: lenkai per ingresą darys savo tautinę 
demonstraciją. "Tokią demonstraciją jie buvo surengę per 
Dievo Kūno šventės procesijas — už tai vokiečiai ištrėmė 
prelatą M. Michalkevičių. Dabar dėl tų gandų vokiečiai 
įspėjo J. Matulaitį, kad vyktų į Vilnių iš vakaro — žadėjo 
parūpinti atskirą skyrių vagone. J. Matulaitis padėkojo — 
vyksiąs tačiau iš ryto. 


INGRESAS VILNIAUS KATEDROJE 


Gruodžio 8-ąją nuvyko į Kauno stotį ir atsistojo į eilę 
prie bilietų kasos. Vos vos gavo bilietą. Vagone nebuvo jam 
atskiro skyriaus — važiavo su visais kartu. Keleiviai atkreipė 
į ji dėmesį tik Lentvario stotyje, kur klebonas su parapijie- 
čiais buvo atvykęs pasveikinti naują vyskupą. 

Vilniaus stotyje jo laukė kapitulos, miesto ir Lietuvos 
Tarybos atstovai. Nebuvo jokio demonstracijų zenklo, tik 
gavo į Iankas ministro pirmininko A. Voldemaro laišką. Iš 
stoties visi vyko ligi Aušros Vartų, ir čia vyskupui buvo 
pasiūlyta pasimelsti prie stebuklingojo paveikslo. Koplyčioje 
pasitiko prelatas Wotodžka, pasveikino ir pradėjo „Svč. Mer- 
gelės Marijos litaniją“ lenkiškai. Gatvėje žmonės ją baigė 
„Tavo apgynimo šaukiamės“ taip pat lenkiškai. J. Matulai- 
tis užsuko į zakristiją ir perskaitė A. Voldemaro laišką. Mi- 
nistras pirmininkas prašo per ingresą, katedroje, prabilti į 
gudus jų kalba, o po ingreso, jį sveikinant, pirmąjį žodį 
duoti Tarybai ir Ministrų kabineto atstovui. Su laiško turi- 
niu vyskupas supažindino prelatą J. Hanusowicezių (sulenkė- 
jusį Januševičių), vadinamą Anusu. Sis pareiškė, kad kapitu- 
la vienbalsiai nutarusi gudų kalbos per ingresą nevartoti. 

— Jūs esate šeimininkai. Jūsų sprendimo nekeisiu, — pa- 
sakė vyskupas. — Bet.., — jis prašė visus taikinti, kad ne- 
butų nemalonumų. 

Dėl Tarybos Anusas tiek pasakė: jei ši labai spirsis, gal 
būsią galima jai užleisti pirmąją vietą. J. Matulaitis apsi- 
džiaugė ir prašė tai padaryti. 

Iš Aušros Vartų tie patys atstovai lydėjo vyskupą toliau 
ligi katedros. Ruvo 11 valanda. Tarpduryje pasitiko prelatas 
M. Michalkevičius, grįžęs iš tremties, bet neperėmęs valdyti 
vyskupijos. Padavė vyskupui pabučiuoti katedros patrono rę- 
likvijas, įdavė krapylą pašlakstyti žmones ir tada, pasveiki- 
nęs ganytoją trumpu žodžiu, užgiedojo , „Te Deum". Vysku- 
pas apsirengė liturginiais rūbais 11 atsistojo po baldakimu, 
kurį laikė šešetas augalotų klierikų, seminarijos vadovybės 
parinktų iš lietuvių. 

Katedros varpinė tylėjo, nes vokiečiai buvo konfiskavę jos 
varpus. Prabilo kitų bažnyčių varpai. Procesija pajudėjo į 
katedros vidų. Žmonių buvo pilnutėlė ir katedra, ir aikštė. 
Ties Sv. Kazimiero koplyčia procesija sustojo, ir vyskupas 
užsuko pasimelsti prie šventojo ir tautos patrono. Po to 
procesija slinko toliau ligi presbiterijos. 

Cia buvo pilna dvasininkų, daugiausia iš Merkinės deka- 
nato, visa kapitula, garbės kanauninkai, tarp jų Žemaičių 
vyskupijos atstovas kanauninkas K. Saulys ir du Mažosios 
Lietuvos atstovai — J. Aukštuolaitis 11 E. Simonaitis. Nebu- 
vo tik Lietuvos Tarybos ir Ministrų kabineto, nes kapitula 
jiem neskyrė atitinkamos vietos; už tai čia sėdėjo lenkų 
slaptosios tarybos nariai. Atskiroje kėdėje presbiterijoje buvo 
Rygos vyskupas nominatas grafas O“ Rourkė. 

J. Matulaitis atsiskyrė iš procesijos ir ramiu žingsniu įko- 
pė į vyskupo sostą. Prie jo dabar ėjo iš eilės kapitulos na- 
riai atiduoti pagarbos ir išreikšti savo ištikimybės. Prelatas 
Anusas turėjo skaityti popiežiaus bulę, bet ji nebuvo gauta 
is Romos. Vietoj jos perskaitė Apaštalų Sosto vizitatoriaus 
Achilles Ratti raštą lotynų, lenkų ir lietuvių kalbomis. Buvo 
paruoštas vertimas ir į gudų kalbą, bet jo neskaitė. 

Atėjo eilė tarti žodį ganytojui. Pakilęs iš sosto, jis ėjo į 
sakyklą, o jį lydėjo arkidiakonas, du garbės kanauninkai 17 
ceremonijų vadovas. Pastarasis perskaitė evangeliją lenkiškai, 
ir vyskupas pasveikino tikinčiuosius lenkiškai. Minia triuk 
šmingai atsakė „per amžius". Vyskupo žodį keletą kartų 
pertraukė lenkiškas „tegyvuoja mūsų vyskupas". Tuos šūks- 
nius iš sakyklos rankos pakėlimu dirigavo palydovas, stovin- 
tis uz vyskupo, garbės kanauninkas S. Maciejewiczius, žino- 
mas endekas. Baigęs lenkišką žodį, J. Matulaitis laukė, kad 
ceremonijų vadovas skaitys evangeliją lietuviškai, bet šis pa- 
sakė — tokio papročio nesą. Ganytojas vėl pasveikino žmo- 
nes ir šie garsiai jam atsakė „per amžius" lietuviškai. Po to 
jis prabilo šia kalba. 

Abi kalbos buvo to paties turinio ir truko tiek pat laiko. 
Pirmiausia prisistatė vyskupijos ganytoju, skirtu Sv. Tėvo. 
Prašė laikyti jį Kristaus tarnu, kuriam pavesta mokyti tie- 
sos ir dorovės. 

„Rūpinsiuos būti tėvu ir bičiuliu... Būsiu bičiulis mažiems 
vaikeliams... Būsiu bičiulis neturtėliams ir nelaimingiesiems. 
Guosiu pavargėlius, raginsiu turtingus, kad dalintųsi su jais. 
Neatstumsiu nuo savęs nė vieno... Rūpinsiuos, kad viešpa- 
tautų meilė, kad nebūtų barnių, neapykantų, nuoskaudų. 
Noriu būti atlaidus piktiems, parama silpniems, užuovėja ge- 
riems...  Pasitikėkite manim! Atidarykite man savo širdis“ 
(AIM, p. 203). 

„Vyskupui pradėjus kalbėti lietuviškai, — rašo „Laisvoji 
Lietuva" (1918, Nr.6), — kai kurie lenkai pakilę norėjo išei- 
ti. Bet prie durų sulaikė juos žmonės: „Jei vyskupas kalba 
lietuviškai, tai turbūt reikalinga". 

Ingresas užtruko pusantros valandos, ir po to prasidėjo 
mišios. 


PRIĖMIMAS VYSKUPO RŪMUOSE 


Po mišių J. Matulaitis buvo palydėtas į savo rūmus. Čia 
jį su duona ir druska vėl pasitiko prelatas M. Michalkevi- 

čius. Vyskupas buvo dar nevalgęs, tad nuėjo į atskirą kam- 
barį užkąsti. Cia prisistatė kanauninkas J. Kukta ir prašė 
atsakymo į A. Voldemaro laišką. Vyskupas priminė J. Ha- 
nusowicziaus pritarimą, ir J. Kukta pasiuntė vežėją, kad ai- 
gabentų Tarybos atstovus. Vyskupui tebevalgant, atėjo ka- 
nauninkas K. Lubėnas ir pranešė, kad pirmieji vyskupą svei- 
kins lenkų delegatai, nes jų dauguma. J. Matulaitis suneri- 
mo. 

„Čia jau civilinio mandagumo aktai, — tarė. — Bažnyčio- 
je pirma kalbėjau lenkiškai, o paskui lietuviškai, kadangi 
lenkų dauguma. O čia Taryba vis dėlto yra valdžia, ją svei- 
kino net Sv. Tėvas, su ja derybas vedė net nuncijus Pacelli 
Miunchene, jai pavedė vokiečiai savo valdžios dalį, ji atsto- 
vauja ir šalies žymiai daliai. Taigi šio civilinio mandagumo 
akte priderėtų jiems pirma vieta" (Dnrš., 1918.XII.8). 

Tuos žodžius išgirdo kiti kapitulos nariai ir svečias vys- 
kupas nominatas O Rourkė. Jie pritarė J. Matulaičiui, spy- 
rėsi tik vienas kanauninkas K. Lubėnas. 

Buvo jau antra valanda. Reikėjo pradėti priėmimą ir 
sveikinimus. Tarybos narių dar nebuvo. Palaukė pusę valan- 
dos — vis dar jų nebuvo. Pasirodo, vežėjas pranesė Tarybai, 
kad atvykęs jų vežti pas kanauninką J. Kuktą. Vykti pas 
kanauninką nebuvo prasmės, ir šie vežėjui liepė grizti. Tai 
buvo nesusipratimas ir kanauninko Kuktos neapdairumas. 

Sveikinimus pradėjo lenkai ir jų buvo didelė eilė. Lietu- 
vių vardu sveikino 44 delegacijos, atstovaujančios Vilniaus 
lietuvių draugijoms, spaudai, mokykloms, prieglaudoms. Len- 
kai tik sveikino, o lietuviai teikė jam ir dovanas. „Šveikino 
vyskupą, — raso „Laisvoji Lietuva", — ir kelių gudų draugi- 
jų atstovai. Gudų kalbėtojas aiškiai ir energingai, nors jau- 
dindamasis, pabrėžė Vilniaus vyskupijoje gudų tautai daro- 
mas skriaudas ir išreiškė tvirtą pasitikėjimą, kad naujasis 
vyskupas pašalins tas skriaudas ir paskirs Bažnyčioje pride- 
ramą vietą gudų kalbai. Vyskupas atsakinėjo lenkiškai ir lie- 
tuviškai. Gudams atsakė taip pat lenkiškai. Atsiprasė jų, 
kad, nemokėdamas gudiškai, kalba lenkiškai, ir prižadėjo ne- 
trukus išmokti jų kalbą“ (ten pat). 

Kalbėjo nuoširdžiai, ragino tautas laikytis krikščioniškos 
doros dėsnių, kurie neleidžia ko nors neapkęsti, niekinti ar 
skriausti. Nuo savęs žadėjo visus lygiai mylėti. Nežiūrint to, 
viena ponia rado reikalinga priminti vyskupui, kad jis nebū- 
tų lenkams patėvis. 

„Nežinau, — rašo savo dienoraštyje po iškilmių, — kodėl 
man niekad neišrodė taip menki, niekingi tie tautiniai gin- 


65 


čai, neapykantos, užsispyrimai, kaip dabar. Rodos, turint 
kiek geros valios ir nuolaidumo, buvo galima visus sutaikyti 
Kristuje. Daug kaltės man išrodė čionai iš pusės kai kurių 
kunigų. Mat patyriau, kad kapitula ir lenkai kunigai visiškai 
nepripažįsta Tarybos ir lietuvių valstybinės valdžios“. 


VIZITAS LIETUVOS TARYBAI 


Kitą dieną J. Matulaitis padare vizitą Lietuvos Tarybai 
ir A. Voldemaro kabineto nariams. Vakare jo laukė lenkų 
priėmimas, kaip vėliau paaiškėjo, suruoštas slaptosios lenkų 
tarybos. Pokylis buvo iškilmingas, lygiai kaip ir kalbos. Vie- 
nas dalyvių pakėlė tostą už Lietuvos-Lenkijos uniją ir išreiš- 
kė viltį, kad vyskupas padės ją įgyvendinti. J. Matulaitis 
visiems atsakė, o dėl unijos — negalįs ir nenorįs kalbėti, nes 
politinė sritis ne jam priklausanti. Jo pareiga tarnauti žmo- 
nėms, nešti taiką bei meilę. Apie dalyvių reakcijas užsimena 
kanauninkas J. Kukta: „Vienas lenkas advokatas, dalyvavęs 
minėtame lenkų pokyly, paklaustas savo brolio Lietuvos 
dvarininko, kas iš visų dalyvių geriausiai kalbėjęs, atsakė, 
kad vyskupas, nors mes pasiruošę kalbėjome, o jis tik į mu- 
sų kalbas atsakė" (AJM, p. 94). 

Pirmasis vizitas Lietuvos Tarybai, aišku, buvo formalus. 
Vyskupas norėjo artimesnio su ja sąlyčio. Pats nesijautė kal- 
tas, kad taip įvyko ingreso dieną. Taryba atrodė įsižeidusi: 
atšaukė numatytą pokylį ir kapitulai parašė raštą dėl netak- 
tų per ingresą. 

Vyskupas porą dienų su vizitais lankė įvairias Vilniaus 
įstaigas ir svarbesnius asmenis. Tik ketvirtą dieną, gruodžio 
12-ąją, pasiuntinys atnešė kvietimą pietų, kuriuos ruošia Lie- 
tuvos Taryba. Nuėjęs rado didelį priėmimą, kuriame, be lie- 
tuvių, dalyvavo gudai, žydai, norintieji būti lietuviais, bet 
nekalbantieji lietuviškai, be to, Mažosios Lietuvos atstovai, 
reformatai,  laisvamaniai, socialistai. Priėmimas | truko 
daugiau kaip 3 valandas. Iš lietuvių kalbėjo S. Silingas, 
Myk. Biržiška, kunigas V. Mironas, kunigas J. Tumas, 
A. Voldemaras. Zydų vardu žodį tarė dr. Rozenbaumas, Ta- 
tybos narys. Kalbėjo ir kiti. „Visi, — pasak J. Tumo, - 
laukė iš naujo ganytojo, kad padėtų išbristi iš vargų. Ir visi 
liko sustiprinti" (AJM, p. 133). 


„Visi buvo jaukiai nusiteikę, — rašo M. Birziška. — As 
iš anksto nebuvau manęs kalbėti. Mat kaip „kito lagerio“ 
žmogus (socialdemokratas. — Y.) bijojau sudrumsti jaukią 

nuotaiką. Tačiau, sužavėtas vyskupo simpatiškumu bei hu- 
maniškumu, pasakiau ir sveikinimų bei linkėjimų kelis žo- 
džius. Nors vysk. J. Matulevičius, atsakydamas į sveikini- 
mus, manęs asmeniškai nepaminėjo, bet jis, bendrai kalbėda- 
mas, davė atsakymą ir į mano kalbą. Tik tada aš pajutau, 
kad tarp vysk. J. Matulevičiaus ir manęs atsirado kažkas 
artimo" (AJM, p. 147). 

Ką gi jis kalbėjo ir kaip visi rado jo žodyje sau atsaky- 
mą? Vaižgantas tą kalbą taip atpasakoja: 

„Esu lietuvis, tačiau lenkiškai pramokau, kalbu taisyklin- 
gai ir daug esu dirbęs tikrojoje Lenkijoje, teatmindamas 
žmones. Žmones tematysiu ir dabar. Kalbų skirtumas ne- 
skirstys man žmonių, kaip neskirs jų valstybių sienos ar ti- 
kėjimas. Vienas tėra Kristaus pamatas dorai — visuomenės 
tvirtybei. Neskirs nė netikyba, nes žinau, kad tikėti tegalima 
gera valia, neliepiant; ir su tokiais gyvenau ir gyvensiu san- 
tarvėje. Neskizs nė partijų skirtumai, nes jas skiria ne „juo- 
di" principai, kurie patyrinėjus stovi labai arti kits kito... 
Aš esu atstovas to, kuris laimina rimtį ir geros valios žmo- 
nes, tai ir būsiu geros valios. Gi mano ištesėjimas bus ne 
mano vieno, tik kiek padėsite visi, rodydami taip pat gerą 
valią man, stovinčiam aukščiau visų partijų, krypsnių ir ki- 
tokių skirtumų... Gi aš melsiuos už visus, tarp jų iT už žy- 
dus, bendradarbius, už Tarybą ir valdžią. Ieškosiu :r paser- 
gėsiu bet kurią gerą pradžią, geros valios reiškimą ir remsiu, 
kiek tik pajėgsiu. Gudiškai dar nemoku, bet gudus pazįs- 
tu...? (AJM, p. 133). 

Šiuo Tarybos priėmimu buvo išlyginta drumstis, 
pasireiškusi per ingresą. J. Matulaitis džiaugėsi galėjęs šią 
rakštį išrauti. Jis rašo: „Taip Dievas padėjo man vėl sueiti 
su Lietuvos valstybe į dermę. Lietuviai, nusiminę dėl 
ingreso, paabejojo, koks aš būsiąs lietuvis, dabar nurimo" 
(Dniš., 1918.XII.12). 

Čia J. Tumas įterptų tokią savo pastabą: „Vyskupiją 
valdyti vyskupas Jurgis tad pradėjo „lenkiškai“, ne 
lietuviškai ir ne gudiškai, ko norėjo Lietuvos valdžia. 
Berods ir per visą savo vyskupavimą neparodė ypatingo 
savo „Hetuviškumo". Vis dėlto lietuviai kunigai (avinai) ir 
ganomieji (avelės) jautė Ganytoją esant savą Zmogų, jautė 
tėvo širdį, ne šaltą biurokrato širdį" (AJM, p. 134). 

NERIMAS ARTĖJANT BOLŠEVIKAMS 


Prieš dvi savaites konsekruotas, J. Matulaitis ruošėsi pats 
konsekruoti naują vyskupą Eduardą Aleksandrą O Rourkę, 
airių kilmės, išaugusį etnografinėje Lietuvoje, įsventintą kuni- 
gu Kaune ir čia kurį laiką buvus; kunigų seminarijos 
dvasios tėvu. Rygos vyskupo konsekracija įvyko Vilniaus ka- 
tedroje gruodžio 15-ąją. Antruoju konsekratoriumi buvo Že- 
maičių vyskupas P. Karevičius. 

Kitą dieną visi trys vyskupai aptarė keletą svarbių klau- 
simų. Bolševikų armija artėjo prie Vilniaus. Buvo aišku, kad 
jie sieks užimti Pabaltijo kraštus. Kokios taktikos teks lai- 
kytis, kaip suderinti kai kuriuos administracinius dalykus? 
Vyskupų konferencijos rezultatais J. Matulaitis skubėjo pasi- 
dalyti su Vilniaus kunigais. Dar tą patį vakarą sukvietė 
juos pas save ir davė nurodymų, kaip elgtis bolševikams at- 
ėjus: vengti politinių klausimų per pamokslus, nedaryti išsi- 
šokimų, skelbti pozityviai Kristaus mokslą. 

Trečią dieną mieste jau buvo sąmyšis. Be Lietuvos Tary- 
bos ir slaptosios lenkų tarybos, pasiskelbė darbininkų (bolše- 
vikų) taryba. Vokiečių kariuomenė pradėjo krikii — kūrėsi 
vokiečių kareivių tarybos. Prasidėjo tylus lenktyniavimas, 
kas pirmieji gaus iš vokiečių ginklų ir perims miesto val- 
džią. 

Vyskupas ruošėsi Kalėdų šventėms. Kūčių dieną lankė 
našlaitynus, prieglaudas — dalijosi paplotėliu. Kalėdų naktį 
atlaikė katedroje Bernelių mišias ir pasakė pamokslą. Po 
Kalėdų užėjo iš Varšuvos atvykęs S. Mickiewiczius, pasisakė 
esąs valdžios komisaras. Vizito tikslas vyskupui pasirodė 
keistas: pranešti, kad Varšuvos vyriausybė nusprendusi oku- 
puoti Lietuvą ir leisti jai apsispręsti, ar norės dėtis su len- 
kais. Po poros dienų vyskupas gavo telegramą iš Berlyno. 
Dr. J. Purickis pranešė, kad vokiečiai neatiduosią Vilniaus 
nei bolševikams, nei lenkams. Telegramą perdavė Lietuvos 
Tarybai ir stebėjosi: vokiečiai, atrodė, jau traukiasi iš mies- 
to. 

Naujųjų Metų dieną, atlaikęs mišias ir pasakęs pamokslą, 
J. Matulaitis nustebo, kad vokiečių visai nebematyti. Žvilg- 
terėjo į Gedimino kalną: vietoj vokiečių plevėsavo lietuviško- 
ji trispalvė. Pasirodo, anksti rytą jie dingo, nukabinę savo 
vėliavą. Lietuviai skubėjo iškelti savąją ir pastatė septynių 
vyrų sargybą. 

Vakarop staiga pasirodė lenkų legionieriai ir ėmė švaisty- 
tis gatvėse. Saudė, kažką baugino ar tik reiškė savo triumfą. 

Gyventojai lenkai ėmė būriuotis, kiti, jau pasipuošę baltais 
ereliais, Teiškė savo džiaugsmą. Žydai, lyg ką nujausdami, 
dingo is akių. 

Legionieriai perėmė miesto valdžią, paskelbė karo stovį ir 
pirmiausia puolė bolševikų tarybos židinį Varnų gatvėje. Ap- 
supo jų namus ir pareikalavo pasiduoti. Sie užsibarikadavo 
gintis. Per kautynes buvo aukų, tik keletas bolševikų pasi- 
davė gyvi. Po to prasidėjo žydų areštai ir kratos pas lietu- 
vius bei gudus. 

Lietuvos Tarybai ir vyriausybei nebuvo kitos išeities kaip 
pasitraukti į Kauną; liko tik vyriausybės įgaliotinis Mykolas 
Biržiška. Vyskupas jau pirmąjį vakarą dienoraštyje užrašė: 
„Mano nuomone, legionieriai negalės atlaikyti Vilniaus, tik 
be reikalo savo šaudymais, areštais suerzino priešingų partijų 
žmones". O dėl vokiečių pridūrė: „Stebėtina vokiečių politi- 
ka: visus sukiršino, patys viską išvežė“. 

Po penketo dienų, Trijų Karalių išvakarėse, legionieriai 
dingo. J. Matulaitis vėl rašė: „... Suerzino ir įpykino žydus, 
lietuvius, gudus, o labiausiai bolševikus. Gali tik užtraukti 
ant nekaltų žmonių bolševikų pagiežą ir kerštą... Dar liūd- 
niau, kad daug kunigų lenkų į tai buvo įsimaišę, galima sa- 
kyti, jie tuos: legionus sudarė, pagimdė... Kad ne kunigai, 
tai dvarininkai čia nieko neišdarytų. Nėra blogesnio dalyko, 
kaip tas kunigų kišimasis į politiką... Jis (kunigas) negali 
būti partijos žmogus, o juo labiau negali konspiracijos darbo 
varyti. Dieve, duok, kad išnyktų toji kunigų politikantų 
veislė is mūsų mielos Bažnytėlės!* 


ŠVIESIEJI PRAGIEDRULIAI 


Pirmasis mėnuo buvo pilnas staigmenų ir nuovargio. Sa- 
vimi ir savo padėtimi vyskupas negalėjo rūpintis. Gerai, kad 


pradzioje buvo atvykę iš Marijampolės marijonai — K. Rek- 
laitis ir V. Dvaranauskas, — padėjo bent įsikurti. Buvo ir 
Vargdienių seselių vyresnioji — kai ką sutaisė, pasiuvo, su- 


tvarkė. „Vietinė lenkų visuomenė, matyt, niekuo nenorėjo 
prisidėti" (Dnrš., 1919.1.5). Didžioji pagalba buvo kanaunin- 
kas Juozapas Kukta, Visų Šventųjų parapijos klebonas. „Da- 
vė man ir namui reikalingų įrengimų ir ūkio daiktų, ir kas 
reikėjo supirko, kas reik patarė. Parodė tikrai brolišką širdį" 
(ten pat). 

Kalėdoms nelauktai atvyko kunigas dr. J. Vaitkevičius, 
baigęs Varšuvos kunigų seminariją, 1911—1912 metais atlikęs 

marijonų noviciatą Friburge, ten įsigijęs doktoratą. Per karą 
profesoriavo Vloclaveko kunigų seminarijoje ir dabar panoro 
grįžti pas Lietuvos marijonus. Apsistojo pas vyskupą ir pra- 
dėjo neoficialiai jam sekretoriauti. 

Vyskupui reikėjo tarno, bet kur gauti patikimą ir tinka- 
mą Vilniaus sąlygomis? Ir štai užeina pas jį lietuvių didžio- 
sios prieglaudos berniukų skyriaus vedėjas Andrius Meciūnas. 
Kalba vyskupui apie savo gimtosios Rodūnios parapijos lie- 
tuviškuosius reikalus. O J. Matulaitis prisimena, kad jam 
teikia žmogaus, mokančio vietines kalbas ir Zinančio vietos 
papročius. „Sako,. girdėjęs iš marijampoliečių, kad aš norįs 
stoti į Marijonų kongregaciją, tai, girdi, kaip tik dabar bū- 
sianti proga, jeigu ne, tai ar aš galėsiąs bent neilgam pas jį, 
pasilikti. Sutikau ir greit persikrausčiau į vyskupo butą“, — 
rašo A. Meciūnas (AJM, p. 139). Guvus jaunuolis pasidarė 
kukliu vyskupo įnamiu, visur pasiunčiamu, patarnaujančiu 
mišioms ir prie stalo, lydinčiu vyskupą pamaldų į katedrą, 


reikalų — į kuriją, pasivaikščioti popiečiais į Gedimino kalną 
ar Bernardinų sodą, pasitinkančiu ir išleidžiančiu vyskupo 
lankytojus. 


Vyskupo durys nuolat buvo varstomos interesantų. Iš jų 
labiausiai nelauktas ir kartu visad laukiamas buvo kunigas 
J. Tumas. „Vyskupas Jurgis, — rašo jis, — buvo lengvai 
prieinamas, nes visados buvo namie ir ypatingo etiketo nesi- 
laikė. Kas tik panorėjo, beldės į duris, ir tarnas tave veda 
ne į oficialų saloną, bet į privatųjį jo kabinetą be jokių pa- 
puošalų. Ir maišės ne oficialusis sekretorius... Man tekdavo 
dažnokai sudrumsti ganytojo ramybę kuriais nors naujais 
audringais sumanymais ir ekscentriškais įvertinimais bėgamų- 
jų dalykų. Ganytojas buvo visados kantrus ir maloningas, 
bet ir tiesos žodį atvirai pasakydavo. Atmenu du jo įspėji- 
mus". 

Vienas, kad nenešiojo sutanos. Už tai Vilniaus davatkos 
prieš jį burnojo. „Tai buvo nepaprastai šlykštu, bet ir nepa- 
prastai paprasta Vilniuje, kur viešpatavo fanatizmo sugadin- 
toji kultūra. Pagaliau davatkos sudarė delegaciją pas vysku- 
pa, kad jis uždraustų man trumpais vilkėti... Nežinau, kodėl 
vyskupas Jurgis garsiai juokėsi, bet ir pritarė... As nieko ne- 
turiu prieš ilgą surdutą ir juodą krūtinę; pats pusę amžiaus 
taip išvaikščiojau, o dabar šiose aplinkybėse tenka kitaip. 
Ganytojo reikalavimas nesunku buvo patenkinti; aš sutaną 
mėgstu". 

Antras įspėjimas, rašo J. Tumas, buvęs dėl politikos. 
Bent du sykius vyskupas nurodęs tikrąjį jo pašaukimą — 

„dailiąją literatūrą, o ne publicistiką, ne dienos feljetoną ir . 
ne politiką. Ji man nesisekanti, tai lai ją kiti dirba... Mano 
„politika“ vyskupas Jurgis čia laikė mano nesuvaldomą indi- 
vidualybę, kuria aš bridau per gyvenimą visiems įkyrėdamas: 
politikams ir nepolitikams, kunigams ir nekunigams. Dažnai 
turėdavau visus prieš save, eidamas savu baudu ir neatsar- 
giai vartodamas papeikimo ir pašaipos žodžius net broliams 
kunigams. Jie skundės vyskupui... Viena iš Vilniaus teišsive- 
žiau — politikos ir partijų nepakentimą šiaip jau ir kunigi- 
joje ypačiai" (AJM, p. 134—135). Siuo atžvilgiu vyskupo 
Jurgio ir kunigo J. Tumo pažiūros, atrodo, labai sutapo. 


VIENUOLIS ŽAVISI VIENUOLIU 


Kitas nelauktas interesantas, pradėjęs dažniau užeiti, bu- 
vo vokiečių karo kapelionas jėzuitas Fridrichas Muckerman- 
nas, rašytojas ir pamokslininkas, tada 35 metų amziaus. Jis 
rašo: 

„Be tų reikalų, kurie lietė tiesiogines mano pareigas, tarp 
mūsų užsimezgė dar draugiškumo ryšiai. Sis vyskupas buvo 
vienuolis ir dėl tokio savo ypatingo pašaukimo pasidarė man 
lyg giminė, nes ir aš esu Jėzaus Draugijos sūnus. "Tą jo 
kaip vienuolio charakterį ir šiandien prisimenu. Iš pat pra- 
džių pastebėjau, kad šis paprastas kunigas ir, vyskupo soste 
būdamas, nori gyventi lygiai taip, kaip jis pirmiau gyveno 
vienuolyne. ZŽmoguje tuoj galima pastebėti, ar jo religingu- 
mas tikras, ar ne. Greitai paaiškėjo, ar jis yra asketas. Apie 
vyskupą tokios nuomonės aš buvau nuo pat pirmosios pasi- 
pažinimo valandos. Tikroji dorybė visuomet yra maloni, ir 
aš turėjau jį mylėti ir gerbti". 

„Kiek daug jis man pasakojo apie savąją kongregaciją... 
Mes palygindavome paskirų vienuolijų regulas; tai dažnai 
pasitaiko tarp žmonių, priklausančių skirtingoms vienuoli- 
joms... As turiu pažymėti, kad mūsų pasikalbėjimai niekuo- 
met neliesdavo kokių mažmožių... Su tokiu žmogumi, kuris 
visiškai ir taip giliai yra persiėmęs tikėjimo dvasia, papras- 
tai, kad ir sunkiausiais laikais, galima kalbėti apie pačius 
opiausius reikalus“. 

„Tuo laiku Vilniuje tautiniai klausimai buvo ypač aktu- 
alūs. Retas kuris, ten gyvenantis, neišvengdavo ginčų ar ne- 
sutikimų. Su vyskupu Matulevičium apie viską buvo galima 
atvirai kalbėti, nes jis į viską žiūrėjo labai ramiai. Jis ieško- 
jo sielų. Jis pažino ypatingą kunigo uždavinį. Jis jau gyve- 

no toje šalyje, kur skamba šventųjų bendravimo tonas. Ten 
susirinkę žmonės iš įvairių tautų, tačiau bendrai garbina 
Viešpatį..." 

„Vieną dieną patyriau, kad vyskupas mokosi baltgudžių 
kalbos. Jis tai darė, norėdamas geriau padėti toms sieloms. 
Jam skaudu buvo, kad daugelis šio reikalo visai neatjau- 
čia..." 

„Reikia paminėti, kaip maloniai veikdavo vyskupo Matu- 
levičiaus asmenybė tiek mane, tiek kitus vokiečius, tuo laiku 
gyvenusius Vilniuje. Jau karo toks lėmimas, kad žmones vie- 
nus nuo kitų atskiria. Kas tada netrokšta ramybės ir galuti- 
nės taikos. Kaip tada skaudu, kad taip sunku sutaikyti tau- 
tas“, 

„Vyskupo Matulevičiaus širdyje viešpatavo taika Dievo, 
kurio saulė šviečia visiems žmonėms... Tai buvo tikėjimo 
kvėpavimas, meilės dvasios aplink jį dvelkimas. Tokį mes jį 
matėme, taip mes jį gerbėme. Susitikimas su vyskupų Matu- 
levičium priklauso prie gražiausių mano gyvenimo valandė- 
lių, kokias turėjau Aušros Vartų = mieste" (AJM, 
p. 294—295). 

Pažintis su F. Muckermannu pažadino naujus ganytojo 
Jurgio užmojus. Jam reikėjo jėzuitų Vilniuje, kaip kitados jų 
reikėjo vyskupui V. Protasevičiui. Kalbino F. Muckermanną 
atitrūkti nuo pabirusios vokiečių kariuomenės ir, pasilikus 
čia, apaštalauti tarp vietinių. Turėjo jis Petro Skargos iškal- 
bą, buvo pramokęs lenkiškai, galėjo išmokti ir kitų kalbų... 
O F. Muckermannui, kaip ir J. Matulaičiu, ypač rūpėjo 
darbininkija. 


KOVOJE PAJUTĘS JĖGĄ 


Trijų Karalių dieną vyskupas atsikėlė 5 valandą, kaip 
paprastai. Žiūri pro langą — gatvė silpnai apšviesta. Moterė- 
lės skuba į ankstyvąsias mišias. Viduriu gatvės žygiuoja bū- 
rys, paskui antras raudonarmiečių. Kiti rogėmis veža amuni- 


ciją. 

Vyskupas nueina į koplyčią melstis ir užtrunka. „Bus 
taip, kaip Dievas duos, — sakė tiems, kurie išvakarėse ragi- 
no pasitraukti is miesto. — Mirtis visur gali užklupti, o į 


dangų iš visur tas pats kelias". 

Grįžta, žvilgteri vėl pro langą. Dar tebeeina kareiviai, su- 
vargę, skurdžiai aprengti. Juos stebi būrelis vargingųjų mies- 
tiečių. Žydų mergaitės mojuoja — sveikina. Ponijos nė zženk- 
lo. 


DARBININKŲ VALDŽIA 


Buvo sunku susigaudyti, kas vyksta mieste. Bet pamažu 
žinios kaupėsi ir kūrė naujos valdžios vaizdą. Ji, pasirodo, 
sudaryta dar prieš užimant Vilnių — tą pačią dieną, kai vy- 
ko vyskupo ingresas. Vadinosi ji Laikinoji Lietuvos revoliuci- 
nė darbininkų iz valstiečių vyriausybė. Jos viršūnę sudarė 
trys sūduviai — V. Mickevičius-Kapsukas, jo padėjėjas gydy- 
tojas S. Matulaitis, Z. Aleksa-Angarietis (vidaus reikalams) 
ir reikalų vedėjas aukštaitis V. Požėla. Buvę varpininkai, 
slydę į socialdemokratus, jie gana anksti persisvėrė į bolševi- 
kus. Užsilikę Rusijoje, talkino Leninui per 1917 m. revoliuci- 
ją. Atsirado Vilniuje tik sausio 7-ąją, kai raudonoji Pskovo 
divizija jau buvo užėmusi miestą. Cia jie sukomplektavo ki- 
tus vyriausybės narius iš socialdemokratų: C. Petruškevičių 
— mitybai, V. Bielskų — žemės ūkiui, Vac. Biržišką — švie- 
timui. Miesto valdžią perėmė P. Eidukevičius su taryba iš 
vienų bolševikų, daugiausia žydų. Jis taip pat buvo sūduvis, 
kybartiškis, susiuostęs su Trockiu ne vėliau, kaip Mickevičius 
su Sverdlovu ir Leninu. 

Kunigas J. Tumas pasakojo pažįstantis juos beveik visus 
asmeniškai, su kai kuriais dirbęs Petrapilyje ir Vilniuje. Pa- 
sirodo, jau landžiojęs jų būstinėje Jurgio prospekte, netoli 
katedros. Kapsukas, girdi, nusavinęs sau Lietuvos Tarybos 
namus, esąs prieinamas, susidomėjęs naujuoju vyskupų. 
J. Tumas ketino jį „apšviesti“. 

„Aš Mickevičiui įrodžiau, kad Vilniaus ganytojas yra ne 
mažesnis demokratas už tuos, kurie tuo vardu vadinasi. Jis 
kelioliką metų buvo darbininkų dvasios vadas ir darbininkis- 
ki jo nusistatymai yra aiškūs". 

Nunesė jam ir Kauno socialinių kursų „Draugijos“ sąsiu- 
vinį, kur buvo atspaustos trys vyskupo paskaitos. V. Micke- 
vičius „sakėsi tuojau tai pradėjęs skaityti" (AJM, p. 136). 

Pas V. Mickevičių „interesantų ėjo voromis, bet jis juos 
priimdavo ir palydėdavo tuščiais žodžiais. Jis ir pats nenusi- 
manė, kas jam bus veikti, ką galės ir ko negalės, nes tuo 
tarpu visą vykdomąją valdžią buvo pasisavinęs revkomas, re- 
voliucinis komitetas, iš vienų kariškių" (ten pat). 

Vyskupas buvo visiškai izoliuotas. Ryšiai su plačiąja vys- 
kupija nutrūko. Jo paties kol kas nelietė, bet kunigus kliudė 
jau trečią dieną, laidojant legionierių nužudytus bolševikus. 
Netrukus juos paskelbė „už įstatymo ribų“, atseit — betei- 
sius. 

J. Tumas norėjo įregistruoti lietuvių rašytojų draugiją. 
Susirado kažkokį naujai sudarytą miesto valdžios štabą, kur 
sėdėjo „šiaučiškos išvaizdos žydeliai“. Sužinoję, kad I. Tu- 
mas — kunigas, draugijos neregistravo. Rašytojas pyktelėjo 
ir išėjo. Dabar buvo aišku: gali susikalbėti su viršūnėmis, 
kurias pažįsti asmeniškai, o ne čia, kur sėdi tikra, reali val- 
džia. 


PIRMIEJI VALDŽIOS PASIREIŠKIMAI 


Rašytojų reikalas nebuvo taip svarbus, kaip našlaičių, se- 
nelių, bendrabutiečių moksleivių. Sie alko daugiau nei visas 
miestas. Vokiečiai turėjo maisto sandėliuose ir pasitraukdami 
pardavinėjo už pusę kainos. Lietuviai supirko jo našlaity- 
nams, bendrabučiams, prieglaudoms. Ir va raudonarmiečiai 
užtiko, pradėjo plėšti ir, žinoma, pirmiausia svaigintis. 
J. Tumas atbėgo pas vyskupą: ką daryti? Vyskupas manė, 
kad, girtaujančių kareivių nesutvarkę, nauji valdovai turės 
daug bėdos; jiems patiems bus geriau, jei tą dalyką sutvar- 


kys greičiau. J. Tumas už kepurės — ir pas V. Mickevičių, 
o paskui — į revkomą. Kareiviai netrukus nustojo siautėję 
(AJM, p. 136). 


Miesto štabas su „šiaučiškos išvaizdos žydeliais" įsakė 
sekvestruoti klebonijas ir ten apgyvendinti ateivius, atsiradu- 
sius su Raudonąja armija. „Išimties nepadarė nė vyskupo 
rūmams. Ten prikimšo pilna žmonių, o į priėmimų salę, ku- 
ri šalia vyskupo miegamojo ir kabineto, įdėjo šešias neapsa- 
komai triukšmingas ir įkyrias jaunas žydės. Padėjimas, — 
sako J. Tumas, — pasidarė ne tik nebepakenčiamas, bet ir 
nebepatogus bet kam. Tuo reikalų buvau gavęs dvi extra 
audiencijas pas Vincą Kapsuką. ZŽydes iš salono atsiėmė" 
(ten pat). 

Nauja staigmena buvo bažnytinių turtų nusavinimo dek- 
retas. J. Matulaitis rašo: „Tas dekretas labai man parūpo. 
Ką galėdamas skaičiau: ir Bažnyčios įstatymus, ir įvairius jų 
aiškinimus, ir dėstymus, kurie Bažnyčios turtus ir nuosavybę 
liečia, kad nė kiek nenutolus nuo Bažnyčios minties ir dva- 

sios. Tariausi su kapitulos nariais ir su tais, kurie jau Ru- 
suose buvo komunistų revoliuciją pergyvenę“. : 

Pasikvietė advokatą T. Vrublevskį ir paprašė parengti 
planą, kaip būtų galima apginti bažnyčias ir jų turtą. Ad- 
vokatas paruošė įstatus, o vyskupas pakvietė žymesnius ku- 
nigus jų aptarti. Bažnyčių turtą pagal įstatus perima para- 
pijiečių tarybos be kunigo; kitaip bolševikai nepripažinsią ta- 
rybų. To padaryti kanonai neleido be Romos žinios, ir vys- 
kupas, pasitaręs su kunigais, atsisakė šiuos įstatus tvirtinti. 
Kunigams privačiai patarė vis dėlto sudaryti komitetus bent 
bažnyčioms ginti. „Pažiūrėsim, ką gyvenimas parodys", 
pasakė. Laimei, šis dekretas dar nebuvo vykdomas (Užr., 
p. 170—171). 

Naujas dekretas buvo dėl religijos ir kapelionų šalinimo 
iš mokyklų. Lietuviai mokyklų turėjo mažiau nei lenkai. Pa- 
stariesiems iškilo problema, ar siekiant išlaikyti religiją ne- 
nukentės mokyklos. Atsirado dvejopų pažiūrų grupės, kurios 
nesutarė, dėl to kreipėsi į vyskupą. Buvo nelengvas uždavi- 
nys jas suderinti. Vyskupas pritarė tiems, kurie buvo pasiry- 
žę ginti religiją besąlygiškai. Bet nenorėjo užgauti tų, kurie 
lenkiškumo labui buvo linkę ramiai priimti valdžios patvar- 
kymą. Vyskupas dėstė tokius principus bei taktiką: tėvai tu- 
ri teisę ir pareigą reikalauti savo vaikams religijos mokymo, 
o mokytojai remiasi tėvais, kurie to reikalauja. Reikia viską 
daryti, kad religija paliktų mokyklose, bet, jei varu išmes, 
ką darysi. Jei bolševikinė mokykla pasirodys griaunanti vai- 
kų tikėjimą, suprantama — tėvai negalės leisti vaikų į to- 
kias mokyklas. Nusileidimas būtų pateisinamas nebent tada, 
jei būtų vilties, kad bolševikai ligi vasaros išeis 17 nespės 
pakrikdyti vaikų. Jei bus reikalas, vyskupas žadėjo išleisti 
ganytojišką laišką su nurodymais, į kokias mokyklas pagal 
sąžinę tėvai gali leisti vaikus (Užr., p. 172—173). 

Po šių pasitarimų vyskupas pasiuntė kunigą J. Tumą pas 
švietimo komisarą Vac. Biržišką. J. Tumas užėjo pirmiausia 
pas jo brolį Mykolą ir sužinojo, kad dekretas sulaikytas — 
nenori, girdi, sukelti katalikų visuomenę prieš valdžią. Kol 
Vac. Biržiška buvo komisaru, šio dekreto iš tikrųjų nevykdė. 

Dėl tų dalykų vyskupui buvo daug rūpesčių. Jis, rašo, 
daug meldęsis, kad pavojai praeitų. „Tiek mūsų Bažnyčia 
kentėjo prie caro, dabar ir vėl naujos kančios, ir tai vardan 
sąžinės laisvės. Dieve, koks keistas šis pasaulis!.. Tie patys 
žmonės, kurie neseniai kovojo prieš cenzūrą, prieš spaudos 
laisvės varžymą, dabar neleidžia kitokių pažiūrų laikraščių... 
Tie žmonės, kurie taip karštai reikalavo susirinkimų ir susi- 

būrimų laisvės, ir žodžio laisvės, dabar kitokių nuomonių 
žmogui neduoda nė lūpų praverti... Jie seniau reikalavo vi- 
siems lygių teisių, o dabar jas pripažįsta tik savo šalinin- 
kams. Iš tiesų, baisus daiktas tas politikavimas. Kaipgi daž- 
nai čia taikomas laukinio nedorėlio doros dėsnis" (Užr., 


p. 174—175). 


KRIKŠČIONIŲ DARBININKŲ PROVERŽA 


Prašomas vyskupo, Vilniuje pasiliko Tėvas Muckerman- 
nas. Pramokęs lenkų kalbos, jis laikė pamaldas Sv. Kazimie- 
ro bažnyčioje, kuri rusų laikais, jau nuo XIX a. pirmosios 
pusės, buvo atimta iš katalikų ir pavesta stačiatikiams. Ki- 
tados ji priklausė jėzuitams, tad vyskupas davė vilčių 
F. Muckermannui, kad ateityje ši šventovė galės būti per- 
duota jų ordinui. 

Užsilikęs Vilniuje, jis ėmė garsėti savo pamokslais ir pa- 
sidarė labai mėgiamas. Traukė žmones ir pati bažnyčia, taip 
ilgai buvusi neprieinama dėl rusų užgrobimo. Be įprastinių 
pamaldų, jėzuitas, pasitaręs su vyskupu, „pradėjo popiečiais 
rengti religines konferencijas darbininkams. Sie rinkosi taip 
gausiai, kad kilo mintis juos sutelkti į organizuotą sambūrį. 
Vyskupas pritarė, o gal ir pats pasiūlė sambūriui duoti 
Krikščionių darbininkų sąjungos vardą. Sambūris netrukus 
turėjo 9000 narių iš įvairių Vilniaus tautybių. J. Matulaitis 
paskyrė F. Muckermannui antrininką gudą kunigą Petrovskį, 
gerą kalbėtoją ir socialinių klausimų žinovą. 

Vilniuje, pasirodo, veikė kita darbininkų organizacija — 
lenkų endekų ir jai vadovavo kunigas Olszanskis. Šis ėmė 
skųstis, kad jėzuitas daro jam konkurenciją. Vyskupas pa- 
kvietė abu pas save ir patarė, kad Olszanskis nedraustų sa- 
viškiams lankytis į F. Muckermanno konferencijas, o pasta- 
rasis, kad paragintų savuosius, kas nori, dėtis į Olszanskio 
organizaciją. Taip konfliktas išsisprendė. 

Bolševikai iš pradžių nesusigaudė, kas čia darosi. Paskui 
siuntė žydukes su plakatais prieš F. Muckermanną, bet dar- 
bininkai nekreipė į tai dėmesio. Susirūpino labiau, kai paty- 
rė, kad jėzuitas steigia savo darbininkams kooperatyvą aprū- 
pinti maistu ir kitais reikmenimis. Kooperatyvą beorganizuo- 
jant, kilo mintis leisti savo laikraštį. Bolševikai tuoj konfis- 
kavo pirmąjį numerį ir F. Muckermannui įsakė apleisti Vil- 
nių per 24 valandas. | 

Buvo sekmadienis, ir darbininkai, kaip paprastai, rinkosi 
į bažnyčią. Atėjo ir F. Muckermannas. Kai pasakė, kad tu- 
Iįs išvykti valdžios įsakymu, darbininkai jo nebeišleido. Kiti 
rinkosi prie bažnyčios durų, ir minia gausėjo. Milicininkai, 
kurių dauguma buvo žydai, bandė minią skirstyti ir paleido 
keletą šūvių į bažnyčios langus. Minia įsiuto, nuginklavo mi- 
licininkus ir atidavė juos raudonarmiečiams. Bolševikai pabū- 
go, kad nebūtų pogromo prieš žydus, pašalino visus milici- 
ninkus iš gretimų gatvių ir vietoj jų pastatė raudonarmie- 
čius. 

Darbininkai siuntė delegatus pas valdžią ir prašė palikti 
jėzuitą Vilniuje. Geležinkelininkai ir elektros stoties darbinin- 
kai pagrasino streiku. Delegatai vyko ir pas vyskupą, kad 
ką nors darytų. Sis pasiuntė pas Kapsuką Emiliją Vileišienę, 
labai įtakingą lietuvių veikėją, bet ji grįžo nieko nelaimėjusi. 
Vyskupas siuntė porą žmonių pas žydų rabiną, prašydamas 
įspėti saviškius, kad neerzintų katalikų. Pagaliau įdavė raštą 
kunigui J. Tumui, kad nuneštų Kapsukui. Rašte dėstė, kad 
F. Muckermannas likęs Vilniuje jo prašomas ir darbininkus 
pradėjęs organizuoti su jo žinia 1r įgaliojimu. Žmonės nurim- 
sią, jei bus atšauktas jo trėmimas. Kapsuko atsakymas buvo 
toks: F. Muckermanno negalima palikti Vilniuje, o dėl baž- 
nyčios — ji būsianti tol apsupta, kol žmonės pasiduos. 

Ir ji buvo apgulta kariuomenės 3 dienas. Darbininkai lai- 
kėsi bažnyčioje — nesiskirstė. Moterys prasmukdamos nešė 
jiems maistą. Bolševikai prarado kantrybę: vasario 12-ąją 
nukirpo elektros laidus, įsibrovė į vidų, ėmė šaudyti į lubas, 
išsklaidė žmones ir F. Muckermanną suėmė. Dalį darbininkų 
taip pat areštavo ir uždarė Lukiškių kalėjime. Bažnyčią už- 
rakino ir pastatė sargybas. Darbininkų būstinę nusiaubė. 


VYSKUPAS GINA DARBO LIAUDĮ 


Vyskupas pasiuntė per J. Tumą naują raštą Kapsukui. 
Prašė grąžinti Sv. Kazimiero bažnyčios raktus, nekliudyti 
žmonėms toliau melstis, paleisti F. Muckermanną ir suim- 
tuosius darbininkus. Sį sykį Kapsukas atsakė vyskupui raštu: 
sutvarkysiąs prašomus dalykus, išskyrus F. Muckermanną. 
Jis jau esąs išvežtas į Minsko kalėjimą ir būsias teisiamas 
už šnipinėjimą. 

Tada vyskupas sėdo rašyt ganytojišką laišką tikintie- 
siems. „Ganytojo priedermės verčia mane pastarųjų dienų 
atsitikimų proga tarti jums keletą širdingų žodžių... Jūs, 

darbo žmonės, turite teisę, spiesdamiesi į draugijas, reikalau- 
ti ir siekti... tokių visuomenės gyvenimo sąlygų, kad galėtu- 
mėte gyventi tinkamą žmogui ir krikščioniui gyvenimą, ir 
turite teisę kviesti sau į pagalbą tokius žmones, kurie jums 
tinka, kuriais pasitikite. Jūs katalikai turite teisę reikalauti 
sąžinės laisvės, kad jūsų įsitikinimai, jūsų tikėjimas būtų 
gerbiami, kad nebūtų bjaurinamos ir iškoneveikiamos jūsų 
bažnyčios, turite teisę ir pareigą Ieikalauti, kad jūsų vaikai 
galėtų būti auklėjami katalikų tikybos dėsniais, kad tikyba 
nebūtų šalinama iš mokyklų. Turite teisę ir pareigą ginti 
savo Bažnyčią“. 

Priminęs buvusius (caro) laikus, kada „uždarinėdavo ir 
atimdavo mūsų bažnyčias“, iškėlęs katalikų drąsą jas ginant, 
vyskupas tikisi, kad katalikų liaudis drąsiai laikysis savo ti- 
kėjimo ir bus jam ištikima. 

Antroje laiško dalyje primena, kad, kovojant „dėl savo 
teisių ir įsitikinimų“, nebūtų nutolia nuo Kristaus dvasios. 
Kristaus ginklai buvę dvasios galybė, auka, kančia ir meilė. 
„Žiūrėkite, kad nieks jūsų iš kantrybės neišvestų, nesiduokite 
provokuojami, žiūrėkit, kad kas jūsų nepastūmėtų prie nepri- 
deramų krikščioniui katalikui veiksmų". 

Trečioje dalyje kreipiasi į tuos, „kurie nėra krikščionys (į 
žydus. — Y.), ir tuos, kurie yra priešingų mums įsitikinimų. 
Jūs pagerbkite mūsų tikybinius įsitikinimus, mūsų šventyklą, 
palikite tikrą laisvę mūsų religijai ir mūsų Bažnyčiai, mūsų 
draugijoms, mūsų Katalikų Veikimui, darykite įtaką savo ti- 
kėjimo draugams ir savo šalininkams, kad prisidėtų prie 
bendros ramybės ir taikos — visų piliečių sugyvenimo..." 
(AJM, p. 204—206). 

Prieš skelbdamas šį laišką, vyskupas tarėsi su kai kuriais 
kunigais ir priėmė jų pastabas. Raštas, pasirašytas vasario 
16-osios data, buvo slaptai atspaustas lietuvių ir lenkų kal- 
bomis ir perduotas kunigams skaityti iš sakyklų. Tą patį 
sekmadienį vyskupas pasiruošė pats kalbėti šiuo klausimu 
katedroje. Kunigai ir pasauliečiai jį atkalbinėjo. Bolševikai, 
girdi, jį už tai suimsią. O J. Matulaičiu rodėsi, „kur pa- 
vojus, ten netinka vyskupui kitais dangstytis, reik pačiam 
stoti" (Dnrs., 1919.11.16). 

Zmonės, lyg nujausdami, tą sekmadienį rinkosi: ne tik į 
katedrą, ių buvo pilna ir aplinkui — gal keliolika tūkstan- 
čių. Tr vyskupas kalbėjo: „Nors neminėdamas bolševikų, kal- 
bėjau prieš Juos stačiai, griežtai, drąsiai, išdėstydamas jų 
mokslo nedorybes ir suktybeės" (ten pat). 


Grįžo iš katedros su jausmu, kad tai gali baigtis areštu. 
Sutvarkė svarbesnius reikalus ir parašė paskyrimus, kas val- 
dys vyskupiją ir kas globos vienuoliją, jei jis atsidurtų kalė- 
jime. Raštus — įgaliojimus įdavė kunigui J. Vaitkevičiui, 
kad laikytų saugioje vietoje. Tai padaręs, rašo: 

„Dabar, prasidėjus kovai, pajutau, kad lyg nauja jėga, 
nauja kokia galybė į mane įžengia, pajutau, kad vėl iš nau- 
jo imu gyventi. Apėmė mane neišsakomas noras ginti mie- 
liausiąją Bažnyčią, kentėti dėl jos, jai visiškai pasišvęsti“ 
(ien pat). 

Darbininkai važinėjo į Minską, prašydami Tėvą Mucker- 
manną paleisti. J. Matulaitis rašė Minsko vyskupui 
Z. Lozinskiui, kad globotų kalinį ir gavo žinių, kad esąs ap- 
rūpinainas bent maistu. Tik po dviejų savaičių, kovo 2, bol- 
ševikai paleido dalį suimtųjų darbininkų, kitus dar laikė ir 
tardė. P. Muckermannui pavyko išsilaisvinti kiek vėliau. Grį- 
žęs į Vokietiją, savo raštais, kalbomis ir pamokslais pradėjo 
dvasinio atgimimo sąjūdį, ypač tarp kultūros žmonių, bet 
dėl nacių grasinimo 1934 m. turėjo pasitraukti iš savo tėvy- 
nės. 


BANDYMAS ĮVEIKTI LIETUVIUS 


Bolševikai vykdė areštus nuo pat pradžių. Sausio mėnesį 
suėmė M. Biržišką ir A. Janulaitį — reikalavo, kad pa- 
smerktų Lietuvos Tarybą. Neišreikalavę paleido. Per antrąją 
suėmimų bangą atsidūrė kalėjime advokatas V. Stašinskis, 
buvęs Tarybos ministrų kabineto narys. Per trečiąją bangą 
buvo įkalinti PF. Bortkevičienė ir L. Gira, o is kunigų — 
J. Vailokaitis ir P. Dogelis, kaip įkaitai už areštuotus Kau- 
ne komunistus. Vyskupas rūpinosi, kad kaliniai gautų mais- 
to, o kunigai — ir priemonių mišioms laikyti. 

Areštai atrodė nesibaigs... Stai vieną dieną užbėga pas 
vyskupą kunigų seminarijos profesorius M. Reinys ir kated- 
ros vikaras P.Bieliauskas. Klausia, ką daryti, nes bolševikai 
jau ieško — laukti ar bėgti? 

— Darykit kaip tinkami, aš jūsų vietoj nebėgčiau, — pa- 
sakė. 

Kitą dieną abu buvo areštuoti. 

Vyskupas susirūpino, ar nebus patekęs į nagus ir kunigas 
J. Tumas — kelinta diena nepasirodo. Vieną rytą prieš mi- 
šias gauna jo kortelę — sergąs smegenų uždegimu, prašo ap- 
rūpinti sakramentais. 

Po mišių J. Matulaitis išsiskubina pas ligonį. Šis graibs- 

tos: už galvos, matyt, labai ji plėšoma karščio. Vyskupas iš- 
klauso išpažinties ir ruošiasi duoti komuniją. O ligonis lipa 
iš lovos ir suklumpa ant grindų: šitaip jis įpratęs komuniją 
priimti. Atgal nebepajėgia įlipti — vyskupui tenka padėti. 
* „Man buvo labai jo gaila, — rašo vyskupas, — tai gabus 
rašytojas, jo Taštai nepaprastai vaizdingi. Jis pats... doras, 
geras kunigas, skaisčiai grynos sielos žmogus, idealistas, la- 
bai karštai mylįs savo tėvynę, visa širdim jai atsidavęs... Iš 
tikrųjų jis sirgo ne smegenų uždegimu, o dėmėtąja šiltine. 
Dieve, duok, kad pasveiktų" (Dnrš., 1919.11.18). 

Gaila kenčiančio, dar labiau — kraujuojančios tautos. Juk 
toji revoliucinė valdžia — savi tautiečiai, o štai smaugia ki- 
tų tautiečių pradėtą laisvės kovą. Jų rankose jau puse Lie- 
tuvos — priartėjo ligi Kauno. Maskva vasario 20-4ją jau 
paskelbė Lietuvos—Gudijos sovietinę respubliką. Vis ta 
Maskva, kuri tiek laiko buvo pavergusi, prievartavusi, žalo- 
jusi mūsų tautos dvasią. Dieve, kada gi tai baigsis! 


ATAKOS PRIEŠ VYSKUPĄ 


Vasario 15-ąją vyskupą smarkiai puolė kai kurie kalbėto- 
jai viename darbininkų mitinge. Darbininkai šaukė ir neleido 
kalbėti prieš vyskupą. Čia jie greičiausiai nieko nelaimės, 
pamanė vyskupas. „Ne tas kelias darbininkus paveikti ir 
mane įbauginti". 

Netrukus pradėjo lankytis neaiškūs vyrai, aprūpinti „pati- 
kimų asmenų" rekomendacijomis. Siūlė vyskupui sprogdinti 
bolševikų susirinkimus, siunčiant kunigus, persirengusius civi- 
liai, kviestis jėzuitus ir slapta įkurdinti Vilniuje, ispirkti įka- 
lintus kunigus. Vyskupas svarstė, kaip geriau elgtis su to- 
kiais „pasiuntiniais“ — išprašyti ar mandagiai priimti ir kal- 
bėtis. Apsisprendė už pastarąjį būdą. „Tegul sveiki patiria 
dalykų stovį iš manęs paties, iš pirmosios versmės... 
Greičiau nurims" (Dniš., 1919.III.3). 

Bolševikams nebuvo pagrindo jį areštuoti. Provokuojamas 
nesidavė, bauginamas nepabūgo. Blogiausia, kad jo pusėje 
buvo miesto varguomenė. Ji tiesiog saugojo vyskupą, einantį 
i katedrą ar kuriją ir grįžtantį. Per gavėnią, po mišparų ka- 
tedroje jis pradėjo pamokslus apie Kristaus kančią. Žmonių 
rinkosi labai gausiai. Savo žvalgus siuntė ir bolševikai, gal 
vyskupas užkabins valdžią. 

Pirmąjį pamokslą jis pradėjo Izaijo raudų zodžiais: „O 
jūs visi, kurie einate pro šalį, sustokite ir pažiūrėkite, „ar 
yra kur tokia didi kančia, kaip mano". Kristaus kančia pati 
sunkiausia, nes kelia visos žmonijos negales ir nuodėmes. 
Kenčiame ir mes visi kūnu ir dvasia, ypač šiais karo lai- 
kais. Kančia, tiesa, mus slegia, bet ir valo mūsų dvasią, 
mūsų sielas. 

Atsikvėpė ir skambesniu tonu, gilesniu įausmu kalbėjo to- 
liau: 

„Ar mes nesam mylimiausi Dievo kūriniai? Dievo, kuris 
mums davė savo dieviškumo daledę — nemirtingą sielą? Ar 
leisim jai pražūti, nedarydaini atgailos, neapgailėdami savo 
kalčių — didindami ir taip didžią Kristaus kančią?“ 

Zmonės klausėsi, lenkė galvas, o jis, grįžęs prie altoriaus, 
laimino juos monstrancija. 

Kas sekmadienį rinkosi vis daugiau ir daugiau žmonių — 
reikėjo atverti duris į lauką, kad girdėtų neįtelpantieji. Vys- 
kupo žodžiai veikė lyg balzamas — tokie paprasti, ramūs, 
nuoširdūs. Juose nieko nebuvo, prie ko galėjai prikibti... 
Vyskupą atlydėdavo į katedrą tarnas Andrius Meciūnas. 

Po antrojo gavėnios pamokslo kaupėsi kažkoks rūpestis ir 
vis didėjo. Iškilo palyginimas rusiškosios revoliucijos su pran- 
cūziškąja. Anoji bangavo į Rytus, o ši randa atgarsių Vaka- 
ruose. Kas gi toji Bėlos Kūno tarybinė Vengrijos respublika, 
jeigu ne sovietinės Rusijos „respublikų“ kopija? Ji atsirado 
„Tevoliuciniu keliu" nepraėjus mėnesiui, kai Maskva paskelbė 
Lietuvos— Gudijos respubliką. Kas tie spartakai Vokietijoje, 
jei ne tie patys komunistai. Jie, ne vien karo nesekmė, pa- 
šalino kaizerį Vilhelmą nuo sosto ir privertė bėgti į Olandi- 
ją. Veimaro respublika atrodė tik tarpine, kaip Kerenskio 
laikotarpis Rusijoje. Kur tada atsidurs Lietuva ir jos Bažny- 
čia, jei rusiškieji bolševikai prislinks prie Vokietijos sienų ir 
tos dvi revoliucinės galybės suartės? Ryšiai su Roma 
greičiausiai nutrūks, ir tada daryk ką daręs surištomis ran- 
komis. 

Vyskupas sėdo rašyti laišką apaštaliniam vizitatoriui į 
Varšuvą. Išdėstė padėtį ir prašė specialių įgaliojimų spręsti 
įvairius reikalus be Romos — tuo atveju, jei su pastarąja 
nutrūktų ryšys. Raštą įdavė pasiuntiniu. Kovo 19-ąją rašo 
gavęs „labai plačius įgaliojimus sau ir kaimynams vysku- 
pams". 

Tą pačią dieną gavo ir valdzios įsakymą išsikraustyti is 
savo tūmų per 3 dienas. Nutarė nesikraustyti, tegu išmeta 
Jėga. Zinia pasiekė miestą, ir žmonės sujudo. Pradėjo būriais 

rinktis varguomenė ir darbininkai. Vyskupas susirūpino, kad 
nebūtų demonstracijų ir naujų areštų, dėl to pasiuntė pas 
V. Kapsuką ponią E. Vileišienę. Ketvirtą dieną, kovo 22, 
Kapsukas atšaukė įsakymą. 

Kitą naktį, antrą valandą, bolševikai patys bandė įsiverž- 
ti į vyskupo rūmus, bet sargas neįleido. Kovo 30-ąją — vėl 
įsakymas išsikraustyti, nes atvykstąs iš Maskvos komisaras. 
Vyskupas laikė mišias savo koplyčioje ir išgirdo triukšmą 
ties namais. Komisaras jau buvo atvykęs. Žmonių būriai 
saugojo rūmus ir įnirtę šūkavo prieš atvykėlį. Vyskupas išėjo 
raminti žmonių ir patarė geriau kreiptis į valdžią. 

Komisaras, pajutęs tokias reakcijas, laikinai pasišalino, 
bet po pietų vėl grįžo. Minia bematant vėl susirinko. Taip 
tęsėsi ligi balandžio 2 dienos. Komisaras vakarop pasiėmė 
savo automobilį iš kiemo ir daugiau nebepasirodė. Kitą die- 
ną bolševikai pagavo gatvėje vyskupo tarną Andrių Meciūną 
ir uždarė į kalėjimą. Pas Andrių buvo prisiglaudęs mokinys 
J. Jusionis, vėliau gydytojas, vienas iš streiko prieš lietuvių 
bendrabučio bolševikinimą organizatorių. Jis perėmė laikinai 
Andriaus pareigas. Vyskupas sužinojo, kad jis moka gudų 
kalbą, tad pradėjo su juo kalbėtis gudiškai ir „ši kalba jam 
gana gerai sekėsi" (AJM, p. 184). 


VISŲ VYSKUPAS 
IR VISIEMS 


Buvo žadėjęs viešai, kad išmoks gudų kalbą, tad pradėjo 
mokytis. Zinojo, kad tai paniekintųjų ir suniekintoji kalba. 
Rusams ji buvo tik jų kalbos dialektas, o lenkams — stačia- 
tikių kalba, kaip lietuvių pagoniškoji. Kunigai neįsileido jos 
į bažnyčias: nebuvo pamokslų nei katekizacijos. Gudiskai ne- 
galėjo žmogus prasižioti nė per išpažintį. 

J. Matulaitis visa tai žinojo. Zinojo ir pasekmes: gudų 
liaudis nemoka katekizmo, nežino, kaip atlikti išpažintį. 

POKALBIAI GUDŲ REIKALAIS 


Vieno dalyko vyskupas nežinojo, kad kunigai gudai, uolūs 
ir sąmoningi, kelia sparnus apleisti savo liaudį. Stai užeina 
pas jį vienas ir prašosi išleidžiamas į Minsko vyskupiją. 

— Kodėl? — klausia vyskupas. 

— Noriu dirbti su savo tautiečiais. 

— O kodėl negali dirbti čia, savoj vyskupijoj? 

— Neįmanoma! 

Ir kunigas pasakoja. Jei patarnauji žmonėms gudiškai, ki- 
ti kunigai tave pirštais bado ir persekioja. Kartą prie vysku- 
po Roppo, kai jis lankęs parapijas, jam tekę, vyskupui lie- 
pus, pasakyti keletą gudiškų pamokslų. Už tai dešimt metų 
jį lenkai persekioję. Būti gudu Vilniaus vyskupijoj laikoma 
nusikaltimu... Kas kita Minske — ten vyskupas Z. Lozinskis 
sako gudiškus pamokslus, ragina kunigus rūpintis gudų kal- 
ba 1r kultūra. 

„Gudų atgimimui ir aš nesipriešinsiu, dargi remsiu, — 
kalbėjo J. Matulaitis. — Bet man rūpi, kad tas darbas eitų 
katalikybės vaga, kad atbudusioj tautoj būtų tvirtesnis ir 
religinis gyvenimas“. 

Pokalbis tęsėsi 1r užtruko: 

„Gerai, kad gudai atbunda, atgyja, kyla, bet, jei kunigai 
17 katalikai nekreips to judėjimo į tikras vėžes, tai jis nu- 
kryps ir eis prieš Bažnyčią. 

Kunigai neturį trauktis nuo savųjų. Jų pareiga kelti žmo- 
nių dvasią ir patiems nepamiršti dvasinių savo reikalų. 
Reikia moterų ir vyrų vienuolynų, kurie gudų tautai galėtų 
daug pasitarnauti. Zadėjo ypač šiame darbe jiems padėti. 
Kunigams dera rūpintis ix buvusiais unitais bei stačiatikiais, 
o prie jų prieiti geriausiai, skelbiant Dievo žodį gudiškai“ 
(Užr., p. 210). 

Kas buvo tas kunigas, J. Matulaitis nemini. Gal vienas 
iš būsimų pirmųjų gudų marijonų — A. Cikota ar Abranta- 
vičius, kurie, J. Matulaičio parengti, sukūrė Drujoje Gudų 
marijonų židinį. 

Kiti gudai kunigai vis dar nebuvo tikri, ką vyskupas ma- 
no. Užeidami ar sutikti, jie teiravosi, ar gali vaikus mokyti 
katekizmo gudiškai. 


— Aš nesuprantu, kaip galima kitaip, — atsakydavo vys- 
kupas. 

— O kaip su pamokslais, kur parapijos mišrios — lenkų 
ir gudų? 

— Sakykit gudiškai gudams, lenkiškai lenkams, tik žiūrė- 
kit, kad nebūtų riaušių. 

Kovo 13-ąją atvyko iš Drujos parapijos trys vyrai, pa- 
prasti žmonės. Jie turį koplyčią Idoltoje, pasirengę statyti 
kleboniją — norėtų kunigo ir atskiros parapijėlės. Kalbėjo 
vienas visų vardu laužyta lenkų kalba. Vyskupas paprašė 
kalbėti „po prostu" — gudiškai. 

„Žmonės kaip ne tie pasidarė, net jų veidai nušvito; pa- 
sidarė šnekūs, linksmi, drąsūs. Išsiklausinėjau apie jų vargus 
ir bėdas... Pasakiau, kad nesigėdytų savo kalbos, nes ji taip 
pat Dievo duota, kaip rusų, lenkų ir lietuvių... Žmonės 
džiaugdamiesi išėjo. Kiekvienam sava kalba mieliau ir gana. 
O man čia kunigai lenkininkai prisispyrę stengėsi įkalbėti, 
kad gudai puikiausiai suprantą lenkiškai, kad jie nieku būdu 
nenorį, kad į juos kalbėtum gudiškai" (Užr., p. 212). 


KAIPGI SU KUNIGŲ AUKLĖJIMU? 


Jau buvo aplankęs mieste keletą seselių vienuolynų ir jų 
vadovaujamų mokyklų. Priėmimai visada būdavo labai pat- 
riotiški ir nieko religiško. Viršininkės, pasirodo, — iš Lenki- 
jos, žiūri į vietines seselės iš aukšto, vadina jas „prakeikto- 
mis litvinkomis". 

Vyskupui kilo klausimas, kas gi seseles taip negerai nu- 
teikia? Ir štai užeina lenkas inteligentas, vienos seselės tėvas. 
Pasakoja ir skundžiasi, kad seseris velia į visokias patrioti- 
nes veiklas jų kapelionas, kuris kartu yra ir seminarijos 
dvasios tėvas. Jis, be kita ko, atkalbinėjęs jo dukrą, kad 
neitų išpažinties pas lietuvį kunigą. Vyskupas pasižymi die- 
noraštyje: „Ne visiems ir lenkams patinka kunigų tautinis 
veikimas. Tr pasauliečiai norėtų turėti kunigus katalikus". 

Kitą sykį užeina lenkas kunigas ir kalba panašiai. Dėl 
nesveiko tautiškumo esanti kalta kunigų seminarija. Jos va- 
dovai, ypač inspektorius, esą mato pavojų katalikybei del 
tautinio lietuvių, o dabar ir gudų sąmonėjimo. „Klierikai tai 
jaučia, 1ma slėpti savo tautybę, būdas genda, o paskui iš 
tokių išeina didžiausi tautininkai. Reikėtų visoms tautybėms 
duoti laisvę, visas lygiai gerbti ir globoti". O dėl kalbos — 
tai visi turėtų išmokti lietuviškai ir gudiškai. 

„As to nereikalaučiau, — atsiliepė vyskupas. — Man būtų 
daug svarbiau, kad kunigas, išeidamas iš seminarijos, išsineš- 
tų tikrai kataliko apaštalo dvasią, kad būtų pasiryžęs be 
skirtumo visus ganomuosius globoti ir visiems tarnauti. Ta- 


84 


da jis išmoks, kur reikės, ir kalbos. Kas iš to, kad kai ku- 
rie kunigai moka kelias kalbas, kad jas naudoja tik savo 
politiniams tikslams, savo politinei partijai, o ne žmonių la- 
bui ir išganymui" (Užr., p. 199). 

J. Matulaitis pradėjo užeidinėti į kunigų seminariją. „Va- 
sario 24 d. lankiau iš ryto pirmąsias dvi pamokas: Sv. Raš- 
to (Cichonskio. — Y.) ir moralinės teologijos (Uszytlos. — 
Y.). Pasirodo, kad profesoriai visą ką ir dėsto, ir klausinėja 
vien lenkiškai. Tačiau vadovėlius mačiau lotynų kalba spaus- 
dintus vartoja" (Užr., p. 204). „Kovo 8 d. lankiau seminari- 
jos paskaitas. Pastebėjau, kad kai kurie profesoriai ne laiku 
ateina, vėlinasi arba anksčiau išeina nebaigę pamokos, o kiti 
ir visai apleidžia pamokas“ (ten pat). „Kovo mėn. 10-22 
kiek atitrūkdamas vis lankiau seminarijos pamokas. Pastebė- 
jau, kad kai kurie profesoriai ateina dėstyti nesiruošę. Baz- 
nytinę teisę dėstydamas profesorius (Lubėnas. — Y.) tik patį 
kodekso tekstą lenkiškai atpasakoja... Bažnytinės istorijos 
profesoriaus (Z. Lewickio. — Y.) labai sunki ir nuobodi iš- 
kalba.., bet klierikus išklausinėti mačiau jį gerai mokant" 
(Užr., p. 204—205). 

Vyskupo lankymasis padėjo be žodžio susitvarkyti profe- 
soriams — laiku ateiti į pamokas, j jų neapleidinėti ir geriau 
pasirengti. Dviejų profesorių visai nebuvo. Vienas, žinomas 
tautinis veikėjas, pabėgo su legionieriais į Varšuvą ir jo da- 
lykai nebuvo dėstomi. „Pasikalbėjęs su Tėvu J. Vaitkevi- 
čium, kun. prof. Kraujaliu ir rektorium, nusprendžiau, kad 
kol kas fiziką ir geometriją dėstys Tėvas Vaitkevičius, o al- 
gebrą ir kosmografiją — kun. Kraujalis“. Kitas, kunigas M. 
Reinys, buvo bolševikų areštuotas ir išvežtas. Jo dėstytą fi- 
losofiją vyskupas padalijo kunigui Petrui Kraujaliui ir kuni- 
gui Leonui Puciatai. Kai M. Reinys vis dar buvo kalinamas, 
vyskupas paskyrė jo dalykus dėstyti gudą kunigą J. Rešecą. 
„Lietuvių kalbą pavedžiau tuo tarpų dėstyti kunigui 
J. Skruodžiui... Taip, Dievui padedant, sutvarkiau seminari- 
jos pamokas" (Užr., p. 206). 

„Didžiausias dabar mano rūpestis, tai iš lengvo tikrai pa- 
statyti seminariją, ypač padaryti ją katalikišką, iššlavus vi- 
sokius tautinių šovinizmų raugus. Didžiausias mano troški- 
mas, kad klierikai, baigdami seminariją, išsineštų apaštalo 
kunigo širdį ir dvasią, kad norėtų lygiai visų tautų Zmo- 
nėms tarnauti kaip šv. Paulius" (ten pai). " 

Kovo 25-ąją vyskupas susitiko su klierikais atskirai. Sie 
skundėsi, kad jiems draudžiama tarp savęs kalbėtis gudiškai 
ir lietuviškai, stojantieji verčiami užsirašyti lenkais, kartais 

savavališkai lenkinamos jų pavardės. Vyskupas klierikams 
trumpai tepasakė: „Aš nė vieno dėl tautybės ar kalbos ne- 
skriausiu" (Užr., p. 201). 

Paprašė vadovybę siųsti jam paskutinio kurso klierikus 
po vieną patarnauti mišioms kas rytą. Kai kurie iš jų buvo 
taip įbauginti ar paveikti, kad nedrįso vyskupui prisipažinti 
nesą lenkai. Toks pasirodė esąs ir žemaitis iš Plungės L. Ei- 
dimtas, šiaip jau gražiai kalbąs lietuviškai (Užr., p. 203). 

Kai kurie, grįžę iš vyskupo, džiaugėsi, kad ganytojas ki- 
taip žiūri į tautinę kilmę bei kalbą. Apie tai ėmė kalbėti 
visa seminarija. Kaip į tai reagavo lenkai, paaiškėjo iš gan- 
dų, kuriuos paleido endekai. Esą vyskupas rengiasi pašalinti 
inspektorių K. Lubėną ir į jo vietą paskirti Tėvą Vaitkevi- 
čių. Endekų komentarai buvo tokie: vyskupas ima griauti 
lenkų tvirtoves. 


PASIAIŠKINIMAS SU LIETUVIAIS 


Naujas švietimo komisaras Leszczynskis kovo 30-ąją pra- 
dėjo vykdyti mokyklų dekretą. Pašalino religiją ir kapelio- 
nus, atleido kai kuriuos mokyklų direktorius, tarp jų ir lie- 
tuvių mokytojų seminarijos vadovą J. Kairiūkštį. Ruošėsi 
vykdyti ir antrąjį — Bažnyčios atskyrimo nuo valstybės dek- 
retą. Lenkai ėmė karščiuotis — vyskupas turįs skelbti karą 
bolševikams, o J. Matulaitis neskubėjo. „Kai kurie lenkai 
kunigai ėmė skelbti, kad aš nenorįs jokio rašto prieš bolševi- 
kus leisti ar prabilti esą dėl to, kad lietuviai mane prašė to 
nedaryti, bijodamiesi, kad manęs bolševikai neišvežtų" (Užr., 
p.193—194). 

Lietuviai kažkodėl visai nesirūpino vyskupo saugumu. Jų 
delegacija buvo užėjusi kitu reikalu. Girdi, lietuvių kariuo- 
menė pradėsianti žygį į Vilnių ir Velykoms būsianti sostinė- 
je. Kaip ją sutikti, su kokiomis iškilmėmis ir manifestacijo- 
mis, ir kiek prie to galėtų prisidėti vyskupas? 

Ramiai išklausęs, vyskupas tarė: 

— Neitraukite manęs į jokias politines apeigas ir manifes- 
tacijas. Nepamirškite, jog aš čia Vilniuje visiems turiu tar- 
nauti... Pirmiausia turiu žiūrėti Bažnyčios reikalų. 

Delegatų veidai apsiniaukė. Vyskupas, tai pastebėjęs, tęsė: 

— Manifestacijų tvarką nustatyti, man regis, reikėtų pa- 
likti tiems, kurie Vilnių paims. Kažin ar jiems is viso rtpės 
manifestacijos. Gal teks skubintis pirmyn ar gintis. Geriau, 
kad lietuviai nemėgdžiotų kitų ir nekeltų didelio triukšmo, 

jei teks jiems Vilnius, o kad visi kibtų į darbą, kad organi- 
zuotųsi ir nuo bado žmones gelbėtų... 

Atrodė, kad šių žodžių dar per maža. Vyskupas atsikvepė 
ir toliau kalbėjo: 

— Ne manifestacijos padarys Vilnių lietuvišką, o tik rim- 
tas patvarus darbas, įvairių įstaigų kūrimas, ėmimas į savo 
rankas prekybos, pramonės ir kitų darbų... Pagaliau mūsų 
šalies, o ypač Vilniaus, likimas dar neaiškus. Jį spręs Pary- 
žiaus taikos konferencija. Tada tik, dalykams nusistovėjus, 
bus aišku, kas daryti. 

Vyskupas vėl grįžo prie to, nuo ko pradėjo: 

— Dabar man, vyskupui, reikia būti atsargiam, kad be 
reikalo neišsišokčiau ir dalies savo ganomųjų neįžeisčiau, 
neužgaučiau. Aš negaliu gyventi šia valanda, turiu žiūrėti 
ateities. Kas būtų buvę, kad būčiau paklausęs Tarybos ir 
būčiau daręs, ką mane vertė daryti? Būtų gal tekę, susidė- 
jus savo daiktus, drauge su tarybininkais kraustytis is Vil- 
niaus į Kauną, o gal ir į Tilžę... Kaip norėtumėte, Tams- 
tos, kad aš pasielgčiau ir kokią tvarką man apeigų siūlytu- 
mėte, jei kartais lenkų legionieriai Vilnių pirma paimtų? 
(Užr., p. 191—192). 

J. Matulaitis kalbėjo labai nuosirdžiai, kaip tėvas, kad 
tautiečiai suprastų savo padėtį ir valdžios, kurios laukė, ir 
ypač vyskupo. 


PASIŪLYMAI GELBĖTI VYSKUPĄ 


Praėjo keletas dienų. Tarnas Andrius Meciūnas atvedė į 
kabinetą nepažįstamą poną, kuris prisistatė esąs Dybowskis, 
varšuvinės valdžios skirtas Vilniaus komendantu. Bolševikai, 
jo žiniomis, netrukus apleisią Vilnių, 17 jo pareiga tuo metu 
saugoti žmones ir žiūrėti tvarkos. 

Vyskupas paklausė, ar jis kalbėjęs su Lietuviais? Dybows- 
kis atsakė — nepavykę su jais susitarti. Kodėl jis čia atėjęs? 
Dėl vyskupo asmens saugumo, nes turįs žinių, kad bolševi- 
kai pasitraukdami jį suimsią ir išgabensią. Lenkai esą pasi- 
ryžę vyskupą gelbėti ir numatę jam saugią vietą. 

J. Matulaitis padėkojo už rūpestį ir nukreipė kalbą į lie- 
tuvių, lenkų ir gudų santykius. „Aš jam nurodžiau Sveicari- 
ją, kaip ten žmonės gražiai sutarmėje gyvena, vieni kitus 
gerbia, vieni kitus sau lygiais laiko, visi išvien rūpinasi 
krašto gerove. Čia gi žmonės nenori vieni kitų pripažinti, 
gudų kai kam negalima nė paminėti. Taip negalima gyventi, 

negalima prie nieko gero prieiti. Pagaliau pasakiau tam po- 
nui: aš į jokias politikas čia iki šiol nesikišau ir toliau ne- 
manau kištis. Vyskupas turi būti lygiai visų vyskupas ir vi- 
siems lygiai tarnauti...“ 

Ponas Dybowskis, prieš atsisveikindamas, reiškė susirūpi- 
nimą, „kad vokiečiai gaii Vilnių užgrobti; lietuvių neminėjo. 
Sakiau, mano nuomone, nėra ko taip labai žiūrėti, kas Vil- 
nių paims; jo likimas pareis nuo to, ką nuspręs Paryžiaus 
taikos konferencija" (Užr., p. 193). 

Turėdami savo „komendanią", lenkai pradėjo ruoštis 
„pereinamajam“ laikotarpiui. Moterys stojo į Patriotinę lygą 
ir, matyt, išsiplepėjo. Bolševikai tuoj sukišo jas į kalėjimą. 
Areštavo ir 30 turtingųjų žydų. Kunigai lenkai bėginėjo paš 


vyskupą — siūlėsi jį gelbėti. Vienas atvyko net su arkliais 
vežti į Maišiagalą. 

— O Tamsta ką manai daryti, ar bėgsi? — paklausė vys- 
kupas. 

— Ne, — atsakė. 


— Tai kodėl kalbini, kad aš bėgčiau? 

— Ekscelencija kas kita, visai diecezijai reikalingas. 

— Mano pavyzdys taip pat visai diecezijai reikalingas. 
Man pasišalinus ar pasislėpus, Dievas žino, kas galėtų mies- 
te pasidaryti... Ne, aš nemanau niekur trauktis iš vietos. 
Vyskupui netinka toks darbas (Užr., p. 193—194). 

Kitą dieną vel bėginėjo tai vieni, tai kiti, įspėdami, kad 
bolševikai tikrai ateis jo suimti. Toji „gelbėjimo“ akcija vys- 
kupui atrodė kažką kita slepianti, ir jis geriau ruošėsi būti 
išvežtas. Surinko savo dienoraščius, vyskupijos bei vienuolijos 
svarbesnius raštus, be to, neseniai gautus vizitatoriaus įgalio- 
jimus, padalijo juos į ryšulėlius ir perdavė geriems žmonėms, 
kad pasaugotų. Tai atlikęs, raso: „atkalbėjau rožančių ir 
kuo ramiausiai užmigau" (Užr., p. 194). 


GATVIŲ KOVOS PER VELYKAS 


Kitą rytą, balandžio 19, atsikėlęs anksti, vyskupas išgirdo 
gatve bėgant kareivius. Zvilgterėjo pro langą; bėga ristele 
didelis būrys žydų milicininkų. Bėga katedros link. Netrukus 
pasirodė keletas raitų legionierių. Palikę arklius skersgatvyje, 
grįžo pėsti, pasistatė kulkosvaidį ir ėmė šaudyti Jurgio pro- 
spekto kryptimi. Sūviai atsiliepė ir iš tenai. „Legionieriai už- 
klupo daugelį bolševikų dar tebemiegant... Mačiau, kad pas 

juos nėra tvarkos, bet kad šitaip būtų davęsi užklumpami iš 
netyčių, nemaniau" (Užr., p. 195). 

Pasirodo, tą naktį lenkų kavaleristai nepastebėti priartėjo 
prie Vilniaus ir puolė dviem kryptimis: viena — stoties ir 
Gedimino kalno, antra — Žaliojo tilto link. Po pirmųjų ap- 
sišaudymų greit viskas nutilo. Miestas atrodė užimtas, bolše- 
vikai pasitraukę. 

Velykų rytą žmonės nedrąsiai rinkosi į katedrą. Vyskupas 
laikė Prisikėlimo mišias, klierikų choras giedojo. Tik besibai- 
giant mišioms, staiga prapliupo kulkosvaidžių, granatų ir ar- 
tilerijos šūviai. Katedros langai pradėjo byrėti. Vargonai nu- 
tilo. Žmonės gulė ant grindų. Vyskupą skubiai nuvedė nuo 
altoriaus į zakristiją. Gerokai palaukus, šaudymas ėmė tolti 
kažkur gilyn į miestą. J, 

Pasirodo, bolševikai nebuvo dingę, tik pasitraukę į šiauri- 
nę ir vakarinę miesto dalį. Atsikvošėję iI persiorganizavę, 
bandė grįžti į miesto centrą ir atsiimti pozicijas. Kavaleris- 
tai 5; sykį atlaikė, bet buvo pavojus neatsispirti toliau. Pa- 
siuntė keletą vagonų atgabenti pėstininkų, ir šių batalionas 
atsirado prieš naktį. 0 

Prasidėjo gatvių kovos, į kurias įsivėlė vietos gyventojai: 
vieni — lenkų pusėje, kiti — bolševikų. Tik trečią dieną at- 
vyko į Vilnių generolas Rydz-Smiglas su savo pėstininkais ir 
galutinai įveikė bolševikus. Šie pasitraukė Maišiagalos krypti- 
mi ir išsivarė įkaitus lietuvius ir keliolika lenkų. Vyskupas 
isliko nepaliestas, tik jo rūmus kliudė kulkos. | 

Lenkų visuomenė džiūgavo. Tuo tarpu lietuviai buvo pr- 
blokšti: laukė Velykoms saviškių, o štai atėjo Pilsudskio le- 


gionieriai. Buvo gandų, kad lietuviai buvę labai arti — ma- 
tę Vilniaus bokštus. Tiesos niekas nežinojo, 0 Ji buvo tokia. 
Lietuvių žygį į Vilnių pradėjo dvi rinktinės: viena — iš 


Kauno kovo 31, antroji — iš Alytaus balandžio 3, Abiejų 
tikslas buvo prasimušti pro bolševikų mazgą ties Zasliais 1 
Daugais. Už to mazgo, žvalgybos žiniomis, buvusi „tuštu- 
ma" — ir kelias į Vilnių laisvas. Bolševikų mazgas pasirodė 
tvirtas — kovos truko 4 dienas. Netoli buvo vokiečių demar- 
kacijos linija. Maskva, pajutusi pavojų, kreipėsi į Berlyną: 
kaltino vokiečius, kad jų priedangoje lietuviai, peržengę de- 
markacijos liniją, puola jų karines pozicijas. Vokietijos Vy- 
niausybė paprašė Lietuvos vyriausybę savo dalinius atitrauk- 
ti, ir tai buvo padaryta balandžio 10 dieną (plg.: K. Ali- 
šauskas. Kovos dėl Lietuvos nepriklausomybės 1918—1920. 
1972, p. 188—193). 

Lenkai pasinaudojo šia padėtimi — pasiskubino anksčiau 
ažimti Vilnių. Skubėjo dėl to, kad Paryžiaus taikos konfe- 
rencijai galėtų pristatyti Vilnių kaip savo laimikį. 


DELEGACIJOS IR VIZITAI PAS VYSKUPĄ 


Gatvių kovose žuvo civilių gyventojų ir apie 60 legionie- 
rių. Vilniaus kapitula susirūpino pastaruosius laidoti iškil- 
mingai. Kreipėsi į vyskupą, kad jis toms laidotuvėms vado- 
vautų. Vyskupui buvo aišku, kad tai bus tautinė manifesta- 
cija, dėl to vadovauti atsisakė — sutiko tik laikyti mišias 
katedroje. Antroji, „dvasiška“, delegacija kalbėjo apie iškil- 
mingas „lenkų pergalės" pamaldas, numatytas balandžio 23. 
Vyskupas neatsisakė mišių, o pamokslą tegu sako kas kitas, 
tik kad būtų religinis. — nepolitinis. 

Trečioji delegacija buvo kitokia. Du žydų rabinai, atėję 
labai nedrąsiai, skundėsi, kad legionieriai areštavę daug žy- 
dy, juos mušę ir kankinę, nusiaubę daug krautuvių. Prašė 
žydus užtarti ir, jei galima, gelbėti du jų veikėjus — Leo 
Joffę ir Samuelį Nigerį. Išleidęs rabinus, vyskupas pasiuntė 
kanauninką J. Kuktą ir kunigą J. Vaitkevičių į stotį, kur 
buvo laikomi žydų suimtieji, kad juos paguostų ir, kuo ga- 
lės, padėtų. , 

Kitą dieną pasirodė jaunas kariškis, pasisakė esąs Switals- 
kis, generolo Rydz-Smigio adjutantas. Perdavė viršininko 
sveikinimus ir klausė, kada vyskupas teiksis priimti patį ge- 
nerolą. Vyskupas paliko jam pasirinkti patogų laiką ir pri- 
minė du žydų vadus — prašė juos paleisti. Adjutantas užsi- 
rašė pavardes. 

Netrukus atėjo su vizitu ir pats generolas. Pirmiausia jis 
pranešė, kad minėti du žydai jau esą paleisti. Vyskupas ap- 
sidžiaugė ir padėkojo. Vizitas buvo trumpas, mandagiai ofi- 
cialus. " 

Vakare atėjo rabinas Rubinšteinas ir dr. C. Sabadas. 
Vyskupas perdavė žinią, patirtą iš generolo. Pasirodo, tie du 
suimtieji ne tik nepaleisti, bet ir dar išgabenti į Lydos kalė- 
jimą. Vyskupas savo dienoraštyje įrašė: „Rabinui ir S. žadė- 
jau, kur galėdamas ir kiek galėdamas, žydus ginsiu ir užtar- 
siu". 

Po Rydz-Smigto vizito buvo užėjęs dar vienas ponas. Pri- 
sistatė esąs J. Osmolowskis, skirtas Rytų žemių komisaru. 
Vyskupas suprato, kad tai J. Pilsudskio žmogus. "Tapęs 
(1919.II.8) „valstybės viršininku" — atseit valdžios galva ir 

kariuomenės vadu, J. Pilsudskis siekė atkurti istorinę Lenki- 
ją su Rytų žemėmis — Lietuva, Gudija ir Ukraina. Ne visi 
jam pritarė, bet jis savo darė, ir štai jau turi „Rytų žemių 
komisarą". Vyskupas laukė, ką jis pasakys. O svečias dėstė 
pilsudskinį planą — „lygių su lygiais vienybę", atseit „Vle- 
nalytišką Lenkiją“ su trimis rytinėmis provincijomis. Išklau- 
sęs vyskupas patarė tais klausimais kalbėtis su Lietuvos vy- 
riausybe Kaune, o jei norėtų, — su jos įgaliotiniu Vilniuje 
Myk. Birziška. 


SKAUSMAS GANYTOJO AKYSE 


Buvo pirmoji diena be šūvių gatvėse. J. Matulaitis atro- 
dė ramus, bet širdyje kažkas kaito... Ketvirtoji nauja val- 
džia, nepraėjus pusmečiui, antrasis kraujo praliejimas gatvė- 
se. Žmonės išvarginti, be maisto, be kuro — jo ganomieji, 
jo liaudis... 

„Nuo to laiko, kai tapo vyskupu.., jo akyse galėjai įskai- 
tyti skausmą" (AJM, p. 102). Skausmas tačiau nereiškė lūžį. 
„Pradėjus darbą, reikia užsispyrus varyti ligi galo, pasitikint 
Dievu. Kai nepavyks, tai bent bus ramu, kad ne iš mūsų 
kaltės" (Užr., p. 182). 


PILSUDSKIO VIZITAS 


Popietyje užeina Switalskis, generolo E. Rydz-Smigto ad- 
jutantas, ir praneša, kad rytdienos paradui atvyksta „valsty- 
bės viršininkas". Kviečia generolo vardu dalyvauti J. Pil- 
sudskio pasitikime. 

Vyskupas pasižiūri į jauną išdidų vyrą ir ramiai sako: 

— Tai piliečių dalykas. Mes, vyskupai, sutinkame savo 
katalikus valdovus katedrose. Bet ponas Pilsudskis dar nėra 
Lietuvos valdovas. 

Karininkas suprato ir atsiprašęs išėjo. 

Vakarop kapitulos atstovai rinkosi į Aušros Vartus. Pre- 
latas Wotodzka pasipuošė iškilminga kapa ir laukė — žvilg- 
čiojo į gatvę pro didįjį koplyčios langą. Žiūri, atlekia auto- 
mobilis, lydimas kitų, ir ... nesustoja, pralekia. Net kepurės 

niekas nepakelia. Prelatas mosteli ranka ir grįžta su palyda 
į zakristiją. 

Kitą dieną, balandžio 23, J. Pilsudskis pasirodo katedro- 
je. Jam paruošta iškilminga vieta presbiterijoje. Kapitula ne- 
ša bučiuoti relikvijas, per mišias smilko kaip valstybės gal- 
vą. Po vyskupo mišių — pamokslas. „Toks pamokslas būtų 
geriau tikęs seime", — rašo J. Matulaitis dienoraštyje. 

Po pamaldų „viršininkas“ daro vizitą vyskupui. Atėjęs 
atsiprašo, kad vakar nesustojęs Aušros Vartuose. Matyt, bu- 
vo pranešta, kad tai nepatiko kapitulai. Vyskupas nieko ne- 
atsako — ne jo gi buvo planas. Popietyje vyskupas revi- 
zituoja „viršininką“, ir tuo viskas pasibaigia. Abu lietuviai, 
bet skirtingi pasauliai. J. Pilsudskis — tik gente lituanus 
(gimimo lietuvis), mokąs ir kalbą, bet natione polonus (pa- 
gal tautinį apsisprendimą lenkas), su Bažnyčia neturįs ryšio 
— socialistas, pasimetęs su žmona. 

J. Matulaitis buvo girdėjęs, kad J. Pilsudskis romantiškai 
įsimylėjęs Vilnių — čia mokėsi, ilgiau gyveno. Ar dėl to jis 
norėjo išlaisvinti miestą? Neatrodė. Jo legionieriai čia nesu- 
stojo — brovėsi gilyn į Lietuvą. Tą patį vakarą užėmė Len- 
tvarį ir Trakus. 


PLANAI UŽVALDYTI LIETUVĄ 


Netrukus J. Pilsudskis paskelbė atsišaukimą į Lietuvos 
Didžiosios Kunigaikštystės gyventojus. Kariuomenė einanti jų 
vaduoti. Civilinė laikinoji valdžia būsianti vykdoma J. Os- 
motowskio — to paties, kuris buvo užėjęs pas vyskupą. Val- 
džia taikysianti visiems gyventojams lygybės principą. Gy- 
ventojų atstovai galėsią spręsti vidaus, tautinius ir religinius 
reikalus. 

J. Osmolowskis jau turėjo sąrašą apskričių virsininkų ir 
kitų valdininkų, kurie turėjo pakeisti lietuvius. J. Pilsuds- 
kia noras konfederuoti Lietuvą su Lenkija senuoju unijos 
(lygių su lygiais) principu praktiškai nesiskyrė nuo endekų 
reikalavimo besąlygiškai aneksuoti ir įjungti į „vienalytišką 
Lenkiją" pagal gegužės 3 konstituciją. Netrukus paaiškėjo, 
kad gyventojai rinks po vieną atstovą nuo 50 000, o kad 
rinkėjų niekas nepainiotų, pradėta areštuoti įtakingesni lietu- 
viai. 

Cenzūra dar neveikė, tad lietuvių spauda galėjo atsiliepti. 
Drąsiai rašė ypač „Nepriklausoma Lietuva“, kurią pasveikęs 
ėmėsi redaguoti kunigas J. Tumas. Vienas jo straipsnis ke- 

deno vilniečio endeko kunigo Maciejewicziaus kalbą Varšu- 
vos seime ir sukėlė audrą. S. Maciejewiczius išgarbino libera- 
liškąją J. Pilsudskio administraciją, kuri užimtuose kraštuo- 
se leidžianti laisvai reikštis gyventojams, ir tokiomis sąlygo- 
mis niekas neprotestuos dėl tų žemių prijungimo prie Lenki- 
jos. 

J. Tumas klausė S. Maciejewiczių, „kas gi priešinsis?“, 
kai toji „Liberališka" administracija suiminėja lietuvius inteli- 
gentus, tremia susipratusius valstiečius iš savo gimtinių, šali- 
na ir suiminėja lietuvius kunigus, terorizuoja net lietuviškų 
laikraščių skaitytojus? 

Išvanojo S. Maciejewiczių ne kaip lenką, o kaip kunigą, 
kad taip negarbingai ir melagingai elgdamasis, žemina luo- 
mą, o turėtų atstovauti teisybei. Lenkų spauda puolė J. Tu- 
mą ir gynė savąjį endeką. Pastarasis tarėsi esąs įžeistas ir 
iškėlė J. Tumui bylą bažnytiniame Vilniaus teisme. J. Tu- 
mas pasiruošė dar kartą atskaityti pamokslą, bet kaltintojas 
teisme nepasirodė (plg. Merkelis A. Juozas Tumas Vaižgan- 
tas, 1955, t.1, p. 261—-266). 


PAS KALBININKĄ JABLONSKĮ 


Vyskupas į tuos reikalus nebuvo veliamas. Lietuviai žino- 
jo — buvo įprašyti, kad paliktų jį nuošaliai. J. Tumas tik 
užeidavo, kaip ir anksčiau, painformuoti ganytoją, kas deda- 
si mieste ir kaip laikosi tautiečiai, ypač rašto žmonės. „Aš 
jį vieną kartą paklausiau, — rašo J. Tumas, — kodėl, turė- 
damas tokį aiškų protą, tokio didelio pasirengimo būdamas, 
neduoda mūsų literatūrai daugiau raštų. Atsakė, kad jis ne- 
sąs rašymo žmogus, rašyti jam esą labai sunku... Nėra ko 
abejoti, — pastebi J. Tumas, — ligūstumas jam- labai kliudė 
raštus rašyti" (AJM, p. 68). Tačiau vyskupui rūpėjo ir raš- 
tas, ir rašantieji. 

Kartą, rašo J. Tumas, pasišaukė jį vyskupas Jurgis ir 
paprašė nuvesti pas J. Jablonskį — ligonį paralyžiuotomis 
kojomis, bet tebedirbantį prie rašomosios lietuvių kalbos. 
„Daviau zinią Jablonskiu, kad mes kitą vakarą ateisime. 
Jablonskis buvo nudžiugintas tokiu garbingų vizitu ir laukė. 
O mudu sų vyskupu, kai jau gerokai sutemo, pėsti pasilei- 
dome į kalną, į Pohulianką". 

„J. Jablonskį vizitavo vyskupas dviem tikslais: kaip lietu- 
vis ir kaip kunigas. Vyskupui lietuviui itin rūpėjo lietuvių 
kalba. Apie tai ir buvo pradėta šnekėtis. Vyskupas Jurgis 

primygtinai skatino gramatiką, kad jis pirmon galvon duotų 
linksnių mokslą tam tikroje sintaksės dalyje. Nurodinėjo, ko- 
kių prašmatnių, tiesiog neįtikėtinų konstrukcijų gyvoje kalbo- 
je esama, o mes, svetimomis kalbomis išlavinti, to nebejun- 
tame. Ir pabėrė keletą nugirstų, bet tikrai neįtikėtinų pavyz- 
džių, ko linksniai reikalauja. J. Jablonskis džiaugėsi nurody- 
mais ir sakėsi pasirūpinsiąs tą dalį sintaksės pirmiau pareng- 
ti spaudai ir lenkės vyskupui labai žemai, lyg siekdamas 
jam ranką pabučiuoti, tačiau vyskupas šiaip jau pasibuciavo. 
Palikome Jablonskį sujaudintą". 

„Grįžtant vyskupas vis kalbėjo, kad Jablonskis blogas 
(blogai atrodąs. — Y.), jo liga nepagydoma, kad už visa, ką 
gera jis yra lietuvių kultūrai davęs, mes, kunigai, privalome 
atsidėkoti jam rūpesčiu apie jo sielos išganymą, pastangomis, 
kad jis amželį pabaigtų ištikimu katalikų Bažnyčios sūnum.. 
Deja, ta misija ne man teko", — užbaigia J. "Tumas (AIM, 
p. 137—138). 


NAŠLAITYNAS VYSKUPO REZIDENCIJOJE 


J. Pilsudskio vardu valdžia grąžino vyskupui Trinapolį, 
buvusią Vilniaus ganytojų rezidenciją, paveldėtą iš vienuolių 
trinitorių su rūmais, bažnyčia, parku ir ūkiu. Šią vietą 
rusai 1832 metais buvo nusavinę ir perleidę savo metropoli- 
tui. 

Rusams pasitraukus ir bolševikams atėjus, čia įsikūrė lie- 
tuvių vaikų prieglauda, kurią Rusijos tremtyje įkūrė ir su 
dideliu vargu pervežė į Lietuvą kunigas N. Raštutis. 
V. Kapsukas nesipriešino, dargi padėjo įsikurti. 

Grąžindami šią vietą vyskupui, lenkai reikalavo, kad lie- 
tuvių vaikų prieglauda būtų iškeldinta. J. Matulaitis padė- 
kojo ir pareiškė negalįs iškelti prieglaudos — nenorįs, kad 
dėl jo nukristų nors viena vaiko ašara. Lenkai apsiramino, o 
J. Matulaitis paliko kunigui N. Raštučiui toliau ja rūpintis, 
pats padėjo atkurti apleistą ūkį ir supirko ūkio inventorių. 
Tą ūkį iš tikrųjų sudarė tik dideli daržai, kuriuose nieko 
nesėjo, tik sodino. 

Vietovė buvo 8 km nuo Vilniaus centro, nepaprastai gra- 
ži ir rami, Neries upės pakrantėje. Vyskupas nuvyk- 
davo ten pažiūrėti, atsikvėpti, pasidžiaugti vaikų pasau- 
liu. Visa tai jam priminė anuos laikus, kai Bielianuose teko 
būti tuo, kuo dabar šiems vaikams buvo kunigas N. Raštu- 
tis. 

Rūpintis ūkiu vyskupui buvo per sunku, tad jį išnuomojo 
Vilniaus lHietuvių komitetui. Nuomininkai pagal sutartį turėjo 
duoti prieglaudai daržovių ir kito derliaus, o dalį pristatyti 
vyskupo virtuvei. Lietuvių komitetas kartais čia darydavo 
savo posėdžius, leisdavo atvykti ir šiaip lietuvių grupėms. 
Tai nepatiko lenkams: vyskupas, girdi, čia sukūręs lietuvių 
židinį. Kitas išgalvotas priekaištas, kad į prieglaudą 
surenkami lenkų bei gudų vaikai ir perauklėjami lietuviais. 
Tų kalbų vyskupas neėmė į galvą. 

Jam rūpėjo kiti dalykai. Buvo įsitikinęs, kad Vilniaus 
padėtį galutinai ir teisingai išspręs Paryžiaus taikos 
konferencija. Lenkai jau buvo išsikovoję konferencijoje pilna- 
teisio dalyvio vietą, nes juos rėmė prancūzai. Lietuviai, pa- 
siuntę savo delegaciją vasario 15-3ją (1919), tokios vietos 
negavo — neturėjo stiprių rėmėjų. Liko tik stebėtojais ir bu- 
dėjo. 

Lenkai reikalavo teritorijos su Rytų žemėmis ir 20 milijo- 
nų gyventojų. Konferencija tam nepritarė. Tada lenkai taip 
elgėsi, kad konferencija tai priimtų kaip įvykusį faktą — 
skubėjo užimti tas žemes ginklu. Ligi birželio mėn. pusės jie 
užėmė Lietuvos žemių nuo Augustavo (per Varėną) ligi 
Daugpilio. Tolimesnį jų žygį sustabdė karinė santarvininkų 
komisija, nustatydama demarkacijos liniją. 


KUR GANYTOJAS LAUKIAMAS 


Per paliaubas J. Matulaitis išvyko į Kauną, kur liepos 
13 buvo konsekruojamas žemaičių sufraganas Juozas Skvirec- 
kas. „Į tą iškilmę suvažiavo 200 kunigų... Konsekratorius 
buvo vysk. Antanas Karosas, Vilniaus gi vyskupas ir Žemai- 
čių buvo asistentai. Buvo gandų, kad atvyksiąs ir Ratti.., 
bet neatvyko, nes liko paskirtas Varšuvoj Ap. Sosto atsto- 
vu" („Draugija", 1919, Nr. 11-12, p. 523). 

Po iškilmių vyskupai dar tarėsi Lietuvos Bažnyčios 
reikalais, ir J. Matulaitis išsiskubino į Marijampolę. Cia 
priėmė keletą kandidatų į noviciatą, susipažino su marijonų 
bei seselių reikalais ir, grįžęs į Vilnių, išsiruošė lankyti pa- 
rapijų. 

Zmonės, nematę vyskupo daugiau kaip 50 metų, gausiai 
rinkosi jį sutikti ir sveikino su ašaromis akyse. Pirmą sykį 
J. Matulaitis pasijuto esąs laukiamas ganytojas visur, kur 
tik lankėsi. Ypač jo lauke lietuviai tolimose lietuviškose sa- 
lose, pavyzdžiui, Lazūnuose, apie 100 km į pietryčius nuo 

Vilniaus. Čia klebonu buvo Karolis Gumbaragis, žinomas 
švietėjas, o pas jį tą vasarą vaikus į Vilniaus lietuvių gim- 
naziją rengė tas pats mokytojų seminaristas Jonas Jusionis, 
kuris mokė vyskupą gudų kalbos. 

J. Matulaitis apsidžiaugė ir pasivadino vaikiną į sodą. 
„Vieni du, — rašo J. Jusionis, — dvi ar tris valandas kalbė- 
jom apie Lazūnus, jų žmonių savotišką kalbą, tarmę, labai 
įdomius papročius, būdą ir kita..." 

— Joneli, čia užsirašinėk jų kalbos ypatybes, įvairius išsi- 
reiškimus, papročius... — bus naudinga. 

„Tai aš ir dariau, tik Vilniuje lenkai, mane areštavę, 
konfiskavo visus tuos užrašus. Kadangi Lazūnų parapijoje 
buvo baltgudžių, tai vyskupas Jurgis kalbėjo ir baltgudiškai. 
Žmonės tuo buvo be galo patenkinti" (AJM, p. 185). 

Kai vyskupas grįžo į Vilnių, lenkai jau buvo sulaužę de- 
markacijos liniją ir toliau tęsė karą prieš Lietuvą. Siai aliar- 
muojant Paryžiuje, įsikišo santarvininkų kariuomenės vadas 
maršalas F. Fochas ir nustatė antrą demarkacijos liniją palei 
Gardino— Daugpilio geležinkelio liniją. 

Netrukus ši linija taip pat buvo sulaužyta. Šį sykį lenkai 
pasigrobė Punską, Seinus, Daugus, užemė Ziežmarius, Širvin- 
tas, Molėtus, priartėjo prie Ukmergės. Skubėdami susidoroti 
su Lietuva, "rengė sukilimą jos vyriausybei nuversti ir tam 
panaudojo slaptą karinę organizaciją (Polska organizacja 
wojskowa). Sukilimas turėjo įvykti naktį iš rugpjūčio 28 į 
29 dieną, bet buvo susektas ir likviduotas. Teismui buvo 
perduoti 117 asmenų, kiti buvo paleisti arba pabėgo į Len- 
kiją. Iš patekusių žvalgybai dokumentų buvo matyti, kad 
sukilimas buvo ruoštas pagal Varšuvos instrukcijas. 


VIEŠNAGĖ VARŠUVOJE 


J. Matulaitis spalio mėnesį išvyko į Varšuvą, kviečiamas 
A. Ratti, kuris buvo nominuotas arkivyskupų ir pakeltas 
nuncijumi Lenkijai (Lietuvai ir Latvijai liko toliau vizitato- 
rius). Prieš konsekraciją nuncijus užsidarė Bielianuose, Mari- 
jonų vienuolyne, 8 dienų rekolekcijoms. Su juo, pasak vys- 
kupo P. Būčio, buvo užsidaręs ir J. Matulaitis, iškviestas 
vadovauti šiam dvasiniam susitelkimui (Pijus XI, p. 338). 
Tokias individualias rekolekcijas jis buvo vedęs ne vieną sy- 
kį ir ne vienam asmeniui. Nestebėtina, rašo vyskupas 
H. Przezdzieckis, kad būsimasis popiežius, kuriam vedė reko- 
lekcijas J. Matulaitis, jį „vadino savo bičiuliu ir garsiai pa- 

brėžė, kad ta bičiulystė daranti jam garbę" (AJM, p. 102). 
Abu teigimai atsirado po J. Matulaičio mirties, ir jais buvo 
tikėta. Beatifikacijos byloje paaiškėjo, kad A. Ratti atliko 
rekolekcijas pats vienas, be vadovo. Bičiuliais su J. Matulai- 
čiu tapo dėl kitų priežasčių. 

Vyskupas Jurgis atvyko į pačią konsekraciją, kuri buvo 
spalio 28. Suvažiavo 22 vyskupai, tarp jų ir mokslo draugas 
Henrikas Przeždzieckis, tapęs Siedlcuose vyskupu tais pačiais 
metais, tik porą mėnesių anksčiau nei J. Matulaitis. Tarp 
kitų švytinčiųjų pastarasis atrodęs tylus ir paprastas. „Jo 
akyse mačiau skausmą“, — prisimena vyskupas Henrikas 
(AJM, p. 103). 

Pasveikinęs arkivyskupą A. Raiti ir jį konsekravusį Var- 
šuvos ganytoją A. Kakowskį, pakeltą į kardinolus, J. Matu- 
laitis ieškojo progos sušnekti su sufraganu K. Ruškiu, nūn 
taip pat paaukštintu tituliniu arkivyskupu. K. Ruškys pasa- 
kojo, kad Achilles Ratti, vos tik atvykęs į Varšuvą, stengėsi 
susipažinti su Lietuvos padėtimi, ieškojęs literatūros, dažnai 
kvietęs pas save lietuvį marijoną kunigą L. Kulvietį, Radvi- 
lų bažnyčios rektorių; ketinęs vykti į Vilnių ir Kauną jau 
1918 m. pabaigoj, bet vokiečių Oberosto valdžia nepatarusi, 
o paskui, kai davusi leidimą, įvykiai komplikavosi, ir savo 
kelionę turėjo atidėti. 

Pas marijonus Bielianuose rado naujai įkurtą berniukų 
gimnaziją, būrį naujokų ir kiek daugiau kunigų. Viską ap- 
žiūrėjęs ir aptaręs reikalus, skubėjo dar pamatyti seseles šir- 
dietes. Sios pirmiausia puolėsi prašyti, kad pertvarkytų jų 
konstituciją pagal naujai išleistus Bažnyčios kanonus. Kitas 
jų rūpestis — dėl lietuvaičių, kurios norinčios grįžti į Lietu- 
vą. Ar laikas? J. Matulaitis pažadėjo pertvarkyti konstituci- 
ją, o lietuvaites patarė ilgiau neužlaikyti, nes ten jų labai 
reikia. 

Atsisveikindamas su nuncijumi, patyrė, kad netrukus at- 
vyksiąs į Vilnių. Grįžęs namo ir paniręs į rūpesčius, nepa- 
stebėjo, kaip atėjo konsekracijos ir ingreso metinės. Pastaroji 
diena, gruodžio 8-oji, pasirodė įsidėmėtina dėl dviejų sutapi- 
mų: prieš metus Maskva buvo patikėjusi Vilnių revoliucinei 
V. Kapsuko vyriausybei, o dabar Paryžiaus taikos konferen- 
cija pripažino Vilnių Lietuvai; pripažino, priėmusi Britų už- 
sienio reikalų ministro G. Curzono pasiūlytą laikiną Lenkijos 
sieną su, Rusija (ties buvusiomis austrų —rusų sienomis) ir su 
Lietuva (žemiau Vištyčio, palei Seinus, ligi Induros), palie- 
kant Vilnių ir Gardiną lietuviams. Lietuva apgailestavo, kad 
lenkams paliktas Punskas, Seinai ir kitos lietuviškos sritys, 

bet džiaugėsi, kad pagaliau grįs į savo sostinę. Šito belau- 
kiant, priartėjo Naujieji Metai. 


NAUJŲJŲ METŲ SVEČIAS Iš KAUNO 


Išvakarėse susirinko miesto kunigai ir vienuoliai sveikinti 
ganytoją. J. Tumas buvo išvykęs į Kauną, o iš ten atvyko 
Tėvas Benediktas Andriuška ir čia pat, įsimaišęs tarp susi- 
tinkusiųjų, stebėjo pirmą sykį matomą ganytoją. „Atrodė 
kiek pavargęs ir išbalęs. Jo akyse blizgėjo tėviškas palanku- 
mas visiems". 

Po prakalbų vyskupas sveikinosi su visais kunigais. Tėvas 
Rudnickis, Vilniaus jėzuitų viršininkas, pristatė B. Andriušką 
kaip vienintelį jėzuitą lietuvį. „Ekscelencija maloniai nusisyp- 
sojo, — Iašo B. Andriuška, — įsižiūrėjo į Mane ir paskum, 
“eidamas pro šalį, šnibštelėjo man į ausį: „Užeik pas mane 
vakarienės..." 

„Paskirtą valandą nuvykau. Prie vakarienės, kuri buvo 
labai paprasta, tebuvome vieni du. Aš jau buvau suspėjęs 
kiek geriau susiorientuoti, kokia buvo Vilniaus tėvų jėzuitų 
tautiška pozicija Vilniuje, ir dar šiek tiek bendrai suprasti, 
kokia buvo lietuvių ir vyskupo padėtis. Šiuo pastaruoju at- 
žvilgiu man atrodė, kad viskas prieš jį, o jis beveik vie- 
nas..." 

„Vakarienės metu man rūpėjo išgirsti iš vyskupo lūpų 
apie tėvų jėzuitų darbus, ar ir jis išreikš apgailėjimą, kad 
krypstama į tautišką dalyką. Mano nusistebėjimui ir slaptam 
nepasitenkinimui, jis savo nuomonės nepareiškė, tik vos galė- 
jau Išsiteirauti įvairių faktų. Teiravaus taip pat apie tikybi- 
nius ir tautiškus dalykus apskritai. Niekuo jis nesiskundė, 
nieko neužsipuolė, tik spiriamas mano smalsumo, pasakojo 
faktus". 

„Išsinešiau iš vakarienės kažkokį slegiantį įspūdį. Tas 
žinogus neša sunkią naštą... Tik kažin, ar ilgai jis pajėgs tą 
naštą nešti?.. O juk tai kiaurai pozityvaus darbo, kiaurai ti- 
kybiško ir kiaurai kilnaus būdo žmogus" (AJM, p. 188). 


ARKIVYSKUPAS RATTI VILNIUJE IR KAUNE 


Sausio 24 (1920) buvo šalta — 139C žemiau nulio. Vil- 
niaus stotyje Apaštališkojo Sosto vizitatorių pasitiko vysku- 
pas J. Matulaitis, karinis Vilniaus viršininkas generolas 
Szeptyckis ir miesto atstovai. Iš stoties jis buvo palydėtas į 

Aušros Vartus. Čia pasimeldęs ir pasigrožėjęs šventove, azki- 
vyskupas A. Ratti buvo įkurdintas pas vyskupą. Kitą dieną 
svečias laikė iškilmingas pamaldas katedroje. Kitu laiku pri- 
iminėjo delegacijas ir lankė bažnyčias, įstaigas. Buvo lietuvių 
gimnazijoje ir didžiojoje prieglaudoje. 

Apie J. Matulaiųį buvo daug gero girdėjęs. Buvo infor- 
muotas ir apie jam daromus lenkų kaltinimus. Dabar turėjo 
progos išsikalbėti, susidaryti savo įspūdį, palyginti su Lenki- 
jos hierarchais, kurių nemaža buvo sutikęs per pusantrų me- 
tų. J. Matulaičio atsidavimas Bažnyčiai buvo neabejotinas, 
taip pat apsisprendimas stovėti aukščiau politinių ir tautinių 
interesų. Besikalbant pasirodė, kad jis gerai pažįsta Lenkiją, 
Lietuvą, Rusiją, yra įžvalgus. 

Išvykdamas iš Varšuvos, arkivyskupas A. Ratti nebuvo 
ketinęs pasiekti Kauną, bent nesiskelbė. Dabar apsisprendė. 
„Lenkų vyriausybei šitas sumanymas nepatiko, — Iašo vys- 
kupas P. Būčys. — Vietiniai Vilniaus valdininkai trukdė 
nuncijui. Dėl to jis ilgiau užtruko Vilniuje... Nuncijus tele- 
grafu per Berlyną susižinojo su Lietuvos vyriausybe“ ir suta- 
rė, kad Kaune bus sausio 29 (Pijus XI, p. 339). 

Iš Vilniaus svečią lydėjo du kunigai — J. Vaitkevičius ir 
A. Viskanta, o Vievyje, Lietuvos pusėje, laukė Kauno kapi- 
tulos ir kurijos atstovai. Traukinys pasiekė Kauną tik 
8 val. vakare. Stotyje pasitiko vyskupas Karevičius su kapi- 
tula, prezidentas, kariuomenės vadas, užsienio reikalų ir susi- 
siekimo ministrai ir Tarybos pirmininkas. Šaltis siekė 239C. 

Nuvykęs pas vyskupą Karevičių, vizitatorius rado laukian- 
čius Kauno kunigus ir juos trumpu žodžiu pasveikino. Kitą 
dieną buvo iškilmingos pamaldos katedroje. Dalyvavo vy- 
riausybė su prezidentu, anglų ir prancūzų misijos atstovai, 
kapitula ir pilna katedra žmonių, ištisa „galvų jūra“. Svečią 
sveikino Žemaičių vyskupas, o šis Šv. Tėvo vardu atsakė į 
sveikinimą ir laimino. Po mišių pėsčias nuėjo į kunigų semi- 
nariją, kur priėmė prelatas Maironis ir pristatė klierikams. 
Seminarijoj užtruko apie valandą. Po to automobiliu vyko 
vizituoti prezidentą, vyriausiąjį kariuomenės vadą, užsienio 
reikalų ir susisiekimo ministrus ir prancūzų bei anglų misijų 
šefus. Po antros valandos buvo iškilmingi pietūs pas vysku- 
pą, dalyvaujant kapitulai ir vyriausybei su prezidentu 
A. Smetona. Čia pasikeista kalbomis 17 tostais („Lietuva", 
1920.1I.1, Nr.26). 

Lietuviai buvo siuntę dvi delegacijas į Vatikaną su šiais 
prašymais: pripažinti valstybę de jure, įkurti bažnytinę pro- 
vinciją, duoti atskirą nuncijų ir paskirti lietuvį kardinolu. 

Vatikanas žadėjo pripažinti de jure, kai tai padarys didžio- 
sios valstybės. Dėl nuncijaus atkreipė dėmesį. Kiti dalykai 
buvo palikti aiškintis vėliau. Kai kurie iš tų prašymų buvo 
pakartoti vizitatoriui dabar. 

Arkivyskupas A. Ratti po pietų buvo palydėtas į stotį ir 
per Vilnių grįžo į Varšuvą sausio 31. Kitą sykį, vykdamas į 
Rygą, kovo 18 ir 19-ąją, stabtelėjo Kaišiadoryse ir Kaune. 
Būsimasis popiežius turėjo progos pamatyti Lietuvą bent du 
sykius. 


KAŽIN AR NERVAI IŠLAIKYS? 


Prieš antrąją vizitatoriaus kelionę grįžo is Kauno kunigas 
J. Tumas ir tuoj užsuko pas vyskupą Jurgį. Neklausiamas 
išpasakojo, kokį įspūdį padaręs arkivyskupo A. Ratti vizitas, 
kokios reikšmės turinčios anglų ir prancūzų misijos, tarsi at- 
stovybės, svarbiausia — kokia gyva esanti lietuviškoji veikla 
— spauda, teatras, dailės parodos, rašytojų subuvimai. Visi 
jį kviečia ten grįžti, o prezidentas „įsakęs“ perimti jo reda- 
guojamą „Tautą“. 

— Ką gi, lenkai čia palaidojo „Nepriklausomą Lietuvą", 
tai tenai teks gelbėti „Tautą“, — juokavo. 

Zadėjo, sutvarkęs reikalus, važiuoti. Kaunas vis dėlto esąs 
lietuviškos kultūros ir politikos svarbiausias kumštis. Ne be 
reikalo lenkai pravardžiuoja mūsų valstybę „Kauno Lietuva". 
Išvyko kovo 24-ąją. 

Nuo metų pradžios buvo pradėta akcija pries vyskupą 


spaudoje ir prieš lietuvius kunigus parapijose*. Dėl savęs 


* Sausio 20 (1920) karo komendantas bandė ištremti Molėtų 'kuni- 
gus Bendzevičių ir Miknevičių. Vasario 12-ąją žandarai suėmė ir išve- 
žė į Vilnių Bagaslaviškio kleboną Bertulį. Į jo vietą vyskupas Matu- 
laitis pasiuntė Širvintų vikarą kunigą S. Smolskį. Zandarai jį vertė 
laikyti pamaldas lenkiškai, o kovo 12-ąją areštavo. Merkinėje gegužės 
2 suėmė antrą sykį kleboną Ribikauskę ir išvežė į kalėjimą. Gegužės 
1l-ąją įkalino Paparčių parapijos kunigą Zimkų. Kučiūnuose (prie 
Lazdijų) birželio 20-ąją buvo areštuotas ir įkalintas kunigas 
Galeckas. 

Ši akcija buvo tęsiama 1921 ir kitais metais — ligi 1925, 
kol J. Matulaitis vyskupavo. Areštai nesiliovė, nekalbant apie grasi- 
nimus. 1921 kovo 17 Širvintų apylinkėse buvo nužudytas Zibalų kop- 
lyčios kunigas K. Lajauskas, o 1925 gruodžio 17 pašautas Merkinės 
vidurinės mokyklos direktorius kunigas dr. J. Bakšys, per kurio ran- 
kas ėjo Vilniaus lietuvių mokyklų ir prieglaudų šalpa iš  Lietu- 
vos. Šiais metodais prieš kunigus norėta įveikti ir vyskupą. 

vyskupas nesijaudino, bet reikėjo tramdyti savavališką kuni- 
gų terorizavimą. 

Vieną dieną buvo areštuotas Lazūnų klebonas kunigas 
K. Gumbaragis ir atgabentas į Lukiškių kalėjimą Vilniuje. 
Apie tai pranešė kurijai atėjęs apygardos teismo tardytojas, 
įspėdamas, kad kunigui gresia sušaudymas, nebent vyskupas 
jį perkeltų į kitą vietą. 

Pranešimą priėmė balandžio 3 (1925) kancleris kunigas 
Chaleckis ir atėjęs persakė vyskupui. Vyskupas išklausė ir 
sako: 

— Tegu šaudo, jei taip nusikalto. Aš jo kitur nekelsiu! 

Kancleris pašoko: 

— Ekscelencija, tai juk kunigo gyvybės klausimas. 

— Jei kunigą K. Gumbaragį šiandien iškelsiu, tai rytoj 
jie areštuos panašiai 10 kunigų. 

Po poros dienų kunigas K. Gumbaragis buvo paleistas. 

„Mano tie patys vargai ir bėdos, — rašė vyskupas 
P. Būčiui kovo 19-ąją (1920). — Užsipuldinėjimų be galo... 
Kažin ar nervai ir sveikata ištesės. Dievo valia“. 


GEROS VALIOS ŽENKLŲ 
NEMATYTI 


Birželyje vyskupas Jurgis išsiruošė lankyti parapijų Balt- 
stogės dekanate. Žmonės priėmė pagarbiai, nuoširdžiai, su 
meile. Spaudos akcija prieš ganytoją, pasirodo, nepaveikė 
liaudies, gal tik kai kuriuos valdininkus ir dvarininkus. 

„Aš dabar lankau savo diecezijos dalį, — rašė birželio 29 
P. Būčiui, — labai nusidirbęs". Nelengva buvo keliauti iš 
vietos į vietą, ilgas valandas išbūti tvankiose bažnyčiose, sa- 
kyti 2—3 pamokslus per dieną, teikti sutvirtinimą eilių ei- 
lėms vaikų, paskui tikrinti parapijų knygas, priiminėti su 
reikalais kunigus ir žmones. Ir taip diena iš dienos. 

Nuovargis buvo didelis, bet ir džiaugsmo daug. Kitoks 
jausmas būna grįžus į Vilnių... Bet nesirengė grįžti — visas 
liepos mėnuo dar buvo prieš akis. 

VIZITACIJA NUTRUKSTA... 


Praeina pirmoji liepos savaitė ir baigiasi antroji. 
Gauna žinią, kad lenkai traukiasi iš Vilniaus ir jį užleidžia 
kitiems. Kam? Raudoniesiems! Vyskupas nutaria tuoj pat 
giįžti. 

Sėda į Baltstogės traukinį ir pasiekia Gardiną. Iš čia su- 
sisiekimas su Vilniumi jau nutrūkęs. Teiraujasi šen ir ten, 
kaip būtų galima jį pasiekti. Sutinka mašinistą, ir šis, kiek 
pagalvojęs, apsiima vežti garvežiu. Įspėja, kad kelionė bus 
netikra, netgi pavojinga. Bėgiai gali būti išardyti, kai kur ir 
tiltai sugriauti. 

Įlipa abu, sustoja priekyje ir, atidžiai sekdami kelią, išva- 
žiuoja. Tik gerokai pavažiavus, užsimezga kalba. Vyskupas 
išsiklausinėja apie vyro šeimą ir jo gyvenimo sąlygas. Kai 
ką klausiamas pasipasakoja ir apie save. Kelionė, užtrukusi 
beveik parą, suartino darbininką su darbininkų globėju. Pa- 
siekę Vilnių, abu buvo panašūs — suodini, nevalgę ir nemi- 
gę. Vyskupas norėjo atsilyginti, o vyras tik pabučiavo žiedą 
ir prašė palaiminti. 

Namuose pasitiko Andrius Meciūnas, nustebęs ir išsigan- 
dęs. Tokio savo šeimininko dar nebuvo matęs — šitaip pur- 
vino ir taip išvargusio. Tuoj jį nurengė, paprašė nusiprausti 
ir paruošė užkandą. „Vyskupėli, dabar į lovą — nieko kito!" 
Vyskupas nusiėmė kryžių ir žiedą, pasidėjo ant staliuko prie 
lovos ir atgulė. Pačiame įmigyje pažadino svetimas grubūs 
balsas. Praveria akis — raudonarmiečiai, iešką legionierių ir 
ginklų. Kai jie išėjo, ant staliuko nebebuvo nei kryžiaus, nei 
žiedo. Vėliau įsigijo kuklų kryžių ir dar kuklesnį žiedą. Pa- 
starasis buvęs iš rago, šlifuotas, be akies. 

Kitą dieną ateina keletas jaunų partiečių ir praneša, kad 
vyskupui teks apleisti namus. „Vyskupas jiems aiskina, — 
rašo tarnas Andrius, - jis esąs taip pat komunistas". 

— Esu vienuolis, — sakė jis, — jokių turtų neturiu, atva- 
žiavau čia tik su valiza rankose. 

— Bet butas ir baldai gražūs, — pastebi anie vyrukai. 

— Taip pat ne mano, — atsakė vyskupas. — Cia viskas 
yra taip pat komunos — Bažnyčios. Kai aš čia nevaldysiu, 
kitas tuo visu naudosis ir valdys. 

— Bet kadangi čia butas didelis, — vėl kimba vy- 
tukai, — mes čia atvesime savo „žmonas“ (AIM, p. 
142—143). 

Vyskupas pasiruošė užleisti butą. Susidėjo reikalingiausius 
daiktus į valizą ir laukė. Ateina „žmona“, kažkokia Zy- 

dė, apžiūri kambarius ir nežinia, ar jai pagailo suvargusio 
vyskupo, ar nepatiko butas, — pasakė nebeateisianti čia 
gyventi. 


LIETUVIAI GRĮŽTA Į VILNIŲ 


Sužinoję, kad vyskupas grįžęs, pradėjo lankytis artimieji 
— kanauninkas J. Kukta, kunigas M. Reinys, M. Biržiška. 
J. Matulaitis buvo visiškai atitrūkęs nuo įvykių eigos. Prieš 
išvykdamas vizitacijos tik tiek žinojo, kad ukrainiečių nepri- 
klausomybės karo vadas S. Petliūra, neįstengęs susidoroti sų 
bolševikais ir baltagvardiečiais, paprašė lenkų pagalbos, ir 
J. Pilsudskis ją pasiuntė. Iš tos pagalbos pasidarė nauja 
okupacija, ir ukrainiečiai gyventojai pasipriešino. Tuo pasi- 
naudojo bolševikai ir Kijevą atsiėmė. Tohmesnių įvykių vys- 
kupas jau nežinojo, ir svečiai turėjo jį „apšviesti“. 

Generolo M. Tuchačevskio vadovaujama bolševikų armija 
pradėjusi vyti lenkus iš Ukrainos. Sie, atsidūrę bėdoje, šau- 
kęsi santarvininkų. Pastarieji reikalavę atsitraukti ligi Curzo- 
no linijos ir jos laikytis — tada ir sovietai turėsią ties ja 
sustoti. Santarvininkai nebepasitikėję: iškvietę ministrą pirmi-. 
ninką S. Grabskį į Belgiją lr cia liepos 10-ąją privertę jį 
Spa mieste pasirašyti protokolą, kad tikrai laikysis minėtos 
linijos. M. Biržiška dar priminė, kad Lenkijos vyriausybė, 
santarvininkų spiriama, liepos 4-ąją pripažinusi de facto Lie- 
tuvą. 

Vyskupui buvo nauja, kad prieš keletą dienų, liepos 12- 
ąją, Lietuva pasirašiusi taikos sutartį su sovietais ir pagal 
ją Vilnius su plačia sritimi į rytus priklausąs dabar Lietu- 
vai. Sovietų—lenkų kare Lietuva pasiskelbusi neutrali. Lenkai 
traukęsi iš Vilniaus, o lietuviai pasiuntę savo kariuomenę. 
Lenkai dar spėję pastoti lietuviams kelią, ir sovietai pirmieji 
atėję į miestą. Lietuviai įžengę į sostinę tik liepos 15-ąją ir 
jau radę šeimininkaujančius bolševikus. 

Tolimesnius įvykius sekė jau pats vyskupas. Bolševikai, 
įspėti santarvininkų, nesustojo ties Curzono linija — stūmė 
lenkus toliau ligi pačios Varšuvos ir ją apsupo. Tik rugpjū- 
čio 15-osios ties Vysla lemiamas mūšis, kuriam vadovavo 
prancūzų strategai, privertė bolševikus trauktis atgal. 
Traukėsi jie ir iš Vilniaus trim etapais. Paskutinieji išvyko 
rugpjūčio pabaigoj. Tada pradėjo keldintis iš Kauno valsty- 
binės Lietuvos įstaigos. 

Su atvykstančiais valdininkais atsirado ir rašytojo Aišbės 
Kriščiukaičio brolis kunigas Jonas, neseniai tapęs marijonu. 
Vyskupas buvo išsiuntęs į Marijampolę savo sekretorių kuni- 
gą J. Vaitkevičių, tad pamatęs svečią nustebo: 

— Ar ne sekretoriauti man tave atsiuntė? 

— Atvykau pas gydytoją ir vėl grįžtu, — atsakė kunigas 
Jonas ir papasakojo, su kokiais garbingais žmonėmis atvažia- 
vęs. 

— Stoviu Kauno stotyje ir nežinau — gausiu vietą ar ne. 
Girdžiu iš vieno vagono mane šaukia vardu. Pasigręžiu, o gi 
pažįstamas dr. K. Grinius, ministras pirmininkas, kviečia į 
savo vagoną. Jį lydi į Vilnių teisingumo ministras V. Karo- 
blis, kunigas V. Jurgutis, K. Bizauskas. 

Kunigas Jonas gerai išmanė apie knygas. Vyskupas prašė, 
kiek turės laiko, pasižvalgyti Vilniaus knygynuose ir antikva- 


riatuose  — gal ras ką nors iš lituanistikos marijonų 
bibliotekai. „Kiekvieną mano pirktą knygą, — rašo kunigas 
Jonas, — vyskupas norėjo pamatyti“ („Draugas", 1967, 
Nr.31). 


RUPESTIS DĖL NAUJOS GRĖSMĖS 


Lietuvių įstaigos netrukus susitvarkė ir pradėjo darbą. 
Tuo tarpų vyskupui iškilo naujų rūpesčių. Ištisi dekanatai 
liko be kunigų — pabėgo į Lenkiją nuo bolševikų. Bėgo tie, 
kurie buvo įsivėlę į politinį, šovinistinį darbą, pavyzdžiui, 
Ašmenos dekanas, be kita ko, per daug bendravęs su lenkų 
zandarais ir įdavinėjęs kitus kunigus. Į jo vietą vyskupas 
Jurgis paskyrė lietuvį kunigą M. Abaravičių, buvusį šioje 
vietoje dekanu jau rusų laikais, bet jų nušalintą. Kitas pa- 
rapijas „apsodino“ ramesniais lenkais — ne endekais, o kur 
trūko — lietuviais ir gudais. „Vyskupas Jurgis, — rašo vys- 
kupas J. Kukta, — stengdavosi kunigus skirti taip, kad tas 
jo skyrimas sutiktų su žmonių ir jų kalbos reikalais. Jei kur 
sutikdavo kliūtis, surasdavo kitą kelią tą patį įvykdyti" 
(AJM, p. 95). 

Lenkų kariuomenė rugsėjo viduryje jau buvo tiek atstū- 
musi bolševikus, kad priartėjo prie Lietuvos teritorijos. Atro- 
dė, kad jie laikysis pažadų — sustos ties Curzono linija, 
gerbs Lietuvos neutralumą. Bet ne. Tuoj puolė lietuvių ka- 
riuomenę, stovėjusią ties Gardinu ir Augustavu. 

Lietuvos vyriausybė pasiskundė Tautų Sąjungai, įkurtai 
po Taikos konferencijos (1920 sausio 10) ir dabar, rugsėjo 

15- ąją, susirinkusiai į pirmąjį savo posėdį Ženevoje. Jinai 
rugsėjo 20-3ją nutarė imtis priemonių sustabdyti lenkų —lie- 
tuvių kovas ir paskyrė septynių kariškių įvairių tautybių 
kontrolės komisiją: anglą, ispaną, italą, belgą, serbą, japoną 
su pirmininkų prancūzu pulkininku Chardigny. Komisija at- 
vyko į Vilnių, įsikūrė „George“ viešbutyje, padarė vizitus 
valdžiai įr vyskupui ir pradėjo savo darbą. Pirmiausia ji 
reikalavo, kad lenkai ir lietuviai patys susitartų dėl sienų. 
Abi pusės bandė tartis Kalvarijoje, bet nesusitarė, ir lenkai 
vėl pradėjo kovas. 

Buvo nesaugu, bet vyskupas rugsėjo 25-ąją išsiruošė į 
Marijampolę. Kunigas N. Raštutis jį prašė, ar nesurastų te- 
nai kokios seselės, kuri galėtų dirbti su vaikais Trinapolio 
vaikų prieglaudoje. J. Matulaitis žadėjo pakalbėti su virši- 
ninkėmis. Marijampolėj buvo tik porą dienų — patvarkė kai 
kuriuos marijonų ir seselių reikalus ir tuoj grįžo. Netrukus 
atvažiavo ir seselė Agota Kudirkaitė, išleista virsininkių 
dirbti su vaikais Trinapolyje. Laiške P. Būčiui rugsėjo 28- 
ąją vyskupas rašo: 

„Vos įpuoliau į Marijampolę atlankyti savųjų, vėl turėjau 
skubėti Vilniun, kad lenkai manęs neatkirstų nuo jo. Tiesiog 
nervai nepakelia jau tų visų atmainų... Dar nėra dviejų me- 
tų, o aš jau šeštą valdžią turiu Vilniuje. Kai rašau šiuos 
žodžius, jau vėl lenkai slenka į Vilniaus pusę... Vos šiek 
tiek gyvenimas susitvarko ir vėl jį išardo... Jei lenkai ateis 
Vilniun, vėl kitaip viskas virs, kažin ir mane ar jie pakęs. 
Nors aš nesikišu į politiką, bet jie vis tiek nepakencia, kad 
lietuvis Vilniuje vyskupauja". 

P. Būčiui dar praneša, kad įstojęs pas marijonus pirmasis 
gudas kunigas Andrius Cikota ir jau esąs Marijampolės no- 


viciate. Dar prideda: „Maniau, kad tversis (lietuvių. — Y.) 
universitetas. Manėme ir tave parsitraukti (profesūrai. — 
Y.)*. 


Kontrolės komisija neatleido įsibėgėjusių  kariautojų  — 
reikalavo ieškoti taikaus susitarimo su lietuviais. Lenkai  pri- 
versti pasiūlė taikos derybas, ir jos buvo pradėtos rugsėjo 
29 d. Suvalkuose. Truko 9 dienas, kol abi pusės suderino 
savo reikalavimus. Derybų vyksmą sekė kontrolės komisija. 

Dėl sienų buvo priimta Curzono linija, tik kai kas pa- 
keista. Vilnius paliktas Lietuvai, o Gardino apskritis ligi 
Merkinės, Varėnos ir Bastūnų — Lenkijai. Spalio 7-ąją, da- 
lyvaujant kontrolės komisijos atstovams, sutartis buvo pasi- 
rašyta, karo veiksmai sustabdyti, liko tik pasikeisti belais- 
viais. 

"Tą pačią dieną kontrolės komisija grįžo patenkinta į Vi1l- 
nių. Grįžo ir lietuvių delegacija, padėjusi savo parašus: gene- 
rolas leitenantas M. Katchė, B. Balutis, V. Carneckis, 
M. Biržiška ir majoras Šumauskas. Kitą rytą sužinojo apie 
laimingą susitarimą ir vyskupas Jurgis. Džiaugės: galėsiąs 
dabar ramiai tvarkyti vyskupijos reikalus. 


ĮSIBROVĖLIŲ ARMIJA 


Popietyje, spalio 8-ąją, pasigirdo šūviai - Didžiojoje gatvė- 
je. Vyskupas priėjo prie lango. Atsekė ir kunigas J. Kriščiu- 
kaitis. Žiūri, lietuviai atsišsaudo ir traukiasi, o juos apšaudo 
keistai apsirengę kariai nekariai. Pereina abu i valgomąjį ir 
stebi Gedimino kalną. Mato būrį vyrų, bandančių nutraukti 
Lietuvos vėliavą, o ši nesiduoda. Vienas užsliuogia kotu ir 
nuima. Jos vietoj iškyla lenkiškoji su ereliu. 

Vyskupas atrodė ramus. J. Kriščiukaitis rašo dar nežino- 
jęs, kad jis gali nuostabiai valdytis („ Draugas", 1967, 
Nr.30). Netrukus lietuvių sargybiniai grįžo į savo pozicijas, 
it vėl viskas atrodė ramu. Tuo tarpu miestas jau buvo su- 
pamas maždaug 3—4 divizijų dydžio armijos. Tos armijos 
telkimą Eišiškių — Varanavo apylinkėse buvo pastebėjusi lietu- 
vių žvalgyba gerokai anksčiau ir įspėjusi kontrolės komisiją, 
bet ši ruošėsi Suvalkų deryboms ir nieko nedarė. Dabar pati 
matė, kas vyksta, ir kreipėsi į Varšuvą, klausdama, kas čia 
darosi. Varšuva atsakė, kad lenkų vyriausybė apie tai neži- 
nanti. 

Lietuvių karinės pajėgos Vilniuje buvo kur kas mažesnės: 
tik 7 batalionai ir 3 eskadronai (LE, t.34, p. 197). Apsi- 
spręsta trauktis ir apie tai pranešta kontrolės komisijai. Si 
ryžosi perimti miestą savo žinion ir paprašė, kad lietuviai 
duotų jiems milicijos* ir karių tvarkai prižiūrėti. Apie tai, 
kad miestą perima Tautų Sąjungos kontrolės komisija, buvo 
paskelbta miesto gyventojams ir atskirai pranešta lenkų ar- 
mijos štabui. Įspėta, kad sargybiniai nešaudys į ateinančią 
kariuomenę. 

Lietuvių įstaigos pradėtos evakuoti jau is vakaro. Kariuo- 
menė ėmė trauktis apie pirmą valandą. Ėjo tvarkingai gur- 
guolės ir kuopos. Gyventojai stebėjo — buvo pilna jų gatvė- 
se. Stebėjo ir vyskupas pro langą. Milicija ir dalis karių li- 
ko toliau gatvėse — ėjo sargybą. Zmonės dar nesiskirstė, 


* Nuo 1924 m. buvo pavadinta policija. — Red. 

kažko laukė nervingi, sujaudinti. Vienur kitur pasirodė gink- 
Juoti apdriskę lenkų partizanai ir pradėjo šaudyti. Pasigirdo 
iš atskirų namų ir kulkosvaidžiai. Žmonės pradėjo bėgti iš 
gatvių. Šaudymų aukos buvo lietuviai sargybiniai. Vienas jų, 
stovėjęs prie santarvininkų misijos ligi trečios valandos, taip 
pat buvo nukautas is pasalų. 


KLASTA, PAVADINTA MAIŠTU 


Pirmieji armijos daliniai apie penktą valandą pasirodė 
miesto centre. Kontrolės komisijai iš karto buvo aišku is 
ginklų ir uniformos, kad tai ta pati lenkų armija. Susiradusi 
štabą, komisija pareiškė protestą dėl savavališko įsibrovimo, 
sulaužant Suvalkų sutartį. Nustebo išgirdusi, kad čia „vieti- 
nis reikalas" — išlaisvinti Vilnių iš Kauno lietuvių. Toji ar- 
mija esanti „lietuvių-gudų armija", ne lenkų. 

J. Pilsudskis skubėjo atsiriboti nuo šio įvykio, o armijos 
vadą generolą L. Zeligowskį paskelbė maištininkų. Tą maištą 
is tikrųjų organizavo jis pats. Rugsėjo pabaigoj jis iškvietė į 
Baltstogę L. Zeligowskį ir Rydz-Smiglą ir su jais aptarė pla- 
ną. L. Zeligowskis tuoj pradėjo telkti divizijas, o J. Pilsuds- 
kis spalio 2 dieną jas inspektavo ir pavadino Lietuvių—gudų 
armija. Dalis karininkų atsisakė dalyvauti maište. Tada 
J. Pilsudskis sužinojęs atsiuntė generolą Sikorskį įtikinti, kad 
tai tik politinis manevras. 

Šiam manevrui pridengti sugalvota ir „Vidurinė Lietuva", 
lyg butaforinė valstybėlė tarp Lenkijos ir jų vadinamosios 
Rytų Lietuvos arba Kauno žemės. Tokiai naujai „Lietuvai“ 
teritorijos dar nebuvo, bet buvo numatyta ją užkariauti, ir 
tai buvo svarbiausias šio viso žygio tikslas. Valdžios viršūnę 
sudarė trys J. Pilsudskio patikėtiniai: generolas L. Zeligows- 
kis, A. B. Prystoras 11 W. Abramowiczius. Pirmasis buvo 
šios srities ir karo pajėgų viršininkas, antrasis — jo adju- 
tantas bei politinis patarėjas, trečiasis — „laikinosios valdan- 
čios komisijos" pirmininkas. Visi trys buvo susiję su Vilniu- 
mi, iš šios srities kilę arba čia lankę mokyklas. 

Mieste pirmą vakarą kilo panika, nes prasidėjo plėšimai 
ir atsiskaitymas su žydais. Žydų aukų tą vakarą suskaičiuo- 
ta 30. Teroras tęsėsi ir toliau. Rabinai kreipėsi pas vyskupą, 
ir šis bandė užtarti, bet mažai kas jo paisė. Žydai pradėjo 
begti is miesto. Lietuviai laukė savo eilės, ir ji atėjo spalio 
12-ąją, kada buvo uždaryti visi jų laikraščiai. Kitą dieną 
turėjo būti laidojami Rasų kapinėse žuvę lietuviai milicinin- 

kai ir kariai. Bandyta neleisti, bet leido — pabijojo kontro- 
lės komisijos, kuri dalyvavo laidotuvėse. Spalio 14-ąją buvo 
įvestas karo stovis. Vyskupas įspėjo lietuvių vadus, kad bu- 
tų atsargūs, nes maištas paprastai nieko nepaiso. Lietuvių 
komiteto pirmininkas M. Biržiška, matydamas, kaip zydai 
bėga, priminė tautiečiams: „Likti Vilniuje, jei bent badas ar 
prievarta išvarys, rūpintis savo įstaigomis“. Lietuvių butuose 
buvo pradėtos kratos ir areštai spalio 18—19. Tarp kitų bu- 
vo areštuota ir M. Biržiškos žmona. 


VYSKUPO PADĖTIS 


Karas paralyžiavo vyskupo ryšį su ganomaisiais. Kurį lai- 
ką jis pasidarė lyg kalinys. Džiaugėsi, kad šalia savęs turi 
bent kunigą Joną, kuris nebegalėjo grįžti į Marijampolę. Už- 
tai grįžo pabėgę lenkai kunigai ir pradėjo reikalauti paliktų- 
jų vietų. Vyskupas nenorėjo triukšmo, tad daugelį grąžino į 
buvusias parapijas. Grązino ir Ašmenos kelboną, o dekano 
pareigas paliko M. Abaravičiui, perkeltam į ZŽiupronius. As- 
meniškis kreipėsi į generolą L. Zeligowskį, ir šio įstaiga 
spaudė vyskupą, kad pakeistų sprendimą. Vyskupas pasiuntė 
kanclerį su medžiaga įrodyti, kad nei kunigai, nei žmonės 
nenori jo dekanu. 

Žinios iš provincijos nedžiugino. Visur savavaliavo kariuo- 
menė ir karo komendantai. Kunigas, atvykęs iš Švenčionių, 
pasakojo, kad iš jų atėmę lietuvių gimnazijos patalpas, pas- 
kui leidę naudotis tik po pietų, tarp 4 ir 9 valandos, kada 
vaikams baisiai nepatogų. Kareiviai apiplėsią žmones ir bau- 
giną. Skurdas didžiausias — zmonės neturėsią sėklų laukams 
įsėti. Kunigas iš Šilėnų vėl pasakojo, kad komendantas šven- 
tą dieną gaudąs jaunimą prie bažnyčios neva į kariuomenę, 
o paskui reikalaująs po keletą tūkstančių markių išsipirkti; 
priešiškas lietuvių kunigams. 

Vyskupas prašė surašyti faktus ir jam pateikti. Savo die- 
noraštyje rašo, kad visi kunigai patvirtinę blogą kareivių el- 


gesį su žmonėmis — apiplėšia, apvagia, varu atima pinigus, 
net žmogžudysčių esti. Kai kur užpuldinėja moteris ir mer- 
gaites — nesą disciplinos, baisus pasileidimas, ypač tarp ulo- 


nų. Vyskupas rengėsi kreiptis į. karinę vadovybę. 

Vieną dieną „ateina pas vyskupą valdančio komiteto pir- 
mininkas p. Abramovičius, kairiųjų pažiūrų žmogus, ir prašo 
vyskupą, kad padėtų jam tvarkytis su priešingų srovių žmo- 
nėmis, būtent, kad iškeltų iš Vilniaus miesto kun. Olšanskį, 

o palaikytų tokius kaip kun. Zenkevičius, kuris jam atrodė 
esąs kairiųjų pažiūrų. Vyskupas griežtai atsisakė palaikyti jo 
prašymą", — rašo vyskupas J. Kukta (AJM, p. 94). Abra- 
mowiczius traukė kunigus į pilsudskinę kaimiečių draugiją 
„Odrodzenie“ („ Atgimimas" ). kuri veikė prieš dvarininkus ir 
endekus, dėl to šie labai erzinosi. Įtraukė ir Barūnų kleboną 
gudą Petrovskį, kitados talkinusį P. Muckermannui krikščio- 
nių darbininkų veikloje. 

Kunigų vėlimas į politinius reikalus vyskupui kėlė rūpes- 
čių. Apie tai kalbėjo su kanauninku J. Kukta, o vieną va- 
karą prietemoje jie abu užėjo pas M. Biržišką. Sis prisime- 
na, kad buvę kalbama „ir apie kunigų, ypač lenkų, kišimąsi 
į pasaulinę politiką. Nuosiabu, kad jis net apie aiškius savo 
priešus atsiliepdavo su pagarba, laikydamas jų elgesį papras- 
ta žmogiška silpnybė“ (AJM, p. 149). Apsisprendė rašyti 
kunigams aplinkraštį ir jį parašė birželio 28 (1919). Priminė 
popiežiaus Benedikto XV įsakymą, kad kunigai per pamoks- 
lus laikytųsi grynai religinių temų ir vengtų tautinių bei po- 
litinių. Graudeno, kad nesidėtų prie politinių partijų, o dirb- 
tų tik bažnytinį darbą, kurio yra gana, o paskui, kiek galė- 


dami, — švietimo ir visuomenės darbą. Daug vilčių neturėjo, 
kad tas padėtų. 
Nerimą kėlė kitas reiškinys — akcija prieš kunigus, kurie 


ramiai dirbo savo darbą. Ji buvo pradėta nuo 1919 metų 
vidurio. Vyskupą pasiekė žinia, kad „Straž Kresowa" („Pa- 
kraščių sargyba"), t.y. rytinių pakraščių, arba okupuotų sri- 
čių, apsaugos organizacija, sudarinėja specialius būrius pri- 
žiūrėti kunigams ir, jei reikia, rengiasi juos šalinti savo prie- 
monėmis. Pradėjo plaukti į kuriją organizuojami nepagrįsti 
skundai prieš kai kuriuos gerus kunigus. Iš Nemenčinės buvo 
„išgraužtas“ kunigas, o prieš Giedraičių kleboną Slapsinską 
pavartota prievarta. Iš jo reikalauta, kad visos pamaldos 
būtų lenkiškos, o parapija buvo lietuviška, tik dvarų 
daugiau nei kitur. Klebonas atsisakė. Tada rugpjūčio 24 
(1919) jį prievarta paėmė iš klebonijos,. įsimetė į vienratį 
vežimėlį („tačką“), nuvežė į miliciją ir pametė, o ši išgabe- 
no į Lukiškių kalėjimą. Tai sužinojęs, vyskupas J. Matulai- 
tis paskelbė Giedraičių parapijai interdiktą. Dėl to užvirė 
lenkų spauda, atvėrė burnas seimo nariai Varšuvoje, aliar- 
mavo nuncijų. Pastarasis „parašė vyskupui Jurgiui, kad len- 
kų reikalavimus patenkintų, nes esą dėl vienos parapijos ne- 
verta tokį triukšmą kęsti, — rašo kunigas J. Kriščiukaitis, 
per kurio rankas ėjo vyskupo Jurgio atsakymas nunciju. — 
Jis (Matulaitis) atsakė nuncijui A. Ratti, patardamas pasi- 

naudoti nuncijaus teisėmis ir pasiimti Giedraičių parapiją sa- 
vo žinion ir ją tvarkyti savo atsakomybe, o kai toji parapi- 
ja priklauso Vilniaus vyskupui ir yra vyskupo J. Matulevi- 
čiaus žinioje, jis kitaip tvarkyti tos parapijos negali... Nunci- 
jus atsiprašė, teisindamasis, kad tai buvęs tik patarimas, o 
ne koks nors noras kištis į diecezijos valdymą“ („Draugas“, 


1967, Nr.35). 


DU NEPRAŠYTI SUFRAGANAI 


Vyskupas Jurgis prašė Romos jau 1919 m. skirti jam su- 
fraganą ir pristatė du kandidatus. Romai atrodė, kol padėtis 
neaiški, geriau apsieiti be sufragano. Ir štai Jis gauna Vla- 
dislavą Bandurskį, buvusį Lvovo sufraganą, nūnai vyriausią 
Lietuvių-gudų armijos kapelioną. Jaunesnis 14 metų už 
J. Matulaitį, iškalbus, demokratiškas, jis uoliai dalyvavo ka- 
riniuose paraduose ir tautinėse iškilmėse, sakė patriotinius it 
politinius pamokslus, rėmė visus valdžios žygius. Jo atsiradi- 
mas ir pasilikimas Vilniuje, pasak P. Bučo, turėjęs tikslą 
nustelbti vyskupą J. Matulaitį (AJM, p. 28). Bet jis 
daugiau stelbė endekus, ir šie pradėjo bijotis jo įtakos. Ne- 
galėdami kitaip jo atsverti, parsikvietė kitą vyskupą — Ka- 
rolį Hryniewieckį, 80 metų senuką, kitados buvusį 
(1883-1885) Vilniaus ganytoją. Rusai jį nušalino, ištrėmė, 
paskui išleido į austrų valdomą Galiciją. Lenkų akyse jis 
buvo tautos kankinys. 

J. Matulaitis turėjo progos jį pažinti 1919 metais, per 
pirmąjį lenkmetį. Malonaus veido, aukštas, liesas, įdubusių 
akių, pamėlusių lūpų, rodos, gęstantis. Toks buvo pirmas 
įspūdis. Suruošė tada jam priėmimą pas save ir pakvietė 
kunigų. Senelis atsistojo kalbėti ir staiga atgijo, paraudo 
veidas ir lūpos, akys ėmė žaižaruoti. Kai buvęs čia vyskupu, 
nebuvę lietuvių nė gudų, tik „vierni“ katalikai lenkai. Dabar 
sukelę tas tautas rusų, žydų, vokiečių ir masonų pinigai. 
Tai vis lenkų priešų darbas, kenksmingas Bažnyčiai. Toj 
kalboj kliuvo ir pačiam šeimininkui už litvomaniją. 

Dabar jį atvykusį paėmė į savo rankas endekai ir visur 
vedžiojo — į vaikų prieglaudas, darbininkų susirinkimus, 
įstaigas, draugijų centrus, redakcijas. Neiškęsdavo ir jis pais 
nesustabdęs moterėlių ar šiaip žmonių prie bažnyčios ar gat- 
vėse ir vis kalbėjo tą patį — prieš gudus, lietuvius, žydus, 
masonus ir vyskupą „litviną"“. Vienas jo interviu, kurį pa- 
rengė sulenkėjęs vokietis J. Obstas ir išspausdino laikraštyje 

„Rzeczpospolita“ (persispausdino ir „Gilos Wilenski"), sukėlė 
didelį triukšmą ir ilgai trukusią polemiką. " 

„Jo buvimas Vilniuje, — rašo J. Matulaitis dienoraštyje, 
— labai kenkė Bažnyčiai. Jis įnešė naujo raugo, neapykantos 
į vietinius santykius, jau ir taip blogus ir be galo įtemptus. 
Jis nebuvo meilės, taikos, rimties sėjėjas, o tik kiršintojas, 
agitatorius, kurstytojas". 

Lietuviai buvo ketinę surinkti apie jo veiklą faktų ir pa- 
siųsti Romai, bet, atrodo, to nepadarė. 

Vyskupo V. Bandurskio veikla kliuvo ne vien endekams. 
Nepatiko ir, tokiam neutraliam Vilniaus kunigui žurnalistui 
kaip V. Toloczkai. Patarė jis V. Bandurskiui palikti Vilnių 
ir nedrumsti tikinčiųjų savo šovinizmų; girdi, ir lietuviškasis 
vaišingumas turįs savo Tibas. Vyskupą Bandurskį gynė spau- 
doj kancleris Chaleckis: kunigui, girdi, nedera užpuldinėti 
vyskupą, už tai V. Toloczka baustinas. Sis viešai atsikirto, 
kodėl kancleris nesiūląs bausti kunigų, kurie, pasirašinėdami 
slapyvardžiais, puldinėją vietos ordinarą vyskupą J. Matule- 
vičių (J. Kriščiukaičio atsiminimai). J. Matulaitis vis dėlto 
sudraudė kunigą V. Toloczką ir liepė viešai atsiprašyti. 

Pasirodo, kad, „atvykstant vyskupui Bandurskiui į Vil- 
nių, vyskupas J. Matulevičius lenkų episkopato buvo įspėtas, 
kad būtų su juo atsargus. Mat vyskupas Bandurskis... buvo 
įtariamas kaip tautinės baznycios šalininkas ar kraštutinis 
tautininkas. Tačiau kai jiedu susidūrė, pasidarė vienas kitam 
net bičiuliai. Vyskupas Bandurskis, atsidėkodamas už tuo 
laiku taip reikalingą jam morališką ir materiališką paramą, 
vyskupą -Matulevičių paskui net viešai gindavo nuo lenkų 
tautininkų užsipuolimų", — rašo Myk. Biržiška (AJM, 
p. 149). 


Zeligowskis, gavęs iš Pilsudskio naujų divizijų, spėjo per 
$ savaites „Vidurinė Lietuvai“ užkariauti teritoriją ligi 
Giedraičių, Sirvintų, Zelvos, Balninkų. Kontrolės komisija 
nepajėgė, o gal ir nelabai stengėsi stabdyti tų užkariavimų. 
Lietuviai buvo nepasiruošę atremti įsibrovimą. Bet pasiprieši- 
nimo nuotaika tolydžio kilo. Kariuomenė buvo užtvindyta 
naujais savanoriais, Ir jėgų išbandymas įvyko ties Sirvinto- 
mis ir Giedraičiais, netoli Ukmergės. Buvo šiurpu pirmame- 
čiui gimnazistui tada stebėti, kaip vežimas po vežimo gabe- 
no į ligoninę sužeistuosius, tarp jų ir vyresnius Ukmergės 
gimnazijos mokinius — savanorius. Kovos ties Sirvintomis 

užtruko, bet lapkričio 19-ąją lenkų brigados ir pulko štabai, 
nemaža karių ir ginklų pateko lietuviams į rankas. Už trijų 
dienų lenkai buvo paklupdyti ir ties Giedraičiais. Po šių 
pergalių lietuviai buvo bežygiuoją tolyn Vilniaus kryptimi. 

Tada įsikišo kontrolės komisija — reikalavo sustabdyti 
kovas ir baigti konfliktą taikiai Tautų Sąjungos priežiūroje. 
Lietuviai buvo priversti pasirašyti paliaubų protokolą ir pri- 
imti laikiną neutralią zoną. Bylą prieš lenkus jie perdavė 
Tautų Sąjungai. 

Kai vyskupas rengėsi Bernelių mišioms Kalėdų naktį, ge- 
ros valios dar nebuvo matyti. Buvo skaudu. Rodos, gęsta jo 
vyskupijoje ir Dievo garbė. 


LAUKIANT TAIKOS, 
NESULAUKIANT 


Naujieji Metai (1921) prasidėjo iškilmingų „sausio sukili- 
mo“ minėjimų. Buvo suėję treji metai nuo legionierių pro- 
verzos, kuri truko savaitę ir paliko šiurpų prisiminimą žy- 
dams, gudams ir lietuviams. Vyskupas Jurgis buvo pakvies- 
tas dalyvauti. Pamokslą sakė vyskupas V. Bandurskis: nieko 
apie Dievą, tik apie Lenkiją. 

Iškilmėse dalyvavo ir generolas Mokrzeckis, numatytas 
valdžios „pirmininku“ vietoj Abramowicziaus. Perėmęs šias 
pareigas, jis sudarė garbės komitetą Silezijos plebiscitui rem- 
ti ir pakvietė į jį vyskupą J. Matulaitį. Po vieno posėdžio, 
vasario 19-ąją, generolas paprašė vyskupą pasilikti kartu su 
arkivyskupų Hryniewieckiu. 


POKALBIS SU GENEROLU MOKRZECKIU 


Generolas buvo susirūpinęs dėl kunigų kišimosi į politiką. 
Jei vyskupas nieko nedarysiąs, jis būsiąs priverstas imtis są- 
vų priemonių, o tai nebūtų gera. Generolą tuoj parėmė se- 
nelis arkivyskupas. J. Matulaitis ramiai klausėsi. 

— Išleidau kunigams aplinkraštį tuo reikalu, — tarė, — 
bet ne ką padėjo. Krašto padėtis nenormali, likimas neiš- 
spręstas — visi jaudinasi, karščiuojasi, kišasi į politiką. Tai 
laiko liga. 

Generolui atrodė, kad vis dėlto nepateisinamas kunigų 
lietuvių ir gudų kišimasis į politiką. Ne be nuodėmės ir len- 
kai kunigai, atsakė J. Matulaitis ir priminė vyskupo Ban- 
durskio pamokslą, kurį girdėjo ir generolas. Būtų neteisinga 
vieniems drausti, kitiems leisti, kaip norėtų valdžia. Bažny- 
čia savęs nesieja su jokia viena partija. 

Generolas piktinosi kunigais, kurie remia draugiją „Odro- 
dzenie". Tai esąs valstiečių kėlimas prieš ponus. O kieno gi 
ji vedama ir palaikoma, klausė J. Matulaitis, ar ne Pilsuds- 
kio valdžios, ar ne jos pinigais remiama prieš endekus? Abi 
srovės politinės, federalistų ir aneksistų, ir abi nori panaudo- 
ti kunigus bei vyskupus. Endekai dengiasi arkivyskupu Hry- 
niewieckiu, o „odrodzenininkai“ giriasi, kad už jų stovįs vys- 
kupas Bandurskis. Į tą kovą vietos vyskupui nedera kištis, 
nebent kuri pusė eitų prieš tikėjimą. 

Generolas pasigavo žodžius „vietos vyskupui nedera kis- 
tis“. O vis dėlto ganytojas esą leidžiasi traukiamas į politi- 
ką. Kur ir kada, klausė J. Matulaitis. Generolas priminė lie- 
tuvių gimnazijos vakarėlį Vasario 16-osios proga, kur vysku- 
pas dalyvavęs ir plojęs po kunigo Stankevičiaus kalbos, kur 
buvę pasakyta, kad Vilnius turįs tekti lietuviams. J. Matu- 
laitis atsakė, kad dalyvavęs visose tautinėse lenkų iškilmėse 
ir plojęs, ar buvę bloga? „Pasakyk, Tamsta, ką gi lietuviai 
būtų man pasakę, kad aš, tiek kartų dalyvavęs lenkų šven- 
tėse ir iškilmėse, būčiau lietuvių kvietimą paniekinęs ir į jų 
vakarėlį neėjęs7 Aš turiu būti visiems lygiai ganytojas“ 
(Dniš.)*. 

Priminęs gudus, J. Matulaitis „suerzino“ senelį arkivysku- 
pa. Sis ėmė kaltinti vyskupą Jurgį, kam įvedęs gudų kalbą 
bažnyčiose. Jokių kalbos atmainų dar nedaręs, pastebi 
J. Matulaitis, ir nedarysiąs, kol karas nepasibaigs. Gudų 
kalbą Dysnos dekanate įvedęs vyskupas Roppas, o Minske — 
vyskupas Lozinskis, ir jie abu — lenkai. Leidęs tik vaikus 
katekizuoti gudiškai. 

Cia generolas įsiterpė, kad, ką lenkai per amžius yra lai- 
mėję, to negalį paleisti iš savo rankų, ir priminė Barūnus, 
kur klebonas gudas Petrovskis norįs „atgudinti" žmones — 
įsteigęs gudų mokyklą, ketinąs steigti gudų mokytojų semi- 
nariją. Vyskupas turįs jį iš ten iškelti. Vyskupas prašė gene- 
rolą pasakyti, kaip gi žmonės Barūnuose kalba, ar ne gudiš- 
kai? O dėl mokyklų, kurios ten steigiamos, tai ne vyskupo, 


Trečiųjų Metų nepriklausomybės minėjime dalyvavo ir kontrolės 
komisijos atstovai — pulkininkas Tsu-Tsui ir majoras Uzguiano. 

o valdžios dalykas. Kunigo Petrovskio negalįs iškelti, atseit 
bausti už tai, kas nėra priešinga Kristaus mokslui. Nepaten- 
kinęs Abramowicziaus prašymo iškelti kunigą Olszanskį, ne- 
turįs pagrindo patenkinti ir generolo dėl kunigo Petrovskio. 

Generolas dar prisiminė Ašmenos dekaną. Abaravičius 
esąs lietuviškos orientacijos, o žmonės reikalaują, kad dekanu 
pasiliktų kunigas lenkas. Tas dalykas liečia tik vyskupą ir 
kunigus, atsakė J. Matulaitis. Dekanas — kunigams prižiūrė- 
ti, ne žmonėms, ko jie čia kišasi, bene yra kurstomi? 

Į generolo kabinetą atėjo vyskupas Bandurskis, matyt, 
pakviestas įsiterpti į akciją prieš ganytoją. Tačiau išėjo prie- 
šingai. V. Bandurskis pritarė J. Matulaičiui ir padėjo grei- 
čiau baigti nemalonų pokalbį. 

Prieš atsisveikindamas, J. Matulaitis paprašė generolą pa- 
silikti vieną ir jam pakartojo, kad nesusies Bažnyčios reikalų 
su viena kuria partija ir nesmerks vienų kunigų (ne lenkų) 
už tai, už ką kitus (lenkus) valdžia giria. Prašė generolą 
skirti dalykus: kur kunigai nusikals jo įstatymams, tegu 
tvarko jis, o kur pasirodys, kad kunigai nepaiso Bažnyčios 
įstatymų, tada bausiąs vyskupas. 

Turbūt šį pokalbį turėjo galvoj M. Biržiška sakydamas: 
„Vieną lenkų generolą, padarius; jam daug nemalonumų, jis 
(Matulaitis) įveikęs gerumu bei ramumu" (AJM, p. 149). 


ŠV. KAZIMIERAS GINA LENKŲ POZICIJĄ 


Praėjo dvi savaitės, ir kunigas J. Kriščiukaitis prie stalo 
referuoja vyskupui apie „Dziennik Wilenski" redaktoriaus 
J. Obsto straipsnį „Sv. Kazimieras istorijos šviesoje“, pa- 
skelbtą vilniškėje „Rzeczpospolita“ laidoje. Sv. Kazimieras 
buvęs priešingas lenkų ekspansijai į Rytūs: nenorėjęs, kad 
valstybėje būtų per daug schizmatikų. Bet palaikęs ir rėmęs 
Lenkijos uniją su Lietuva. Straipsnio tikslas buvo aiškus: 
panaudoti šv. Kazimierą politiniams lenkų tikslams. 

Po penketo dienų J. Kriščiukaitis atpasakoja vyskupui 
repliką lietuvių leidžiamame dienraštyje „Straž Litwy“, para- 
šytą feljetono forma ir pavadintą „Pono J. Obsto pasikalbė- 
jimas su šv. Kazimieru". Karalaitis aplanko redaktorių, o šis 
egzaminuoja šventąjį apie Vilniaus likimą, ir abiejų pažiūros 
nuostabiai sutampa. Danguje esą visi remią Vilniaus inkor- 
poravimą į Lenkiją, išskyrus du litvomanus — vyskupą Mer- 
kelį Giedraitį ir jėzuitą Maksimilijoną Rylą. Sventasis nepri- 
taręs separatinei vytautinei politikai, bet jo nepatenkinąs ir 

dabartinis federacijos planas. Pasisakęs už Lietuvos inkorpo- 
ravimą, stebisi, kad lenkai toleruoja Vilniuje lietuvių ir gu- 
dų gimnazijas ir pakenčia žydus. Su pastaraisiais esą reikia 
elgtis Ispanijos pavyzdžiu: arba apsikrikštija, arba apleidžia 
kraštą ir praranda visą turtą. 

Tas „Straž Litwy" numeris (39) tuoj buvo konfiskuotas, 
dienraštis sustabdytas, redaktoriui M. Biržiškai iškelta byla 
už piktžodžiavimą prieš šventuosius. Feljetono autorius kuni- 
gas V. Toloczka buvo pasirašęs slapyvardžiu „Wasz“, tad 
manė, jei prisipažins ir kaltę prisiims sau, gal išgelbės laik- 
raštį ir apsaugos redaktorių. Buvo vargo jį įtikinti, kad nie- 
ko tai nepadės — prieš teismą vis tiek atsako redaktorius. 

Vyskupo tas dalykas nelietė, bet jis svarstė, kokios iš to 
bus pasekmės. M. Biržiškai greičiausiai teks kalėti keletą 
metų, lietuviai bus nuplakti viešai kaip šventųjų įžeidinėto- 
jai, santykiai su lenkais dar labiau įsitemps. Vyskupas pata- 
rė prašyti advokatą T. Vrublevskį ginti bylą. Sis sutiko, bet 
prašė parūpinti medžiagos, kaip tai vertina žymieji teologai. 
Vyskupas pavedė keletui lietuvių kunigų akademikų tos me- 
džiagos paieškoti. 


ARKIVYSKUPAS HRYNIEWIECKIS 
ATSISVEIKINA 


Vyskupas neturėjo laiko toliau domėtis šiuo reikalu. Vi- 
sus priešpiečius būdavo užsiėmęs su interesantais. Dėl jų 
tekdavo nutęsti pietus valandą ar daugiau. Po pietų, pasi- 
vaikščiojęs, vėl eidavo į kabinetą ir priiminėdavo lankytojus. 
Tik po vakarienės, jei nebūdavo „ateivių“, imdavosi „savo“ 
darbų. 

Vienas tokių darbų buvo vienuoliškos konstitucijos, kurias 
reikėjo priderinti prie 1918 metais įsigalėjusio naujo Bažny- 
čios teisyno. Vienuolijos žinojo, kad jis nepakeičiamas žino- 
vas, dėl to prašė padėti. Pirmiausia prašė Vilniaus broliai 
doloristai, ir jis sutvarkė jų konstituciją, o Roma patvirtino 
be pastabų. Jėzaus ir Marijos Vardo seserų vienuolijai, be 
pataisų, pridėjo prašomas daugiau asketizmo, bet Roma tai 
nubraukė. Už tai be pataisų patvirtino jo parengtą Jėzaus 
Sirdies tarnaičių (širdiečių) konstituciją. Rašė jas ir tikslino 
kortelėse lotynų kalba, o kunigas J. Kriščiukaitis perrašinėjo 
mašinėle („Draugas“, 1967, Nr.32). 

Šiam darbui neužtekdavo vakarų, juoba kad ir galva bū- 
davo jau per sunki. Eidavo gulti 10-11 valandą, o keldavo 

5. Norėdamas užbaigti darbą, kartais keldavo 4 ar net 3 
valandą. Sakydavo, rašo kunigas J. Kriščiukaitis, kad iš ryto 
protas geriau veikiąs ir niekas tada nekliudo. 

Per gavėnią sakė vakarinius pamokslus apie Kristaus kan- 
čią. Žmonės mėgo tuos ramius, paprastus mąstymus. „Žmo- 
nių per visus pamokslus apie Jėzaus kančią buvo pilna ka- 
tedra", — pastebi vyskupas savo užrašuose. Kartais jį „pasi- 
gaudavo" konferencijai ar pamokslui kitos baznyčios. Sv. Mi- 
kalojaus baznycioj kalbėjo lietuvių gimnazijos mokiniams. 
„Jo žodžius gaudyte gaudėm, — rašo buvęs klausytojas. — 
Stebino mus tuomet, kad toks aukštas dvasininkas ir tokio 
didelio mokslo, o kalba taip paprastai, suprantamai... Net 
vidinis džiaugsmas ėmė..." (AJM, p. 152). 

Gavėniai neįpusėjus, kovo 16-ąją, užėjo senukas arkivys- 
kupas Hryniewieckis. Atrodė labiau suvargęs. Emė skųstis 
sveikata — esą gydytojai išėmę šonkaulius, tai sunkiau kvė- 
puoti, o čia Vilniuje oras esąs blogas. Neskubėjo išeiti — 
pasakojo apie prabėgusias dienas, kai buvęs čia ganytoju ir 
lankęs parapijas. Vis jam kliūdavo gudai ir lietuviai, bet 
J. Matulaitis jau žinojo tą jo silpnybę. Nežinojo tik, kad šis 
apsilankymas paskutinis. Pasisakė išvykstąs iš Vilniaus, grįž- 
tąs į Galiciją, kur oras esąs sveikesnis. 

Atsisveikino J. Matulaitis atlaidžiai: „Seneliui, žinoma, 
reikia viskas dovanoti, bet kalčiausi tie, kurie jo senatve 
naudojosi savo nedoriems sumanymams" (Dnrš., 1921.11.16). 


ISPANAS PILSUDSKIO PAGERBTUVĖSE 


Kovo 19-ąją, per Juozapinės, buvo du „valstybės viršinin- 
ko" pagerbimai — karinis ir akademinis. Į pirmąjį vyskupą 
kvietė generolas L. Zeligowskis, į antrąjį — universiteto rek- 
torius M. Siedleckis. Karinis pagerbimas buvo Lukiškių aikš- 
tėje su pamaldomis, kurias laikė vyskupas Bandurskis, bet 
pamokslo nesakė. Po pamaldų buvo karinis paradas. Žiūrovų 
stebėtojų buvo palyginti mažai. 

Universitete vyskupas rado susirinkusius aukštuosius po- 
nus: Lenkijos respublikos atstovą |, „Vidurinei Lietuvai“ Racz- 
kiewiczių, generolus Zeligowskį ir Mokrzeckį, miesto burmist- 
rą Bankowskį, profesūrą, kapitulos ir kunigų seminarijos at- 
stovus, o tarp jų ir Tautų Sąjungos kontrolės komisijos ka- 
riškį ispaną majorą Uzguiano. 

Pirmasis kalbėjo rektorius. Pašlovino Pilsudskį kaip uni- 
versiteto atkūrėją, o toliau svarstė tris politines aktualijas: 

Lenkijos sutartį su sovietais, pasitarimus su Lietuva ir Sile- 
zijos plebiscitą. Antrasis kalbėtojas prof. W. Zawadzkis pri- 
statė Silezijos problemą — plačiau sustojo ties vokietinimo 
metodais bei priemonėmis. Viskas tiko Vilniaus kraštui, tik 
vietoj „vokiečių" reikėjo įdėti „lenkus“. Paskutinį žodį tarė 
vicerektorius B. Zongolavičius, buvęs Kauno kunigų semina- 
rijos profesorius. Poetiškomis bei patetiškomis frazėmis aukš- 
tino Lenkiją, jos laimėjimus ir dažnai minėjo Pilsudskį bei 
Zeligowskį. Dalyviai, žinoma, jam daugiausia plojo, ypač mi- 
nint vadų vardus. Plojo ir rektoriui, kai šis palietė Tautų 
Sąjungą ir jai priekaištavo. Tautų Sąjungos atstovas Uzguia- 
no nieko nesuprato lenkiškai, gal būtų įsizeidęs ir išėjęs iš 
salės. 

Iškilmėms pasibaigus, ispanas priėjo prie vyskupo ir klau- 
sė, ar galėtų rytoj vakare užeiti. Vyskupas pažadėjo jo lauk- 
ti. Pažino jį kaip uolų kataliką, nes kas rytą 9 val. užeida- 
vo į katedrą mišių išklausyti ir komunijos Sv. Kazimiero 
koplyčioje priimti. 

Kitą dieną atėjęs, pasisakė buvęs Varšuvoje ir kalbėjęs su 
nuncijumi arkivyskupų A. Ratti. Nuncijui vyskupas esąs 
skundžiamas vilniškių endekų, skundžiamas ir Varsuvos val- 
džiai. Pas nuncijų tuo reikalu važinėjąs Aleksandras Meysz- 
towiczius, ketinąs siekti Romos. Prašęs ir Uzgulano padėti 
per jų (ispanų) ambasadą prie Vatikano pašalinti J. Matu- 
laitį iš Vilniaus. 

Vyskupas nusišypsojo: 

— Tai jis mano prietelis, nes dirba mano naudai. Aš gi 
nenorėjau eiti į Vilnių ir mielai išeisiu, tegul tik Šv. Tėvas 
taria žodį. 

Vyskupas norėjo faktų, kuo ir kaip jų akimis jis esąs nu- 
sikaltęs. Uzguiano čia pat pradėjo juos „kloti“: nenorįs den- 
ko sufragano, remiąs baligudžius, kad sudarytų baltgudžių 
klausimą, palaikąs kunigus gudus ir Abaravičių, skriaudžiąs 
lenką Ašmenos dekaną. 

J. Matulaitis bandė aiškinti, bet, pasirodo, nereikėjo. Is- 
panas buvo pakankamai informuotas ir iš antrosios pusės. 
Nauja jam buvo gal tik tai, kad vyskupas norėjęs dviejų 
sufraganų — vieno lenkams, antro gudams. Vyskupui jis pa- 
reiškė, kad tarp lenkų šovinistų aršiausi esą lietuvių kilmės 
bajorai ir sulenkėję dvarininkai; Vilnius teksiąs Lietuvai, o 
plebiscito, kokio nori lenkai, nebus. 

PLEBISCITAS AŠTRINA KOVĄ 


Plebiscitą buvo pasiūliusi 1920 m. spalio pabaigoje Tautų 
Sąjungos taryba, susirinkusi Briuselyje. Reikalavo, kad lenkai 
išvestų iš užimtų sričių savo kariuomenę ir ketino atsiųsti 
tarptautinės kariuomenės dalinius plebiscito laisvei uztikrinti. 
Lenkai su tuo nesutiko: norėjo surengti plebiscitą savo ka- 
riuomenės globoje ir savom administtacijos priemonėm. 

Tam jie ruošėsi. Sustiprino spaudimą prieš lietuvius bei 
gudus kunigus, veikėjus, o kartu ir vyskupą. Kontrolės ko- 
misija sekė tą akciją ir kartu stabdė lenkų pasiruošimą. Jos 
buvimas Vilniuje pasidarė lenkams rakštis, del to ieškojo 
progos ją iš čia pašalinti. 

Vieši pasisakymai prieš Tautų Sąjungą komisijos nebaidė. 
Tada buvo prikalbintos moterys atakuoti komisijos narius. 
Šitai suerzino komisijos pirmininką pulkininką Chardigny ir 
viena proga jis pareiškė, kad, jei bus plebiscitas, tai tamsios 
lenkų davatkos negalės balsuoti. 

Kartą pulkininkas Chardigny su belgų Nasė buvo pas 
vyskupą ir, kai grįžo į savo viešbutį, rado laukiančias mote- 
ris, kurios protestavo ir grasino dėl jo padaryto pareiškimo. 
Kovo 28-ąją jos, dalyvaujant universiteto studentėms, pakar- 
tojo puolimą geležinkelio stotyje ir apmėtė Šipaeuziais kiau- 
šiniais. Pulkininkas turėjo grįžti į vagoną persirengti. Tai 
buvo dešiniųjų — endekų — darbas, padiktuotas is Varšuvos. 
Kairieji, valdžios žmonės, tarp jų ir universiteto rektorius 
skubėjo atsiprašyti pulkininką. 

Tą dieną, kovo 28-3ją, uzėjo pas vyskupą svečias ir pri- 
sistatė esąs grafas Saint de Moricz. Pradėjo kalbėti bloga 
lenkų kalba, ir vyskupas pasiūlė kalbėti prancūziškai. Svečias 
kvietė J. Matulaitį į garbės komitetą Napoleonui paminėti 
Vilniuje. Vyskupui sutikus, teiravosi apie krašto padėtį. Ma- 
tyt, Varsuvoje buvo įteigtas, kad lietuviai esą bolševikai ar 
Jiems labai palankūs. Vyskupas aiškino, kad Lietuva valstie- 
čių kraštas — zmonės prisirišę prie savo zemės; negi jie no- 
rėtų bolševikų, kurie žemę atima? Kariuomenę sudaro taip 
pat valstiečių vaikai, ir jie atkakliai kovojo pries bolševikus. 
Miesto darbininkų beveik nėra, nes nėra ir pramonės. Iš kur 
tad galėtų būti lietuviai bolševikai? Esą komunistų žydų, 
vadinamųjų bundistų, ir gal vienas kitas nežydas jaunuolis 
svajotojas. o 

Svečias toliau teiravosi, ar žmonės Vilniuje ir jo srityje 
nesipriešins ginklu lietuviams, jei Tautų Sąjunga lieptų Zeli- 
gowskiui pasitraukti su savo kariuomene. Kaimiečiai tikrai 

nesipriešins, atsakė vyskupas, nes nusistatę prieš lenkus ka- 
reivius. Kaimiečiai geriau norėtų lietuvių. O kas eis prieš 
lietuvius Vilniuje? Zydai — ne, gudai — ne, rusai — ne. 
Gali atsirasti triukšmadarių, agitatorių, bet tai nepavojinga. 
Trečias dalykas, kurį kėlė svečias, tai federacija su Lenkija. 
Lietuviai jos nenori, aiškino vyskupas, o varu versti nedera. 


VIETOJ PLEBISCITO DERYBOS BRIUSELYJE 


Tautų Sąjungos taryba, pasiūliusi plebiscitą, laukė ketver- 
tą mėnesių. Lenkų nusistatymas per tą laiką nepasikeitė. 
Tada kovo 3 (1921) taryba pasiūlė spręsti lietuvių ir lenkų 
ginčą tiesioginėmis derybomis Briuselyje ir paskyrė derintoją 
— pirmininką belgą Hymansą. Lenkai ignoravo šį naują pa- 
siūlymą, o lietuviai pradėjo ruoštis deryboms. 

Derybose svarbiausias klausimas atrodė bus dėl rytinių 
sienų. Lietuva atkūrė savo valstybę etnografinėse ribose, bet 
rytų pakraštys buvo stipriai nutautintas. Tai Letė J. Matu- 
laičio vyskupijos teritoriją, todėl Lietuvos įgaliotiniai, gyvėną 
Vilniuje — I. Jonynas ir M. Biržiška, — kreipėsi į jį. Vys- 
kupui atrodė, kad Gardino ir Lydos sritys visiškai sugudėju- 
sios iI nebeatgaivinamos. Sujungtos su Vilniumi, jos tik gu- 
dins sostinę. Geriau, kad Lietuva pasitenkintų mažesniu plo- 
tu, bet vienalyčių, su mažiausiu svetimųjų elementu. Gardi- 
no ir Lydos Lietuva ilgiau neišlaikytų, nes po kurio laiko 
gudai norės tas vietas atsiimti, o tada atplėš nuo Lietuvos 
ir daugiau vietų, kur dar kalbama mišriai. 

Kovo 28-ąj4 vėl buvo užėjęs I. Jonynas. Vyskupas manė 
gal ir gerai, kad lietuviai lig šiol reikalavę platesnių sričių. 
Buvę iš ko derėtis. To norėję ir gudai, kad mažiau jų sričių 
tektų lenkams. Dabar, ruošantis Briuselio deryboms, verčiau 
turėti aiškus apsisprendimas. Gudams pripažinti, kas jų, 1I 
palikti patiems apsispręsti, su kuo jiems geriau dėtis. O lie- 
tuviams geriau reikalauti tokių sienų, kurios pagrįstos, tei- 
singos ir kurias galima tikėtis gauti. 

I. Jonynas norėjo tikslesnių Žinių, kur tokios sienos is 
tikro turėtų eiti. Vyskupas jas nurodė bendrais bruožais, kur 
lietuvių dar gana daug, o kiti, sugudėję, galima tikėtis 
greičiau atsigautų. Dėl detalesnių žinių patarė kreiptis į ka- 
nauninką J. Kuktą, seną vilnietį, kuris padės surasti kitų 
daugiau žinančių. 

Vyskupas apgailestavo sužinojęs, kad išvyksta iš Vilniaus 
Tautų Sąjungos atstovai. Jų komisijos pirmininkas pulkinin- 

kas Chardigny atėjo su palydovu belgu Nasė apie tai pra- 
nešti ir atsisveikinti. Vyskupas pareiškė pulkininkui užųojau- 
tą dėl incidento geležinkelio stotyje. Pulkininkas kalbėjo ga- 
na atvirai: jie buvę su lenkais lig siol labai kantrūs, bet ir 
kantrybė turinti Tibas. Įsikursią Kaune, o čia atvažinėsią pa- 
gal reikalą. Jų padėtis vis dėlto esanti geresnė negu vysku- 
po: jie galį išvažiuoti, o vyskupas „ne. Išsidavė žiną, kokių 
nemalonumų daro lenkai ir vyskupui. Dėkojo už palankumą, 
supratimą, patarimus visos komisijos vardu, o iš tų visų 
daugiausia lankėsi šiedu — anglas majoras Keenanas, japo- 
nas pulkininkas Tsu-Tsui ir ispanas Uzguiano. 

Pasirodo, visi diplomatai, kurie ilgiau būdavo ar sustoda- 
vo Vilniuje, pasak kunigo J. Kriščiukaičio, lankydavęsi pas 
J. Matulaitį. Kas juos traukė? Paaiškinęs kartą latvių atsto- 
vas, berods, Uozelinis. Diplomatai esą žiūri tik einamųjų rei- 
kalų ir nepastebi bendrųjų. O vyskupas J. Matulaitis suge- 
bąs įvertinti tiek bendrą padėtį, tiek atskirus faktus. Iš to 
diplomatams daug kas paaiškėja. 

Kontrolės komisija išvyko traukiniu į Kauną balandžio 1. 
Kitu traukiniu tą patį vakarą grįžo iš Varšuvos generolas 
Zeligowskis. Jį pasitiko organizuota minia, šūkaudama prieš 
"Tautų Sąjungą. 


GENEROLAS ŽELIGOWSKIS PRAŠO 
TARPININKAUTI 


Kokias instrukcijas Zeligowskis parsivežė iš Varšuvos, ne- 
buvo aišku. Tik kitą dieną, balandžio 2, jis atvyko pas vys- 
kupą ir ne vienas, o su savo adjutantu Prystoru — politiniu 
patarėju. Tvirta Kauno laikysena, matyt, sprogdino „Viduri- 
nės Lietuvos“ strategiją. Kaunas nesiskaitė su tos „Lietuvos“ 
ponais ir derybas vedė tiesiai su Varšuva, tarpininkaujant 
Tautų Sąjungai. 

Svečiai, be didelių įžangų, paprašė vyskupą tarpininkauti 
tarp jų ir Kauno. Vyskupas abejojo, ar lietuviai norės, kai 
reikalai tvarkomi su Varšuva. Prystoras pareiškė, kad jie ir- 
gi galį tartis. Vyskupas sutiko, kad reikia tartis, nes teks 
drauge gyventi. 

Pasirodo, tarpininkauti jį buvo prašęs jau buvęs pirmi- 
ninkas Abramowiczius. Tada vyskupas Kalbėjęs su I. Jonynu 
ir M. Biržiška, ir šie pripažinę, kad, be oficialių derybų, 
naudinga tartis privačiai. Buvę pakviesti iš Kauno socialde- 
mokratų ir liaudininkų atstovai. Dabar, manė vyskupas, de- 

rėtų kam nors iš čia važiuoti į Kauną anuos revizituoti. 
Gal į tas kalbas būtų galima įtraukti ir krikščionis demo- 
kratus. Bet, pabrėžė vyskupas, pirmiausia reikia nustatyti 
ginčijamas sienas, ir kreipėsi į „Vidurinės Lietuvos" atstovus 
pusiau juokaudamas: 

-— Atiduokite Gardiną ir Lydą lenkams, o kas į šiaurę, 
tegu lieka Lietuvai. 

— Ne, taip dalyti negalima, — atšovė svečiai. — Reikia, 
kad būtų Didžioji Lietuva, kad būtų atstatyta istorinė Lie- 
tuva. Visa nelaimė, kad kauniškiai nori tik etnografinės Lie- 
tuvos. 

Vyskupas aiškino, kad dabar nebegalima vadovautis tik 
istorija. Tautų reikalai reikia spręsti kitais pagrindais. Istori- 
nė Lietuva vargiai visus patenkintų. 

— Negalima, kad mažumos būtų stelbiamos didumų, ne- 
atsiklausus gyveniojų, — pareiškė svečiai. 

Iš to paaiškėjo, kad gyventojų atsiklausimas — plebiscitas 
— vis dar „nepalaidotas"“ jų planuose, nors Tautų Sąjunga 
priėmė kitokį sprendimą. 

Vyskupas pritarė, kad mažumų teises reikia apsaugoti ir 
į žmonių norus atsižvelgti. Bet mūsų šalyse gyvenimas ne- 
normalus — priespauda, slėgimas, persekiojimai — viskas su- 
painiota, o žmonės nesusipratę, nutautę. Sunku bus dabar 
visus patenkinti. 

Vyskupas atsisveikino su svečiais nuoširdžiai, žadėdamas 
taikinti ir padėti. Manė, kad, be derybų Briuselyje, kurioms 
ruošiamasi, reikia rengti dirvą ir bendram kaimynų sugyvė- 
nimui. 


J. Matulaičio budrumas saugoti teisingą poziciją kliudė 
lenkų tikslams. Iš pradžių jie bandė jį ignoruoti, nustumti į 
šalį — nesisekė. Toliau siekė panaudoti jo autoritetą ir galią 
— nesidavė. Jo įtaka diplomatams juos erzino, o ryšiai su 
Lietuvos įgaliotiniais kėlė įtarimą. Buvo sunku jiems supras- 
ti, kam jis tarnauja. O J. Matulaičio politika, - pasak 
J. Kriščiukaičio, buvusi ši. Jis dažnai kartodavęs: „Aš žinau 
tik vieną politiką, tai politika katalikų Bažnyčios, tai politi- 
ka Viešpaties Jėzaus". Į tuos jo žodžius kartą atšovęs ende- 
kų kunigas Lutoslawskis: „Didžiausia politika, tai neturėti 
Jokios politikos". 

Gal tai ir buvo didžiausia politika, kurios nepajėgė su- 
vokti ne tik lenkų politikai, bet ir daugelis kunigų, ypač to- 

kie kaip Lutostawskis. Tai taikos, dermės, visų meilės, iš- 
minties — ne godumo, ne aklos aistros ir neapykantos poli- 
tika. 

Po Zeligowskio ir Prystoro vizito, balandžio 3 d., vysku- 
pas rašė P. Būčiui į Čikagą: „Duonelės, dėkui Dievui, dar 
niekad nepritrūko. Blogiau tai sąlygos, kuriose tenka gyven- 
ti, ir atmosfera... Laukiame taikos“. 


NESUSIPRATIMAI, 
PRIEVARTOS AKTAI 


Prieš Velykas (1921) pasiekė žinia, kad nuncijus Ratti 
grįžta į savo kraštą. Esąs skiriamas ganytoju į Milaną. Pa- 
storalas ir kardinolo skrybėlė būsianti įteikta gruodžio mėne- 
sį vykstančioje kardinolų konsistorijoje. Ligi to laiko atrodė 
bus dar Varšuvoje. 

Geguzės 19-ą3ją gauna telegramą, kad kardinolų konsisto- 
rija atkeliama į birželio 13-ąją ir kad tuoj grįžtų į Romą. 
Skubiai sutvarko nunciatūros reikalus ir, lydimas kardinolo 
Kakowskio, birželio 4-ąją tyliai apleidžia Varšuvą. Nei val- 
džia, nei visuomenė išvykstančiam neparodė jokio dėmesio ar 
dėkingumo. Priežastis — Silezijos plebiscitas. 


PANAŠI PADĖTIS KAIP J. MATULAIČIO 


Plebiscito reikalus Silezijoje tvarkė sąjungininkų skirtoji 
kontrolės komisija, bet nepajėgė nuraminti įsisiūbavusių len- 
kų ir vokiečių. Neįstengė ir Breslau (lenk. Wroclaw) kardi- 
nolas A. Bertramas sudrausti kunigų, kad nesikištų į tarpu- 
savio politines kovas. Kilo mintis prašyti popiežių Benediktą 
XV, kad skirtų apaštališkąjį komisarą, ir buvo paskirtas ar- 
kivyskupas A. Ratti. Jo misija buvo bažnytinė, kunigų ir ti- 
kinčiųjų pozicijai per plebiscitą parengti. Roma jam patarė 
tartis su kardinolu A. Bertramu. 

Birželio 10-ąją (1920) arkivyskupas Ratti atvyko į plebis- 
cito komisijos būstinę Opolėje (vok. Oppeln), įteikė savo 
kredencialus ir išsiaiškino kompetencijos ribas. Sekmadienį, 
birželio 13-ąją, per pamaldas pranešė tikintiesiems abiem 
kalbomis apie savo misiją. Popiežius norįs, kad plebiscitas 

būtų teisingas ir laisvas nuo bet kurių pašalinių įtakų. Pra- 
šė tikinčiuosius ir kunigus, kad padėtų jam tinkamai įvyk- 
dyti popiežiaus pavestą uždavinį. Po to lankė plebiscito sri- 
tis. 

Vokiečiai iš karto sutiko jį nepalankiai kaip Lenkijos 
nuncijų. Lenkai puolėsi jį panaudoti, kad šventintų jų vėlia- 
vas, iškeldintų iš parapijų nepalankius kunigus. Arkivyskupas 
Ratti atsisakė, nes tai nepriklausė jo misijai. Jau tas nepati- 
ko, o kai pastebėjo, kad jis lankosi pas kardinolą A. Bertra- 
mą ir su juo tariasi, pradėjo įtarinėti, kad veda vokiečiams 
palankią politiką. 

Išbuvęs gerą mėnesį Silezijoje, A. Ratti liepos 12-ąją g7į- 
žo į Varšuvą, kuri buvo supama bolševikų. Cia jam dar te- 
besant, rugpjūčio 18-ąją lenkai Silezijoje surengė kruviną su- 
kilimą, į kurį įsivėlė ir nemaža kunigų. Vokiečiai ėmė šauk- 
ti, kad Sv. Sostas jau perleidžiąs Sileziją lenkams ir dėl to 
kaltino arkivyskupą A. Ratti. Kardinolas A. Bertramas susi- 
rūpino, kaip apsaugoti Sv. Sosto ir jo atstovo vardą. Gavęs 
Romos pritarimą, paskelbė ganytojišką laišką, kuriuo uždrau- 
dė kunigams bet kokią politinę akciją ir, kas to nesilaikys, 
ipso facto (savaime) bus suspenduotas. 

Kilo dėl to baisi lenkų audra tiek Silezijoje, tiek Lenkijo- 
je. Visa kaltė dėl kardinolo A. Bertramo rašto buvo verčia- 
ma arkivyskupui A. Ratti. Abu vardai, Bertramo ir Ratti, 
buvo piktai linksniuojami ir komentuojami spaudoje. "Trys 
Lenkijos vyskupai ir du kardinolai rašė net Sv. Tėvui, kad 
kardinolo Bertramo raštas esąs neteisingas. Sią akciją stebė- 
damas, italų atstovas Varšuvoje F. Tommassini pavadino 
„liguistu lenkišku patriotizmu" (Pijus XI, p. 56). 

Audra tolydžio rimo, bet lapkričio 30-ąją lenkų seime bu- 
vo balsuojama už tris pasiūlymus: 1) kad valdžia prašytų 
Apaštalų Sostą išskirti Aukštutinę Sileziją is Breslau arkivys- 
kupo žinios, 2) kad Apaštalų Sostas atšauktų kardinolo 
A. Bertramo raštą ir 3) kad būtų atšauktas lenkų atstovas 
prie Vatikano, išsiųstas A. Ratti iš Varšuvos ir nutraukti 
santykiai su Vatikanu. Pirmieji du pasiūlymai buvo priimti 
vienbalsiai, trečiasis atiduotas komisijai. Komisiją atšaldė už- 
sienio reikalų ministras Sapieha, ir tas reikalas seime nesu- 
rinko balsų daugumos. 

Seimo elgesys buvo įžeidžiantis. Arkivyskupas A. Ratti 
gruodžio 2 išvyko į Romą ir ilgėliau negrįžo. Grįžęs į Var- 
šuvą, netrukus buvo nominuotas Milano arkivyskupu. Išvyk- 
damas iš Lenkijos, jau turėjo pakankamą vaizdą, kokioje pa- 
dėtyje yra Vilniaus vyskupas. Buvo gera, pasak A. Novelli, 

ir pačiam būsimam popiežiui pereiti tokį išmėginimą (The 


Life of Pius XI, 1925, p. 139). 


BYLA DĖL ŠV. KAZIMIERO ĮŽEIDIMO 


Išvykus nuncijui, Vilniuje prasidėjo byla prieš „Straž Lit- 
wy" redaktorių M. Biržišką. Teismas vyko už uždarų durų 
— leista dalyvauti tik valdžios žmonėms ir advokatams. Pa- 
starųjų sulėkė iš viso Vilniaus ir net iš Lenkijos. Tarp val- 
džios žmonių buvo ir „pirmininkas“ generolas Mokrzeckis. 

M. Biržišką kaltino Vilniaus apygardos prokuroro padėjė- 
jas A. Jodziewiczius. Po to iškvietė du ekspertus: kunigą 
prof. Lubėną ir prelatą Wolodžką. Ekspertai dėstė, kad esą 
trys piktžodžiavimo laipsniai: eretiškasis, pašiepiamasis ir 
įžeidžiamasis. Pastarasis esąs aukščiausio laipsnio piktžodžia- 
vimas ir, pagal jų išmonę, straipsnis, paskelbtas „Straž Lit- 
wy", esąs to pobūdžio. 

Zodį perėmė advokatas T. Vrublevskis. Kalbėjo ilgai. 
Vartė atsineštus didžiųjų teologų — Tomo Akviniečio, Lehm- 
kulio, Noldino — ir kitų raštus. Nė vienas iš tų teologų, 
pasirodo, nekalba apie laipsnius, o tik apie piktžodžiavimo 
rūšis. Ekspertai esą per menki teologai, todėl jų išvada, kad 
straipsnis priklauso aukščiausio laipsnio piktžodžiavimui, ne- 
turi vertės. Byla esanti politinė ir šališka, nes panašus 
straipsnis buvęs paskelbtas „Rzeczpospolitoj'; šv. Petro lūpo- 
mis buvusi ginama vienos politinės partijos kryptis, ir re- 
daktoriui nebuvusi iškelta byla už piktžodžiavimą. Lenkų 
prokuratūra turinti du matus: vieną — lietuviams, kitą — 
lenkams. į 

Grįzdamas prie ekspertų, T. Vrublevskis priminė pamoks- 
lininką, kuris katedroje šv. Kazimiero dieną skelbęs, kad 
šventasis, pasirodęs prie Polocko, išgelbėjo lenkų kariuomenę. 
Tas kunigas (o tai buvo K. Lubėnas) arba nekalba brevijo- 
riaus, kur parašyta, kad šv. Kazimieras pasirodęs lietuviams, 
įkvėpęs drąsos ir padėjęs laimėti kovą, arba jis sąmoningai 
nori klaidinti tikinčiuosius. 

Paskutinį žodį tarė M. Biržiška. Niekad nekovojęs prieš 
religiją. Jam, kovotojui dėl lietuvybės ir istorikui, itin rūpi 
šv. Kazimiero asmuo ir garbė, todėl iškeltoji "byla ir kaltini- 
mas esą skaudūs. Po jo žodžio teismas, trumpai pasitaręs, 
paskelbė, kad kaltinamasis išteisintas. T. Vrublevskį sveikino 
advokatai, savo ranką ištiesė ir pats generolas Mokrzeckis. 

Laimėta byla džiaugėsi ir vyskupas J. Matulaitis. Nuo to 
laiko jo santykiai su advokatu T. Vrublevskiu tolydžio šiltė- 
jo. Advokatas dažnai užeidavo pas vyskupą, ir lenkai pikti- 
nosi, kad vyskupas leidžiasi į bendrystę su bedieviu. Vysku- 
pas vėliau išrūpino šiam garbingam teisės gynėjui popiežiaus 
medalį, o „bedievis" savo laiku susitvarkė su Bažnyčia. 


VAIKAI KENČIA DĖL SAVO KILMĖS 


Liepos pradžioje jausdamas didelį nuovargį, vyskupas iš- 
vyko trumpų atostogų į vyskupijos ūkį Trinapolyje. Pasiėmė 
ir kunigą J. Kriščiukaitį. Apspito jį pirmą dieną vaikai, nes 
žinojo, kad jis kiekvieną paglostys, paziūrės į akeles, iš- 
trauks iš kišenės saldainį ir gal kitoj kišenėj paieškos kokio 
paveiksliuko. Rūpėjo jam susitikti kunigą N. Raštutį, visada 
užsiėmusį, ir patirti, kaip klostosi visi reikalai. N. Raštutis 
buvo dėkingas vyskupui už surastą talkininkę seselę Kudir- 
kaitę, kurios brolį kunigą Feliksą J. Matulaitis buvo pasiun- 
tęs į Čikagą, ir ten jis ėjo dvigubas pareigas — klebono ir 
marijonų vyresniojo. Susirašinėjo su juo ir galvojo, ką gi 
parašys apie jo seserį? Susitiko ją, išklausinėjo ir nusistebė- 
jo. Apsukri, darbšti, vaikų mylima, geros nuotaikos ir, svar- 
biausia, žydinčios sveikatos. 

Viską apžiūrėjęs, su visais susitikęs, vyskupas toliau nebe- 
simaišė į prieglaudos reikalus. Daugiausia ilsėjosi arba vaikš- 
čiojo lydimas kunigo Jono. Nesant kitų reikalų nei lankyto- 
jų, jiedu galėjo daugiau išsikalbėti. Nuo to laiko J. Kriščiu- 
kaitis pajuto, kad vyskupas jam pasidarė ypač artimas ir 
savas („Draugas“, 1967, Nr. 31). Pailsėjęs ir atsigavęs, išsi- 
ruošė lankyti parapijų, o kunigui Jonui liepė grųįzti į Vilnių, 
priminėti korespondenciją, pasekti spaudą ir, kiek laikas 
leis, toliau rinkti lituanistinės knygas Marijampolės vienuoly- 
no knygynui. 

Rudeniop grįžo iš vizitacijos gerokai pavargęs, bet nebe- 
važiavo atsipūsti į Trinapolį. Sėdo prie darbų. Dalį reikalų, 
kaip pinigų ir mišių aukų tvarkymą, tarnų priežiūrą, pavedė 
kunigui Jonui. Kitus dalykus — namų draudimą, jų taisy- 
mą, mokesčius, jau iš anksčiau buvo pavedęs kurijos notarui 
kunigui Jurgiui Januševičiui, kauniškio prelato labdarnio bro- 
lLiui. 

Grįžusį vyskupą gerokai sujaudino žinia, kad, jam vizi- 
tuojant parapijas, rugpjūčio 1 d. lenkų policija krėtė didžią- 
ją lietuvių prieglaudą Subačiaus gatvėje, areštavo vedėją 

B. Valiusį, 4 tarnautojus ir 8 mokinius, o rugpjūčio 24 pa- 
reikalavo, kad per dvi dienas prieglauda išsikeltų kitur. 
Kraustytis nebuvo kur — taip ir laukė. Grįžus vyskupui, at- 
ėjo Lietuvių labdaros draugijos Vilniaus skyriaus pirmininkas 
kunigas P. Bieliauskas tartis, ką daryti. Jau ne pirmą sykį 
lenkai tai vieną, tai kitą iš 10 lietuvių prieglaudų ir bend- 
rabučių Vilniuje buvo nusiaubę per kratas ir areštus, bet ir 
vėl palikdavo ramybėje. Si prieglauda turėjo 250 vaikų ir 30 
tarnautojų, negi juos visus išmestų į gatvę? Vyskupas patarė 
laukti, gal valdžia apsiramins — nenorės skandalo, kai Briu- 
selyje vyksta derybos su lietuviais... 

Ir štai skandalas po skandalo. Rugsėjo 20 d. miesto val- 
dyba rekvizuoja Lietuvių draugijos tvarkomą moksleivių 
bendrabutį su dviem namais (LE, t. 34, p. 163). Spalio 
1 d. policija, padedama karių, ismeta į gatvę lietuvių Vy- 
tauto Didžiojo gimnaziją, veikusią prie Lukiškių aikštės; tai 
darydami, moksleivius ir mergaites sumuša, kai kuriuos net 
sužaloja durtuvais. Visa tai aprašė lietuvių dienraštis „Vil- 
nius", redaguojamas M. Biržiškos, ir tas numeris (223) "tuoj 
buvo konfiskuotas, o pats laikraštis netrukus uždarytas (LE, 
t. 3, p. 25; t. 34, p. 249). Spalio 5-ąją policija prievarta iš- 
metė į gatvę 250 lietuvių didžiosios prieglaudos vaikų, tarp 
jų 4—7 metų našlaičius, 30 tarnautojų ir visus baldus (LE, 
t. 34, p. 163). 

Buvo sunku suprasti, ko lenkai siekia tokiais teroro 
veiksmais, ar paveikti Kauną, kad būtų sukalbamesnis per 
Briuselio derybas, ar pasiruošti kokiems naujiems žygiams 
pačiame Vilniuje. Vyskupas buvo bejėgis ką nors daryti 
ir, jeigu bandė, padėties nepakeitė. 


NESUSIPRATIMAS SU UNIVERSITETU 


Spalio 11 dieną universitetas pradėjo naujus mokslo me- 
tus iškilmingų aktu, į kurį vyskupas nebuvo kviestas ir, at- 
rodo, sąmoningai. Rektorius M. Siedleckis darė praėjusių 
mokslo metų apyskaitą ir užkliudė bažnytinę valdžią dėl 
Teologijos fakulteto. Kunigai, studijavę teologiją lietuvių val- 
dymo metais, girdi, buvę vyskupo išsiųsti į vyskupijos pa- 
kraščius, dėl to negalėję baigti studijų. Visi bandymai rasti 
supratimą tarp universiteto ir vietos vyskupo nuėję niekais. 
Nepasisekę suderinti ir dėstomų dalykų universitete su pa- 
mokomis dvasinėje seminarijoje. Tai esą kenkia teologijos 
mokslo eigai ir dvasininkijos išmokslinimui, be to, paaštrina 

tautinius priešingumus. Esąs ir nuostolis valdžiai, nes 51 ap- 
mokanti tas pačias seminarijoj pamokas, kurias specialistai 
dėstą universitete. 

Patyręs iš spaudos, kas buvo sakyta, vyskupas paprašė 
naują rektorių atsiųsti pranešimo nuorašą ir pateikti faktus, 
kuriais remiantis buvo skelbiamas vyskupo nepalankumas. 
Naujasis rektorius  W. Staniewiczius atsiuntė  prašomą 
nuorašą, o paaiškinimus esą galėtų duoti pats to pranešimo 
autorius, kuris dabar išvykęs profesoriauti į Krokuvą. 

J. Matulaitis nauju raštu priminė, kad pranešimas dary- 
tas M. Siedleckio kaip universiteto rektoriaus, dėl to turįs 
teisę reikalauti davinių iš universiteto. Prašo atsakyti: 
1) kur ir kaip buvęs bažnytinės valdžios nepalankumas, 
2) kokie studentai ir kada buvę iškelti į vyskupijos pakras- 
čius, 3) kas, kada ir kokias darė pastangas rasti supratimą, 
4) kas ir kada bandė derinti dėstomus dalykus universitete 
su pamokomis seminarijoje ir kokiu būdu, 5) kur pastebimas 
dėl to paaštrėjimas tautinių santykių? 

Rektorius vėl atsakė, kad minėtas pranešimas buvęs pa- 
rengtas ne universiteto, o rektoriaus vardu, o del kunigų, 
tai 1919/1920 mokslo metais buvę iškelti į tolimas parapijas 
du — Giedrys ir Drabbas, o kunigas Zelmo į netolimą Nau- 
jąją Vilnią Pamokas gi suderinti seminarijoje ir fakultete 
bandęs fakulteto dekanas Zongolavičius, bet jokių vaisių ne- 
davė, kaip esą vyskupui gerai žinoma. , 

Vyskupas atsakė rektoriui. Dėl trijų kunigų: Zelmo pats 
išvykęs į Naująją Vilnią, bėgdamas nuo bolševikų, ir įstojęs 
į lenkų kariuomenę kapelionu; kunigą Giedrį pasiuntęs į 
Giedraičius rugsėjo 27, kada universitetas neveikė ir nebuvo 
žinoma, kada pradės veikti; kunigas Drabbas buvęs paskirtas 
į parapiją, jam pačiam pakartotinai prašant, ir išvykęs ne 
1919/1920 mokslo metų pabaigoj, o 1921 balandžio mėnesį. 
Dėl Zongolavičiaus pastangų — jis siekęs ne suderinti semi- 
narijos ir fakulteto pamokas, o seminariją paversti fakultetu. 
Su tuo vyskupas negalėjęs sutikti, nes seminarija turi 7 me- 
tų kursą ir atskirą mokomąjį personalą bei vadovybę; fakul- 
tetas negali atstoti seminarijos, o vyskupas negali to daryti 
be Sv. Sosto pritarimo. Vyskupas siūlęs palikti fakultetą 
aukštosioms teologinėms studijoms ir laipsniams gauti. 

Po šių susirašinėjimų laiške P. Būčiui lapkričio 13 rašo: 
„Aš čia dėl savo teol. fakulteto turiu nemalonių ginčų su 
universitetu. Raštų kopijas atsiųsiu Tau; pamatysi, kaip 
einasi. Nežinia kas padarius su fakultetu. Dėl jo savo semi- 
narijos aš jokiu būdu nenoriu keisti ir negalių; be Romos 

sutikimo nei nedrįsčiau tai daryti. O kaip dabar — toks fa- 
kultetas neturi prasmės... Atsiųsiu sąlygas, kurias mums Ap. 
Sostas iškėlęs, tas pačias sąlygas, girdėjau, ir kitiems lenkų 
fakultetams kėlęs“. 

Baigdamas reikalą, J. Matulaitis dar paprašė buvusį Teo- 
logijos fakulteto dekaną, dabar universiteto vicerektorių Zon- 
golavičių pasiaiškinti, kokius davinius davęs rektoriui apie 
Teologijos fakultetą. Šis atsakė nedavęs nei rektoriui, nei fa- 
kulteto tarybai jokio raporto už 1919/1920 ir 1920/1921 
mokslo metus. Tada vyskupas vėl paklausė, jei nebuvo 
duota apyskaita, tai ar dekanas bei taryba reagavo, ar ren- 
giasi reaguoti prieš minėtą (netikslią) apyskaitą? Jei nebuvo 
ir nebus reaguota, vyskupas turėsiąs manyti, kad Teologijos 
fakulietas solidarizuoja su“ paskelbta apyskaita, įžeidžiančia 
vyskupą, ir ją aprobuoja. 

Sį sykį atsakė vyskupui visa fakulteto taryba. Girdi, uni- 
versiteto regula ir akademiniai papročiai nenumato mokoma- 
jam personalui būdų, kaip daryti pataisas ar reaguoti dėl 
rektoriaus sprendimų ir apyskaitinės nuomonės. Bet taryba 
sutinkanti reaguoti dėl faktų pateikimo tokiu būdu, kokį 
vyskupas „parinksiąs. 

Visą šį susirašinėjimą J. Matulaitis išsiuntinėjo Aadiės 
Lenkijos vyskupams, paskui išvertė į prancūzų kalbą ir kar- 
tu su originalu pasiuntė į Vatikaną kardinolui Gasparri. Bu- 
vo išleistas ir atskiras leidinys: „Korespondencja pomiedzy 
Kurją Biskupią Wilenską a Uniwersytetem Stefana Batore- 
o", Wilno, 1921. 


BRIUSELIO DERYBOS NUTRUKO... 


Lietuvių ir lenkų derybos Briuselyje, prasidėjusios balan- 
džio 21 d., įstrigo dėl sunkiai suderinamų istorinės ir etno- 
grafines Lietuvos planų. Lenkai buvo pripažinę Lietuvos su- 
verenumą jau Suvalkų sutartimi, ir lietuviai šia sutartimi 
rėmėsi derybose, tačiau darė nuolaidų del gudiškųjų sričių. 
Lenkai norėjo primesti Lietuvai gudiškąsias sritis ir susieti 
ją federacijos saitais su savimi. Abiejų šalių derintojas Hy- 
mansas gegužės 20 d. pasiūlė kompromisinį projektą: abi 
valstybės suverenios, bet glaudžiai bendradarbiauja užsienio 
politikoje, gynyboje ir ūkiniuose reikaluose. Lietuva pagal 
projektą tvarkosi Sveicarijos federacijos pavyzdžiu su dviem 
autonomiškais kantonais — Vilniaus ir Kauno, sostine Vil- 
niuje ir dviem valstybinėmis kalbomis — lietuvių ir lenkų. 

Projektas buvo priimtas abiejų pusių kaip diskusijų pagrin- 
das, bet nei vieni, nei antri su juo nesutiko. 

Hymansas rugsėjo 3 d. pateikė antrą projektą: atsisakė 
siūlytos Lietuvai federacinės sistemos, tačiau Vilniaus sričiai 
siūlė autonominio kantono teises; visos kitos sąlygos dėl 
bendradarbiavimo su Lenkija buvo paliktos tos pačios. Len- 
kams buvo nepriimtinas ir šis projektas, nes jie nenorėjo 
pripažinti Lietuvos suvereniteto Vilniaus krašte. Nesutiko ir 
lietuviai, nes ir pirmas, ir šis projektas Lietuvą paliko Len- 
kijos vasale. Lietuva jo atsisakė gruodžio menesį. Lenkams 
taip pat atsisakius, visa Vilniaus byla vėl grįžo į Tautų 54- 
jungos tarybą. 

Tuo tarpų lenkai ėmėsi vienašališkų žygių. Varšuvos sei- 
mas rugsėjo 16 priėmė vyriausybės siūlymą surengti rinki- 
mus Vilniaus krašte ir leisti vietiniam seimui nuspręsti tos 
srities likimą. Remdamasis Varšuvos nutarimu, generolas 
Zeligowskis rugsėjo 20 paskelbė, kad rinkimai į Vilmiaus sei- 
mą įvyks 1922 sausio 8. Rinkimams parengti bei organizuoti 
generolas Želigowskis lapkričio 21 d. paskyrė naują „Viduri- 
nės Lietuvos" pirmininką, panevėžietį, Pajuostės dvaro savi- 
ninką A. Meysztowiczių, kurį J. Matulaitis buvo pavadinęs 
savo prieteliu dėl jo pastangų pašalinti vyskupą iš Vilniaus. 
Lietuvių komitetas gruodžio 27-ąją pranešė visuomenei ir 
lenkų valdžiai, kad rinkimuose lietuviai nedalyvaus; tą patį 
padarė gudų ir žydų komitetai. 

Rinkimai į Vilniaus seimą vyko paskelbtąją dieną ir juo- 
se dalyvavo vieni lenkai, o ir šių balsavo tik 1896. Rinki- 
mus stebėjo Tautų Sąjungos kontrolės komisija, ir jos pirmi- 
ninkas pulkininkas Chardigny sausio 20 pasiuntė Tautų Są- 
jūungai tokį raportą: „Turint galvoj, kad lietuviai, žydai ir 
didelė dauguma baltgudžių oficialiai susilaikė nuo dalyvavi- 
mo rinkimuose, ir kad rinkimai buvo įvykdyti esant karinės 
okupacijos režimui, kur lenkų elementas galėjo naudotis visu 
valdžios aparato spaudimu, neatrodo, kad galima būtų laiky- 
ti dabartinį Vilniaus seimą tikru ir nuoširdžiu konsultuoja- 
mos teritorijos gyventojų valios išreiškimu“ (LE, t.34, 
p. 146). Dėl seimo rinkimų pareiškė savo griežtą protestą 
Tautų Sąjungai ir Lietuvos vyriausybė. 

Seimas tačiau pradėjo savo darbą, nežinodamas, ką iš 
tikrųjų turi daryti. Buvo netikrumo, gal ir baimės, kad lie- 
tuviai 17 baltgudziai kels triukšmą ir sudarys nepatogumų 
prieš užsienį. Seimo narius ramino naujasis pirmininkas Me- 
ysztowiczius: esą reikia tik geros lazdos ir jie, atseit lietu- 
viai ir gudai, nusiraminsią. 


129 


POLICIJOS IR MEYSZTOWICZIAUS VIZITAS 


Buvo vėlyvas sausio 23 (1922) vakaras. Į vyskupo rūmus 
pasibeldė policija, ir Andrius Meciūnas įleido 7 vyrus — uni- 
formuotus ir be uniformų, atseit viešosios ir slaptosios poli- 
cijos atstovus. Šie liepė juos vesti į jo kambarį. Tarnas at- 
sakė neturįs teisės vedžioti po kambarius be vyskupo sutiki- 
mo. Tada liepė juos vesti pas vyskupą ir nustebo, radę jį 
sergantį. Paprašė leidimo daryti kratą pas A. Meciūną, ir 
vyskupas, manydamas, kad čia koks nesusipratimas, leido. 
Iškrėtę kambarį ir nieko neradę, vis dėlto jį areštavo ir nu- 
gabeno į kalėjimą (AJM, p. 145). Čia jau sėdėjo areštuoti 
lietuvių komiteto nariai: Mykolas ir Viktoras Biržiškos, ka- 
nauninkas J. Kukta, P. Mičiulis, T. Sulcas, P. Augustaitis, 
J. Siemaška, A. Randamonis ir kiti — iš viso 19 lietuvių. 
Tomis sausio 20-23 dienomis, pasirodo, buvo areštuoti bei 
įkalinti ir 13 baligudžių veikėjų. 

Iš lietuvių tardė tik tris — kanauninką J. Kuktą, 
M. Biržišką ir A. Randamonį. Paaiškėjo kuo jie kaltinami: 
ruošę sukilimą prieš lenkus, telkę ginklus ir sprogsiamąją 
medžiagą, planavę kasti slaptą tunelį po Vilniaus seimo rū- 
mais. Už tai būsianti keliama byla ir taikomas oi, 
baudžiamojo statuto straipsnis. 

Zinia apie areštus S pasiekė Kauną, ir Lietuvos užsie- 
nio reikalų ministras V. Jurgutis apie tai pranešė telegrama 
Tautų Sąjungai. Si kreipėsi į Varšuvą ir reikalavo paleisti 
suimtuosius. Padėtis pasidarė nemaloni „geros lazdos" inicia- 
toriui Meysztowicziui. 

Vieną vakarą, rašo kunigas J. Kriščiukaitis, atėjo nepažįs- 
tamas ponas ir pasiprašė pasimatyti su vyskupu. Buvo atsa- 
kyta, kad vyskupas serga ir nieko nepriima. Tada nepažįsta- 
masis pasisakė esąs ministras pirmininkas Meysztowiczius ir 
turįs labai svarbų reikalą. Buvo paklaustas vyskupas, ar su- 
tinka priimti svečią. Sis priėmė ir AtSipKASĖ: kad negalįs pri- 
imti kitaip, kaip tik lovoj. 

„Pasikalbėjimas, — rašo J. Kriščiukaitis, — buvo ilgokas, 
apie 40 minučių. Išeidamas Meysztowiczius, manc nustebi- 
mui, prakalbėjo į mane lietuviškai. Žinoma, tuojau nusisku- 
binau pas vyskupą sužinoti tą svarbų reikalą. Vyskupas juo- 
kiasi, Meysztowiczius esąs menkas aktorius, neturįs visai to 
meno gabumų... Pasisakė esąs labai nelaimingas; didžiausią 
jam skausmą sudarą suimti lietuviai ir baltgudžiai. Juos su- 
imti jis buvęs priverstas, nes jam buvo pateikta neginčijami 
įrodymai jų nusikaltimų; dabar jų nusikaltimai dar labiau 

paaiškėję; turi juos atiduoti teismui Ir nėra jokios abejonės, 
teismas juos visus nuteis mirti. Čia ir esanti jo nelaimė, jo 
skausmas: tiek žmonių skirti mirčiai, tiek šeimų daryti nelai- 
mingomis. Čia išgelbėti ir jį, ir suimtuosius gali tik vysku- 
paš. Kokiu būdu? Tegul tik esą vyskupas už visus suimtuo- 
sius laiduoja, jis jų neduosiąs į teismą, o paleisiąs laisvus. 
Vyskupas prašęs paaiškinimų. Ilgokai pasikalbėjus, paaiškėjo, 
kad visi suimtieji turi išsižadėti bet kokio politiško ir visuo- 
meniško darbo, nei žodžiu, nei raštu be savo tiesioginių pa- 
reigų į jokius reikalus nesikišti; vyskupas turi juos prižiūrėti 
ir už jų elgesį atsako". 

Vyskupas, išklausęs tos visos Meysztowicziaus kalbos, pa- 
galiau pareiškęs, kad toks dalykas jam nepriimtinas. Jokiu 
būdu negalįs imtis už juos visus atsakomybės, nes daugumo 
jų nepažįsta, nežino net kas jie, neturįs jokių priemonių juos 
prižiūrėti 1r taip toliau. 

„Meysztowiczius bando vyskupą įtikinėti, kad dėl tokio 
svarbaus dalyko, kaip kad išgelbėjimas nuo mirties tiek 
žmonių, vertėtų pabandyti, vertėtų net rizikuoti. Tačiau vys- 
kupas tvirtai laikosi savo nusistatymo... (ir) suabejoja dėl 
suimtųjų kaltės, netiki mirties bausmėmis. Cia Meysztowicz- 
ius nutraukia pasikalbėjimą, apgailestauja, kad vyskupas at- 
sisako jį ir suimtuosius gelbėti, atsisveikina“ („Draugas", 


1976, Nr. 33). 


VYSKUPO TARNAS TARP 33 IŠTREMTŲJŲ 


„Mudu su vyskupų, — rašo toliau J. Kriščiukaitis, — dar 
ilgai kalbamės, ką gali reikšti tokia komedija... Vyskupo 
nuomonė buvo tokia: Meysztowicziui lietuvius ir gudus 
suimti buvo nesunku, bet kas su jais daryti toliau? Jokių 
mmtų kaltės įrodymų, aišku, neturi; laikyti juos ilgai be 
teismo negalima; atiduoti juos į teismą — paaiškės visas 
dalyko nerimtumas, bus tik sustiprinimas lietuvių ir gudų 
darbo. Paleisti suimtuosius be teismo ir be jokios bausmės 
— bus juokinga. Patekęs į tokią keblią padėtį, 
Meysztowiczius ieško kokios nors išeities“ („Draugas“, 1976, 
Nr. 33). 

Kunigas J. Krišciukaitis tęsia istoriją toliau. „Pačiame vi- 
durnaktyje iš miego mane prikėlė Andriaus sesers šauksmas: 
„Mano broliuką išveža“. Pasirodė, du policininkai atvedė 
Andrių į jo kambarį paimti šiltesnių rūbų, baltinių ir kt. 
Kur veža, Andrius nežino, ir abu policininkai pasisako nieko 

nežiną. Atsisveikinti vyskupą Andriui leidžia, bet ir polici- 
ninkai eina drauge į vyskupo miegamąjį. Kad galėtų išvežti 
į svetimą valstybę, mums nė į galvą neatėjo; tad Andriui 
duota tik lenkų pinigų. Tik rytojaus dieną sužinojome, kad 
visi 33 išsiųsti per demarkacijos liniją į Lietuvą“ 
(„Draugas", 1976, Nr. 34). 

Visa ta operacija buvo atlikta vasario 5 dieną (1922). Iš 
33 (tarp jų buvo gudų veikėjų) Andrius Meciūnas buvo vie- 
nintelis jaunuolis, moksleivis, lietuviškosios Rodūnios bernelis, 
ir jo vienintelis nusikaltimas buvo tas, kad jis ištikimai tar- 
navo lietuviui ganytoju. Norėta, matyt, įgelti vyskupui, gal 
mesti ir šešėlį, žiūrėkit, kokį nepatikimą tarną jis laikė, kad 
reikėjo su kitais „nusikaltėliais“ ištremti. Kai jau buvo iš- 
tremtas, prisiminta, jog „Gazeta Warszawska“ buvo rašiusi: 
Vilniaus vyskupas laikąs pas save baisų litvomaną. Buvęs, 
pasirodo, ir šnipų klausinėjamas, ar vyskupas juo pasitikįs, 
kokia kalba vyskupas su juo kalbąs ir t.t. 

Meysztowicziaus lazda pasirodė turinti du galus. Dėl tų 
suimtųjų jis suerzino Lietuvą, sukėlė Tautų Sąjungą, paska- 
tino veikti kontrolės komisiją. Galutinai nulėmė iš Varšuvos 
atsiųstas Gabrielius Narutavičius, viešųjų reikalų ministras, 
ir privertė Meysztowiczių paleisti suimtuosius, tik ištremti į 
Lietuvą. Pats G. Narutavičius buvo žemaitis dvarininkas iš 
Alsėdžių, brolis Stasio, kuris pasirašė Lietuvos nepriklauso- 
mybės aktą. Jis tais pačiais metais gruodžio 14 buvo ištink- 
tas Lenkijos prezidentu, bet po dviejų dienų E. Newiedoms- 
kio nušautas. 

Vasario 20-ąją Vilniaus „seimas“ priėmė rezoliuciją įjung- 
ti Vilniaus kraštą i Lenkijos valstybę. Pagal šią rezoliuciją 
Varšuvos seimas kovo 24 d. prijungė Rytų Lietuvą prie 
Lenkijos. Po ketverto dienų Vilniaus „seimas“ buvo paleis- 
tas. Buvusi „Vidurinės Lietuvos“ valdžia išsiskirstė. Genero- 
las Zeligowskis viešai buvo reabilituotas kaip karys, atlikęs 
pavestą misiją. Meysztowiczius gavo banko direktoriaus vietą 
Vilniuje. Vienintelis, kurio padėtis pasidarė dar labiau paini 
ir trapi, buvo vyskupas J. Matulaitis. 

„BAUDŽIA MANE DIEVAS 
VILNIUMIT"* | 


Po Vilniaus įvykių sekė įvykiai Romoje. Antrąją dieną, 
kai seimas nutarė Rytų Lietuvą prijungti prie Lenkijos, mirė 
popiežius Benediktas XV. Lietuvai jis buvo padaręs dvi 
reikšmingas paslaugas: paskelbė (1917) pasaulyje Lietuvių 
dieną ir paskyrė (1918) Vilniui lietuvį vyskupą. Pasaulis pir- 
mą sykį sužinojo apie karo nusiaubtą Lietuvą ir skubėjo su 
pagalba. Pirmą kartą ir Vilnius gavo vyskupą — sąmoningą 
lietuvį. 

Antrąją dieną, kai buvo ištremti 33 asmenys, tarp jų ir 
J. Matulaičio bendradarbiai, popiežiumi buvo išrinktas kardi- 
nolas Achilles Ratti. Išrinktas 14-tuoju balsavimu. „Mes tik 
ką pravedėm kard. Ratti per 44-ąją kryžiaus kelio stotį ir 
dabar paliekam jį Kalvarijos kalne", — pratarė vengrų kar- 
dinolas Csernochas belgų kardinolui Mercier. J. Matulaitis 
dar laukė savo kalvarijų viršūnės. 


TREMTINĮ SKIRIA ADMINISTRATORIUMI 


Tą rytą dar nebuvo žinoma, kas bus popiežiumi. Vysku- 
pas laikė mišias savo koplyčioje. Meldė, kad Dievas duotų 
Bažnyčiai tinkamą vadovą. Per gyvųjų „Memento“ prisiminė 
Andrių, Biržišką, Kuktą, Reinį — visus ištremtuosius. 

Per pusryčius buvo tylus, ir J. Kriščiukaitis suprato ko- 
dėl. Abu pasigedo Andriaus. Kol buvo kalėjime, vis dar lau- 
kė. Dabar buvo aišku, kad nebegrįs, ir kito tokio negaus. 

Po pietų jau žinojo, kas išrinktas popiežiumi. Tuoj sėdo 
rašyti sveikinimą ir jį, daituotą vasario T-ąja, užbaigia šiais 
žodžiais: „Kad Aukščiausias Visagalis Dievas duotų tikrą 
taiką ir tarpusavį sutarimą tautoms bei valstybėms mūsų 
regione ir kad nutolusieji nuo vienybės su Katalikų Bazny- 
čia... rastų joje džiugų prieglobstį ir tėvišką Jūsų Sventeny- 
bės palankumą". 

Tarp isštremtųjų buvo vienas, kurio turėjo ypač pasigesti 
vyskupas. Tai jo vadinamas „Kuktelė“, senas draugas iš 
Petrapilio akademijos laikų. Sutapo jiedu ten ir nebesiskyrė, 
nors gyvenimas vieną įsodino Vilniuje, antrą grąžino į Len- 
kiją. Keitėsi laiškais, ir to buvo per maža. Jurgis, vykdamas 
atostogų pro Vilnių, būtinai sustodavo pas Juozą, o šis, ke- 

liaudamas į Trakinius (Kurklių parapijoj) lankyti tėvų, iš- 
sukdavo kartais iš kelio, kad susitiktų su Jurgiu Marijampo- 
lėj ar sutartoj vietoj. 

Tą draugystę stebėjo dabar kunigas J. Kriščiukaitis. „Pa- 
šauk Kuktelę“, ir žinai, kad vyskupui iškilo reikalas su juo 
pasitarti. „Kodėl nepasirodo Kuktelė", ir kai pasirodo, vys- 
kupas viską palieka, sėda abu ir kaip du broliai kalba. Ziū- 
rint į juos atskirai ir kartu, sunku atskirti, kurio šypsnys 
paprastesnis, kurio ramybė didesnė. Buvo tikrai panašūs lai- 
kysena ir išmintimi, ir kažkuo daugiau. 

J. Kukta pažino vyskupiją — kunigus, parapijas, tautybių 
santykius. „Turėjo (ir) daug sau palankių žmonių tiek tarp 
lietuvių, tiek tarp lenkų. Vyskupui tad Matulevičiui, ypač 
diecezijos reikaluose, ypač pirmaisiais metais, buvo idealus 
patarėjas, ir vyskupas jo patarimais naudojosi ir juos labai 
vertino" („Draugas", 1967, Nr.34). 

Vieną dieną, kai buvo praėjusios gal trys savaitės, vysku- 
pas sako kunigui Jonui: 

— Kuktelę reikia skirti administratoriumi tos vyskupijos 
dalies, kuri yra Lietuvos pusėje. 

„Tuoj buvo pagamintas kan. Kuktai paskyrimo raštas su 
visais įgaliojimais (1922.III.3) ir pranešimas (ta pačia data) 
Lietuvos valdžiai apie kan. Kuktos paskyrimą", — rašo 
J. Kriščiukaitis (ten pat). 

J. Kukta perėmė pareigas ir apie tai pranešė vyskupui. 
Niekas del to nekėlė abejonių, nesirūpino. Tik po metų len- 
kų valdžia raštu paklausė vyskupą: „Ar tiesa, kad kan. 
Kukta, nubaustas už valstybės išdavimą, yra paskirtas de- 
markacijos linijos administratoriumi?" Į tai buvo taip atsa- 
kyta: „Demarkacijos linijai nėra skirtas joks administrato- 
rius; nėra jokio reikalo. Kan. gi Kukta paskirtas administ- 
ruoti tą Vilniaus vyskupijos dalį, kuri yra Lietuvos valstybė- 
je; kad kan. Kukta esąs baustas, kodėl iki šiol vyskupui ne- 
pranešta?" Į tai gautas apygardos teismo raštas, kuriuo pra- 
nešta, kad kanauninkas J. Kukta yra apkaltintas 
(„Draugas", 1967, Nr.34). 


KĄ PASIRINKTI SUFRAGANU? 


Antroje birželio pusėje J. Matulaitis išvyko į Čenstakavą, 
į Lenkijos vyskupų konferenciją, kurioje dalyvavo ir naujasis 
nuncijus arkivyskupas Lorenzo Lauri. Grįžęs į Vilnių, tuoj 
išsiruošė lankyti parapijų Vilniaus apskrityje. Užtruko ligi 

rugpjūčio pabaigos ir grįžo ligonis. Rugsėjo 15-ąją rašė 
P. Būčiui, parvykusiam į Kauną iš Čikagos: „Po vizitacijos 
kiek sergu; rašau lovoje". Spalio 19-3ją vėl rašo: „Su sveika- 
ta man žymiai geriau; jau pradedu darbuotis; greit galėsiu 
ir gatvėn išeiti". 

Buvo susirgęs plaučių uždegimu. Liga su pagerėjimais ir 
pablogėjimais užtruko. Pagerėjimo protarpiais dirbo lovoje. 
Vyskupijos reikalus tvarkė per kanclerį, kuris dažnai ateida- 
vo. Rašė dekanams instrukcijas, seselėms kazimierietėms 
tvarkė konstituciją, susirašinėjo su Amerikos, Lietuvos 1r 
Varšuvos marijonais. Lapkričio 25-ąją lietuviai sveikino jį 25 
metų kunigystės proga. 

Nesveikata ir pasikeitusi politinė padėtis vertė susirūpinti 
sufraganu. Atsisakė anksčiau pasiūlytų Romai kandidatų ir 
sustojo ties nauju, būtent prelatu Michaikevičiumi. Turėjo 
savo motyvų, bet norėjo išgirsti kitų patikimų kunigų nuo- 
monę. Pirmiausia pradėjo kalbą su J. Kriščiukaičiu: 

— Ką, Tėveli, pasakytumėt, kad Vilniaus sufraganu būtų 
Michalkevičius? 

— Michalkevičius? Jokiu būdu. 

— Kodel? 

— Koks gi jis buvo administratorius? Koks jo taktas? 
Juk tai endekas! Ir kaip jis elgėsi su lietuviais? 

— Tai ką, Tėveli, skirtum? 

— Yra gi ir lenkų gerų kunigų, ne endekų, ne politikų, 
tikrų katalikų. 

— Tokių tikrai yra, bet prašau nurodyti bent vieną. 

— Kad aš tokių nežinau, tai nereiškia, kad tokių negali- 
ma rasti. 

— Jei tokį surastume, ar yra kokia garantija, kad toks, 
anot Tėvelio, „tikras katalikas", tapęs Vilniaus sufraganu, 
Vilniaus sąlygomis nepasidarys tikras politikas, tikras ende- 
kas? 


— Tai gali būti, — sutiko kunigas Jonas. 
Vyskupas pripažino, kad K. M. Michalkevičius netiko 
valdyti vyskupiją. Bet sufragano pareigos kitos — padėti 


valdytojui, ir jis galėtų padėti, nes pažįsta vyskupiją, turi 
lenkų pasitikėjimą, palankus vyskupui. O kad draugauja su 
endekais, tai nieko baisaus — nėra gi gabus vesti gudresnę 
politiką. O lietuviams ką bloga jis gali padaryti? 

J. Kriščiukaitis išsiaiškino vyskupo mintį taip: geriau pa- 
sirinkti žinomą, pažįstamą, negu rizikuoti su nežinomu. Lie- 
tuvių atžvilgiu jis taip pat buvo pasikeitęs nuo tada, kai 
gųžo iš Maskvos kalėjimo. Pateko ten, bėgdamas 1920 m. 

nuo bolševikų į į Lenkiją. Pačiupo jį raudonieji pakelėj ir nu- 
gabeno į Maškią, Tik lietuvių delegacijos dėka, darant su- 
tartį su sovietais, pavyko jį is ten išlaisvinti, Šito 
K. M. Michalkevičius neuzmiršo. 

Patyręs kunigų nuomonę ir juos įtikinęs, J. Matulaitis 
lapkričio 2 dieną pasiuntė prašymą Romai, kad skirtų jį 
Vilniaus vyskupu pagalbininku. Pasiuntė per Vatikano atsto- 
vą Pabaltijui arkivyskupą Antaną Zecchini, rezidavusį Rygo- 
je, neseniai, spalio 25-ąją, paaukštintą iš vizitatoriaus į 
apaštališkąjį delegaią. Tai buvo naujojo popiežiaus palanku- 
mo gestas šiems kraštams. Lapkrity Pijus XI pripažino ir 
Pabaltijo valstybes de jure. 

Atsakymo iš Romos teko ilgokai laukti, o tai reiškė, kad 
ir prelatas Michalkevičius nieko nežinojo apie J. Maiulaičio 


zygį. 
PREZIDENTAS LANKO VILNIŲ 


Nužudžius Lenkijos prezidentą žemaitį Gabrielių Narutavi- 
čių, gruodžio 20- -ąją buvo išrinktas Stanislovas Wojciechows- 
kis. Po inauguracijos jis ruošėsi atvykti į Vilnių. Sutiktuvių 
programoje buvo numatytos pamaldos katedroje, kurias turė- 
jo laikyti vyskupas J. Matulaitis. 

Porą kartų vyskupas buvo išvengęs patarnauti politiniam 
tikslui, bet tai buvo seniau. Kai L. Zeligowskis užėmė Vil- 
nių, buvo kviečiamas laikyti pamaldas katedroje, bet pasitei- 
sino negalįs, nes tą rytą jau buvo atlaikęs mišias savo kop- 
lyčioje. Kitą sykį, minint antrąsias lenkų okupacijos metines, 
užuot laikęs iškilmingas mišias, prieš savaitę išvyko lankyti 
parapijų. Lenkai, žinoma, kaltino, kad sąmoningai boikotavęs 
jų reikalą. Dabar jis sutiko įvesdinti prezidentą į katedrą, 
pasveikinti ir atlaikyti iškilmingas mišias. 

Jau buvo pasirašęs sveikinimo žodį, jį gerai apgalvojęs, 
kai dieną prieš, iš pat ryto, atskubėjo prelatas Michalkevi- 
čius. Atrodė sujaudintas ir priblokštas. Vyskupas priėmė jį 
salone ir pats atsisėdo. Prelatas, užuot pasakęs reikalą, 
vaikščiojo po saloną ir dūsaudamas kartojo: 

— Baisūs dalykai, Ekscelencija, baisūs dalykai! 

— Prašom sėstis ir pasakoti, kas atsitiko. 

Atsisėdęs pradėjo: endekai ketiną rytoj neįleisti vyskupo į 
katedrą, o jeigu eisiąs, tai sumušią, ko gero ir nužudysią. 

— Ekscelencija, neikit rytoj į katedrą, paveskit pamaldas 
laikyti man. 

Vyskupas patylėjo ir ramių ramiausiai sako: 

— Jei endekai nori daryti avantiūrą, tegu daro, o aš sa- 
vo pareigą atliksiu. Pamaldas arba aš laikysiu, arba jų visai 
nebus. Kam kitam jas laikyti griežtai draudžiu — sub poena 
suspensionis ipso facto („tuo pačiu užsitraukia bausmę — at- 
leidimą nuo pareigų"). Tai prašau pasakyti visai kapitulai. 

K. M. Michalkevicius staiga nusiramino. Klausiamas, iš 
kur gavęs žinią, sako, negalįs pasakyti, bet žinia esanti tik- 
ra. Pagaliau visai nusiraminęs, atsisveikina ir išeina. 

“ Pietums atėjo kancleris L. Chaleckis. Vyskupas papasako- 
jo įvykį ir visi trys, kartu su J. Kriščiukaičiu, diskutuoja. 
Išvada susiklosto tokia: jei vyskupas pabūgtų ir neateitų pa- 
maldų, endekai galėtų skelbti: litvomanas ignoruoja Lenkijos 
prezidentą, jam ne vieta . Vilniuje. Kaipgi su Michalkevi- 
čium? Koks čia jo vaidmuo, sąmoningas ar nesąmoningas? 
Vyskupas manė, kad nesąmoningas. Kas nors iš endekų sų- 
vaidino norįs gelbėti vyskupą, pasakė prelaiui „paslaptį“ ir 
liepė įspėti. Kancleris L. Chaleckis buvo kitos nuomonės. 
Kam gi prelatas būtų pats siūlęsis laikyti pamaldas vietoj 
vyskupo? Kam tas jo perdėtas jaudinimasis bei gąsdinimas 
ir tas greitas nusiraminimas, kai išgirdo griežtą vyskupo 
įspėjimą. Visi pagaliau sutarė, kad rytoj jokios avantiūros 
nebus. 

Vyskupas sutiko prezidentą, palydėjo ligi presbiterijos ir 
paskaitė kalbą. Visi klausėsi su dideliu dėmesiu. J. Uszyla 
po pamaldų, girdint visai asistai, pasakė: 

— Na, ir moka mūsų vyskupas kalbėti. 

Kalbos tekstas buvo pasiųstas Vilniaus spaudai, ir nė 
vienas laikraštis neišspausdino, netgi nepaminėjo. Varšuvoje 
paskelbė tekstą tik „Przegląd katolicki", kiti net neprisiminė, 
nors buvo gavę. 

Per iškilmingus pietus vyskupas sėdėjo šalia prezidento ir 
su juo kalbėjosi. Grįžęs tiek tepasakė: . 

— Geras, doras žmogus, bet ypatingų gabumų neturi — 
tai ne Pilsudskis. 


STAIGMENA PRELATUI MICHALKEVIČIUI 


Kasdien kunigas Jonas peržiūrėdavo korespondenciją, vis 
laukdamas laiško iš Romos. Buvo jau sausio (1923) pabaiga. 
Vieną dieną varto paskutinį „Acta Apostolicae Sedis" nume- 
rį Ir netikėtai užtinka žinutę: "Kazimieras Mykolas Michal- 

kevičius nominuotas tituliniu Thyatiros vyskupu ir paskirtas 
Vilniaus sufraganu". 

Su ta žinia tuojau nusiskubino pas J. Matulaitį ir jam 
paskaito. 

— Einam tuojau pasveikinti Michalkevičių, — sako vysku- 
pas. 

Nueina, sveikina, o tas netiki. Paskaito oficialų paskelbi- 
mą ir paduoda į rankas. K. M. Michalkevičius pravirksta, 
siekia vyskupui bučiuoti rankų. „Tik neapsakomas Ekscelen- 
cijos gerumas tai padarė", — prataria. 

Teko laukti dar beveik pusmetį, kol atėjo skiriamieji raš- 
tai. Atėjo per Rygą, gal dėl to taip užtruko. Pagaliau bir- 
zelio 10-ąj4 J. Matulaitis konsekravo sufraganą Vilniaus ka- 
tedroje ir iškėlė jam pietus. Kitą dieną iškilmingi pietūs bu- 
vo pas K. M. Michalkevičių. 

J. Matulaičio parinkimas pasiteisino. Santykiai su sufra- 
ganu buvo draugiški. Jis buvo paslaugus vyskupui Jurgiui — 
gynė vyskupiją ir ganytoją kur ir kiek galėjo net prieš len- 
kų valdžią. Lietuviai taip pat neturėjo pagrindo juo skųstis. 

Gavęs sufraganą, J. Matulaitis galėjo daugiau laiko skirti 
kitiems reikalams. Tais metais jam priklausė vykti ad limi- 
na į Romą — daryti popiežiui pranešimą apie savo vyskupi- 
ją, o Vienuolių kongregacijai — apie savo valdomą vienuoli- 
ją. Pries tai reikėjo surinkti duomenis iš dekanatų, kunigų 
seminarijos ir kitų institucijų, taip pat iš savo vienuolijos 


židinių. 
„Man reikės duoti apyskaitą is kongregacijos gyvenimo 
Romoje", — rašė sausio 25-ąją kunigui V. Kulikauskui į Ci- 


kagą ir prašė parengti Amerikos marijonų veiklos apyskaitą. 
Primena, kad ruoštųsi ir Marijonų kapitulai, t.y. atstovų su- 
važiavimui. 

Marijonų suvažiavimą planavo iš anksto ir ieškojo tinka- 
mos vietos. Pirmiau atrodė, gal galės daryti Vilniuje. Sąly- 
goms pasikeitus, apsisprendė už Dancigą, kur buvo vyskupas 
O Rourke, taigi, jo globoje. 

Į Romą ketino vykti balandžio pabaigoj ar gegužės pra- 
džioj, bet paruošos darbai nusitęsė ligi birželio. Ne visos 
apyskaitos buvo prisiųstos laiku, o atsiųstąsias reikėjo dar 
taisyti. Kartą atneša vyskupas kunigui Jonui perrašyti Usz- 
ylos pranešimą apie kunigų seminariją. Raštas lotynų kalba 
buvo švariai perrašytas mašinėle, o vyskupas betaisydamas 
labai subraukė. 

— Ką gi, Ekscelencija, padarėte, tokį gražų raštą taip su- 
gadinote. 

— Tikrai, raštas labai gražus, gramatikos klaidų nėra, 
bet tai ne lotynų kalba. Negaliu tokio rašto pasirašyti 
(„Draugas", 1967, Nr.31). 

Apie kitus pranešimus, pateiktus mažiau mokančių lotynų 
kalbą, netenka nė kalbėti. Vyskupas juos sijojo — buvo gi 
lotynistas. 


VIZITAS ROMOJE, KAPITULA DANCIGE 


„Buvau Romoję su visokiais reikalais, — rašo kunigui 
V. Kulikauskui į Čikagą rugpjūčio 16, — nuvežiau diecezijos 
ir mūs vienuolijos apyskaitas. Sv. Tėvas labai maloniai ma- 
ne priėmė. Būdamas Romoje, daug pasinaudojau. Kiek paty- 
riau, kaip reikia vienuolijos įstatai pagal naująjį kodeksą su- 
taisyti, kaip diecezijos sinodus laikyti (pravesti). Nusipirkau 
keletą gerų knygų. Iš Romos nuvykome tiesiog į Dancigą, į 
kapitulą. Kapituloje, rodos, viskas, dėku Dievui, gerai, ra- 
miai ir taikiai atlikta. Sutarėme Jus skirti Cikagos namo 
vyresniuoju... Į Kazako vietą gaunate kun. Rėklaitį novicia- 
tui vesti. Kun. Kudirka kol kas grįžta į Ameriką. Kapitulos 
nutarimus Jums atveš, jei dar neišsiuntė". 

„Romoje ir Dancige būdamas labai nusidirbau ir pail- 
sau", — todėl, rašo, nuvykęs su Tėvu V. Dvaranausku į 
Vokietijos Kisingeno gydyklą. „Kisingene jau pailsėjau. Ku- 
racija čia kone visą laiką paima. Atliekamu laiku tvarkau 
mūsų vienuolijos įstatus pagal naująjį kodeksą. Jau dalį dar- 
bo atlikau, bet dar daug lieka darbo. Dabar valia ir šis tas 
iš asketikos įtraukti į įstatus; taigi reikės bent tie dalykai 
įtraukti, kurie gyvenimą nustato ir spalvos suteikia vienuoli- 
jai". 

Apie kelionę į Romą pateikiamos dar šios žinios iš laiš- 
kų: „Vakar Sv. Tėvas teikėsi priimti mane ir kun. prof. Bu- 
čį, — rašo vyskupui P. Karevičiui birželio 10-ąją iš Romos. 
— Atsisveikindamas Sv.Tėvas prisiminė Jūsų Malonybę ir 
J.E. vyskupą Skvirecką; abiem siunčia sveikinimą ir palaimi- 
nimą. Būdamas Romoje patyriau, kad būtų labai geistina ir 
naudinga Lietuvai sudaryti konkordatą su Apaštalų Sostu... 
Iš Šventojo Tėvo ir kitų aukštų asmenų Romoje patyriau 
daug palankumo, širdingumo ir paramos“. 

Tą pačią dieną parašė ir Seinų vyskupui A. Karosui, 
perduodamas sveikinimus, palaiminimą ir primindamas kon- 
kordato reikalą: „Laikai dar neramūs, padėtis dar nėra tik- 
ra. Tikimasi naujų karų; gali įvykti visokeriopų atmainų. 

Būtų labai naudinga ir geistina, kad tie įvykiai, jei jie bus, 
rastų Lietuvoje tarp Bažnyčios ir Valstybės santykius sutvar- 
kytus ir nustatytus, kad rastų Bažnyčią, beturinčią pilną ne- 
priklausomybę ir pilną laisvę. Būtų gera Klaipėdos krašte 
turėti atskirą bažnytinį administratorių, o Zemaičių dieceziją 
padalyti į dvi Kauno ir Šiaulių diecezijas“. 


„PRIEŠ MANE SUKILO PONAI“ 


Laiškuose, tarp kitų dalykų, laikas nuo laiko prisirnena ir 


savo padėtį Vilniuje. „Čia paprasti vargai ir darbai, — buvo 
rašęs P. Būčiui 1922.V.9. — Tai puola mane ir šmeižia, tai 
vėl pailsę kiek aprimsta. Sunku gyventi ir dirbti tokiomis 
sąlygomis": 


Kunigui A. Cikotai 1923.XI.21 rašo: „Buvo neseniai pas 
mane viena poniutė perspėdama, kad mane žada uzmušti 
katedroje. Sakiau, kad apsaugos neturiu, gali tai padaryti 
kada tik nori; o aš nesitrauksiu iš vietos, kol Sventasis Tė- 
vas lieps būti Vilniuje. Laikraščiai nuolat prieš mane rašo. 
Viskas Dievo rankose". Tam pačiam po penketo dienų, be 
kita ko, prisimena: „Pries mane iš tikro sukilo ponai ir nori 
iš Vilniaus pašalinti". Kunigui V. Kulikauskui lapkričio 28- 
ąją yra viena trumpa užuomina: „Mane, kaip paprastai, len- 
kų laikraščiai šmeižia. Bet, dėkui Dievui, dirbti galiu". 

Konkrečiau apie tai rašo jo sekretorius kunigas J. Kriš- 
čiukaitis. Daugiausia šmeižtais ir užsipuldinėjimais vertėsi 
„Dziennik Wilenski". Iš Vilniaus piktų pasisakymų prieš vys- 
kupą buvo siunčiama į Varšuvos ir Krokuvos spaudą. Vys- 
kupas „į tuos užgauliojimus niekados ir nė jokiu būdu nere- 
aguodavo — nesiduodavo išprovokuoti". Tačiau dviem atvę- 
jais reagavęs. Varšuvoje buvo pradėtas leisti prancūzų kalba 
laikraštis „Bulletin  Catholigue“, kurį redagavo kunigas 
M. Lutoslawskis. Trečiame numeryje buvo užpulti vyskupai 
„lenkų ėdikai" — P. Karevičius ir J. Matulevičius. Tą laik- 
raščio numerį J. Matulaitis pasiuntė Vatikano sekretoriui 
kardinolui P. Gasparri, o lydraštyje pabrėžė: vyskupus pa- 
prastai moko Sv. Tėvas ir nėra normalu, kai juos pradeda 
mokyti bei viešai barti paprastas kunigas. Laikraštis daugiau 
nebepasirodė, o kardinolas A. Kakowskis turėjęs dėl to tei- 
sintis Romoje. ' 

Kitą sykį diecezinis Lvovo oficiozas atsiūntė J. Matulai- 
čiui vieną savo numerį su raudonu pieštuku apibrėžta ilgoka 
korespondencija iš Vilniaus vyskupijos. J. Matulaitis ją per- 


140 


skaitė ir parašė raštą arkivyskupui Bilczewskiui, nurodyda- 
mas tokio darbo neleistinumą bei netinkamumą. Arkivysku- 
pas tik ką buvo miręs, tad atsakė sufraganas Twardowskis, 
kad dėl to pasiaiškinsiąs ir atsiprašysiąs pats redaktorius. 
Redaktorius aiškinosi, kad korespondencijos autorius esąs ži- 
nomas ir atrodė vertas pasitikėti. O juo buvo endekas kuni- 
gas S. Maciejewiczius. 

Neuzteko spaudos. Prasidėjo akcija viešuose susirinkimuo- 
se. Vyskupas buvęs paskirtas lietuvių, susitarus su vokiečiais, 
esąs Kauno agentas, varąs lietuvišką politiką, nepakenčiąs 
Lenkijos, didžiausias jos priešas... Tai buvo endekų darbas, 
siekiančių pašalinti J. Matulaitį iš Vilniaus. 

Valdžia dėjosi palanki vyskupui, bet šiai akcijai tyliai 
pritarė. Pritarė ir dvasininkija, išskyrus kai kuriuos vienuo- 
lius, kurie vyskupą arčiau pažino. Kitokie buvo jėzuitai. 
* Kartą jie sumanė pagerbti tris kankinius, bolševikų nužudy- 
tus lenkus, ir paskelbė darysią jų garbei procesiją mieste. 
Vyskupas nedavė leidimo, ir tada pasipylė vieši šūksniai: 
„Tas lenkų priešas, lenkų ėdikas, tas Muravjovas neleidžia 
paimotinės procesijos". 

Vyskupas jau turėjo žinių, kas tie kankiniai: vienas — 
konkubinas, antras — baustas už vagystę, trečias — viešas 
nusidėjėlis. J. Matulaitis pranešė visa tai jėzuitų generolui. 
Sis visus tėvelius iškėlė iš Vilniaus ir atkėlė tokius, kurie 
buvo saikūs ir lojalūs. 

Skaudžiausia, kad prieš savąjį generolą gręžėsi patys len- 
kai marijonai. Parašė nuncijui raštą, prašydami paveikti Sv. 
Tėvą, kad atšauktų J. Matulaitį iš Vilniaus. Girdi, jis reika- 
lingas vienuolijai. Priežastis pasirodė kita: pabūgo, kad dėl 
J. Matulaičio praras populiarumą lenkų visuomenėje. Nunci- 
jus tą raštą persiuntė vyskupui ir jis atsakė: jo buvimas 
Vilniuje nekenkiąs vienuolijos generolo pareigoms, bet pa- 
klūstąs Sv. Tėvo sprendimui. 

Skundus persiųsdavo ir Roma. Tarp jų buvo ir ne vienas 
jo kapitulos skundas. Turėjo dėl to Romai aiškintis, nors ši 
visą laiką buvo jo pusėje. Kartą dėl tų skundų, kurie būda- 
vo perduodami per lenkų pasiuntinį prie Vatikano, kardino- 
las P. Gasparri padarė pastabą pasiuntiniu V. Skrzynskiui. 
Skundams nepritarė ir skundikus tramdė ypač du lenkų hie- 
rarchai - kardinolas A. Kakowskis 17 vyskupas 
H. Przezdzieckis. 

Visa ta akcija vargino vyskupą ir skaudino. Laikėsi ra- 
miai, stengėsi niekam to neparodyti. Tik vieną sykį, mena 
J. Kriščiukaitis, salone, žiūrėdamas pro langą, prasitarė: 

— Baudžia mane Dievas Vilniumi už mano nuodėines... 

Bet greit susigriebė ir nukreipė kalbą kitur. Stengėsi būti 
ir toliau visiems lygus. Nekeitė savo principo vince in bono 
malum — nugalėk blogį gerumu. Džiaugėsi, kad bent liaudis 
jam ištikima, bet tai daugiausia buvo nelenkai. Įvertino ir 
lietuvių bei gudų pastangas jį ginti, nors jų balsas nedaug 
ką reiškė. Gailėjosi tų garbingų žurnalistų, kaip kunigas 
V. Toloczka ir Liudvikas Abramowiczius, kurie, gindami vi- 
sur vyskupą, patys buvo apšaukti „lenkiškumo išdavikais“. 

Kalbos dėl galimo vyskupo nužudymo nesiliovė, ir J. Ma- 
tulaitis suprato, kad atmosfera tam visiškai paianki. Taciau 
nieko nedarė, kad save apsaugotų. Vaikščiojo po miestą kaip 
ir anksčiau. Sakydavo esąs pasirengęs mirti. Tik vykdamas 
kur traukiniu taip rengėsi, kad nebūtų pastebima, jog vys- 
kupas. 


PALIKS AR ATŠAUKS 
ŠVENTASIS TĖVAS? 


Besirengiant vykti į Romą ad limina, iškilo nesusipratimų 
Rodūnios parapijoje, Lydos apskrityje. Parapija buvo mišri 
— lietuvių ir lenkų. Pastarieji pradėjo kelti triukšmą per 
lietuvių pamaldas. 

Vyskupas pasiuntė delegatus žmonių malšinti. Po kiek 
laiko pasiuntė kitą delegaciją. Abi nieko nelaimėjo. Paaiškėjo 
tik, kad triukšmauja nedidelė žmonių grupė, kažkieno inspi- 
ruojama. Vyskupas kreipėsi į Lydos teismo įstaigas, kad 
trauktų atsakomybėn triukšmadarius. 

Praėjo du mėnesiai. Teismas nieko nedarė, o triukšmas 
buvo tęsiamas. Tada vasario 28 (1923) vyskupas parašė Vil- 
niaus apygardos teismo prokuratūrai, kad atliktų tardymą ir 
kaltininkus baustų. Ir si įstaiga nieko nedare. 

Susirūpinęs, kad tai gali pasikartoti kitose mišriose para- 
pijose, dar kartą kreipėsi į Vilniaus apygardos prokuratūrą. 
Nesulaukęs atsakymo, išvyko į Romą, išsiveždamas rūpestį. 

MARIJONŲ VIENUOLIJOS REIKALAI 


Romoje iškilo kiti reikalai. Vienuolių žinyba laukė mari- 
jonų konstitucijos, priderintos naujam Bažnyčios teisynui. 
Vyskupijų kongregacija ragino rengti vyskupijos sinodą, nes 
pokario sąlygos reikalaujančios peržiūrėti vyskupijų tvarkymą 
ir jį priderinti naujam teisynu. Abu dalykai buvo neatidė- 
liotini. 

Vyskupijos sinodui pasirengti atrodė reikės daugiau laiko, 
o marijonų konstitucijai gal užteks mėnesio kito. Pirmiausia 
tad ėmėsi tvarkyti konstituciją. „Aš vis atitrūukdamas dieną 


naktį dirbu — taisau mūsų įstatus. Nesitikėjau, kad tiek 
darbo su jais turėsiu“, — rašo kunigui F. Kudirkai spalio 
2 (1923). 


Darbo metodą apibūdina kunigas Jonas, sekretorius 
(„Draugas“, 1967, Nr. 32). Vyskupas rašęs ant atskirų kor- 
telių, paskui jas tikrinęs, daręs papildymus bei pataisas, o 
joms įterpti naudojęs įvairius ženklus bei skaitmenis. Buvę 
nelengva tas korteles perrašyti mašinėle, ypač kad ir vysku- 
po raštas dėl skubos buvęs sunkiai įskaitomas. 

Užtruko porą mėnesių, kol baigė pirmą redakciją. „Jau 
baigiau rašyti mūsų įstatus; kun. Jonas baigia juos perrašy- 


ti. Dabar imsiuos juos tobulinti", — rašė kunigui A. Cikotai 
lapkričio 21. Perrašytą tekstą vėl braukė, taisė, papildinėjo. 
„Baigęs įstatus, imsiuos diecezijos sinodą ruošti“, — prisime- 


na gruodžio 22 laiške P. Būčiui. 

Tuo tarpu žinios iš Rodūnios buvo aliarmuojančios. Teko 
dar kartą kreiptis į Vilniaus apygardos teismo prokuratūrą, 
bet atsako nesulaukė. Po to rašė teisingumo ministru ir, 
kiek palaukęs, švietimo ir kulto ministrui, o nuncijų L. Lau- 
ri prašė, kad įtikintų valdžią, jog turi sudrausti triukšmo 
kėlėjus. Nesulaukęs rezultatų, nutarė veikti pais, pasitaręs su 
nuncijumi. Šis abejojo, ar verta imtis griežtų bažnytinių 
bausmių, nes neramumai kilę ne dėl liturgijos, o tik del lie- 
tuviško giedojimo. J. Matulaitis atsakė, kad kliudoma ne tik 
giedoti, bet ir Dievo žodį skelbti. Be to, netvarkomas šis 
dalykas gresia persimesti į kitas parapijas, ir tada bus 
daugiau blogio. 

Nuncijus paliko J. Matulaičiu: laisvas rankas, ir šis spa- 
lio 7-ąją (1923) uždarė laikinai bažnyčią, po mėnesio padali- 
jo parapiją tarp Nočios ir Zirmūnų, o triukšmadarius eksko- 
munikavo. Kilo audra lenkų spaudoje, bet vyskupas buvo 
įpratęs to laukti. 

Grįžęs prie marijonų įstatų, vasario 9-ąją (1924) rašo ku- 
"nigui A. Cikotai: „Aš jau šiaip taip pabaigiau įstatus. Kun. 
Jonas juos (antru sykiu) atmušė mašina ir jau juos Išsiunti- 
nėjome į Ameriką, Lietuvą ir Lenkiją“. Išsiuntinėta tik pasi- 
sakyti, padaryti pastabų. 


NAUJAS MOTYVAS PAVEIKTI ROMĄ 


Marijonų reikalai atitraukė vyskupą nuo diecezijos. Užtai 
dvigubino darbą, o, anksčiau keldamasis, mažinosi poilsį. 
Prie sinodo dar negalėjo prieiti, bet dėl to niekam nekilo 
rūpesčio. Dėmesys tebesitelkė į tai, kad vyskupas lietuvis ne- 
sirūpina lenkiškumu, kuris atrodė svarbesnis uz sielų išgany- 
mą. 

Vieną dieną vyskupas gauna iš kardinolo P. Gasparri 
raštą, pasirašytą balandžio 3 (1924). Šv. Sostui esą praneš- 
ta, jog šioj vyskupijoj dėl didelio žmonių neramumo, kylan- 
čio dėl politinių sąlygų, Jums susidaro sunkenybių ganyto- 
jauti. Prašo atvirai išdėstyti, kokia iš tikro padėtis ir kaip 
pačiam vyskupui atrodo pagal sąžinę, ar būklė tokia, kad 
galėtų kenkti sielų išganymo darbui. 

Buvo nesunku išsiaiškinti, kad, remiantis „sielų išgany- 
mu", bandoma paveikti Romą atsiimti vyskupą lietuvį. 
J. Matulaitis tuoj atsakė, kad nėra jokių specialių kliūčių, 
kurios būtų naujai iškilusios ir neleistų atlikti ganytojo pa- 
reigų. Kliūtys, kurios kyla dėl gyventojų sudėties, vis tos 
pačios, tik iš naujo keliamos. Padėtis tačiau nesanti tokia, 
kad galėtų kenkti sielų išganymui. Tikintieji apolitiški, vys- 
kupą prima kaip jų ganytoją, visur jį sutinka su pagarba 
bei džiaugsmu. Per vizitacijas sakomi pamokslai keletą kartų 
per dieną ir, kunigų liudijimu, tos vizitacijos tampa lyg mi- 
sijomis.  Neatrodo, kad toks ganytojavimas galėtų kenkti 
"Lenkijos respublikai. Dvasininkija aiškiai patenkinta valdy- 
mu, išskyrus kai kuriuos kunigus, atsidavusius lenkų "Tauti- 
nės demokratijos partijai. Lenkų valdžiai vyskupas nėra ma- 
lonus ir priimtinas, kadangi lietuvis, tačiau jis stengiasi savo 
pareigas atlikti, tad iki šiol negalėjo jam nieko prikišti. 

Išdėstęs savo pažiūrą į tautybių santykį ir kalbų vartoji- 
mą, primena spaudos puolimus už tai, kad nepalaikoma vie- 
na tautybė bei jos kalba. Jei Šv. Šosiui atrodytų geriau, 
kad ganytojas apleistų Vilnių, tai padarysiąs su džiaugsmu. 
Bet ar dėl to Sv. Sostas nesusilauks naujų sunkenybių. Sia- 
me kraste, kur ir tautos įvairios, ir tikybos maišytos, ir są- 

lygos nelengvos, kiekvienas vyskupas, kuris čia bus, negalės 
be puolimų savo pareigų eiti. Kaip bebūtų, prašo pranešti 
Šv. Tėvui, kad jo sprendimui visiškai paklūsta. „Tedaro su 
manim, kaip jam geriau atrodo". 


VYSKUPAS STROPIAI SEKAMAS 


Susirašinėjimas su Roma vyko per nunciatūrą, neviešai. 
Vyskupo korespondencija buvo kontroliuojama cenzūros, to- 
dėl, pasak J. Kriščiukaičio, reikėjo naudotis pasiuntiniais 
(„Draugas“, 1967, Nr. 33). Tik per tarpininkus vyskupas ga- 
lėjo koresponduoti ir su Amerikos bei Lietuvos marijonais. 

Kartą atvyko iš Kauno prekybos ir pramonės banko tar- 
nautojas Domas Jonas Blynas. Užsuko pas vyskupą ir žadė- 
jo grįždamas paimti laiškus marijonams. Kitą dieną jis ne- 
pasirodė sutartu laiku, tad kunigas Jonas nuėjo ieškoti į 
„Italijos“ viešbutį. Neradęs teiravosi viešbučio tarno, kas at- 
sitiko. Pasirodo, grįžusį iš vyskupo pasitiko viešbučio priean- 
gyje policija ir pradėjo tardyti, kokiais reikalais lankęsis pas 
vyskupą, ką su juo kalbėjęs. Taip jį prigrasino, kad, ilgiau 
nelaukęs, išsiskubino atgal į Kauną. 

Vyskupas buvo stropiai sekamas. Stebėjimo punktas, rašo 
J. Kriščiukaitis, buvęs kitoje gatvės pusėje, name su dviem 
langais. Kartą vakare (1923.XI.29) įsuko į vyskupo kiemą 
vežimas. Tuoj pat prisistatė policija, liepė uždegti kiemo 
šviesas ir nudengti vežimą, kuris buvo prikrautas kopūstų ir 
runkelių. Juos išvertė — ieškojo bombų. Neradę išsinešdino. 

Vežimas buvo iš Trinapolio, vyskupo ūkio. Vidunaktį po- 
licija atsirado ten, apsupo namus, prikėlė gyventojus su naš- 
laičiais. Tardė prieglaudos vedėją seselę A. Kudirkaitę, pra- 
džios mokyklos mokytoją ir sargą, kur slepiami ginklai. Ne- 
gavę atsakymo, pradėjo krėsti pastatus. Nieko neradę, persi- 
metė į bulvių rūsį. Išnešė bulves į kitą vietą, kasinėjo rūsio 
zemę ligi metro gylio — ieškojo paslėptų ginklų. Uztruko Ili- 
gi pietų, kol baigė darbą. Išvykdami paėmė tris paauglius 
mokinius, juos tardė ir po keleto dienų paleido. 

Vyskupas sužinojęs negalėjo suprasti, ko iš tikrųjų siekia- 
ma tokiais žygiais: Atsakymą iš dalies duoda Marjanas 
Zdziechowskis, buvęs pirmasis Vilniaus universiteto rektorius, 
vyskupo J. Matulaičio gerbėjas ir gynėjas. Krokuvos laikras- 
tyje „Czas“ jis rašė, kad vienu metu „pradėję sklisti niekuo 
nepagrįsti gandai apie kažkokią nukreiptą prieš lenkus kons- 

piraciją, kurios siūlus laikęs savo rankose vyskupas" (AJM, 
p. 222). 

Tai buvo tie metai, kai Lietuva atsiėmė Klaipėdą ir Am- 
basadorių konferencija kovo 15-ąją (1923) išvedė liniją tarp 
Lietuvos ir Lenkijos, palikdama Vilnių lenkams. Pastarasis 
įvykis sukėlė Lietuvoje didelę audrą, ir lenkai, matyt, bijojo 
kokių nors lietuvių reakcijų Vilniaus krašte. Tik keista, kad 
tų prielaidų centre matė taikiausią vyskupą. 

J. Matulaitis buvo apsipratęs, kad spaudoje ir susirinki- 
muose vadinamas „Kauno agentu", „svetimos valstybės pilie- 
čiu". Bet nesitikėjo, kad valdžia pareikalaus jo pilietybės 
įrodymų. Ir kai pareikalavo, jis liepė kurijai į tai nieko ne- 
atsakyti. Vyskupui reikėjo vykti gegužės 4-ąją (1924) į Lat- 
viją konsekruoti Rygos sufraganą Juozą Rancaną. Kurija 
kreipėsi į valdžią dėl užsienio paso. Atsakymas buvo toks: 
pasas bus duotas, kai vyskupas įrodys savo pilietybę. Kanc- 
leriui buvo pasakyta parašyti trumpai, tik paklausti, ar pa- 
sas bus duotas, ar ne? 

Palaukus keletą dienų, pasas buvo duotas be sąlygų. Ma- 
tyt, atsiklausta Varšuvos, ir ši patarė nebekelti sio klausimo, 
kad nebūtų diplomatinių komplikacijų su Vatikanu. 

Po konsekracijos vyskupas užtruko Rygoje, nes buvo at- 
vykę is Lietuvos marijonų atstovai aptarti savo reikalų. 
Grįžęs į Vilnių, ruošėsi vizitacijai. Gegužės 20 d. atvyko 
Rodūnios delegacija su prašymu lietuvių ir lenkų vardu. Ne 
visa parapija, girdi, kalta, bet tik kai kurie asmenys, ku- 
riems bažnyčia nereikalinga... Niekas jų neprašė ir neįgaliojo 
išniekinti Dievo namus ir kunigą. Prašo paskirti kunigą ir 
atidaryti bažnyčią. „Nuo šio laiko mokėsime ją gerbti. Su- 
tinkame su Jūsų Ekscelencijos visais patvarkymais ir nusta- 
tyta pamaldų tvarka“. 

Nuraminęs delegatus, vyskupas prašė palaukti, kol grįš iš 
vizitacijos. Išvyko į Ašmenos dekanatą ir lankė parapiją po 
parapijos. Nuovargis ir karščiai, ypač nuo birželio vidurio, 
labai alino jėgas. Grįžo į Vilnių liepos 17-ąją, išsikvietė ku- 
nigą A. Cikotą aptarti Gudų marijonų reikalų, o liepos 22 
d. parašė P. Būčiui: „Aš grįžau labai nusidirbęs ir nuvargęs. 
Važiuosiu mėnesiu į Ciechocinką* pasigydyti. Į užsienį ne- 
važiavau, vengdamas su paso išgavimu sujungtų kliūčių“. Iš- 
vyko į gydyklą liepos 25-ąją. 


Lenk. Ciechocinek. — Red. 

UŽSIENIO REIKALŲ MINISTRO SKUNDAS 


Laikraščiai tą vasarą, lyg susitarę, nebelietė vyskupo 
J. Matulaičio. Buvo neaišku kunigui Jonui, kuris sekė spau- 
dą, ką tai reiškia. Ketino tą faktą priminti vyskupui, kai jis 
grįš. O vyskupas, grįždamas iš gydyklos, užsuko į Varšuvą 
pas nuncijų ir parsivežė „atsakymą“ — užsienio reikalų mi- 
nistro skundą dėl Rodūnios įvykių, įteiktą nuncijui gegužės 
20. Tokio pat turinio skundas balandžio 11-ąją buvęs įteik- 
tas ir Apaštalų Sostui per lenkų ambasadorių prie Vatikano. 
Vyskupas padavė kunigui Jonui paskaityti skundo tekstą. 

Rodūnios parapija tapusi vieta nuolatinių incidentų, ku- 
riuos sukėlę nesusipraiimai tarp katalikų lenkų ir kunigų lie- 
tuvių. Parapijoje esą 10 000 tikinčiųjų, iš kurių 7696 lenkai. 
Lietuvių mažuma kalbanti lenkiškai ir niekad neprašiusi lie- 
tuvių kalbos per pamaldas. Tik rusų valdžia, norėdama lie- 
tuvišką nacionalizmą iškelti prieš lenkų elementą, nuo 1905 
m. išprovokavusi incidentus. Tačiau kai į Rodūnią būdavęs 
paskirtas lenkas kunigas, incidentai lLiaudavęsi. 


Vilniaus vyskupijos kurija 1912.VII.28 įvedusi Lietuviškus 
pamokslus ir giesmes kartu su lenkiškomis pamaldomis. Ta, 
buvusi primesta lietuvių kalba žmonėms, įpratusiems kalbėti 
lenkiškai. Nuo 1912 ligi 1922 m. nebuvę sunkumų lenko kle- 
bono Kochanskio dėka. Tik 1922 m. Vilniaus vyskupas 
J. Matulevičius jį perkėlęs į kitą vietą Ir atsisakęs priimti 
Rodūnios gyventojų delegaciją, kuni keletą kartų bandžiusi 
pasiekti vyskupą su prašymu grąžinti Kochanskį. Vietoj Ko- 
chanskio buvęs paskirtas kunigas Chodyka, lietuvis, ir jis 
nemokėjęs išlaikyti autoriteto. Prasidėjusios riaušės. Vyskupo 
speciali delegacija bandžiusi jas sustabdyti, bet nepavykę. 
Kunigas Chodyka, įsibauginęs, apleidęs parapiją ir apsigyve- 
nęs pas dekaną Kuzminskį, žinomą savo šovinistine veikla 
lietuvį. 

Vyskupas J. Matulevičius kreipęsis į Vilniaus apygardos . 
teismo prokuratūrą, reikalaudamas apkaltinti asmenis, kurie 
protestavo prieš lietuviškus pamokslus. Teisminis tardymas 
buvęs pradėtas ir apie tai 1924.1.9 vyskupas buvęs painfor- 
muotas. Administracinis tardymas parodęs, kad riaušių prie- 
žastis buvusi veikla lietuvių kunigų, norinčių per jėgą įvesti 
lietuvių kalbą į bažnyčią prieš tikinčiųjų norą. Nelaukdama 
teasminio tardymo rezultatų, Vilniaus vyskupo kurija užda- 
riusi Rodūnios bažnyčią, parapiją padalijusi tarp dviejų kai- 
myninių. Dvasiniamę gyvenime pasidariusi tokia padėtis, kad 

esą žmonių, kurie miršta be išpažinties, ir daugelis vaikų 
lieka be krikšto. Tai nukreipta prieš lenkus, nes lietuviams 
Vilniaus dvasinė valdžia įsteigusi netolimame Pelesos kaime 
koplyčią, kurioje Nočios parapijos vikaras aptarnauja vien 
tik lietuvius. 

Tokia padėtis tęsiasi jau keletą mėnesių, todėl Rodūnios 
gyventojai labai susijaudinę. Tai sudaro dirvą veikti sektan- 
tams, kurie iki šiol Lydos apskrityje buvę nežinomi. Po Ro- 
dūnios bažnyčios uždarymo 50 asmenų prisidėję prie vadina- 
mosios Šv. Rašto tyrinėtojų sektos. Žmonėms nuraminti ir 
riaušėms išvengti, taip pat sektantų plėtrai sulaikyti esą bū- 
tina, kad vyskupas tuojau atidarytų Rodūnios bažnyčią. 


J. MATULAITIS ATSAKO Į SKUNDĄ 


Vyskupas patikrino faktus kurijos archyvuose, išsikvietė 
vyskupą Michalkevičių ir kitus patikimus liudininkus, kurie 
žinojo Rodūnios padėtį bei įvykius iš seniau, ir sėdo rašyti 
atsakymą iš eilės pagal punktus. 

1. Rodūnios parapijoj pagal per 1912 m. apklausa suda- 
rytus sąrašus lenkų rasta 6417 ir lietuvių 2981. Apklausą 
atliko tuometinis vyskupijos valdytojas K. M. Michalkevi- 
čius. Taigi, lenkų buvo ne 767, o maždaug du trečdaliai. 
Šiandien, vietos lenkų kunigų liudijimu, lietuviškai savo na- 
muose kalba daugiau kaip 3000 parapijiečių. 

2. K. M. Michalkevičius, perėmęs 1908 m. valdyti vysku- 
piją, Redūnios bažnyčioj jau rado vartojamas abi kalbas. 
Ten vikaravęs jaunystėje kunigas Sokolowskis liudija, kad 
abi kalbos buvusios vartojamos dar prieš 1897 metus. Taigi 
lietuvių kalbą nebuvo reikalo įvesti 1912 metais; administra- 
torius tik nustatė kalbų vartojimo proporciją per pamaldas 
pagal kalbančiųjų procentą. 

3. Lietuviškųjų pamaldų turėjo būti daugiau pagal lietu- 
viškai kalbančiųjų skaičių, bet, nenorėdamas pykinti lenkų, 
K. M. Michalkevičius, lietuviams sutinkant, nustatęs tiek, 
kiek jų iki šiol turėta. Jei buvo kas nuskriaustas, tai tik ne 
lenkai, o lietuviai. 

4. Tie 2981 lietuviai, kurie taip užsirašė 1912 m., kaip 
tik ir pageidavo lietuvių kalbos bažnyčioje, nes tam ir buvo 
daromas klausinėjimas. Kunigai, kurie Rodūnios parapiją pa- 
žįsta, tvirtina, kad moterys ir vaikai tikrai nemoka lenkiš- 
kai. O jei ir suprastų lenkiškai, turi teisę girdėti Dievo žodį 
bažnyčioje savo gimtąja kalba, nes Bažnyčia visų lygi moti- 

na. Rimtų lenkų kunigų liudijimu, lietuvių kalba Rodūnios 
bažnyčioje būtina. " 

5. Netiesa, kad lietuvių kalbą įvedė rusai. Jie lygiai slėgė 
ir persekiojo tiek lenkus, tiek lietuvius, pastaruosius dar la- 
biau, nes uždraudė lietuvišką spaudą ir persekiojo uz malda- 
knyges. Yra įžeidžiantis dalykas tvirtinti, kad administrato- 
rius Michalkevičius dirbo rusų valdžios naudai. 

6. Nuo 1918 m. vyskupas negirdėjo iš Rodūnios nusi- 
skundimų lietuviais kunigais. Tikrosios riaušių priežastys yra: 
a) nesveikas nacionalizmas, virtęs beveik sekta, siekiąs pa- 
lenkti savo tikslams Bažnyčią ir sunaikinti kitas tautas; 
b) riaušininkai, politinių partijų įrankis, diriguojami ir veda- 
mi iš viršaus. 

Iš riaušininkų pagal vyskupo komisijos tyrimus 4 — be- 
dieviai, 1 — netikintis ir nepraktikuojantis, 2 — moterys is- 
terikės, išmestos iš tretininkių. Prie jų prisidėjo dar 18 as- 
menų, suvedžiotų bažnyčios nelankančių. Riaušininkai tuo 
drąsesni, nes žino, jog nebus baudžiami — valdžiai jų žygiai 
patinka. 

7. Memorandume sakoma, kad vyskupas, nelaukdamas 
1924.1.9 pradėto tardymo, uždaręs bažnyčią ir t.t. Iš tikrųjų 
bažnyčia buvo uždaryta 1923.X.7, o parapija padalyta 
1923.XI.4, kai jau visos pastangos nuraminti triukšmadarius 
nuėjo niekais. 

8. Rodūnios klebonai prieš kunigą Kochanskį buvo lietu- 
viai, bet tada buvo ramybė ir tvarka. Riaušės prasidėjo prie 
lietuvio klebono Lajausko. Tada buvo paskirtas lenkas kuni- 
gas Kochanskis, kalbantis ir lietuviškai, bet ir prie jo riau- 
šės nenurimo. O dabartinės riaušės, prasidėjusios 1922.X.22, 
tęsėsi ir prie Kochanskio ir jam nepavyko jų numalšinti. 
1922 m. gale buvo paskirtas lenkas Solkowskis, kalbantis lie- 
tuviškai, bet riaušininkai jo neįsileido. Po jo parapijos admi- 
nistratoriumi buvo paskirtas Chodyka, neteisingai vadinamas 
lietuviu, nes yra gimęs gudiškoj vietovėj, save laikąs lenku, 
lietuviškai pramokęs tik seminarijoje ir  vikaraudamas 
1918-1920 Rodūnioje. Jam taip pat nepavyko riaušininkų 
suvaldyti, priešingai — pradėta grasinti jį nužudyti. Tada 
vyskupas leido jam apsigyventi pas dekaną Kuzminskį, kuris 
visiems yra lygus ir visų lygiai gerbiamas. 

9. Jei kas miršta be sakramentų ir savo vaikų nekriksti- 
ja, tai jų kaltė, nes kaimyniniai klebonai pasiryžę visiems 
patarnauti. Dekanui dėl to buvo duotas vikaras. O rodūnie- 
čiai gerai žino, kad tuoj gaus kleboną, kai tik pasižadės nu- 
rimti ir kunigui negrės pavojus. 

10. Kunigai, kurie aptarnauja Rodūnios parapiją, apie jo- 
kias naujas sektas nieko nėra girdėję. Tikri katalikai prie 
sektų neprisidės, o riaušininkai, kuriems tikėjimas ir Bažny- 
čia nerūpi, savo tikslams gali sukurti bet kokią sektą. 

11. Rodūniečių delegacijos, kuri atvyko prašyti kunigą 
Kochanskį palikti Rodūnioje, vyskupas negalėjo priimti, nes 
tuo metu sirgo plaučių uždegimu, bet ją priėmė prelatas 
Michalkevičius. Kitais kartais delegatai visuomet buvo pri- 
imami. 

12. Pelesos kaime tikrai įkurta koplyčia, kuriai vietos gy- 
ventojai padovanojo 18 ha žemės, bet ji aptarnauja lygiai 
visus, ne tik lietuvius... Reikia tik pagirti to kaimo gyven- 
tojus lietuvius, kurie patys vieni pastatė koplyčią ir joje pu- 
sę pamaldų užleidžia lenkams. Nočios vikaras, aptarnaująs 
koplyčią, nėra lietuvis ir negali ta kalba sakyti pamokslų. 

13. Vilniaus vyskupas nėra kaltas, kad tokia padėtis susi- 
darė Rodūnioje. Jau prieš karą vyskupijos administratorius 
dėl riaušių buvo uždaręs keletui mėnesių bažnyčią ir paskel- 
bęs interdiktą. Tikroji priežastis — lenkų politika, kuri lietu- 
viams nenori nė žodžio pripažinti bažnyčioje. 

Atsakymas „De turbis in ecclesia Radunensi" („Apie ne- 
ramumus Rodūnios bažnyčioje“) buvo 21 mašinėle rašytas 
puslapis su 25 dokumentų priedu. 


JAU ATĖJO LAIKAS... PASITRAUKTI 


Išsiuntęs pranešimą, laukė atsiliepimų iš Romos. Lapkričio 
17-ąją rašo P. Būčiui: „Iš Romos į savo raštą dar nesu ga- 
vęs jokio atsakymo... Labai norėčiau žinoti, ar jau lietuvių 
valdžia tariasi su Ap. Sostu dėl konkordato". Konkordatui 
ruošėsi lenkų valdžia, o tai turėjo liesti ir Vilniaus vyskupi- 
jos reikalus. „Nesnaudė nė Latvija, — rašo P. Būčys. — Jai 
pasisekė savo vienatinę, naujai atstatytą Rygos vyskupiją 
pakelti (1923) į arkivyskupiją... Lietuva, nors perdėm katali- 
kiška, neturėjo arkivyskupijos. Austras F. Ritter von Lama 
rašo, kad Lietuva tuo laiku nerūpestingai vedė savo reikalus 
Vatikane" (Pijus XI, p. 349). 

Gruodžio 11-ąją vėl rašo P. Būčiui, kad „iš Romos ...dėl 
savo rašto dar jokio nesu gavęs atsakymo". Iš tikrųjų laukė 
atsakymo iš kardinolo P. Gasparri dėl savo ganytojavimo 
Vilniuje — paliks ar atšauks Sveniasis Tėvas. Primena 
P. Būčiui, kad pradėjusi vėl skaudėti koja. 

Netikrumas dėl savo padėties ir fizinė negalė bus paskati- 
nusi vyskupą skirti P. Būčį Marijonų vienuolijos generaliniu 
vikaru ir lietuvių bei latvių namų viršininku. Tai pranešė 
jam sausio 11-ąją (1925). O vasario 10-ąją Lenkija pasirašė 
konkordatą su Šventuoju Sostu, ir pagal jį Vilnius turėjo 
būti keliamas į arkivyskupiją su dviem sufraganinėmis vys- 
kupijomis — gudiško Pinsko ir lenkiškos (su lietuviškomis 
priemaišomis) Lomžos. Konkordate buvo įrašyta, kad, ski- 
riant vyskupus, atsiklausiama vyriausybės, ar ji neturinti po- 
litinio pobūdžio kliūčių. J. Matulaičiui buvo aišku, kad len- 
kų valdžia turės politinių kliūčių jį keliant į Vilniaus arki- 
vyskupus. Pasklido ir gandai, kad, jei Sventasis Sostas norės 
J. Matulaitį palikti Vilniuje, jis būsiąs jėga pašalintas. 

Kovo 29-3j4 mirė Varšuvos sufraganas, titulinis arkivys- 
kupas K. Ruškys, sulaukęs 89 metų. J. Matulaitis būtų vy- 
kęs atsisveikinti ir palydėti į amžinybę savo tautietį ir arti- 
mą bičiulį, bet nauja padėtis vertė geriau nesirodyti viešose 
iškilmėse. 

Tik po Velykų, balandžio viduryje, nuvyko pas nuncijų 
kalbėtis dėl savo padėties ir grįžęs sėdo rašyti raštą Sventa- 
jam Tėvui. Gegužės 1 d. jį įteikė kunigu, vykstančiam į 
Romą, kad nuvežtų ir įteiktų pačiam popiežiui. „Viską gerai 
apsvarsčius, — rašo J. Matulaitis, — atrodo, kad jau atėjo 
laikas, kad aš dėl didesnės Bažnyčios gerovės būčiau iš Vil- 
niaus atšauktas... Lenkai sunkiai mane pakenčia dėl to, kad 
esu lietuvis, ir Lenkijos respublikoje užimu vyskupo vietą. 
Jie pasiryžę jokiu būdu neprileisti, kad, šią vietą pakelus į 
arkivyskupijos rangą, pasilikčiau Vilniuje kaip arkivyskupas. 
Politinės partijos, o ypačiai Tautinė demokratija, kuri res- 
publikoje daug reiškia, nuolatiniais manęs puolimais, klaidin- 
gais kaltinimais ir šmeižtais pasiekė tiek, kad daugelis lenkų 
žūri į mane šnairai ir su nepasitikėjimu... Sis nepasitikėjimas 
juntamai auga, ir nėra jokios vilties, kad jis sumažėtų. Ma- 
tau, kad ir valdžiai esu ypatingai nemalonus: ji manimi 
taip pat nepasitiki. Taip dalykams susiklojus, aišku, kad as 
negaliu laisvai, kaip yra reikalinga, eiti savo pareigų ir turė- 
ti reikiamos įtakos. Sitai darau ne tam, kad nusikratyčiau 
kryžiaus, kurį man Dievo gerumas uždėjo, bet vien tik 
trokšdamas didesnės Dievo garbės ir Bažnyčios gerovės. Ta- 
čiau visa pilnai sudedu į Tavo, Sventasis Tėve, rankas ir 
Tavo valiai pasivedu. Tu žinai, Mylimiausias Tėve, kad aš 
esu dėl Kristaus ir jo Bažnyčios pasiryžęs viską iškęsti". 

KNYGŲ SIUNTOS Į LIETUVĄ 


Nebesitikėdamas likti Vilniuje, J. Matulaitis susirūpino li- 
tuanistikos rinkiniu, kuris jau buvo gerokai išaugęs. Balan- 
džio 10-ąją (1925) rašo P. Būčiui: „Kaip žinai, turime ne- 
maža knygų... Manome jas pradėti Jums siuntinėti. Vietinis 
lenkų knygynas apsiima patarpininkauti. Jie turi Dancige sa- 
vo atstovą ir Kaune žydelį Ptaszek. Būtų gera, kad kun. 
Juozas (Vaitkevičius) su juo susipažintų ir sutartų, kokiomis 
sąlygomis jis apsiimtų knygas gabenti. O gal būtų geriau 
JE vyskupo O“Rourke prašyti, kad patarpininkautų; ar gali- 
ma būtų ir ar tiktų? O gal per Daugpilį patogiau būtų 
siųsti knygas? Pasitarkite su kun. Juozu ir man praneškite. 
Vieną sąlygą keliame, kad pinigų prisiųstumėte siuntinėjimo 
išlaidoms. Mūsų izdas tuščias, o net dažnai su skolomis ten- 
ka gyventi. Antra sąlyga, kad knygos būtų kraunamos Mari- 
jJampolėje ir kad jos būtų tinkamai saugojamos ir prižiūri- 
mos, nes brangių yra ir retų... Sio laiško įteikėjui žodžiu 
praneškite, jei ne — raštu ką manote dėl knygų". 

Gegužės 9-ąją tam pačiam vėl rašo: „Knygų JE vyskupo 
O'Rourke vardu siunčiame: gal bus daugiau kaip 10 didelių 
dėžių, liksis gal dar kokia 50 didelių dėžių. Prašau jam pa- 
rašyti ir jam pinigų nusiųsti... Prižiūrėk, kad knygos, eida- 
mos per lietuvių sieną, nežūtų. Pakalbėk su p. Jokantu. 
P: Šlapelis skundėsi, kad valdininkai, kratydami knygas, 
siunčiamas peI lietuvių sieną, sau kai kurias pasilieka. Siųs- 
tų knygų sąrašą atsiųsime... Dar jas tik i dėžes dedame. 
Kai pasiųsime, tą pačią dieną duosime Tau zinią“. 

Po 10 dienų rašo vėl P. Būčiui: „Kaip buvo rašyta, kny- 
gų siunčiame net 11 dėžių, tik eis jau kitu keliu, per Latvi- 
Ją, per Daugpilį... Kai tik būsi gavęs, pranešk, nes rūpės. 
Neilgai trukus, vėl daugiau siųsime". Birželio 15-4j4ą tam pa- 
čiam pastebi: „Siunčiamų knygų sąrašą labai ilgai laikė cen- 
zuroje. Dar tik šiandien tą vienuoliką dėžių žada siųsti gele- 
žinkeliu. Bet kiti siuntiniai eis greičiau. Jau paruošta net 15 
dėžių... Kunigas Jonas krauja knygas ir vis, dar kiek ištesė- 
damas, papildo savo biblioteką, neiškencia, suradęs šį tą ge- 
resnio, nupirkti. Dabar važinėjo Varšuvon su reikalais ir 
kiek knygų surado". Liepos 19-ąją vėl primena: „Kun. Jo- 
nas... jau gavęs leidimą knygoms išvežti. Jau 15 dėžių išvež- 
ta; gal tuoj galės ir tas 11 dėžių išsiųsti, kurias buvom Za- 
dėję pirmiausiai siųsti". 

Apie uzmojį sukurti Lietuvos marijonų biblioteką buvo 
rašęs 1922.XI.5 kunigui F. Kudirkai į Cikagą: „Į Marijam- 

polės vienuolyno biblioteką norėtume surinkti, kiek galima 
visa, kas išleista lietuvių kalba: knygas, brošiūras, laikraš- 
čius, net atsisaukimus, o taip pat kas bus leista svetimomis 
kalbomis apie Lietuvą ir lietuvius, Rinkite mums Amerikoje 
leidžiamus laikraščius ir knygas. Cia Tėvas Kriščiukaitis jau 
surankiojo po knygynus ir antikvariatus labai daug svarbių, 
brangių ir retų veikalų Lietuvos istorijai, o taip pat nemaza 
ir lietuviškų knygų...“ 

Iš Vilniaus buvo persiųsta į Marijampolę iš viso 93 di- 
džiulės dėžės lituanistinių knygų („Draugas“, 1967, Nr.36), 
kurios sudarė pagrindą bibliotekai, išaugusiai į 50 000 tomų. 


GANYTOJAS TYLIAI 
PASITRAUKIA.... 


Lietuva nesiskubino daryti konkordato su Apaštaliskuoju 
Sostu, nors buvo valdoma katalikų partijų. O kai lenkai su- 
darė, sukilo šaukti, kad Vatikanas atidavęs Vilnių Lenkijai. 
Kaunas ūžė, demonstravo prieš popiežiaus delegatą. 

„Girdžiu, dėl konkordato pas jus ūžia, — rašo P. Būčiui 
gegužės 19-ąją. — Nesikiškite į ginčus ir kovas, ypač politi- 
nes. Gink mūsiškius nuo to... Kur galėdamas ramink žmo- 
nes, nes, man rodos, nėr ko taip labai ūžii“. 

Vyskupas dar nežinojo, kad užsienio reikalų ministras 
J. Purickis buvo įteikęs labai užgaulią notą Vatikanui. Ir 
„Ap. Sosto delegatui, arkivyskupui A. Zecchini, buvo suda- 
rytos tokios sąlygos, kad jis buvo priverstas palikti Kauną 
ir 1925 metų vasarą išvažiavo į Romą" (Pijus XI, p. 352). 


ATSAKYMO Iš ROMOS BELAUKIANT 


Apaštalų Sostas buvo užtikrinęs lietuvių delegacijai, kuri 
lankėsi 1924 m. pabaigoj Romoje, kad faktinio politinio val- 
dymo sienoms pasikeitus, automatiškai bus pakeistos ir baž- 
nytinio sutvarkymo ribos. Tas principas buvo įtrauktas ir į 
konkordatą su Lenkija (ten pat). Dėl to Lietuvos elgesys, 
pasak P. Būčio, ir nustebinęs Vatikano diplomatus. „Užuo- 
jautos Lietuvai, kurios pirma buvo daug Vatikane, dabar 
jau beliko tik vienoje paties popiežiaus širdyje“ (ten pat). 

Popiežius suprato ir J. Matulaičio padėtį. Kodėl tačiau 
nesiskubino atsiliepti į prašymą atleisti jį is Vilniaus? Kas 
ten užkliuvo — nauji projektai ar atsargumas, kad, atšaukus 
vyskupą lietuvį, nekiltų naujas ūžesys Lietuvoj? O J. Matu- 
laitis laukė kokio nors ženklo ir savo laiškuose vis priminė: 
„Kol kas jokių tikrų žinių neturiu, kas su manim bus". 

Nieko nesulaukęs, gegužės 22 d. išvyko į Varšuvą daly- 
vauti Lenkijos vyskupų konferencijoje. Konkordato reikalai 
buvo pagrindinė konferencijos tema. Niekas, išskyrus nuncijų, 
nežinojo apie jo planą pasitraukti. Neprasitarė nė savo stu- 
dijų draugui vyskupui H. Przezdzieckiui, tik su juo besikal- 
bant paaiškėjo, kad valdžia tikriausiai nenorės jo palikti Vil- 
niuje. O kaip būtų, jei valdžia pasiūlytų persikelti į Censta- 


kavą? — paklausė vyskupas H. Przeždzieckis. J. Matulaitis 
sukluso, nes tai buvo kažkas nauja. Gal H. Przezdzieckis ką 
nors žino apie tokį planą, bet iš kur žino — iš nuncijaus ar 


valdžios žmonių? Sito nesiteiravo. Nuncijus, sutiktas konfe- 
rencijoje, taip pat prasitarė apie Censtakavą. 

Grįžo į Vilnių gegužės 30-ąją, nesužinojęs nieko tikresnio. 
Skubėjo tvarkyti vyskupijos reikalus, nes liepos 7-ąją ketino 
vykti į Ciechocineką pasigydyti. Pagaliau, birzeliui įpusėjus, 
gavo per nuncijų kardinolo P. Gasparri raštą, pasirašytą 
birželio 1 d. Kardinolas praneša nunciju, kad gautas Vi1l- 
niaus vyskupo raštas Šv. Tėvui. Prašo jam (J. Matulaičiui) 
pranešti, kad Šv. Sostas gerai supranta vis didėjančias sun- 
kenybes, kurios jį slegia, be to, ne tik kad neturėjęs jokio 
pagrindo abejoti jo elgesiu sunkiomis vyskupijos valdymo są- 
lygomis, bet ir niekad nekreipęs dėmesio į kaltinimus, ku- 
riuos darydavę jo priešininkai, dargi jį gynęs. Tačiau, jei 
vyskupas J. Matulaitis dėl sunkenybių nori atsisakyti, gali 
visai atvirai prašyti Jo Sventenybę, išdėstydamas priežastis, 
o Sv. Sostas dalyką svarstysiąs. 


NAUJAS PRAŠYMAS ŠVENTAJAM TĖVUI 


Vargiai J. Matulaitis išvengė klausimo, kodėl reikia vėl 
prašyti ir iš naujo dėstyti priežastis. Juk „Sv. Sostas gerai 
supranta vis didėjančias sunkenybes!" Tačiau sėdo rašyti ir 
birželio 27-ąją pasiuntė Sv. Tėvui naują prašymą. Pradėjo 
nuo politinės padėties. 

Tarp Lenkijos ir Lietuvos neseniai buvo karas ir iki šiol 
tęsiasi beveik karo padėtis. Lietuviai neatsisako savo teisių į 
Vilnių ir į jį supantį kraštą. Lenkai gi prieš visą pasaulį 

stengiasi įrodyti, kad šis miestas ir kraštas esą lenkiški. 
Stengiasi visus nelenkus kuo greičiau sulenkinti, naudodami 
visokias priemones ir net jėgą. Visa tai vyskupo, kaip lietu- 
vio, padėtį daro nepaprastai sunkią. Ji tuo sunkesnė, kad 
lenkai dabar šiame krašte yra dominuojanti klasė, kuri veik 
visą viešą gyvenimą turi savo rankose, visa valdo ir tvarko. 
Kartu, kad esu lietuvis, lenkų akyse esu nepakenčiamas ir 
tartum kokia gimtąja nuodėme susitepęs... Antra vertus len- 
kų didžiausias siekimas čia Vilniuje turėti, kaip sakoma, sa- 
vo žmogų... 

Kai vokiečiai buvo okupavę šį kraštą, beveik visų vietos 
tautybių padėtis buvo lygi. Tada lenkai iš manęs reikalavo 
tik vieno, kad visus vienodai traktuočiau, ir pripažino, kad 
aš, nors lietuvis, visiems buvau lygiai teisingas. Bet paskui, 
kai patys šį kraštą paėmė valdyti, jų tautinės politinės par- 
tijos, o ypač ta, kuri vadinasi Tautinė demokratija ir kuri 
valstybėje daug sveria, visokiais būdais ir keliais, sistemingai 
ir su tam tikru iš anksto nustatytu metodu, pradėjo mane 
žiauriausiai pulti tiek gyvu žodžiu, tiek per laikraščius ir 
viešuosius visuomenės susirinkimus... Jau tiek yra pasiekę, 
kad daugelio akyse esu tarsi kokia baidyklė, kuri alsuoja 
vien lenkų neapykanta ir prazūtimi... 

Iš tikrųjų mano ganytojiškame darbe vis labiau matau ir 

jaučiuosi kliudomas; vis dažniau pasitaiko, kad iš visų pusių 
sunkenybių slegiamas, rodos, jau neatlaikysiu ir suklupsiu, 
jei nepasaldintų mano gyvenimą Kristus ir jo kryžius bei 
klusnumas Sv. Sostui. Kas bebūtų, juo toliau ši padėtis tę- 
sis, juo liūdnesni bus šios su vyskupu kovos vaisiai: 1r Die- 
vas įžeidžiamas, ir daugelio sielos žalojamos bei iškreipiamos, 
ir vyskupo autoritetas mažėja bei jo valdžia silpnėja, ir ne 
kartą patsai Sv. Sostas paliečiamas... 
„ Kol dalykai, kiek man atrodė, dar buvo netikri, atvirai 
Sv. Sostui tada pareiškiau, kad gal dar neatėjęs laikas ir 
nebus naudinga mane iš Vilniaus atšaukti. Dabar gi, kai po 
sudaryto konkordato bažnytiniai dalykai yra naujai tvarkomi 
ir stabilizuojami, visa prieš Dievą rimtai apsvarstęs Ir pasvė- 
ręs, jaučiu ir matau, kad yra atėjęs ir tai skubus laikas, 
kad iš Vilniaus būčiau atleistas... 

Mylimiausias Tėve, puikiai žinau ir patyriau, kiek geru- 
mo man esi parodęs ir kaip tėviškai bei sėkmingai esi mane 
gynęs. Amžinas Tavo man parodyto gerumo dokumentas yra 
Tavo laiškas, kurį tuojau, vos užėmęs popiežiaus sostą, man 
menkam "Tavo tarnui atsiuntei. Čia visur taip manoma ir 
tvirtinama, kad aš turįs ne tik Tavo asmenišką pasitikėjimą, 

bet dargi, ko nedrįstu ištarti, — net Tavo draugiškumo esu 
supamas. Po Dievo vien Tavo gerumui ir maloningumui pri- 
skiriu tai, kad tokiose sunkiose sąlygose visgi šiek tiek galė- 
jau dar savo pareigas eiti, ir kad mano priešininkai, kurie 
tiek kartų yra man grasinę, vis dėlto neišdrįso savo planų 
įvykdyti... 

Reikia stebėtis, koks didelis yra žmonių sugedimas. Kam 
daug ieškoti pavyzdžių? Kai patsai, Sventasis Tėve, buvai 
Lenkijos nuncijumi, esi pats visa tai patyręs, nors nieko ki- 
to, vien tik gera daryti stengeisi, nors visiems didžiausią 
meilę ir prielankumą rodei, nors pačią lenkų tautą taip my- 
lėjai ir tiek gero esi jai padaręs, tačiau buvai su tokiu ne- 
dorumu ir smarkumu ir taip neteisingai, pats nekaltas ir ne- 
pajėgiąs gintis, puolamas. 

Iš Vilniaus atleistas, prašo popiežių leisti apsigyventi Ro- 
moje ir atsidėti Marijonų vienuolijos reikalams. 


ATLEISTAS IŠVYKSTA Į ROMĄ 


Tą vasarą nebevyko lankyti parapijų — buvo nepajėgus 
fiziškai. „Važiuoju į Ciechocinką* pasigydyti ir pailsėti, — 
rašo liepos 7-ąją P. Būčiu. — Gal teks ir į Romą važiuo- 
ti". Į Ciechocineką išvyko liepos 12-ą4ją ir po savaitės tam 
pačiam parašė: „Gydytojai rado, kad aš persilpęs. Prie to 
dar prisideda paprastos ligos. Kas su manim bus, dar tikrų 
žinių neturiu... Tikiuosi gauti tikrų žinių dar šį mėnesį, O 
vėliausia rugpjūčio mėnesį. Pasiliuosavęs iš Vilniaus, norėčiau 
apsigyventi Romoje. Gal Dievas padės tenai įsteigti studijų 
namą ir (vienuolijos) valdybos buveinę". 

„Gydymas eina gerai, jau kiek pailsėjau, — rašo kunigui 
Jonui į Vilnių. — Buvau pas nuncijų. Spėju, kad mane iš 
Vilniaus paliuosuos. Gal ne už ilgo gausiu žinią. Gal teks 
man dar į Vilnių važiuoti, o iš ten į Romą. Paslaptis reikia 
griežtai laikyti, kad nebūtų nemalonumų". 

Grįždamas iš gydyklos, užsuko pas nuncijų ir gavo į Ian- 
kas kardinolo P. Gasparri raštą, datuotą liepos 14-ąją. Kar- 
dinolas tarp kitko rašo: „Jo Šventenybei buvę nemalonu pa- 
tirti is Tavo laiško, kad iš naujo prašai atleisti iš Vilniaus 
vyskupijos valdymo pareigų. Tačiau priežastys, kurias patei- 
kei, taip svarbios ir rimtos, kad Šv. Tėvas laiko savo parei- 
ga patenkinti Tavo norą. Šiuo pranešu, kad Jo Šventenybė 


* Lenk. Ciechocinek. — Red. 

Tavo atsisakymą priėmė ir leidžia Tau, kaip prašyta, atvyk- 
ti tuojau į Romą ir čia apsigyventi“. 

Parvyko į Vilnių kaip buvo ketinęs. Niekas nenųjautė, 
kad čia jau svečias. Zinojo tik kunigas Jonas. Su juo aptarė 
būtinus dalykus ir tyliai, niekam nežinant, rugpjūčio 1 išvy- 
ko į Varšuvą. Iš čia parašė kapitulai, kad atsistatydinęs ir 
prašė išsirinkti vyskupijos valdytoją. Trumpus atsisveikinimo 
laiškučius pasiuntė vyskupams Michalkevičiui 1r Bandurskiui, 
prelatu: Hanusowicziui, kancleriui L. Chaleckiui 17 kunigui 
A. Viskantai. Parengė švietimo ir kulto ministru Grabskiui 
pranešimą, kad atsistatydinęs iš Vilniaus ganytojo pareigų, 
ir pasiuntė paštu. 

Rugpjūčio 3 dieną, kada turėjo įsigalioti konkordatas, sė- 
dęs į traukinį, paliko Lenkiją. Romą pasiekė rugpjūčio 5- -ąją, 
vidurdienį. Apsistojo pas lenkus rezurekcionistus, jų vienuoly- 
ne, prie Ispanijos aikštės. Šią vietą pasirinko sąmoningai, 
kad lenkai nemanytų, jog nebenori jų nė matyti. Cia rado 
apsistojusį; J.B. Cieplaką, buvusį kolegą profesorių Petrapily- 
je, vėliau Mogiliovo sufraganą, o nuo 1914 m. tos arkivys- 
kupijos valdytoją, bolševikų įkalintą, pasmerktą mirti ir tik 
1924 m. išleistą is Rusijos. J. Matulaitis nenujautė, kad šis 
vyskupas kankinys netrukus bus paskirtas jį pakeisti Vil- 
niuje*. 

Pirmoji naktis Romoje buvo trumpa. Atsikėlė pusę ketu- 
nių Ir sėdo rašyti laiškų. „Jau esu Romoje.., — rašo pir- 
miausia P. Būčiu. — Rūpinuosi gauti pas Sv. Tėvą audien- 
ciją. Norėčiau jau šiemet iki rudens įsteigti čia mūsiškiams 
Collegium Marianum, arba Studijų namą... Jei Lietuvos 
laikraščiai netinkamai aiškintų mano iš Vilniaus pasiliuosavi- 
mą atba drįstų Sv. Tėvui priekaištų daryti, paaiškink, kad 
kitaip nebuvo galima padaryti. Ilgiau liktis aš negalėjau". 
Parase dar keletą kitų laiškų, tarp jų ir savo bičiuliui len- 
kui, buvusiam Vilniaus universiteto rektoriui M. Zdziechows- 
kiui. 


* 
Pirmuoju Vilniaus arkivyskupų Cieplakas buvo paskirtas gruo- 


džio 14 (1925). Si žinia jį pasiekė Amerikoj, kur buvo nuvykęs lanky- 
ti lenkų parapijų. Vilniaus vyskupo sostą turėjo užimti kovo 25 
(1926), bet susirgo plaučių uždegimu ir mirė Niū Džersyje vasario 17; 
į Vilnių buvo parvežtas tik palaidoti. Vietoj jo arkivyskupu 1926 bir- 
želio 24 buvo paskirtas R. Jalbrzykowskis. 

PIRMIEJI ATLAIDUMO GESTAI 


Dienai išaušus, atlaikė mišias, išnešė laiškus, perėjo gat- 
vėmis. Romėnai dar miegojo arba buvo negrįžę iš atostogų. 
Skardenosi tik turistai ir maldininkai įvairiausiomis kalbo- 
mis. Po pusryčių išsiruošė į Vatikaną. Reikalingiausių žmo- 
nių dar nebuvo įstaigose. Valstybės sekretoriate Tado vieną 
monsinjorą ir pasikalbėjęs patyrė, kad lenkų vyriausybė tik- 
zai buvo dariusi žygių jį perkelti į Censtakavą. 

Ta proga užsuko į lenkų ambasadą prie Vatikano. Am- 
basadoriaus nerado, tik vieną iš sekretorių ar patarėjų. Pra- 
nešė, kad nebegrįšiąs į Vilnių. Ambasados žmogus aiškinosi, 
kad lenkų valdžia nieko neturėjusi prieš jį kaip vyskupą; ji 
netgi gynusi savo pranešimuose Apaštalų Sostui, tik norzėjusi 
perkelti į Čenstakavą. J. Matulaitis atsakė žinąs priežastis, o 
su lenkais norįs gyventi taikiai. Blogu atsilyginti niekam ne- 
norįs. Vince in bono malum — nugalėk blogį gerumu, — 
priminė savo gyvenimo šūkį. 

Rugpjūčio 13-ąją gavo audienciją pas popiežių Pijų XI, 
prieš tai buvo gavęs labai malonų jo laišką. Susitiko kaip 
du seni bičiuliai. Popiežius įvertino vyskupo auką, nes:lenkų 
valdžia tikrai būtų pareiškusi veto, keliant jį į arkivyskupus. 
Užtikrino, kad galįs pasilikti Romoje, rūpintis savo vienuoli- 
ja 17 pažadėjo padėti įsikurti. J. Matulaitis prašė patvirtinti 
visus jo veiksmus, kurie, valdant vyskupiją ir vienuoliją, ga- 
lėjo būti netikslūs, nesant tinkamo susižinojimo su Roma. 
Popiežius patvirtino. 

Netrukus gavo laišką iš prof. M. Zdziechowskio. Apgailes- 
tavo, kad vyskupas pasitraukęs iš Vilniaus ir reiškė viltį, 
jog būsiąs paaukštintas. J. Matulaitis padėkojo už palanku- 
mą ir parodytą širdį tuo metu, kai kiti „mane purvais 
drabstė, boikotavo". „Bet „ne dėl tų šmeižtų ir ne dėl kry- 
žiaus baimės pasitraukiau iš Vilniaus. To reikalavo susida- 
iusi būklė". Primena, kad meldėsi ir dabar meldžiasi už 
tuos, kurie veikė prieš jį. Į Romą atvykęs tarnauti Dievui ir 
turįs vilties, kad jį aplenksiančios visokios garbės (AJM, 
p. 223). 

Į Romą šventųjų metų proga tebevyko maldininkų gru- 
pės. Didoka grupė atsirado ir iš Lenkijos. Popiežius jiems 
laikė mišias, o po to suteikė audienciją. Prie maldininkų 
jungėsi ambasadų ir vienuolijų atstovai lenkai. Visų nustebi- 
mui atėjo ir vyskupas J. Matulaitis į mišias ir į audienciją. 
Norėjo parodyti, kad lenkams neturi kartėlio. Po audiencijos 
savo dienoraštyje įrašė: „Tegul Viešpats Dievas juos visus 

laimina ir visa gera jiems teikia. Ant galo grįžus, ką bloga 
kentėjau, tai buvo ne lenkų darbas, o tik politikos, kai ku- 
rių partijų. Ir už tuos meldžiuosi ir pasižadėjau širdingai 
melstis“. O P. Būčiui spalio 27 laiške pastebi: „Lenkams 
stengiausi ir stengiuosi, jei koks jausmas ir buvo kada mano 
širdy kilęs, viską dovanoti ir atleisti". 


GRĮŽTANT PRIE „AGE GOUOD AGIS" 


Susitaikęs su lenkais, jiems atleidęs, rugpjūčio 21 nuvyko 
pas benediktinus prie Sv. Pauliaus bazilikos atlikti rekolekci- 
jų. Dešimt dienų meditavo ir meldėsi. Po to rašo B. Bučiui: 
„Iš Vilniaus išvažiavęs jaučiau labai didelį reikalą rekolekci- 
jų, kad, sutvarkęs praeitį, galėčiau ramiai pradėti naują gy- 
venimą... Tikrai nusiraminau ir vėl pasitikėdamas visiškai 
Dievo apvaizda ir šv. Mergelės globa stoju drąsiai į naują 
darbą. Ir čia, be abejo, kaip visur, teks eiti kryžiaus keliu, 
Dievo valia!“ (3.IX). 

Po rekolekcijų persikėlė gyventi pas pranciškonus į Via 
Lungotevere Gianicolese 40. Netrukus sužinojo, kad popiežius 
rugsėjo 1 pakėlė jį tituliniu Adulijos arkivyskupu, ir tai btū- 
sią oficialiai paskelbta per konsistoriją gruodžio 14-ąją. 
Gavęs kuklų kambarėlį, vienuolišką celę, pradėjo mokytis 
italų kalbos. „Dabar po rekolekcijų mokausi nuo ryto ligi 
vakaro italų kalbos", — rašo P. Būčiui. Be tos kalbos Ro- 
moje, girdi, būtų sunku ką nors daryti. Ištisą mėnesį dirbęs, 
rašo: „Vos pradedu suprasti ir iš bėdos susišnekėti". 

Tik spalio pradžioje pradėjo grįžti Iš atostogų kardinolai. 
Jis ketino kai kuriuos iš jų, visų pirma P. Gasparri, aplan- 
kyti. Tuo tarpų senu įpratimu užeidinėdavo į knygynus bei 
antikvariatus ir, užtikęs ką retesnio, neiškęsdavo nenupirkęs 
marijonų bibliotekai. „Pavyko surasti ir sukomplektuoti du 
tomus „Summa Legum Justiniani" ir kitų. Kaip tik dabar 
tiktų, teises statant (kuriant) Lietuvoje", — rašo spalio 8. 

Lietuvos reikalai pradėjo iškilti jo rūpesčiuose. Buvo 
gavęs žinią, kad M. Reinys, buvęs jo kunigas Vilniuje, tapęs 
užsienio reikalų ministru po J. Purickio. Iš pradžių abejojo, 
ar jam derėjo imtis šių pareigų. Bet perskaite Vatikano or- 
ganė „Osservatore Romano" straipsnį apie Lietuvą, kur apie 
kunigą M. Reinį atsiliepiama labai teigiamai; tikimasi, kad, 
jam perėmus užsienio reikalus, santykiai su Vatikanu būsią 
atitaisyti 1r suderinti. Tuoj pranešė apie tą straipsnį P. Bu- 
čiui (spalio 16) ir nuo savęs pridėjo: „Gal Dievas duos, kad 

Lietuva sueis į tikrus santykius su Šv. Tėvu... Neatitaisius 
su Ap. Sostu santykių ir nesuderinus, jam (Reiniui), mano 
nuomone, ir nepritiktų ilgiau ministeriauti:.. Tikrai skauda, 
kad, kr. demokratams valdant Lietuvą, o ypač kunigams 
ministeriaujant, Lietuva liktųsi karo stovyje su Ap. Sostu... 
Mano nuomone, kaip tik dabar laikas pradėti tartis su Ap. 
Sostu, nėr ko laukti ilgiau". Ir dar prideda: „Jei kiek galė- 
čiau, ir aš padėčiau suderinti tuos santykius". Pastaroji pa- 
staba greičiausiai jam „išslydo" pasikalbėjus su kardinolu 
P. Gasparn. 

Kitas jo rūpestis buvo kurti marijonų centrą Romoje. 
Dėl to išsikvietė iš Amerikos saviškį kunigą K. Rėklaitį, ki- 
tados baigus; Romoje mokslus, mokantį gerai italų kalbą ir 
turintį plačių pažinčių. Prie centro turėjo būti ir Studijų 
namai. Buvo numatęs iš marijonų lenkų, gudų ir lietuvių 
keletą kandidatų, kuriuos reikėtų mokslinti Romos universi- 
tetuose, formuoti jų dvasią ir juos suartinti. | 

„Marijonų vienuolija, — pasak P. Būčio, — buvo myli- 
miausias J. Matulevičiaus kūrinys". Pradėjo ją lietuviams, 
bet tolydžio darė įvairiatautę. Kitiems priekaistaujant, „atsa- 
kydavo, kad jis kuriąs katalikišką vienuoliją ir kad vienuoli- 
jos nukrypsta nuo savo esmės tapdamos išimtinai vienos 
tautos" (AJM, p. 32). „Turime stengtis visoms tautoms tar- 
nauti", — buvo rašęs kunigui V. Kulikausku į Čikagą 
(1923.V.1). — Jau du latviu įstojo į Marijampolę; galėsime 
Latvijoj namą įsteigti. Jau turime ir baltgudžių... Aš vis ne- 
galiu atsidėkoti Viešpačiui, kad taip trumpu laiku tiek davė 
mums padaryti. Keli metai atgal be nieko darbą pradėjome, 
o dabar jau tiek turime“. 

Lenkai ir lietuviai buvo jau pakankamai atsistoję ant ko- 
jų. Pirmieji pačioje Lenkijoje turėjo iris židinius, antrieji — 
du: Marijampolėje ir Čikagoje. Abi šakos veikė savarankiš- 
kai, turėjo noviciatus, gimnazijas, rengėsi kurti spaustuvės 
(Čikagoje leido dienraštį „Draugą“). Latviai taip pat įsitaisė 
savo namus Vilianuose su keletu kunigų ir brolių. Kiekviena 
šaka dirbo savo tautai. 

Sunkiau buvo gudams, nes jų centrą Drujoje J. Matulai- 
tis pradėjo organizuoti, pasitelkęs kunigą A. Cikotą, tik 
1923 metais. Paraleliai formavo ir gudžių mergaičių vienuoli- 
ją, marijonų globojamą (jų įstatus Roma patvirtino 1924 
metais). Drujos centrą parėmė Amerikos lietuviai marijonai, 
už tai gudai įsitaisė namą, nusipirko spaustuvę ir rengėsi 
leisti savo laikraštį. Bet lenkų valdžia nedavė leidimo. „Kaip 
ugnies bijo baltigudžių. Bet iš palengva kliūtis pergalės“, — 

buvo rašęs kunigui Kulikauskui (1924.XI.28). Kol buvo ten 
vyskupu, galėjo jiems padėti ir juos ginti. Dabar buvo ne- 
aišku, kaip su jais bus. Bet brendo naujas planas: jei šie 
Lenkijoje negalės įsitvirtinti, ruošti juos misijoms Rusijai... 


POKALBIS SU LENKŲ AMBASADORIUMI 


„Lankiau neseniai ambasadorių prie Vatikano p. Skrzyns- 
kį, — rašo P. Būčiui spalio 27-ąją. — Įdomus buvo su juo 
pasikalbėjimas. Parašysiu Tau“. Ir parašė lapkričio 9-ąją. 
Pasikalbėjimas su grafu Vladislovu Skrzynskiu įvyko spalio 
25-ąją ambasadoje. „Kalbą pradėjo apie mano atsistatydini- 
mą". 

— Šv. Tėvas turėjo būti labai patenkintas ir labai Tams- 
tai dėkingas, kad atsistatydinai, — tarė p. ambasadorius. 

— Nežinau, ar turi kuo džiaugtis Sv. Tėvas, — atsakiau. 
— Tiek galiu pasakyti, kad ir Sv. Tėvui, ir man buvo aiš- 
ku, kad ilgiau Vilniuje liktis buvo „nebegalima. Gi Tamstos 
ruošėtės statyti griežtą veto prieš mano pakliuvimą į arki- 
vyskupus, o endekų partija, remdama valdžią, rengė man 
skandalą. 

Iš pradžių ambasadorius lyg buvo bandęs teisintis, kad 
lenkų valdžia nieko dėta. . 

— Kaipgi, — pasakiau. — Tik p. Grabskis, apšvietos ir 
tikybos reikalų ministras, būdamas Vilniuje, aiškiai pasakė 
savo partijos (endekų) žmonėms, kad valdžia jokiu būdu ne- 
sutiksianti, kad aš būčiau pakeltas į Vilniaus arkivyskupus 
ir likčiau Vilniuje, kad, remdamasi konkordatu, statysianti 
griežtą veto politikos tikslais. Tą patį ne kartą jis yra kal- 
bėjęs ir Varšuvoje, kaip gavau patirti iš patikimų zmonių. 
Gi: buvo valdžios sumanymas, o net jau buvo ir Ap. Sostui 
siūloma mane iškelti į Censtakavą vyskupauti. Net vyskupas 
Przeždzieckis buvo vieną kartą paklausęs, ar nesutikčiau eiti 
į Censtakavą. Žinoma, griežtai atsisakiau. Ir su JE nunci- 
jum teko apie tai kalbėti. Tada nuncijui pasakiau, jei aš 
Vilniuje netinku dėl to, kad tai grynai lenkiškas miestas 
esąs, tai kaipgi aš galėčiau būti Censtakavoje, jei tas mies- 
tas ne mažiau lenkiškas už Vilnių. Pagaliau taip jau mane 
apšaukė lenkai savo laikraščiuose ir taip sugadino man gerą 
vardą, kad sunku būtų visa tai atitaisyti patekus į Censta- 
kavą... 

„P. ambasadorius, matydamas, kad aš aiškiai buvau nu- 
matęs dalykų stovį, prisipažino, kad lenkų valdžia jokiu bū- 

du nebūtų sutikusi manęs palikti Vilniuje, bet kad nieko ne- 
būtų turėjusi prieš tai, kad būčiau buvęs iškeltas kur kitur. 
Tiesa, valdžia siūliusi Ap. Sostui mane skirti į Censtakavą, 
manydama, kad aš, Marijos toks didelis. garbintojas, būčiau 
buvęs tuo patenkintas. Visur kitur, tik ne Vilniuje ir ne pa- 
kraščiuose, aš būčiau buvęs geras". 

„Čia jis pripasakojo man daug pagyrimo žodžių ir apgai- 
lėstavo, kad aš išvažiavau iš Lenkijos, kad lenkų episkopatas 
netekęs tokios jėgos ir t.t., kad prieš mane kaip prieš žmo- 
gų ir kunigą nieko neturi, tik kad dėl politikos aš nepagei- 
daujamas buvęs Vilniuje; kad partija ir laikraščiai tiek rėkę 
ir rašę, kad valdžia nebegalėjusi neatsizvelgti į visa tai. Pa- 
sisakė, kad per trejus metus, kai ambasadoriaująs, nuolai 
(buvę) galybės skundų prieš mane, bet drauge prisipažino, 
kad, kai reikalaudavęs, jokių faktų skundėjai jam nepristaty- 
davę". į 
Tame pačiame laiške (9.XI) J. Matulaitis dar primena: 
„Lenkų valdžios atstovai labai nepatenkinti, kad aš Romoje 
apsigyvenau. Nežinau, kodėl manęs bijosi. Teko man tai iš- 
girsti iš lenkų. Labai gal norėtų, kad aš iš Romos kur kitur 
išvažiuočiau. Lenkų ambasadorius, girdamas mane dabar, net 
užsiminė, kad būtų gera, kad mane vyskupauti pasiųstų į 
Lietuvą, kur esą lenkai taip skriaudžiami. Žinoma, to pavo- 
jaus nėra, kad mane dabar Sv. Tėvas kur nors iš Romos 
siųstų". 


PASTANGOS GRĄŽINTI J. MATULAITĮ Į 
LIETUVĄ 


Pasirodo, ir Lietuvoje sklido žinios, kad jis bus skiriamas 
į Lietuvą arkivyskupu. Bet kunigas J. Staugaitis įspėjo, kad 
jeigu Šv. Tėvas tai padarytų, tai Lietuvos valdžia neduotų 
vizos į Lietuvą, ir būtų naujas skandalas. „To pavojaus, 
kad mane skirtų dabar į Lietuvą, nematau. Ir Lietuvos val- 
džia gali būti rami. Jei ir iškilių kada toks sumanymas, aš 
ginčiausi, kiek galėdamas“. 

Taip rašė P. Būčiui lapkričio 9, o gruodžio 3 į jo laišką 
taip atsako: „Tavo paskutinis laiškas mane labai nustebino 
ir dar labiau nugąsdino. Aš Tave visuomet gyniau nuo viso- 
kių vyskupavimų, o Tu mane, kaip matau, pradedi net pirš- 
ti į arkivyskupus. Atsimink, kad mes pasižadėjome gintis 
nuo visokių poaukščių ir aukštų vietų. Tiesa, mūsų užduotis 
tarnauti Bažnyčiai visomis pajėgomis, bet vienuoliškai. Mes 


162 


esam pašaukti ne Bažnyčiai valdyti, o tik jos valdytojams 
tarnauti; mūsų užduotis — ne bažnytinė politika, o tik Kri- 
staus dvasios žadinimas...“ 

„Kad patarnauji Mgr. Faidutti, labai gera, bet kad 
duodiesi įtraukiamas į bažnytinę politiką ir su juo imi Lie- 
tuvos Bažnyčios reikalus tvarkyti, man tai neišrodo gera. 
Tai nėra mūsų tikras kelias... Ne į savo vėžes buvau (Vil- 
niuje) patekęs. Jei mane vėl sutarę visi įstumtumėte į kitas 
vėžes, abejoju, ar iš to Dievas tiek, kiek galėtų, turės gar- 
bės. Aš jausiuos ne savo vietoje, atplėštas nuo savo tiesiogi- 
nio pašaukimo..." 

„Lietuvoje žmonių netrūksta, nėra sunku surasti ir į arki- 
vyskupus tinkamo žmogaus.., o į mano vietą nesurasite. Pa- 
galiau čia Romoje būdamas aš gal galėčiau ne kartą ir Lie- 
tuvos Bažnyčiai patarnauti. Jei Lietuvos politikai kiek toliau 
siektų, tai kaip tik turėtų viską daryti, kad aš Romoje ga- 
lėčiau sau ramiai darbuotis. Romoje reikia ir lietuvių, ir 
jaunuomenės, kuri eitų mokslą, ir šiaip gerų kunigų, ir ka- 
talkikų". 

„Kaip matau dėl manęs jau ir su ministrais tariamasi; 
kaip gavau tikrą ir rimtą žinią, kad tie, kurie politiką Lie- 
tuvoje varo, yra nusistatę net vizos man neduoti, jei mane 
Sv. Tėvas dabar skirtų Lietuvai arkivyskupu...“ 

„Kaip tik gavau iš Vatikano pasiūlymą, ar nesutikčiau 
kuriam laikui važiuoti į Lietuvą vizitatoriumi. Aš sutikau, 
ir, jei gausiu Lietuvos vizą, važiuosiu. Jaučiu, kad tą darbą, 
Dievui padedant, gal atliksiu. Čia galėčiau patarnauti Baž- 
nyčiai, o ir vienuolijai nebus skriaudos... Tikiuosi, kad 
greitu laiku gausiu žinią iš P. Carneckio, ar man duos į 
Lietuvą vizą. Jei jie man kaip vizitatoriui neduotų, padary- 
tų didelę klaidą". 


"ATVYKSTA POPIEŽIAUS 
į DIPLOMATU 


Buvo nelaukta, kad išvykus delegatui arkivyskupui Zec- 
chini, Vatikanas skirtų Lietuvai atstovu tos pačios tautos 
asmenį. „Visoje Bažnyčios istorijoje, — pasak P. Būčio, — 
tai yra iš viso antras atsitikimas" (Pijus XI, p. 354). Kaip 

tai įvyko ir kodėl? Verta dėmesio P. Būčio užuomina, kad 
"popiežius dažnai kviesdavęs J. Matulaitį pas save ir kalbė- 
davęs su juo apie Lietuvos reikalus (Pijus XI, p. 535). 

Lietuvoje buvo tvarkytinų „bažnytinių dalykų, ir vargiai 
kas kitas galėjo juos taip gerai suprasti bei spręsti, kaip sa- 
vas, plataus mosto ir įžvalgus žmogus. Popiežius pasiūlė 
J. Matulaičiui šią misiją ir gruodžio 7 (1925) oficialiai pa- 
skyrė apaštaliniu vizitatoriumi. 


PIRMIEJI VIZITAI IR ĮSPŪDŽIAI 


Iš Lietuvos buvo pasiųsta Vatikanui du prašymai: vienas 
— spalio 13, antras — lapkričio 2. Pirmuoju Žemaičių vys- 
kupas prašė padalyti jo vyskupiją į dvi. Antruoju vyskupas 
A. Karosas, vyskupas P. Karevičius ir Vilniaus vyskupijos 
dalies valdytojas kanauninkas J. Kukta maldavo įsteigti Lie- 
tuvos bažnytinę provinciją. 

J. Matulaičio misija ir buvo sutvarkyti vyskupijų reika- 
lus. Taip rašė P. Būčiui gruodžio 7-ąją: „Diecezijų sienų su- 
tvarkymo ir padalijimo reikalu siunčia mane Sv. Tėvas Lie- 
tuvon". 

Gavęs paskyrimą, kitą dieną atlaikė misias Dvylikos 
apaštalų bažnyčioje ir nuvyko į Lietuvos pasiuntinybę prie 
Kvirinalo kalbėtis su pasiuntiniu V. Čarneckiu. Buvo įspė- 
tas, kad Lietuvos vyriausybė greičiausiai neduos jam vizos. 
Pasiuntinys atsiklausė telegrama užsienio reikalų ministro ir, 
gavęs teigiamą atsakymą, vizą išdavė. 

Gruodžio 9-ąją gavo audienciją pas popiežių ir kitą dieną 
išvyko į Lietuvą. P. Būčį buvo įspėjęs, kad nedarytų viešų 
sutiktuvių, tad atsirado Kaune tyliai ir apsistojo pas marijo- 
nus Laisvės alėjoje 64. Popiežius atsisveikindamas prisiminė, 
kad iš Lietuvos dar nebuvusi jokia maldininkų grupė šven- 
taisiais metais. J. Matulaitis pasirūpino tokią grupę pasiųsti. 
Išvyko vyskupas Skvireckas, prelatai Šaulys ir Grigaitis, prie 
jų prisidėjo profesorius Pakštas ir studentas marijonas Gri- 
gaitis. 

Savo įgaliojimus vizitatorius įteikė gruodžio 13-ąją vysku- 
pams Karosu ir Karevičiu,, o nuorašą su lydimuoju raštu 
pasiuntė ministrui pirmininkui dr. L. Bistrui. Pastarasis, pa- 
sak P. Būčio, džiaugęsis J. Matulaičio atvykimu, o kai kurie 
valdančiosios partijos seimo nariai reiškę nepasitenkinimą. 
„Nepatenkinti politikai norėjo aktyviai kliudyti vizitatoriaus 
darbą" (Pijus XI, p. 354). 

Padaręs būtinus vizitus, susipažinęs su nuotaikomis ir 
darbo sąlygomis, gruodžio 18 parašė kunigui Reklaičiui į 
Romą: „Daug turėsiu kryžių ir sunkenybių. Radau tokią pa- 
dėtį, kad sunku buvo susilaikyti nuo ašarų. Tikiuosi Dievas 
padės daug dalykų atitaisyti". 

Gruodžio 20—21 buvo nuvykęs į Marijampolę. Pasitiko 
būrys kunigų ir brolių, 20 kandidatų ir 17 naujokų. Rado ir 
kunigą Joną, parvykusį iš Vilniaus. Patarė noviciatą kelti į 
Ukmergę, o kunigams, kurių atrodė čia per daug, ieškotis 
naujo židinio kur nors Žemaitijoje. Seniai buvo raginęs leisti 
laikraštį, o dabar sutarė pradėti savaitinį „Šaltinį“. 

Seselių bendruomenėje taip pat buvo gražaus jaunimėlio. 
Patarė dalį jų perkelti į Kauną ir leisti studijų. Susitiko ir 
seselę A. Kudirkaitę, grįžusią iš Trinapolio. 

Kaune susirado Andrių Meciūną, buvusį ilgameų savo 
tarną, jau vedusį ir pusėtinai įsikūrusį. Aplankė jį, „prisimi- 
nė bendrą gyvenimą ir vargus Vilniuje, papasakojo apie sa- 
vo veikimą Kaune. Atsiminimui paliko dovanėlę is Romos“, 
— Tašo atsiminimų pluošte pats A. Meciūnas (AJM, p. 145). 


PROBLEMOS PERTVARKANT VYSKUPIJAS 


„Pirmo vizito metu pas užsienio reikalų ministrą, — rašo 
M. Reinys, — vizitatorius padaręs priekaištą, kad buvusios 
vyriausybės nepadariusios konkordato anksčiau nei lenkai. 
Dėl santykių su Vatikanu buvę aptarti trys etapai: steigti 
bažnytinę provinciją, sudaryti abipusę atstovybę ir paruošti 
konkordatą" (AJM, p. 99). 

Del bažnytinės provincijos vizitatorius tarėsi paraleliai su 
vyskupais ir vyriausybę. Jautriausias klausimas buvo Vil- 
niaus vyskupijos dalis, tekusi Lietuvai. Vyriausybė norėjo, 
kad iš jos nebūtų daroma atskira vyskupija: tegu lieka, kaip 
buvusi administratūra, kad, Vilnių atgavus, toji dalis vel 
grįžtų buvusiai vyskupijai. 

Kitas jautrus klausimas buvo Klaipėdos reikalai. Jos ka- 
talikai priklausė Varmijos vyskupijai Vokietijoje ir is ten 
reikėjo juos atgauti. Remiantis Klaipėdos statutu, reikėjo 
įkurti bažnytinę autonomiją, o atskiros vyskupijos nebuvo 
galima sudaryti, nes katalikų buvo per maža, vos 6000 (4 
parapijos). Sutarta kurti Klaipėdos vikariatą. 

Iš Seinų vyskupijos Lietuvai liko tik pusė. Vyriausybė 
norėjo, kad senasis vardas pasiliktų; tai, girdi, rodytų, jog 
neatsisakoma neteisėtai užgrobtos srities. Bet buvo netikslu 

vadinti vyskupiją vardu to miesto, kuris de facto priklausė 
kitai valstybei. Tada siūlyta Sūdavijos vardas. Dėl to 
J. Matulaitis rašė ministrui pirmininkui: „Senas nežinomos 
kilmės Sūdavijos vardas, apimąs bene Įsruties ir kitas Vokie- 
tijoje esančias apygardas, netinka Lietuvos vyskupijai vadin- 
ti". Seinų vyskupas Karosas, lenkų ištremtas, buvo įsikūręs 
Marijampolėje, bet kapitula ir dekanai pasisakė už 
Vilkaviškį, kaip vyskupijos centrą, ir taip liko projekte. 

Zemaičių vyskupiją sutarta padalyti ne į dvi, o į tris: 
Telšių, Panevėžio ir Kauno. Kaunas būtų sr kis yskusija, dėi 
to bažnytinė provincija vadintųsi kauniškė (Kaunensis). Va- 
sario 25-ąją viešai tautos vardu nuomonę pareiškė žemės 
ūkio ministras M. Krupavičius: pasisakė už Lietuvos (Litu- 
ana) vardą. J. Matulaitis kreipėsi į ministrą pirmininką dr. 
Bistrą, klausdamas: „Ar toks pat yra vyriausybės nusistaty- 
mas?.. Ap. Sostas atsitraukti nuo vyskupų nuomonės galėtų, 
turėdamas aiškaus ir tikro pagrindo. Jūsų Ekscelencijos ofi- 
cialus atsakymas galėtų, mano nuomone, tą pagrindą suda- 
ryti. Šventajam "Tėvui ir Bažnyčios tikslams nedaug bus 
skirtumo, ar toji provincija vadinsis Kaunensis ar Lituana". 
Ministras pirmininkas ir kabineto dauguma, matyt, buvo ki- 
tos nuomonės nei žemės ūkio ministras — liko Kauno var- 
das. 


ASMENŲ PARINKIMAS Į VYSKUPUS 


Naujoms vyskupijoms reikėjo trijų ordinarų ir arkivysku- 
po. Romos kandidatas į arkivyskupus buvo J. Matulaitis, ir 
Lietuvos vyskupai pritarė. J. Matulaitis nuo to gynėsi ir sa- 
vo vietoj Iado kitus: J. Staugaitį, P. Kuraitį, J. Skvirecką. 


Pirmasis atrodė netiks Kaunui — politiniam centrui, nes bu- 
vo aktyvus politikas; antrasis — akademikas, ne viešumos 
žmogus, gal ir nepakankamai reprezentatyvus; trečiasis — su- 


fraganas ir generalvikaras, turįs patirties valdyti, žinomas 
Šventraščio vertėjas, ramus ir atsargus, o tai dažnai laikoma 
hierarchų dorybe. 

P. Kuraitis visai atkrito, J. Staugaitis tapo kandidatu 
Telšiams, Hko J. Skvireckas. Kiti kandidatai: Panevėžiui — 
K. Paltarokas, Kaišiadorims — J. Kukta, Vilkaviškiui — 
augziliaru M. Reinys. Tarp kandidatų buvo ir P. Būčys, bet 
J. Matulaitis nesutiko jo praleisti. 

Dėl kandidatų norėjo savo žodį tarti vyriausybė, Tai pa- 
tyręs, J. Matulaitis kovo 1 d. rašė ministrui pirmininkui: 

„Šv. Tėvas neįgaliojo manęs tartis (su vyriausybe) dėl asme- 
nų, galinčių užimti ganytojų sostus naujai pertvarkytose vys- 
kupijose..; todėl, Jūsų Ekscelencija, norėdamas pareikšti Ka- 
talikų Bažnyčios Galvai Lietuvos vyriausybės nuomonę dėl 
kandidatų į aukštas Bažnyčios vietas, teiksis tai padaryti 
pačiam Sventajam Tėvui arba Jo įgaliotiėms asmenims per 
savo įgaliotus asmenis“. 

Suderinti visų interesus ir visus patenkinti buvo nelengva. 
„Tiek čia turiu darbo, rūpesčių ir kliūčių, kad sunku ir ap- 
sakyti", — rašo kunigui Reklaičiui sausio 3, o sausio 30-ąją 
pastebi: „Pirmą mėnesį tiek turėjau rūpesnių ir darbo, kad 
vos tik vieną naktį gavau išsimiegoti 6 valandas, o šiaip 
miegodavau tik 3—5 valandas. Galybę žmonių apiankiau ir 
galybę reikalų atlikau. Dėku Dievui, po mėnesio ėmė krypti 
dalykai į geresniąją pusę, bet dar daug lieka padaryti". 

„Spiria mane, — rašo tam pačiam, — kad kuo greičiau 
baigčiau svarbesniuosius reikalus ir važiuočiau į Romą". Ke- 
tino išvažiuoti vasario 17, bet abejojo ar suspės, nes iškilo 
naujų reikalų. Buvo dar neparengtas naujos provincijos apei- 
gynas, kurį reikėjo vežtis į Romą patvirtinti; rengė kiti — 
ne jis pats. Teologijos ir filosofijos fakultetas veikė jau 4 
metai, bet neturėjo Romos pripažintų teisių teikti akademi- 
niams laipsniams. Prašomas fakulteto dekano P. Būčio, 
J. Matulaitis „nuodugniai ištyrė visą minėtojo fakulteto 
būklę, susipažino su kiekvienu fakulteto dėstytoju" ir paruo- 
šė pranešimą Studijų kongregacijai (Pijus XI, p. 360). 

Dar buvo ėmęsis pertvarkyti Lietuvos katalikų veikimo 
centrą pagal popiežiaus Pijaus XI mintį ir kitų katalikų 
kraštų pavyzdį. Bet laiko buvo nedaug, tad paliko nebaigęs. 
Šiame katalikų centre buvo iškilių, pasišventusių asmenybių, 
kurias J. Matulaitis norėjo pristatyti popiežiui, kad suteiktų 
garbės titulą. Parinko pradžiai du — P. Dovydaitį ir 
J. Eretą. Pirmasis sužinojęs atsisakė, manydamas, kad yra 
„daug svarbesnių Lietuvos bažnytinio gyvenimo bendrųjų 
reikalų" (AJM, p. 164). 


PROVINCIJOS PLANO ĮTEISINIMAS ROMOJE 


Išvyko į Romą kovo 5-3ją ir pradėjo vaikščioti po Vati- 
kano įstaigas. Pirmieji įspūdžiai nebuvo daug žadantys. 
Reikalai ėmė gerėti po audiencijos pas popiežių kovo 13-ąją. 
„Jo Sventenybė buvo labai patenkintas mano darbu, — raso 
kunigui V. Kulikauskui į Ameriką. — Lietuvoje radau labai 

baisią ir liūdną bažnytinių dalykų padėtį... Pavyko daug pa- 
daryti ir daug kas atitaisyti. Jei ir čia Romoje galės Jo 
Šventenybė visą ką padaryti, kas reikalinga Lietuvos Bažny- 
čiai, tai tikrai prasidės Lietuvoje naujas Bažnyčios istorijos 
lapas". > | 

Kitą dieną rašė vyskupui J. Skvireckui: „Sv. Sostas nori, 
kiek tik bus galima, patenkinti ir vyskupų, ir valdžios pa- 
geidavimus", bet esančios dvi sunkenybės. Dėl Kaišiadorių 
nenorima palikti administratūros, sutinkama sudaryti vysku- 
piją, kuri, laiko sąlygoms pasikeitus, galėtų būti kitaip api- 
brėžta. Apie tai pranešė telegrama ir užsienio reikalų minist- 
zui, prašė „pasitarti su prezidentu". Jam gi atrodė, kad 
„nieko kito nebus galima pasiekti", o iš to nebus „jokio pa- 
vojaus Lietuvai". 

Gavęs vyriausybės pritarimą dėl Kaišiadorių, toliau spren- 
dė Klaipėdos reikalą. „Daug sunkenybių ir kliūčių turėjau 
nugalėti dėl Klaipėdos krašto. Reikėjo atremti vokiečių ir 
Varmijos vyskupo daromi priekaištai ir reikalavimai. Teko 
daug skaityti ir rašyti, — rašo J. Skvireckui kovo 25-ąją. — 
Pavadinta bus ta šalis prelatūra.., bus pilnai įjungta į Lie- 
tuvos provinciją. Vikariato vardas pasirodė ne toks pato- 
gus..." 

„Dariau, kas buvo galima, — rašo balandžio 6-ąją uzsie- 
nio reikalų ministru. — Iš esmės beveik viskas, kas norėta, 
yra pasiekta". Iš tikro balandžio 4-ąją jau buvo pasirašyta 
apaštalinė konstitucija „Lituanorum gente“ („Lietuvių tau- 
ta"), steigianti bažnytinę provinciją; kitą dieną paskirti nau- 
ji vyskupai ir arkivyskupas. Konstitucijos redagavimas užtru- 
ko — buvo redaguota keletą kartų. „Daug buvo darbo ir 
vargo, kol prieita tos redakcijos". Vis dėlto per mėnesį vis- 
kas išsisprendė: „Čia visi stebisi, kad dalykai, 17 tai tokie 
svarbūs, taip greit pavyko atlikti". Visa tai pasiekta ne be 
didelės įtampos. 

„Turėjau labai daug darbo, sunkaus ir be galo alsinančio, 
beveik nė kiek laisvo laiko nebelikdavo, — rašo artimiausiam 
bičiuliui P. Būčiui kovo 29. — Sirdis ir mano nervai, jau- 
čiu, kad dar labiau nuvargę, negu kad yra buvę Lietuvoj. 
Visa mano paguoda buvo maldoj". Jėgas dar mažino influ- 
enca*, kuria buvo susirgęs. Manė nebeturėsiąs jėgų ne naujų 
vyskupų pasveikinti, bet parašė visiems. Juk „parinkta kur 
geriausi ir kur tinkamiausi žmonės iš tų, kuriuos Lietuva 
turi". Kiekvienam rado šiltą žodį, o vyskupui Paltarokui — 


* 
Gripas. — Red. 

išskirtinį: „Labai aukštai visuomet stačiau ir branginau Jūsų 
Ekscelencijos asmenį ir buvau įsitikinęs, kad geresnio kandi- 
dato į vyskupus sunku berasti“. 

Rašyti nereikėjo tik vyskupui P. Karevičiui, nes buvo čia 
pat, atvykęs į Romą. „Buvo priimtas Sv. Tevo ko geriausiai 
ir ko maloniausiai", — rašė P. Būčciui. Atvykęs pareiškė Sv. 
Tėvui savo valią pasitraukti. „Jis padarė tą žygį laisvu no- 
ru; norėjo naujas vietas užleisti naujiems žmonėms“, — rašė 
J. Staugaičiui. Popiežius pakėlė P. Karevičių tituliniu Skyto- 
polio arkivyskupu, o jis pasiprašė priimamas į J. Matulaičio 
vienuoliją. 

Vienuolijai kunigas K. Rėklaitis ieškojo namo Romoje ir 
buvo radęs pigią, patogią vilą su sodeliu. „Jei pavyks čia 
savo namus įsisteigti, — raso P. Buūčiui, — tai turėsime ir 
kandidatų... Kalbėjau su vienu kunigu vokiečių;.. nori stoti 
su savo draugu. Juodu ruošiasi misijoms į Rusiją“. Toji 
darbo sritis seniai rūpėjo. „Dėl misionieriavimo Rusijoje aš 
galvoju ir kalbu, — rašė gudui kunigui A. Cikotai balandžio 
19-ąją. — Bet rimtai tuo dalyku galėsiu pasirūpinti tik grį- 
žęs iš Amerikos. Tikiuosi, kad tuo reikalu man Dievas pa- 
dės, nes tai jo reikalas. Būkite ramūs, teks Jums kada nors 
apaštalauti, ruoškitės tuo tarpu“. Dar prideda: „Beje, pavy- 
ko man tai pasiekti, kad nebuvau paskirtas Kauno arkivys- 
kupu, taip nei P. Būčys nebuvo skirtas vyskupu. Galėsiu vi- 
siškai tarnauti kongregacijai, atlikęs Lietuvoj darbus". 

P. Būčiui kiek anksčiau, kovo 29-ąją, buvo rašęs: „Buvo 
man pasiūlyta arkivyskupauti Kaune, bet suprantu gerai, 
kad tai netiktų. Taigi jau nebėr to pavojaus... Ir tau nebe- 
gresia pavojus. Bus kam vyskupauti ir be mudviejų. Dievas 
kitiems tikslams mus skiria". | 

Į Ameriką buvo pakviestas Čikagos kardinolo Mundeleino; 
buvo prašytas ir paskaityti paskaitą eucharistiniame kongrese 
apie Rytų ir Vakarų Bažnyčių vienybę. Kelionei į Ameriką 
prašė leidimo iš popiežiaus ir jį gavo. Bet Romoje dar buvo 
nebaigtų reikalų. 


KAIP DĖL TOLIMESNIŲ SANTYKIŲ SU 
VATIKANU? 


Apeigynas, kurį atvežė tvirtinti, pasirodė nesuderintas su 


naujuoju teisynu. Grąžintą rankraštį teko iš naujo peržiūrėti. 
„Radau daug nereikalingo darbo, o to, kas reikia, nėra". 

Susirado teisinių bei liturginių veikalų ir, naujai suredaga- 
vęs, įteikė. „Patvirtinimo greit sulauksime". 

Dėl fakulteto „buvau kongregacijoje kelis kartus ir du 
kartus pas patį JEm kard. Bisletti. Dar daviau paaiškinimų 
raštu. Dabar jau, rodos, nieko netrūksta; lauks tik kardinolų 
susirinkimo", — rašė J. Skvireckui kovo 25. Studijų kongre- 
gacija nenorėjo daryti išimties Kaunui, kai Paryžiaus katali- 
kų institutui tų pačių teisių teko laukti 6 metus. „Pijus XI 
liepė teises pripažinti nedelsiant", — rašo P. Bučys (Pijus 
XI, p. 360). Iš tikro popiežius savo nuožiūra suteikė šią tei- 
sę tik 20 atvejų (iš laiško J. Skvireckui, IV.16). 

Pasiruošęs grįžti į Kauną, užsuko pas kardinolą Gasparri. 
Abiem rūpėjo tolimesni Lietuvos ir Vatikano santykiai. Jie 
buvo sutrikę (kaltai ar nekaltai) dėl delegato arkivyskupo 
Zecchini. Čia patyrė, kad Vatikanas pasiryžęs Zecchini at- 
šaukti iš delegato pareigų Lietuvai ir skirti internuncijumi 
Latvijai. Apie tai J. Matulaitis pranešė balandžio 15 P. Bu- 
čiui ir pridėjo suredaguotą tokią žinią, skelbtiną „Saltinyje“, 
kai tik Vatikanas oficialiai praneš naują Zecchini paskyrimą: 

„Svarbus Lietuvai įvykis. J.E. arkivyskupas A. Zecchini 
paskirtas Latvijos Ap. Internuncijum. Tai reiškia, kad tuo 
pačiu jis nustoja buvęs Ap. Delegatu Lietuvai. Toliau Mgr. 
A. Faidutti ir Ap. Delegatūra Kaune jau nė kiek nepriklau- 
sys J.E. arkiv. A. Zecchini. Tokiu būdu dar viena kliūtis 
laimingai pašalinta sueiti Lietuvai į gerus santykius su 
Ap. Sostu". 

Prieš išvykdamas į Kauną, J. Matulaitis gavo įgaliojimus 
tęsti derybas su Lietuvos vyriausybe dėl atstovų pasikeitimo 
ir dėl konkordato. Pirmasis uždavinys, kurį sėkmingai atliko, 
buvo tik dalis tikslo; dabar jis turėjo visas apaštalinio vizi- 
tatoriaus teises. 

Balandžio 19-ąją vėl priėmė popiežius — šį sykį abu su 
arkivyskupu P. Karevičiumi. Vakare jiedu išsiruošė į Kauną, 
kurį turėjo pasiekti balandžio 22 prieš pietus. 


LAIMĖJIMŲ AKIVAIZDOJE 


Grįžtantį vizitatorių šį sykį Lietuva priėmė kitaip. Jau 
„Kybartuose ir kitose stotyse pasitiko mane iškilmingai. 
Kaune buvo susirinkę daug žmonių stotyje, tik lijo, negalėjo 
atėjusieji pasirodyti kaip reikiant", — rašo gegužės 3 kunigui 
K. Reėklaiciui. 

Prasidėjo naujų vyskupų konsekracijos, kurioms turėjo 
pats vadovauti. Buvo pageidavęs, kad konsekruotųsi visi sy- 
kiu, bet jie buvo jau sutarę tai daryti atskirai: J. Staugaitis 
— balandžio 25, J. Kukta — gegužės 1, K. Paltarokas — 
gegužės 2, Vilkaviškio vyskupas augziliaras M. Reinys — ge- 
gužės 16. Visų iškilmių centre turėjo būti iškilmingas bažny- 
tinės provincijos paskelbimas ir naujo arkivyskupo bei met- 
ropolito įvesdinimas. „Šio mėnesio 13 bus iškilmingai pa- 
skelbta konstitucija „Lituanorum gente" katedroje ir drauge 
aktas tos konstitucijos įvykdymo, — rašo kunigui K. Rėklai- 
čiui gegužės 6-ąją. — Ta proga pasinaudos turbūt ir valdžia 
atitaisyti santykius su Sv. Tėvu“. 

Valdžia dalyvavo iškilmėse kartu su mase žmonių, visų 
vyskupų, ir labai daug kunigų iš visos Lietuvos. Išklausė vi- 
si skaitomos viešai popiežiaus konstitucijos ir po to arkivys- 
kupo Jurgio — apaštališkojo vizitaioriaus rašto dėl konstitu- 
cijos vykdymo: 

„Siuo raštu pareiškiame ir nustatome, kad iš visų šalių, 
dabar Lietuvos Respublikos stenose tebesančių, būtų sudaryta 
savaiminga bažnytinė provincija ir kad ji susidėtų iš Kauno 
arkivyskupijos, kaip metropolijos, ir iš vyskupijų: Telšių su 
Klaipėdos prelatūra, Panevėžio, Vilkaviškio ir Kaišiadorių 
kaip sufraganijų. Kai dėl kitų dalykų, įsakoma, kad visame 
kame griežtai ir tiksliai būtų prisilaikoma tos pačios konsti- 
tucijos „Lituanorum gente". 

Per iškilmingus pietus, kurie vyko kunigų seminarijoje, 
valdžios atstovai taip pat dalyvavo. Ministras pirmininkas 
L. Bistras įteikė vizitaioriui Lietuvos kryžių albumą su dedi- 
kacija ir aukštųjų asmenų parašais. Dėmesio centre buvo 
naujai įvesdintasis provincijos metropolitas arkivyskupas 
J. Skvireckas. J. Matulaitis tarė žodį, kurį baigė vildamasis, 
kad, stiprėdami dvasia, lietuviai stiprės ir kitais atžvilgiais 
— tautiškai ir valstybiškai: „Ne tik -džiaukitės ir dėkokite 
(Sv. Tėvui už jo tėviškos širdies palankumą), bet ir pradė- 
kim naują gyvenimą, tikrai katalikišką, dvasinį. Vienykitės 
tarp savęs, spieskitės aplink savo ganytojus,  stiprėkite 
dvasia" (Laiškai, p. 513). 

Kitą dieną, gegužės 14-ąją*, vizitatorius sukvietė pirmąją 
provincijos vyskupų konferenciją ir Jai vadovavo. Jam gi 


Tą dienę Lenkijoje įvyko karinis perversmas. Wytoso kabinetas 


pasitraukė iš Varšuvos, prezidentas Wojciechowskis lektuvu pabėgo į 
Kališą. Valdžią po 3 metų pertraukos perėmė J. Pilsudskis; valdė pu- 
siau diktatoriškai ligi savo mirties (1985) ir vėl sukūrė įtampų su 
Lietuva, ypač dėl Vilniaus. 

konstitucija pavedė per šešis mėnesius oficialiai įteisinti pro- 
vinciją ir, „iškilus kokiai sunkenybei ar pasipriešinimui, defi- 
nityviai spręsti". Konferencija truko dvi dienas. Buvo įvairių 
persiorganizavimo reikalų. J. Matulaičiui be kita ko rūpėjo, 
kad nauja bažnytinė organizacija neapsunkintų valstybės biu- 
Ažeto. Patarė kol kas nekurti naujų seminarijų, pasitenkinti 
kauniške ir neskubėti su savom kapitulom — tenkintis pata- 
rėjais. 

Valdžia turėjo vilčių, kad rinkimai į seimą (jie turėjo 
baigtis gegužės vidury), neatneš naujų staigmenų, tad žadėjo 
tuoj pradėti derybas su Apaštalų Sostu. Bet vyskupų konfe- 
rencijai besibaigiant, paaiškėjo, kad katalikų blokas rinkimus 
pralaimėjo. „Opozicijai laimėti daug padėjo vidujai katalikų 
nesutikimai" („Draugas", 1926, Nr.115). Laukdama pasikeiti- 
mų, vyriausybė, matyt, svyravo, ar pradėti derybas. Galuti- 
nį atsakymą davė tik praėjus keletui dienų. J. Matulaitis 
rašo kunigui K. Rėklaičiui gegužės 24: „Valdžia jau nuspren- 
dė suciti į gerus santykius su Ap. Sostu". Apie tai jis pra- 
nešė ir kardinolui Gasparri, primindamas, kad tuoj išvyksta 
į eucharistinį kongresą ir trumpai sustos Paryžiuje. 


VYKSTA Į AMERIKĄ LANKYTI LIETUVIŲ 


Eucharistinis kongresas Čikagoje buvo rengiamas minint 
Amerikos 150 metų sukaktį. Į jį buvo kviečiami vyskupai iš 
visų kraštų. Lietuvos episkopatas įgaliojo atstovauti Lietuvai 
arkivyskupą J. Matulaitį. Amerikos lietuviai ta proga užsi- 
prašė, kad aplankytų jų parapijas. Du Amerikos lietuviai 
kunigai išpirko jam ir palydovui P. Būčiui laivakortes. 

Išsiruošė iš Kauno gegužės 26-ąją. Paryžiuje pasiteiravo 
nunciatūroje, ar nėra kokių žinių Lietuvos apaštališkajam vi- 
zitatoriui. Pasirodė, kad yra gauta kardinolo P. Gasparri te- 
legrama: „Ap. Sostas reiškia savo pasitenkinimą, kad Lietu- 
vos su Juo santykiai yra atnaujinami, ir Jis nusistatęs Lie- 
tuvoje įsteigti internunciatūrą. Kai dėl kandidato, tai sau 
rezervuoja teisę jį skirti, susižinojęs su Lietuvos Respublikos 
vyriausybe". Telegramos nuorašą vizitatorius tuoj pasiuntė 
ministrui pirmininkui dr. Bistrui į Kauną. 

Tą pačią dieną, birželio 1, pasiekė Serbūro uostą ir, sė- 
dęs į „Leviathan“ laivą, išplaukė į Niujorką. Cia jo laukė 
Lietuvos pasiuntinys Vašingtone K. Bizauskas, pries metus 
buvęs atstovu prie Vatikano. Buvo ir Niujorko kardinolo at- 
stovas monsinjoras Lavelle, ir gražus būrys lietuvių. Vakare 

vietos ir apylinkių tautiečiai, iš viso 400 asmenų, surengė 
svečiui priėmimą. 

Iš Niujorko vyko į Vašingtoną vizituoti Lietuvos pasiunti- 
nį. Čia birželio 10-ąją buvo gauta žinia, kad Lietuvos prezi- 
dentu išrinktas Kazys Grinius, kitados mokęsis Marijampolės 
gimnazijoje kartu su J. Matulaičiu, tik trimis klasėmis aukš- 
čiau. Tuoj pasiuntė jam sveikinimo telegramą, bei atsakymo 
negavo. " 

Birželio 1l-ąją traukiniu pasiekė Cikagą. Stotyje laukė 
lietuviai, suvažiavę automobiliais. Iš ten nulydėjo ligi Aušros 
Vartų marijonų bažnyčios, kur arkivyskupas ailaikė mišias II 
pasakė susirinkusiems žodį. Vakare šv. Kazimiero seserų salė- 
je jo laukė priėmimas. Dalyvavo Lietuvos konsulas P. Zadei- 
kis ir 400 tautiečių. " 

Kitą dieną padarė vizitą Cikagos kardinolui Mundeleinui 
ir Lietuvos konsului P. Zadeikiu. Birzeio 13 vyko į Siserą 
šventinti naujosios Sv. Antano lietuvių bažnyčios. Pasitiko jį 
pusantros mylios lietuvių procesija gatvėse. Pašventinęs baž- 
nyčią, atlaikė sumą ir pasakė pamokslą. Daugelis netilpo 
bažnyčioje ir io negirdėjo. Klebonas prašė nemačiusius susi- 
rinkti 3 vai., ir arkivyskupas vėl pasakė pamokslą ir palai- 
mino Svenčiausiuoju. Vakarop, 5 valandą, jo laukė Dievo 
Apvaizdos bažnyčia, pilnutėlė lietuvių, ir vėl jiem sakė pa- 
mokslą. 

Eucharistinis kongresas prasidėjo birželio 16-ąją. Bet jis 
toliau lankė parapijas, atitrūkdamas nuo kongreso progra- 
mos, daugiausia vakarais. Čikagoje ir Indianos Garyje* ap- 
lankė iš viso 9 parapijas ir šv. Kazimiero seserų mokyklą. 
Kongrese susitiko seną savo draugą, atvykusį iš Lenkijos, 
vyskupą H. Przezdzieckį. Šis rašo, kad J. Maiulaitis eucha- 
ristiniame kongrese „kalbėjo apie Rytų susijungimą su Kata- 
kikų Bažnyčia. Kalbėjo, kaip paprastai, ramiai, aiškiai, ta- 
čiau kiekviename žodyje jauteėi karštą meilę. Po kongreso 
kalbėjau su juo trumpai. Žiūrėjau į jį, prislėgtą kančių ir 
pareigų naštos. Nežinojau, kodėl mus gaubia liūdesys, kodėl 
širdyje ir lūpose trūko žodžių" (AJM, p. 103). 

J. Matulaitis buvo išvargęs, tiesiog išsekęs. Atsisakyti 
progos ir pažado aplankyti visas lietuvių parapijas nebegalė- 
jo. Po kongreso išsiruošė į Detroitą, toliau — į Pensilvaniją 
(čia ilgiausiai užtruko), o paskui — į Atlanto pakraštį. 

Pasiekęs Bostoną, tikėjosi susitikti jaunystės draugą iš 
Mokolų kaimo — Vincą Slekį, pagarsėjusį išeivių veikėją. Jį 


* . 5-1 - . - . as 
Garis — Cikagos priemiestis Indianos valstijoje. — Red. 

vis prisimindavo, bet jų korespondencija buvo nuirūkusi. 
Vincas buvo pasukęs į socialistus, vėliau — į sandariečius. 
Pasirodo, ir jis neuzmiršo Jurgio. Tuo laiku, kai Jurgis ren- 
gėsi į Ameriką, Vincas grįžo į Lietuvą. Ketino, kai Jurgis 
grįš, susitikti, atnaujinti ryšį ir bedelsdamas nebespėjo (plg. 
V. Šlekio atsiminimus „Šaltinyje“, 1935, Nr.6). 

Parapijų lankymas užtruko. „Nuo birželio ligi rugsėjo mė- 
nesio Lietuvos vizitatorius aplankė 92 lietuvių bažnyčias, — 
rašo P. Būčys. — Tas lankymas visuomet būdavo malonus, 
matant, kiek jis džiaugsmo padarydavo išeiviams. Bet labai 
dažnai jis būdavo sunkus“ (Pijus XI, p. 359). Bažnyčios 
mažos, žmonių pilna, tvanku, langai atviri, skersvėjis. Neiš- 
eidavo tai svečiui į sveikatą. Pamokslų ir kalbų pasakė apie 
200. 


GRĮŽTA Į LIETUVĄ BAIGTI DARBO 


Grįžo į Kauną rugsėjo pradžioje ir rado naują kairiųjų 
valdžią, kuri apie apaštališkąjį vizitatorių nenorėjo nieko ži- 
noti. Emėsi kitų darbų. Pertvarkė Katalikų veikimo centrą. 
„Sutvarkiau benediktinių vienuolyną Kaune“ (XII.13): perve- 
dė iš uždaros į viešosios veiklos bendruomenę. Keletą kartų 
lankė seseris kazimierietes, atkilusias iš Amerikos ir įsikūru- 
sias Pažaislyje; jas vizitavo ir padarė kai kurių patvarkymų. 
Spalio mėnesį, nuvykęs į Marijampolę, derino Vargdienių se- 
selių reikalus. „Daug turėjau darbo ir daug dėl jų rūpes- 
nio". Atleido buvusią viršininkę P. Uogintaitę ir paskyrė 
naują — Uršulę Navickaitę. Priėmė įžadus būrio seserų. 
„Dievas duos, laikui bėgant, bus pavyzdinga vienuolija", — 
rašė K. Reklaičiui spalio 28. 

Artėjant šešių mėnesių terminui nuo bažnytinės provinci- 
jos įkūrimo, sukvietė vyskupus naujai konferencijai. Buvo 
daug svarstytinų dalykų, kaip rodo jo užrašuose likę „Agen- 
dos" punktai. Vienas iš jų buvo reviduoti Bažnyčios ir poli- 
tikos santykį: atitraukti kunigus nuo aktyviosios politikos, 
kad nebūtų partijos lyderiais ir ministrais. Toliau rengti de- 


kanams konferencijas, kunigams — kursus, parapijose steigti 
komitetus, katekizuoti vaikus mokyklose, o jaunimą ir suau- 
gusius — bažnyčiose, ruošti katechetinius kursus; kariuomenę 


aprūpinti kapelionais, rengti religinius vadovėlius, tiksliau 
padalyti bažnytinius turtus ir t.t. 

Praėjus šešiems mėnesiams, parengė pranešimą Vyskupų 
kongregacijai apie provincijos veikimą ir, atrodė, užbaigs sa- 

vo misiją Lietuvoje. „Šiandie nakčia važiuoju į Latviją, — 
rašo K. Rėklaičiui lapkričio 4. — Grįžęs stengsiuos ko 
greičiausiai atlikti darbus ir važiuoti Romon. Bet kada išva- 
žiuosiu, dar nežinau, da: daug svarbių dalykų likosi atlikti". 

„Labai jaučiuos nusidirbęs ir norėčiau ko greičiausiai į 
Romą grįžti, — rašo tam pačiam lapkričio 22. — Bet 
„greitai dar nevažiuoju... Mat vyriausybės narys pranešė, 
kad gal bus tariamasi sudaryti konkordatą... Bet ar bus ga- 
lima su dabartine vyriausybe tartis ir susitarti?.. Pradžioje 
gruodžio vis tik manau grįžti, nes ir pasas baigiasi... Prade- 
da Lietuvoj kilti kaskart didesnis nepasitenkinimas dabartine 
vyHausybe. Gaila Lietuvos, tie visi eksperimentai,.. ir tos 
partijų rietenos gali sunaikinti Lietuvą..." 

„Aš vis dar negaliu išvažiuoti iš Lietuvos, — primena 
gruodžio 2 kunigui V. Kulikausku. — Bet gal pavyks su- 
tvarkyti santykiai Bažnyčios ir valstybės". Romoje jo laukė 
suvažiavę į kuklią, naujai įkurdintą Marijonų kolegiją keleto 
tautų studentai kunigai marijonai; nerimo ir tie kunigai vo- 
kiečiai, kurie norėjo ruoštis misijoms Rusijoje. J. Matulaitis 
gruodžio 10 ramina, kad nesijaudintų, nes „ir čia svarbūs 
reikalai", bet tikisi „greit ištrūkti". Gruodžio 13-ąją vėl ra- 
šo: „Aš čia sėdžiu kaip ant žarijų. Laukiu tos dienos, kad 
galėsiu pas Jus atvažiuoti. Ministras V. Požėla prašė, kad 
palaukčiau: nori dėl konkordato tartis. Bet iki šiol dar jo- 
kios tikros kalbos nėra buvę. Vargu kas iš to išeis. Nematy- 
ti,.. kad vyriausybė rimtai tuos dalykus imtų". P. Būčys ra- 
šo, kad derybos buvo daugiau delsiamos, nei rimtai veda- 
mos. „Iš tų derybų J. Matulaitis pareidavo visiškai išvargin- 
tas" (Pijus XI, p. 360—361). 

Gruodžio 17 įvyko karinis perversmas. A. Smetona tapo 
prezidentų, o A. Voldemaras — ministru pirmininku ir užsie- 
nio reikalų ministru. „Lietuvoje įvyko didelė atmaina, — ra- 
šo K. Rėklaičiui gruodžio 21. — Pasikeitė vyriausybė... Gal 
dabar prie naujos valdžios greičiau pavyks man bažnytiniai 
reikalai atlikti ir tuoj važiuosiu Romon“". Iš tikro užsienio 
reikalų ministras A. Voldemaras tuoj pasiūlė derybas dėl 
konkordato, ir jos buvo pradėtos. 

Įsiterpė Kalėdų šventės. Kūčias valgė Kaune pas tarnaitės 
— zitietes; taip jis darė ne kartą ir Vilniuje. Po švenčių vy- 
ko katalikų suvažiavimai ir kunigų kursai. Jis juose dalyva- 
vo ir džiaugėsi, kad „katalikai ima intensyviai organizuotis“. 
Jo kalbas tomis progomis apibūdina kanauninkas A. Saba- 
liauskas: „Jis nešaukia, nesimėto, bet iš jo burnos ramiai 
galingai teka tiesos srovė... Jo kalboje nė krislelio nebėra jo 


175 


paties; visą gyvenimą, kurį jis piešia, rodos, apipila Dievo 
šviesa... Jausmas: kalba šventasis" (AJM, P. 105). 

Derybos dėl konkordato užtruko mėnesį. Per tą laiką bu- 
vo aptarti svarbieji klausimai. „Kaip tik dabar rasau kon- 
kordato projektą, — primena K. Rėklaičiui gruodžio 31. — 
Labai intensyviai dirbu. Gal per kokias tris savaites viską 
padarysime". Baigęs šį projektą, sausio 15-ąją sukvietė vys- 
kupus jį aptarti ir po to pasiuntė ministru A. Voldemazui. 
Iš jo gavo raštu atsakymą, kad vyriausybė priima projektą 
kaip būsimų formalių derybų pagrindą. Tada sėdo rašyti 
pranešimą kardinolui P. Gasparri. 


PASKUTINĖ DRAMATIŠKA SAVAITĖ 


Pranešimo Tašymas užtruko, nes reikėjo aiškinti ir pagrįs- 
ti atskirus projekto punktus. Berašant pradėjo aštriai skausti 
viduriuose. Darbas dėl to lėtėjo. P. Būčys siūlė gydytoją, 
bet jis atsisakė. Raštą baigė tik trečią dieną ir įdavė 
P. Būčiui nunešti į paštą, o pats nuėjo į lovą. 

„Naktį iš ketvirtadienio į penktadienį skausmai pasidarė 
nebepakenčiami, ir arkivyskupas sutiko, kad būtų pakviestas 
gydytojas. Apie 1 val. nakties atvyko d-ras V. Kairiūkštis ir 
pažino, jog apendicitas jau trūkęs. Skubotai susižinota sų 
profesoriumi Hagentornu (chirurgu); kunigas J. Vailokaitis 
paskolino savo automobilį gydytojui parvežti, bet šoferį areš- 
tavo III nuovados policija", nes buvo karo stovis (Pijus XI, 
p. 361). Užtruko, kol šoferis buvo išlaisvintas ir atvežė prof. 
Hagentorną. Šis nenorėjo „daryti sprendimo be konsiliumo; 
ieškojo trečio gydytojo — Žemgulio; ir jo neprisišaukė. Tada 
liepė ligonį gabenti neštuvu į jo kliniką ir tik rytą, 10 va- 
landą, padarė operaciją. 

Ligonis pradėjo jaustis geriau, bet jo lankyti niekam ne- 
leista. Tik vienas marijonas kasdien atnešdavo komuniją. Jį 
slaugė pasikeisdamos trys gailestingosios seserys. Vienai jų, 
Juzei, ligonis pasakė iš ryto, kad turįs daug darbų, o vaka- 
rop tarė: 

— Gana, keliausiu amžinybėn. 

Vakare atvyko lankyti kunigai J. Vailokaitis ir I. Česai- 
tis — marijonas. Daktaras įspėjo, kad ligonis silpnas, o se- 
suo priminė paskutinį jo posakį. I. Cesaitis pasiliko budėti 
nakčiai. Iš ryto vėl atnešė komuniją, ir arkivyskupas panoro 
ją priimti kaip viatiką. Grįžiančiam nuo ligonio I. Cesaičiui, 
„daktaras pasakė: 

— Pulsas aliarmuojantis. Nuo 10 valandos eina blogyn. 

Gailestingosios seserys visą laiką budėjo. Ligonis, pravėręs 
akis, padėkodavo, prašydavo nesivarginti — eiti ilsėtis. Buvo 
liepęs ir I. Cesaičiui eiti namo, bet šis pasiliko koridoriuje. 
Įkišdamas galvą į ligonio kambarį, girdėjo greitą alsavimą ir 
kartais dejonę. " 

Apie 1 val. nakties daktaras pasakė I. Cesaičiui, kad |i- 
gonis greičiausiai nebesulauks ryto. I. Cesaitis atėjo prie lo- 
vos ir atsiklaupė. 

— Ekscelencija, prašau palaiminti vienuoliją. 

Ligonis uždėjo rankas ant galvos, padarė kryžiaus ženklą 
ant kaktos ir tarė: 

— Rikiuokitės ir pasišvęskite! Rikiuokitės ir pasišvęskite! 

Pakėlęs ranką, palaimino, vėl nuleido ant galvos ir pirš- 
tais švelniai užgavo skruostą, lyg sutvirtindamas. 

— Ekscelencija, gal suteikti paskutinį patepimą? 

— Gerai. Šįryt priėmiau viatiką. Duok patepimą! 

Kai apeiga buvo atlikta, tarė: 

— Dabar gali eiti namo. Pasilsėk! 

I. Cesaitis pasitraukė į šalį, bet iš kambario neišėjo. Li- 
gonis kalbėjo psalmes, paskui sudėjo rankas, pusračiu jas iš- 
skėtė, kažką iš tolo laimino. Valandėlę, lyg jėgų netekęs, 
nurimo, gal užsaūdo — nesąmoningai stūmė nuo savęs antk- 
lodę, retkarčiais nerimo. 

Gailestingoji sesuo vėl pasirodė ir prisėdo prie jo lovos. 
Jis pravėrė akis ir paklausė: 

— Kuo vardu? 

— Juozapa. 

— Klaupkis ir kalbėk su manim. 

Gailestingoji sesuo atsiklaupė. Arkivyskupas uždėjo ant 
jos galvos rankas ir kalbėjo: 

— Aš, Juozapa, Viešpaties tarnaitė, į Aukščiausiojo ran- 
kas sudedu tris paprastuosius įžadus neribotam laikui. 

Juozapa kartojo kiekvieną žodį, nežinodama, kad tai vie- 
nuolių įžadai. I. Cesaitis girdėjo tuos arkivyskupo zodzius 
koridoriuje. Jis tarė juos taip aiškiai ir garsiai, kad pamanė, 
bene grįžta jam sveikata. 

„Antrą ir trečią valandą pulsas jau nesuskaitomas. Pu- 
siau ketvirtą ligonis visai ramus. Alsavimas labai lėtas. Prie 
ligonio trys slaugės, daktaras ir aš, — rašo I. Cesaitis. — 
Suklaupiame... Arkivyskupas mirė 3.45 val. ryto — ramiai, 
su šypsena užgeso" (AJM, p. 52). 

Tai buvo sausio 27-ą4ją (1927). Žinią iš ryto pranešė 
Kauno bažnyčių varpai, pradėję sutartinai gausti. Telegrama 
nunešė žinią Apaštalų Sostui. 

„C'est un desastre“ („tai skaudus smūgis“)! — ištaręs 
kardinolas P. Gasparri. 

„Rasi, ir šiandien tebebūtų J. Matulevičius gyvas, jei bū- 
tų susyk atgulęs, kai tik pasijuto negerai, — rašo P. Būcys. 
— Bet jis norėjo pirma atlikti savo pareigą“. Tai branginęs 
labiau už savo gyvybę. „Teologų kalba tatai vadinasi hero- 
jiškas dorybės laipsnis" (Pijus XI, p. 362). 


* 


Laidotuvėse dalyvavo brolis Andrius, kuris kitados jį ren- 
gė gimnazijai, ir būrelis kitų artimų giminaičių. Jo karstą 
ant savo pečių iš klinikos į Marijonų bažnytėlę, paskui į 
baziliką ir jos kriptą nešė studentai ateitininkai — „taip ir 
dera tai jaunuomenei, kuri užsimojusi Kristuje Lietuvą at- 
gaivinti" (AJM, p. 53). Paskutinėms pamaldoms bazilikoje 
rinkosi moksleiviai, studeniai, valdžios, seimo, kariuomenės, 
diplomatinio korpuso, latvių, baltgudžių atstovai, kunigai, 
kunigų seminarija, kapitula, visi vyskupai, Kauno darbinin- 
kai ir apylinkės liaudis. „Laidotuvės, — pasak M. Vaitkaus, 
— buvo didingai lKiūdnos, įspūdingai rimtos... Gailėjosi visa 
Lietuva, praradusi vieną iš didžiausiųjų savo vaikų“ („Keturi 
ganytojai", 1960, p. 48). „Kiek nustojo Lietuva ir Kat. Baž- 
nyčia su a.a. Jurgio mirtimi, sunku šiandien ir įsivaizduoti. 
Tokie vyrai atsiranda tik iš ypatingos Apvaizdos malonės", 
— rašė E. Turauskas (AJM,-p. 63). 

Praėjo 20 dienų. Virto kitas Lietuvos stulpas — mirė 
dr. Jonas Basanavičius. Mirė Vilniuje, tame tautybių skers- 
vėjyje, mažai kam užkliuvęs savo tautiškumu, nors buvo 
tautininkas per excellance. „Vyskupas Jurgis, — pasak 'Tu- 
mo, — buvo tikras ir atviras lietuvis,.. tačiau ne tautinin- 
kas, specifiškai tą žodį suprantant. Jis buvo visos žmonijos 
darbininkas, nes buvo „katalikiškosios“, vadinas, visuotinės 
Bažnyčios tarnas. Jam net prikaišiojama, jog per uoliai tar- 
navęs „Rymui“. O kam gi jis turėjo tarnauti? Jis, būdamas 
„Rymo katalikas"? Varšuvai, Maskvai, Kaunu? Tada jis 
būtų ministras, ne vyskupas. Čia joks priekaišias. Reikia juk 
žmonių, kurie būtų nenusidažę politika... Jis buvo toks, koks 
turi būti geras dvasininkas" (AJM, p. 138). Tai ir pajuto 
tauta; tai išreiškė tyliu liūdesiu per laidotuves ir atviru su- 
tartiniu jo asmenybės liaupsinimu. 

Praėjo septynetas metų. J. Matulaitis ruošėsi grįžti į sa- 
vo gimtinės — Marijampolės bažnyčią. Jo išlydėti Kaune su- 
sirinko minios žmonių, kunigai ir Lietuvos vyskupai. Tarp 
pastarųjų buvo vienas nepažįstamas hierarchas. Pasirodo, tai 
J. Matulaičio kolega, bičiulis, gerbėjas Henrikas Przezdziec- 
kis... 

Perkėlus palaikus į Marijampolę, Vilkaviškio vyskupas pa- 
tvirtino maldą į Švenčiausiąją Trejybę jo beatifikacijai iš- 
melsti. Beatifikacijos bylos pirmasis inforinacinis procesas bu- 
vo pradėtas 1953 m. Romoje. 1959 m. jam pripažintas Die- 
vo Tarno titulas. 1971 m. byla perkelta į aukštesnę, popie- 
žiaus instanciją. 


Apybraižos 


MISIJOS ŽMOGUS 


Kai žvelgiame į J. Matulaičio fotografijas, kai prisimena- 
me jį apskrito, pilno veido, labai ramų, nekyla abejonių, 
kad jis buvo sutvertas įstrigti vienoje vietoje, priglusti prie 
vieno darbo ir taip ramiai praleisti visą gyvenimą. O iš tik- 
ro jis buvo pilnas vidinio nerimo ir didelės skubos veikti. 
Ar tai nebuvo vadovo nerimas, ar ne dinamiko skuba? 

Kai skaitome jo raštus, kai prisimename jo kalbėjimo bū- 
dą, atrodo, buvęs labai paprastas, visiems prieinamas savo 
žodžiu ir minties dėstymu. Bet juo daugiau jį skaitome ir 
mąstome, tuo geriau suvokiame, kad tame paprastume slypi 
išmintis, žmonių ir jų santykių pažinimas, gilus laiko reikalų 
suvokimas. Ne vienas iš jo amžininkų prasitaria, kad J. Ma- 
tulaitis buvęs nepaprastų, tiesiog genialių gabumų. Ar to 
neliudija dvi aukštosios mokyklos — Petrapilio ir Friburgo, 
suteikusios jam aukščiausius įvertinimus už magistro ir dok- 
torato darbus? 

Ne tik draugai, bet ir Vilniaus laikų priešai pripažįsta, 
jog J. Matulaitis mokėjęs nuostabiai susivaldyti ir atleisti 
nuoskaudas, buvęs labai taktingas ir visiems be išimties tė- 
viškas. Niekas tada jo nelaikė šventu, tačiau kažkas tobulo 
dvelkė iš jo asmens. 

Trys bruožai neabejotinai būdingi jo asmeniui — genialu- 
mas, veiklumas ir šventumas, — ir jie sukuria labai retą, 

spalvingą asmenybės derinį, vertą mūsų dėmesio ypač šiais 
laikais. " 

J. Matulaičio gyvenimas pasidalijo beveik pusiau tarp 
XIX a. pabaigos ir XX a. pradžios, t.y. jis gyveno tuo lai- 
kotarpiu, kada Vakaruose dar klestėjo stiprus sekuliarizmas 
ir iškilo intelektualinis bei socialinis katalikų atgimimas, o 
Rytuose, Rusijoje, dar siautėjo despotizmas ir brendo komu- 
nizmas. J. Matulaitis pažino Rytus ir Vakarus, ir jo neri- 
mas susikaupė ties savo tautos ir Bažnyčios rūpesčiais. 

Minėjome jo gimimo šimtmetį ir mirties 50 metų sukak- 
tį. Tačiau ne tai svarbu jo asmeniui ir mums. J. Matulaitis 
buvo misijos žmogus ir ta misija buvo ypatinga anais lai- 
kais ir reikšminga dabarčiai. Misijos pobūdis išaiškėja tik po 
kurio laiko ir tam tikrame žmogaus subrendimo tarpsnyje. 
J. Matulaičio misijos išsiskyrė trys fazės. 


PIRMOJI MISIJOS FAZĖ — SOCIALINĖ 


Kaip kunigas, J. Matulaitis turėjo progos išbandyti įvai- 
raus darbo galimybės — vikaro, seminarijos profesoriaus, 
akademijos vicerektoriaus, ligoninės kapeliono ir gimnazijos 
mokytojo. Atlikdamas bet kurią iš tų pareigų, jis nejuto 
ypatingos misijos. Labiausiai buvo pasirengęs dėstyti apolo- 
getiką ir dogmatinę teologiją, bet ir tai nelenkė jo širdies. 
Savo misiją atrado tokioje srityje, kuriai iš anksto mažai 
ruošėsi, būtent — sociologija ir socialinė veikla. Ir atrado ją 
tada, kai jis atrodė mažiausiai buvo pajėgus bet ką dirbti. 
Apsigynęs nuo kojos amputavimo, šiek tiek apsigydęs, dėsty- 
damas vienoje mokykloje, jis tyliai pradėjo organizuoti prie- 
miesčių darbininkus ir per trumpą laiką subūrė juos į 
50 000 organizaciją. Sis darbas sukėlė nemažų reakcijų. 
J. Matulaitis buvo apšauktas Bažnyčios priešu, liberalų, so- 
cialistu. 

Dėl to J. Matulaitis negniužo ir nepabūgo. Priešingai, 
pajutęs ugnies krikštą, ėjo tolyn. Emė rengti socialines sa- 
vaites Varšuvoje (vėliau ir Kaune). Ir buvo nelaukta, kad 
1907 metais buvo pakviestas į Petrapiio akademiją dėstyti 
kaip tik sociologijos, dar niekur iki 101] nedėstomos Rusijoje. 
Ir ne tik dėstė teoriškai, bet ir rengė būsimus kunigus prak- 
tiškai, Juos tiesiog kvėpte kvėpė imtis socialinės veiklos. Iš 
jo studentų būrio mes susilaukėme nemaža socialinių veikėjų 

savam kraštui. Jo įkvėptas V. Jurgutis su keletu kitų ant- 
raisiais metais ėmė organizuoti būsimus ateitininkus. 

Sociologijos dėstymas toli gražu nepatenkino J. Matulai- 
čio. Neatrodė, kad socialinei misijai turėtų užtekti darbinin- 
kų ir varguomenės. Emė kristalizuotis mintis, kad „reikia ir 
visus visuomenės darbus atnaujinti Kristaus dvasioj" (Už., 
p. 31). Bet kas ir kaip atnaujins be vadovaujančių asmenų, 
be specialių branduolių ir židinių? Kas, parengs pačius vado- 
vus ir kokiu būdu? 

Jis ryžosi kurti vienuoliško tipo „intensyvaus katalikiško 
gyvenimo židinius“ ir apie juos teikti pasauliečius — vyrus 
ir moteris (Užr., p. 16, 28). „Mūsų amžiuje, — manė jis, — 
ir toje Bažnyčios padėtyje, kurią matome, nebeužtenka pa- 
prastų darbininkų, samdinių, bet reikia tikrų apaštalų" 
(Užr., p. 107). „Geriau mažiau darbininkų, bet gerų ir tik- 
rų, išsižadėjusių savęs, pilnų dvasios“ (Užr., p. 32, 106). 

Toks apaštališkos dvasios elitas, „uolus ir narsus, be svy- 
ravimų ir baimės, viskam pasiryžęs,.. su iniciatyvos dvasia, 
drausmingas ir organizuotas" (Užr., p. 27-28), būtų „jėga... 
— ne tik tokia, kuri ginasi" (Užr., p. 45). Nebeužtenka gin- 
tis, Teikia ir užkariauti (Užr., p. 10): „Eiti ten..,, kur di- 
džiausia bedievybė, ištvirkimas, tikėjimo atšalimas, nutolimas 
nuo Bažnyčios“ (Užr., p. 22). „Visur įlįsti, įsibrauti...: jei 
kur išvaro pro vienas duris, grįžti pro kitas, kad ir užpaka- 
lines.., kad tik visur būtų įnešta Kristaus dvasia" (Užr., 


p. 22-23). 


ANTROJI MISIJOS FAZĖ — CHARIZMATINĖ 


Toks buvo jo naujas pašaukimas ir apsisprendimas, gimęs 
bene 1908 metais Petrapilyje, kai ten dėstė sociologiją. Pa- 
juto, jog nebeužtenka jam liktis vienišų Bažnyčios šluostuku, 
arba atskiros, nors ir garbingos, bažnytinės funkcijos kamš- 
tuku, dėl to ryžosi apleisti akademiją, atsisakyti profesūros 
ir visiškai pasišvęsti šiam reikalui. Tas reikalas tapo visa 
pavergiančia idėja, tiesiog Kristaus misija. „Kristaus gyveni- 
mo tikslas turi tapti ir mano gyvenimo tikslas, jei iš tikrų- 
jų noriu eiti šventųjų pėdomis... Ko Kristus troško? — Įvyk- 
dyti Dievo karalysię žemėje, t.y. šv. mūsų Bažnyčią. Kokiu 
keliu prie to ėjo? — Visiško savęs išsižadėjimo keliu... Kas 
iš to seka? — Pilnai atsiduoti ir pasišvęsti Bažnyčiai" (Užr., 
p. 10). Su tuo išryškėjo J. Matulaičiu: ir naujos, kristocenit- 
rinės dinamikos būtinybė: „Visur Kristų nešti, viską Krisiųje 

atnaujinti ir atgaivinti, viską dėl Kristaus apimti, viską prie 
Kristaus patraukti" (Užr., p. 10—11). 

Iš šio apsisprendimo pirmą kartą kilo ir labai įsidėmėtina 
implikacija: „Jei noriu eiti šventųjų pėdomis“. Tai reiškia: 
J. Matulaitis sąmoningai ir nebeaišaukiamai pasuko herojiniu 
tobulybės siekimo keliu. Bet čia pat atsidūrė naujoje bandy- 
mų ugny, kurią pats taip apibūdina: 

„Stebėtinas dalykas: kol buvau nepasiketinęs visko išsiža- 
dėti, visiškai sekti Kristų.., žmonės menkai mane paliesdavo, 
net atokiai laikydavo nuo visokių vietų ir garbių... O kuo- 
met padariau pirmutinį žingsnį sekti Kristumi, pradėjo žmo- 
nės man siūlyti aukštas, įtakingas vietas: seminarijos rekto- 
naus, kanauninko. Padarė mane, be mano pritarimo, akade- 
mijos vicedirektoriumi, pradėjo masinti esą aš tapsiąs vysku- 
pu sufraganu... Ir pasaulinė valdžia buvo aprimusi del kata- 
likų dvasinio gyvenimo ir jų darbuotės bei organizavimosi. 
O mums pradėjus vykdyti savo sumanymą, ėmė persekioti, 
daryti kratas, ieškoti slaptų organizacijų" (Užr., p. 81). Dėl 
to „teko daug pergyventi, daug kentėti, daug permąstyti" 
(Užr., p. 80; plg. p. 105—106). 

J. Matulaitis buvo priverstas likti dėstytoju ir administ- 
ruoti akademiją ligi 1911 metų, tačiau slapta, jau 1909 me- 
tais, padarė vienuolio įžadus ir pradėjo atkurti beišmirštan- 
čius mazijonus. Su tuo prasidėjo intensyviausias dvasinio jo 
gyvenimo tarpsnis, kartu ir dinamiškiausias, trukęs ne 
daugiau kaip 20 paskutiniųjų jo gyvenimo imetų. 

Kunigystės pašaukimą buvo radęs pirmame brendimo am- 
žiuje, jaunystėje, o dabar, būdamas apie 37 metų, susirado 
vienuoliškąjį pašaukimą. "Tokie dalykai nėra naujiena: apie 
40 metų žmogus bando vieną pašaukimą keisti kitu — aukš- 
tesniu. Tačiau J. Matulaitį reikia teisingai suprasti. Jo misi- 
ja buvo ne pačiam tapti vienuoliu, bet restauruoti rusų su- 
naikintą vienuoliškąjį gyvenimą Lietuvoje. "Tai viena. Antra, 
vienuoliškąjį gyvenimą pritaikyti naujiems laikams, pagal 
naujausius socialinio darbo reikalavimus, veiklą kreipti į Kri- 
stų — krikščioniškojo atnaujinimo versmę. 

Si misija tuo ir buvo charizmatinė, kad ja siekta atnau- 
Jinti specifišką bendruomeninio gyvenimo sektorių ir jį pada- 
ryti lankstesniu, geriau tarnaujančiu tautai ir Bažnyčiai — 
didžiosioms bendruomenėms. Per 20 metų jis išugdė mazijo- 
nų Lietuvoj, Lenkijoj, Gudijoj, Latvijoj, Amerikoj, įsteigė 
moterų vienuolijas atskirai Lietuvai (Svč. Mergelės Marijos 
Nekaltojo prasidėjimo seseris) ir Gudijai ir penkiolikai vie- 

nuolijų padėjo atnaujinti, patikslinti jų regulas bei instrukci- 
jas. 

J. Matulaitis šioms bažnytinėms bendruomenėms įteisinti, 
jas instruktuoti, jų darbui konkretinti ir tikslinti skyrė nepa- 
prastai daug laiko, energijos ir jėgų. O kaipgi su socialine | 
veikla, kurią buvo taip sėkmingai pradėjęs? Kaip su pasau- 
liečių organizavimu ir jų apaštalavimu, kaip su Lietuvos gy- 
vaisiais reikalais? Ar visi tie dalykai paskendo ir ištirpo lyg 
būtų nebuvę? 


AUKA LIETUVAI 


„Pirmon eilėn, — rašė jis, — as tarnauju Bažnyčiai, nes 
esu jos kunigas. Bet manau, kad ir Lietuvos nenuskriausiu, 
jei Viešpats norės mano darbus laiminti... Sąžinė man sako, 
kad einu tikru keliu" (Užr., p. 128). Ir nors labai nenorėda- 
mas atitrūkti nuo pradėto vienuolisškų židinių ugdymo, jis 
ryžosi bene pačiai didžiausiai aukai Lietuvos labui — sutiko, 
Lietuvos Tarybos prašomas, imtis Lietuvos sostinės Vilniaus 
vyskupo pareigų, jei Roma tam pritars ir jį skirs. Tr jis bu- 
vo paskirtas. Tačiau netrukus lenkai užėmė sostinę ir užval- 
dė didžiąją dalį Vilniaus vyskupijos, o jį atskyrė nuo Lietu- 
vos ir nuo savųjų židinių. Tą vyskupo sostą svilino aitri po- 
litinės neapykantos ugnis, nepakentusi lietuvio ganytojo, nors 
koks objektyvus, nešališkas ir visiems tėviškas jis buvo. Svi- 
lino ištisus septynerius metus, kol pagaliau jis apsisprendė 
šio sosto atsisakyti. 

Ganytojavimas Vilniuje atėmė daug fizinių 17 dvasinių jė- 
gų, įspaudė kankinio žymių, tačiau jo nepalauzė, priešingai, 
dar daugiau nuskaidrino. Tokį mes jį išvydome grįžusį į tė- 
vynę 1925 metų pabaigoje. Grįžo iš Vilniaus per Romą, kur 
popiežius Pijus XI pakėlė įį į titulinius arkivyskupus ir pa- 
skyrė apaštaliniu vizitatoriumi su nauja misija: įkurti pirmą 
kartą po Mindaugo savarankią bažnytinę Lietuvos provinciją 
ir parengti konkordatą tarp Lietuvos Ir Vatikano. 

Pirmąjį uždavinį jis atliko per nepilnus metus, parinkda- 
mas ir Romai pristatydamas keturis naujus vyskupus ir 
metropolitą. Po to aplankė visas Amerikos lietuvių parapijas 
ir grįžęs ėmėsi antrojo uždavinio. Berengdamas planus kon- 
kordatui, kentė apendicito priepuolius ir neskubėjo kreiptis 
pas gydytojus. Pavėluota operacija, deja, nebeišgelbėjo jo 
gyvybės. Jis užgeso 1927 sausio 27. O buvo ne kartą mel- 
dęs: „Duok, Viešpatie, kad sudegčiau kaip ta žvakė ant al- 

toriaus nuo darbo kaitros ir meilės ugnies tau ir tavo Baz- 
nyčiai" (Užr., p. 89). . 
Tada, kai mirė, prasivėrė amžininkų ir buvusių jo moki- 
nių lūpos, liudydamos, jog netekome tikrai didelio moralinio 
vadovo ir didesnio lietuvio negu manėme; jo gyvenimas bu- 
vęs herojiškas, jo asmenybė buvusi šventa. Tada paaiškėjo, 
kad, be J. Matulaičio talkos, patarimų, įteigimų, patikslini- 
mų, vargiai būtume Lietuvoj turėję tiek ir tokių katalikų 
organizacijų, tokios spaudos, tokių drąsių užmojų ir pasiren- 
gimų reformoms. Tada tik supratome, kad J. Matulaitis, at- 
likdamas šią misiją, nebuvo pamiršęs nei sociologijos, nei 
pasaulietinių reikalų, nei lietuviškųjų darbo barų. 


TREČIOJI MISIJOS FAZĖ — EKUMENINĖ 


J. Matulaičio misija dėl jo mirties liko nebaigta. Nebaig- 
tas liko jo planas ir dėl vienuolijų, kad jos is tikro būtų 
aukšto lygio bendruomenės, ir jo uzmojis atnaujinti parapi- 
jas ir katalikų organizacijas, kad jos viską suderintų ir viską 
atnaujinių Kristuje. Tačiau jo pradeti, įkvėpti, tikslinti dar- 
bai, jo paliktos gairės ir jo idėjos tebėra gyvos ir, kas nuo- 
stabu, aktualios dabarčiai ir ateičiai. 

J. Matulaitis šia prasme nėra miręs, 117 po 50 metų jis 
laukia naujo gimimo. Jo beatifikacijos procesas, atrodo, eina 
į pabaigą. Tikėkimės po to ateis laikas jo paskelbimui šven- 
tuoju. Jis taps redivivus savam kraštui, savos tautos išei- 
viams ir visam krikščioniškajam pasauliui. J. Matulaitis tu- 
rės ką pasakyti šiems laikams, esant tokiai civilizacijos pa- 
dėčiai. Vakaruose dar vis vyksta sekuliarizacija, o Rytai te- 
beraudonuoja. Pasaulis sunkiai bepakelia dvi negales: 1) sto- 
ką meilės tarp žmonių ir 2) stoką gilesnio ryšio su Dievu 
socialinėje, kultūrinėje, tautinėje, politinėje veikloje. 

Toji veikla darosi įelektrinta ambicijų, išskaičiavimų. Ji 
neatneša norimų vaisių ir nepasotina pačių veikiančiųjų, nes 
nemalšina savęs įprasminimo alkio. 

Stoka meilės šeimose, bendruomenėse, visuomenėje sukuria 
tokią padėtį, kad, atrodo, tartum gyventume erdvėje tarp 
sudužusių stiklų. Kur pasigręši, kur žvelgsi, ten tave Zeidžia. 

Albertas Schweitzeris, teologas ir gydytojas, dirbęs Afriko- 
je, yra pasakęs: „Siela kantresnė už kūną: ji gali palaukti, 
todėl pirma reikia gydyti kūną". 

Tuo tarpu vienuolė Teresė, dirbanti Indijoje, įkūrusi nau- 
ją vienuoliją ligoniams, mirštantiesiems ir pamestinukams, 

sako priešingai: „Šiandien beveik visos ligos lengvai pagydo- 
žinos, net džiova ir Taupsai. Bet viena liga tebėra neapgalėta 
— tai nemeilė. Kiek žmonių yra aimestų šeimose ir visuo- 
menėje! Jų siela kenčia daugiau nei kūnas". 

Ar ne dėl to sielos skausmą vieni bando užpilti alkoho- 
lit, kiti apmarinti narkotikais? 

J. Matulaitis, pats fizinis ligonis nuo 11 metų ir savotis- 
kas atmestasis savo šeimoje ir ypač savo vyskupijoje Vilniu- 
je, geriausiai galėtų suderinti A. Schweitzerio ir sesers "Tere- 
sės pažiūras. Jis mokėjo fizines žaizdas maldyti kantrumu, o 


dvasines — prasmingumu. Socialinės žaizdas jis buvo linkęs 
operuoti teisingomis reformomis ir naujos dvasios — Dievo 
dvasios — grąžinimu į gyvenimą. Tautinius nesutarimus jis 


sprendė, pats išsivaduodamas iš neapykantų, kurias jautė Zy- 
dams, rusams ir lenkams savo jaunystėje (plg. Užr., p. 112). 
Jis norėjo būti visiems viskuo ir, kuo ir kur galėdamas, vi- 
siems padėjo, tačiau saviškiams, lietuviams, jautėsi artimiau- 
sias ir labiausiai stengėsi jiems būti naudingas (ten pat). 
Trečioji šių dienų žaizda yra nesugebėjimas derinti verty- 
bių. Blaškomės tarp kraštutinumų, neigiame, kas teigtina, ir 
teigiame, kas atmestina. J. Matulaitis buvo vienas iš nuo- 
stabių pavyzdžių, rodančių, kaip suderinti gyvenime žmogiš- 
kąsias ir krikščioniškąsias vertybes, kaip viską sujungti į 


aukščiausią vertybių viršūnę — Dievą. 
Gyvenime jis mokėjo derinti veiklą ir kontempliaciją, so- 
cialinėje veikloje — teisingumą ir meilę, supratimą, pagarbą 


ir pasiaukojimą, ir tą derinį matė įkūnytą Kristaus pavyzdy- 
je (Užr., p. 124). 

Ketvirtoji globalinė žaizda — tai Rytų ir Vakarų kon- 
frontacija, politinė ir dvasinė, galinti tapti katastrofiška. 
J. Matulaitis, brendęs tarp Rytų ir Vakarų, galėtų taip pat 
būti šio derinio pavyzdys. 

Penktoji žaizda — Bažnyčios skilimas. Jis J. Matulaitį 
jaudino, o apjungimas domino. Vakariečiams jis pristatė sa- 
vo disertaciją „Rusų teologų doktrina apie pirmųjų žmonių 
teisumo būklę“, o rytiečiams rodė dinaminį žmogaus įsiparei- 
gojimą perkeisti pasaulį Kristaus pavyzdžiu. 

Dar viena žaizda, bent Amerikoje, galėtų būti gydoma 
J. Matulaičio pavyzdžiu, — būtent suartinti pasauliečius ir 
dvasininkus bendroms krašto ir katalikų problemoms spręsti. 
Čia J. Matulaitis daugiausia turėtų ką pasakyti, nes jis 
įkvėpė būsimą popiežių Pijų XI skelbti pasauliečių apaštala- 
vimą. Savo studentus akademijoje, būsimųjų ateitininkų ir 
kitų pasaulietinių organizacijų kūrėjus kunigus, jis skatino 


186 


padaryti tokį posūkį, kuris buvo bene pirmasis katalikų pa- 
saulyje. Mūsų kunigai, kaip ir kitų kraštų visur patys vado- 
vavę, atsisakė šio vaidmens ir išugdė pasauliečių, juos pasta- 
tė į pirmąsias pozicijas, o patys jiems daug kur tik talkino. 
Sito dar nėra Amerikoje ir daugelyje kitų kraštų. Tai vienas 
svarbių misijos uždavinių, dabar vykdomų Bažnyčios po Va- 
tikano II susirinkimo. J. Matulaitis čia buvo pirmiinas. 


* 


Mūsų laikų sielos nebėra taip kantrios ir pajėgios laukti. 
Joms reikia pagalbos. Jos desperatiškai ieško gyvenimo pras- 
mės, vertybių derinio ir ypač trokšta daugiau meilės. Viena 
motina, paklausta, kaip ji gali padalyti savo meilę dešimčiai 
vaikų, atsakė: 

„Aš jos nedalinu, tik didinu!" 

J. Matulaitis buvo pavyzdys, kaip reikia didinti meilę ir 
kaip ją kreipti į neišsenkamą šaltinį — Dievą. 

Albertas Camus šaukė: „Turime pakeisti šios civilizacijos 
kryptį, išsivaduoti iš nihilizmo, arba mes žūsime!“" Rašytojas 
F. Kafka mato šiais laikais tik du pasirinkimus: tarp „sanc- 
tum" — „šventa“ .ir „sputum“ — „spjaudalo". 

J. Matulaitis parodė, kaip išsivaduoti iš beprasmybės ir 
kaip siekti asmeninio ir visuomeninio šventumo. Jis mus ra- 
gina: 

„Tobulinkii save, tarnaudami kitiems“: „Gyvenkit sąmo- 
ningų antprigimtiniu gyvenimu!' (Užr., p.11); „Blogį nugalė- 
kit gerumu ir atkaklumą įveikit meile“ (Užr., p.124); „Išlai- 
kykim ramybę ir drąsiai žiūrėkim ateitin — pasitikėkim Die- 
vo Apvaizda" (Užr., p.21). „Eikim drąsiai ir narsiai prie 
tikslo keliu, kurį Dievas mums rodo, kur dvasia mus veda... 
Dvasios nė pančiais niekas nesurakins, nė kalėjime neužkals, 
nė ištrėmime nesulaikys“ (Užr., p.24). 


VADOVO ASMENYBĖ 


Lietuva, atkurdama savo valstybę, susirūpino, kas bus jos 
sostinės vyskupu. Klausimas buvo reikšmingas. Vilniaus vys- 
kupai buvo lyg nevainikuoti Lietuvos primai, vaidinę svarbų 
vaidmenį istorinės Lietuvos gyvenime. 

Lietuvos Taryba stengėsi, kad į šį sostą patektų visais 
atžvilgiais pranašus dvasininkas ir kartu geras lietuvis. Tuo 
reikalu darė žygių pas Vatikano atstovus ir, laimei, gavo 
pritarimą kandidatui, kuriuo buvo parinktas Jurgis Matulai- 
tis. 

Niekas neabejojo, kad jis pranašesnis už kitus dvasinin- 
kus: baigęs dvi aukštąsias teologines mokyklas, buvęs vienos 
jų vicerektorius. Taryba tačiau nebuvo tikra, ar jis, Ilgiau 
išbuvęs Lenkijoje, galės būti geras lietuvis, ar supras savos 
valstybės rūpesčius? 

Tarybos nariai jo arčiau nepažino, išskyrus Tarybos vice- 
pirmininką Justiną Staugaitį. Sis ilgokai vargęs, kol juos įti- 
kinęs (AJM, p.89). 


ASMENYBĖ IR LIETUVYBĖ 


Ilgokai už Lietuvos ribų buvo išbuvęs ir dr. J. Basanavi- 
čius, nūnai Tarybos narys, tačiau savo lietuvisškumą įrodė 
„Aušra" ir kitais savo raštais. J. Matulaitis buvo ne rasto 
žmogus, o veiklos, ir šia veikla nesiskardeno. Jo lietuvišku- 
mą reikėjo atsekti ir pamatyti jo veiklos didelę prasmę, kaip 
tai padarė A. Smetona, jau tapęs antrą kartą Lietuvos pre- 
zidentu. A. Smetona pavadino J. Matulaitųį „didesniu lietu- 
viu, nekaip kam gali atrodyti", ir būtent dėl jo plačios, vi- 
suotinės religinės bei moralinės veiklos, skirtos savo tautai. 

A. Smetona jautė, jog tautai reikia stiprių moralinių va- 
dovų, ir tokį vadovą jis atpažino J. Matulaičio asmenyje. 
„Jei Lietuva eis tuo (J. Matulaičio rodomu) keliu, ji išliks 
nepriklausoma, nes nepriklausomybės pamato reikia ieškoti 
tyroje lietuvio sieloje" (AJM, p. 66). Siuo savo įžvalgumu 
A. Smetona pasirodė galbūt: didesnis krikščionis lietuvis, ne- 
gu kai kam tada galėjo atrodyti. 

J. Matulaitis, kaip „didžiausia ir skaisčiausia asmenybė“ 
(„Lietuva", 1927.1L2), tuoj po savo mirties buvo skiriamas 
altoriaus garbei. Apie tai buvo ne tik plačiai kalbama, bet 
ir rašoma, kol pagaliau buvo pradėtas beatifikacijos procesas 
Romoje. Nelabai patikimas (bent iš pradžių) kandidatas į 
Lietuvos sostinės vyskupus, pagaliau tapo visų pripažintu 
kandidatu į šventuosius. Ši aplinkybė, sakytume, vėl savotiš- 
kai atskiria J. Matulaitį nuo mūsų. Kur ir kaip išsiskleidė 
jo šventumas — ar uždaroje vienuolyno celėje, ar vyskupo — 
kankinio — soste? Kur gi slypi jo tikrosios šaknys, koks jo 
veiklos mastas? 

Ligšioliniai raštai sava ir svetimomis kalbomis, deja, ne- 
atskleidžia jo įtakos savo tautai, o ji tikrai prilygo M. Va- 
lančiaus veiklos mastui. Reikėjo, kad prabėgių 50 metų, kol 
mes supratome M. Valančių ir jo vietą mūsų istorijoje. Jau 
sukako 50 metų, kai miręs J. Matulaitis, bet jo vaidmuo 
vis dar tebėra išsamiau neišaiškintas. Neatskleistas iš dalies 
dėl to, kad, kiek M. Valančių dengė XIX amžiaus pabaigos 
sutemos, tiek J. Matulaitį slepia XX amžiaus pradžios ne- 
įprastos veikimo aplinkybės. 

Tačiau negalima nuslėpti fakto, kad šio šimtmečio pra- 
džioje visas mūsų gyvenimas — socialinis, kultūrinis, religinis 
— staiga padarė didelį šuolį pirmyn, ir tai įvyko neatsitikti- 
nai. Siuo laiku buvo priimta tokių šviesių sprendimų, prasi- 
dėjo tokie nauji sąjūdžiai ir tokios reformos, kurios kituose 
pažangiuose kraštuose vyko gerokai vėliau. Pavyzdžiui, kad 
ir trijų to meto Lietuvos židinių — Vilniaus, Kauno ir Sei- 
nų — katalikų spauda, katalikių moterų sąjūdis, krikščionys 
darbininkai ir tarnaitės, ūkininkai, mokslus einantis jaunimas 
— ateitininkai, kaimo jaunimas — pavasarininkai; pavyzdžiui, 
katalikų švietimo organizacijos, drąsios ir taiklios socialinės 
bei politinės idėjos, vienuolijų atgaivinimas, knygų leidyklų 
steigimas. Visa tai buvo padaryta per trumpą laikotarpį — 
1907-1910 metus. Net nepriklausomybės metais mes, galima 
sakyti, daug ko naujo nebekūrėme, tik tęsėme, tobulinome, 
plėtėme tai, kas buvo pradėta anuo metu. 

Šiam ypatingam Lietuvos katalikų gyvenimo šuoliui aiš- 
kinti galime surasti įvairių priežasčių. Visų pirma lietuviai, 
ypač dvasininkai, kurių žvilgsnis buvo nukreiptas į Vakarus, 
į jų universitetus, pastebėjo Rusijos mokyklų ir mąstymo at- 
silikimą nuo Vakarų bent 50 metų. Vakarų universitetai da- 
vė pranašesniems lietuviams naują impulsą ir jie galėjo iš- 
vengti rusų nešamo savajam kraštui atsilikimo. Antra ver- 
tus, socialinės veiklos užuomazgos, ypač tarp katalikų Vaka- 
ruose, pasirodė taip pat nepakankamos, akivaizdoje revoliuci- 
nės rusų bangos, kuriai lietuviams reikėjo atsispirti. Bręstan- 
ti revoliucija vertė veikti skubiai, atkakliai ir taikliai. 

Tie žmonės, kurie tada ėmėsi naujiems darbams vadovau- 
ti, išskyrus A. Jakštą, P. Januševičių, J. Tumą-Vaižgantą, 
buvo dar labai jauni ir neįgudę. Pats A. Jakštas buvo inte- 
lektualas, ne praktinis vadovas. Kas nors naująją veiklą tu- 
rėjo planuoti, įkvėpti, jai vadovauti, o ypač numatyti ilga- 
laikius ateities uždavinius. 

Kas buvo toji dinamiška asmenybė, kuri išjudino katali- 
kus, kas performavo kunigų sąmonę, kad jie, ligšioliniai va- 

dovai, ėmė ruošti pasauliečius ir pagaliau jiems perleido pla- 
čios, šakotos katalikų veiklos iniciatyvą bei vadovybę? 

S; klausimą iškėlė profesorius J. Eretas, rengdamas pas- 
kaitą Katalikų mokslo akademijos suvažiavimui Vokietijoje. 
Savo laiškais jis užklupo nemaža asmenų, klausdamas, kokia 
viena asmenybė turėjo daugiausia reikšmės katalikų kartai, 
susiformavusiai po M. Valančiaus mirties. Kiek žinau, atsa- 
kiusiųjų dauguma J. Matulaičio neįrašė tarp ryškesniųjų tos 
kartos asmenybių, todėl prof. J. Eretas savo paskaitoje pa- 
minėjo J. Matulaitį tik greta kitų — Jakšto, Dovydaičio, 
Šalkauskio. Pastarieji du vargiai laikytini šios kartos atsto- 
vais, be to, jie buvo A. Jakšto intelektualiniai mokiniai, o 
pasaulietinės katalikų veiklos vadovais juos padarė kažkieno 
kito tiesioginė ar netiesioginė įiaka. Tą įtaką savotiškai ai- 
skleidžia Achilles Ratti, buvęs labai artimas jam asmuo. Kai 
tapęs popiežiumi Pijumi XI paskelbė pirmąją savo encikliką 
„Ubi arcano Dei“, iškeldamas pasaulietinės katalikų veiklos 
naują linkmę, pačioje pradžioje jis prisimena Vilniaus Aušros 
Vartus. Tuo lyg parodė, kad šios minties pagrindinį įkvėpi- 
mą gavo is Vilniaus vyskupo. 


PRIPAŽINTAS AUTORITETAS IR VADOVAS 


Kad J. Matulaitis buvo ypatingas vadovas, pasigirdo mū- 
sų visuomenėje balsų tik po jo mirties. A. Smetonos žo- 
džiais, „jis buvo didelis visuomenės organizatorius. Visuome- 
nės organizavimas, jos tvarkymas, rmMkiavimas — štai kokia 
vedamoji mintis žymėjo arkiv. Jurgio gyvenimą“ (AJM, 
p. 65). „Lietuvių Tautos Valia" (1927.11.1) rašė: „Reta vado 
asmenybė buvo a.a. Jurgis (Matulevičius)". „Lietuva“ 
(1927.H.2) pastebėjo, kad „arkiv. Jurgis buvo tas žmogus, 
kuris seniai pramatė gresiantį mūsų tautai pavojų ir daug 
yra padaręs jam pašalinti... Jis buvo visų pripažintas negin- 
Cijamas autoritetas ne tiek dėl savo padėties, kiek dėl as- 
mens ypatybių". 

Kokios gi buvo Matulaičio ypatybės, padariusios jį pripa- 
žintu autoritetu ir vadovu? Jo mokinys Petrapilio akademi- 
joje, vėliau prof. I. Tamošaitis rašė: „Visus suprasti ir at- 
jausti mokanti širdis, sujungta su valia ir iš jos einančiu 
šventumu bei galingu protu padarė Ganytoją (Matulaitį) ta 
didele, pilnatine asmenybe" (AJM, p. 71). Katalikų dienraš- 
tis „Rytas“ J. Matulaičio mirties dieną (1927.1.27) apibūdino 
ji šitaip: „Arkiv. Jurgio asmenybė savo begaliniai kilniu ir 

šventu gyvenimu, geležine valia, nepaprastu švelnumu ir 
geniališku protu imponavo ne tik artimiesiems, bet ir kiek- 
vienam net priešingos ideologijos žmogui". Praėjus penke- 
riems metams „po jo mirties, „Naujoji romuva" rašė, kad 
Matulaitis sugebėjo suderinti įvairiausias vertybes. Apie tai 
S. Šalkauskis vėliau skelbė visai mūsų tautai: „Arčiau įsižiū- 
rėjus į vysk. Matulevičiaus asmenybę, galima pajausti, kad 
jame buvo susikristalizavusios Rytų ir Vakarų kultūros kil- 
niausios savybės. Galima drąsiai sakyti, kad jo asmenybėje 
pasireiškė tų dviejų kultūrų sintezė, bet vienkart jame išliko 
grynas lietuviškumas su kilniausiais protėvių pradais“ (1931, 
Nr.18). 

"2 šis „talentingas veikėjas, netgi reformatorius", ta- 
riant J. Tumo-Vaižganto žodžiais, išaugo? Viena aišku, kad 
jį augino ir brandino ne vien Lietuvos žemė. Jis ją apleido 
jaunas ir keliavo per Lenkiją, Rusiją, Sveicariją. Siose trijose 
šalyse, pradėjęs nuo Lietuvos, jis mokėsi ir dirbo ligi paga- 
liau įsėdo į Vilniaus vyskupo sostą. Kur bebūdamas, jis ne- 
atitrūko nei nuo lietuvių, nei nuo Lietuvos reikalų. Pasilikęs 
lietuviu, bet mokęsis visur ir iš visų, jis ir pasiekė savo as- 
menybės ir savo veiklos sintezės. 

Kaip subrendęs, nors dar gana jaunas vadovas — sociolo- 
gas, — Jis staiga švystelėjo Varšuvoje: suorganizavo netrukus 
po 1905 metų revoliucijos 50 000 krikščionių darbininkų, at- 
naujino katalikų studentų sąjūdį „Odrodzenia“ ir vedė pir- 
muosius Lenkijoje socialinius kursus, kuriuos 1969 metais pa- 
našiu būdu pakartojo Kaune. Dėl šio staigaus švystelėjimo 
jis 1907 m. buvo pakviestas profesoriauti į aukštąją teologi- 
jos mokyklą Petrapilyje ir čia pirmasis pradėjo dėstyti socio- 
logiją. Dėstė, kaip liudija Mečislovas Reinys, ne tik teorinę, 
bet ir praktinę sociologiją. Formavo ne tik socialines studen- 
tų pažiūras, bet ir kartu ugdė, skatino pasiryžimą veikti ir 
praktiškai mokė veiklos metodų. Jo buvę šioje akademijoje 
studentai lietuviai, kaip antai: M. Reinys, P. Kuraitis, 
V. Jurgutis, I. Tamošaitis, B. Čėsnys, M. Vaitkus ir dauge- 
lis kitų, taip pat kolegos dėstytojai, pavyzdžiui, P. Būčys, 
pasidarė tie naujosios katalikiškosios socialinės akcijos pertei- 
. kėjai, inspiratoriai, dvasiniai vadovai. Ketvertas iš jų, įkvėp- 
ti J. Matulaičio paskaitų bei paskatinti, jau 1908 metais su- 
sibėgę Kaune per vasaros atostogas parengė pirmuosius būsi- 
mųjų ateitininkų įstatus ir pradėjo akciją, rašydami. tuo 
reikalu laiškus į visas puses (plg. M. Vaitkaus „Ateitininkų 
genezė" //Tėvynės sargas, 1948, Nr. 2). P. Būčys rašo, jog 
J. Matulaičiui šis naujas, mokslus einančiojo jaunimo sąjūdis 

buvęs toks brangus, kad jis, jau tapęs apaštaliniu vizitato- 
tiumi, norėjęs „ateitininkijos kūrėją išaukštinti ir, jei to ne- 
įvykdė, tai ne jo kaltė" (AJM, p. 36). P. Būčys dar paste- 
bi, jog J. Matulaitis buvo susijęs su visomis lietuvių katali- 
kų organizacijomis: jų veiklą skatinęs, jų vadovus rėmęs, su 
jais palaikęs nuolatinį ryšį. 

Prie visų katalikų veiklos barų jis buvo pridėjęs savo 

ranką — vienur nulemdamas, kitur tikslindamas, lygindamas, 
derindamas. Net toks revoliucinis žygis kaip Lietuvos žemės 
reforma, Myk. Krupavičiaus teigimu, nebūtų buvęs galimas 
be J. Matulaičio pritarimo, padrąsinimo, patarimų (plg. 
AJM, p. 158—160). J. Matulaitis, kaip rašė „Rytas“ (1927, 
Nr.22), buvęs ir „krikščionių demokratų kelių tiesėjas“, tiks- 
liau sakant, jų programos bei linkmės tikslintojas. Tikslino 
ir plėtė jisai ir V. Endziulaičio įsteigtą Katalikų veikimo 
centrą. ' 
+ Įdomus, retas J. Matulaičio interesų, patirties, įtakos 
mastas — nuo politikos, kurioje pats tiesiogiai niekad neda- 
lyvavo, ligi asketikos — vienuoliškojo gyvenimo organizato- 
riaus ir atnaujintojo; nuo Lietuvos visų reikalų ligi Ameri- 
kos lietuvių, kuriuos jis pats lankė ir veikdino, ypač per sa- 
vo pasiųstuosius brolius marijonus. 

Toji plati interesų ir veiklos skalė neleido jam ilgiau su- 
stoti vienoje vietoje. Jis Petrapilio akademijoje profesoriavo 
ketvertą metų, tapo vicerektoriumi, bet staiga, visų apgailes- 
tavimui, pasitraukė. Po septynerių metų, pats apsisprendęs, 
paliko ir Vilniaus vyskupo sostą. Atrodo, kad jis išgyveno 
kažkokį nerimą, kažkur skubėjo, kažkam didesniam ir svar- 
besniam kaupė savo jėgas arba jas norėjo išdalyti platiems 
naujosios gadynės, besikeičiančių sąlygų uždaviniams. Ar tai 
ne vadovo nerimas, ar ne moralinio tautos vado skuba? 


VIDINĖ DINAMIKA IR IŠORINĖ RAMYBĖ 


J. Matulaitis savo išvaizda priminė flegmatiką, o ramus 
veidas su giliomis akimis — mistiką. Jis buvo neatpažintas 
dinamikas, kaip ir M. Valančius savo šaltu išoriniu ramu- 
mu. Šiedu mūsų hierarchai turi panašumų ne vienu atžvil- 
giu. M. Valančius pusę savo vyskupavimo buvo rusų guber- 
natorių kalinys, uždarytas Kauno kurijoje. Pats negalėjo nie- 
kur pajudėti, bet judino visą religinę, kultūrinę, net politinę 
rezistenciją per savo patikėtinius. 

J. Matulaičio judrumą gerokai paralyžiavo tarytum kali- 
nio grandinė, kurią jis metų metais nešiojo ant savo sužalo-' 
tos (kaulų džiova) kojos. Kliudė jam tiesiogiai viską diriguo- 
ti ar kitus veikdinti ir ta pati rusų seklių priežiūra. J. Ma- 
tulaitis veikė, kaip ir M. Valančius, daugiausia per kitus. 

Artimiausias J. Matulaičio bendradarbis vyskupas P. Bū- 
čys, jau senatvėie ryškindamas savo ir kitų vaidmenį Lietu- 
vos gyvenime, sustoja ties M. Valančiumi ir J. Matulaičiu: 
„Ne tik katalikiškos Lietuvos, bet ir visos mūsų tautos pa- 
triarchu buvo ir yra vyskupas Motiejus Valančius; deja, mū- 
sų visuomenė mažai ar pernelyg retai apie tai mintija ir 
šneka... Dvidešimtojo amžiaus tikybiniame Lietuvos gyvenime 
ne tiek raštais, kiek veiklos nepaprastų naudingumu iškilo 
arkiv. Jurgis Matulevičius. Kažin ar jam neteks XX amžiuj 
garbingiausioji vieta, kaip teko Valančiui pereitame šimtme- 
tyje" (Būčys P. Atsiminimai II, p. 187, 189). 

M. Valančius patyrė Lietuvos mokyklų, bibliotekų, spaus- 
tuvių, vienuolijų sunaikinimą, o J. Matulaitis mojosi atgai- 
vinti vienuolijas, kurios kurtų mokyklas, spaustuves, bibliote- 
kas (be kita ko, marijonų biblioteka jo dėka tapo didžiausia 
po Vytauto Didžiojo universiteto bibliotekos). Vienuolijos 
jam buvo ne uždari, asmeniniam tobulumui ar ramybei skir- 
ti židiniai, bet socialinio ir kultūrinio darbo branduoliai. Ta 
kryptimi jis reformavo keliolika užsilikusių vienuolijų likučių 
Lietuvoj ir Lenkijoj, perredagavo jų konstitucijas. Kurdamas 
1918 m. naują Svč. Mergelės Marijos Nekaltojo prasidėjimo 
seserų vienuoliją, jis galėjo joms sudaryti naują programą, O 
ji pasirodė taip toli numatanti, tokia moderni ir lanksti, 
kad net dabar, po 60 metų, vienuolijai nereikia kaip kitoms 
reformuotis. “ 

Ką jis paliko marijonams ir Svč. Mergelės Marijos Nekal- 
tojo prasidėjimo seserims kaip gaires, yra būdinga visai jo 
dvasinei krypčiai, kurią kvėpė ir kitoms Lietuvoj įsikūru- 
sioms organizacijoms. Tai matyti iš jo parengtų šioms vie- 
nuolijoms „Vedamųjų minčių" ir iš „Užrašų“, išleistų Londo- 
ne 1953. „Vedamosiose mintyse" jis pabrėžia vertybių derinį, 
kurį vėliau filosofijoje ir pedagogikoje tobulino S. Salkauskis. 
J. Matulaitis reikalavo derinti principų tvirtumą su priemo- 
nių lankstumu, dvasinį brandumą su aktyvumu — eiti į vi- 
suomenę, atrinkti asmenis ir juos parengti atskiriems uždavi- 
niams pagal jų gabumus bei palinkimus. Ypač jis pabrėžė 
autoriteto reikšmę, tačiau ragino paisyti ir žmonių laisvės. 
Išorinė tvarka net vienuolynuose jam atrodė nebūtų pras- 
minga, jeigu ji nebūtų derinama su atskiro asmens sąžinės 

balsu. Net organizustoji visuomeninė veikla, kurią jis skatino 
ir nepaprastai vertino, jo įsitikinimu, nebūtų pilna, jei nų- 
stelbtų asmens veikimo — apaštalavimo — iniciatyvą..Jo Zo- 
džiais, veikdami patys, niekada neturime užmiršti vieno da- 
lyko — traukti ir kitus į veiklą. 


J. MATULAIČIO REIKŠMĖ EKUMENIZMO 
LAIKAIS 


J. Matulaitis dažnai kartojo šūkį „Jausti su Bažnyčia". 
I: tai galima aiškinti, kaip jo reikalavimą visų pirma jausti 
anksčiau minėtą krikščionybėje slypintųį vertybių derinį. 
„Jausii su Bažnyčia" — reikštų suvokti jos misiją gyvenime, 
šiuo laiku, šiomis sąlygomis, ir niekad nepamesti iš akių mi- 
nėto derinio. Tokia buvo ir J. Matulaičio sociologija — eiti 
į Zmones, imtis būtinų uždavinių, nepaisant sunkumų, ypač 
eiti ten, kur labiausiai reikia, kur kiti neina, kur sunkiausia. 
Einant į liaudį, į darbo žmones ar apskritai į visuomenę, 
nesibijoti reformų, atsisakyti net vienuolio ar kunigo rūbo 
(jei tai padėtų geriau prieiti prie žmonių). Tai buvo anais 
laikais tiesiog neįtikėtinai drąsi mintis, kuri rado platesnį 
atgarsį tik dabar, po Vatikano II susirinkimo. 

Būdamas didelių gabumų žmogus, J. Matulaitis liko kuk- 
lus, paprastas, labai pakantus, tolerantiškas visiems, visus 
lygiai gerbiantis. A. Smetona prisimena jo žodžius, pasaky- 
tus Vilniuje įvairių tautybių ir pažiūrų atstovams: „Jei mes 
imamės kepurę, eidami pro kryžių, ir tuo lenkiamės ženklui, 
primenančiam Kristų, dėl žmonių meilės mirusį, tai dar la- 
biau turime linkterėjimu pagerbti kiekvieną žmogų, kataliką 
ar nekataliką, to paties Dievo dvasios pakvėptą" (AJM, 
p. 66). . 

J. Maiulaitis buvo drąsus reformatorius, savotiškas revo- 
liucininkas, kur reikėjo keisti formas ar daryti socialines re- 
formas. Įdomiausia, kad tokių gabumų ir geriausia prasme 
ambicijų 2smuo, visiškai nepaisė savo karjeros, nei paties 
savęs ir savo jėgų ar savo ligų. Jis palenkė save laiko užda- 
viniams 1I Bažnyčios misijai, siekė savo tautą išvesti iš 
dvasinių pavojų, ir visa tai darė numatydamas labai toli į 
priekį. 

Vertybių derinimas J. Matulaičiui buvo mūsų krikščioniš- 
kųjų sąjūdžių ir vienuolijų veiklos pagrindas, o tai lėmė ne 
tik gilus krikščionybės suvokimas; bet ir noras gydyti savo 
laikų klaidas. Revoliucinės srovės, labiausiai jaučiamos Lietu- 

vos kaimynystėje, tiesiog skaldė bet kurias vertybes ligi pa- 
čių kraštutiniausių ribų. J. Matulaičio atsakymas buvo pozi- 
tyvus ir veiksmingas, siekiantis nors ir mažoj tautoj išlaikyti 


pusiausvyrą. 
J. Matulaičio šūkis „Jausti su Bažnyčia" darosi tiesiog 
gyvybinis. „Jausii" — vadinasi, kartu klausti ne tik savęs, 


imtis atsakomybės, bet ir sverti, dar kartą sverti, ar tai ati- 
tinka giliausią Bažnyčios mintį. J. Matulaičio užrašai rodo, 
kaip jis šiuo atžvilgiu buvo jautrus. Būdamas drąsiai pažan- 
gus, pralenkiąs kitus formomis ir priemonėmis, jis taip pat 
gerai suvokė, kas savo esme šventa, patvaru, nekeistina. Sių 
laikų negalvojimui, dažnai ir nepakankamam dalykų suprati- 
mui ypač reikėtų J. Matulaičio gilumo. 

Kitas J. Matulaičio šūkis „Bažnyčiai ir Tautai" yra taip 
pat aktualus mūsų laikais, ypač mūsų emigracijoje, netgi 
mūsų tėvynėje, kur gresia ir tautinė, ir religinė disintegraci- 
ja. J. Matulaitis savo įžvalgumu, savo idėjomis, savo veiklos 
metodais bent 50 metų pralenkė laiką. 


„* 


Tylus, paprastas, kuklus — J. Matulaitis iš pirmo žvilg- 
snio neatrodė vadovas. Dvasingas, išmanus ir įžvalgus galėjo 
tikti auklėtoju ir tiko mokyklose. Vadas jame gimė, kai kilo 
nerimas ir rūpesčiai dėl Bažnyčios ir tautos, ypač anomis 
nepalankiomis sąlygomis. Emėsi restauracijos — vidinės, 
dvasinės bei moralinės, panaudodamas tam ir socialinį paiy- 
rimą. Pradėjęs nuo jaunų dvasininkų, plėtė savo veiklą tarp 
pasauliečių, rengė juos sąjūdžių vadovais, įsipareigojusiais vi- 
sam gyvenimui pasišvęsti tom dviem realybėms — Bažnyčiai 
ir tautai. 

Mėnuo prieš savo mirtį kalbėjo jaunimui, suvažiavusiam 
iš visos Lietuvos į Kauną: „Mylėti Dievą ir Bažnyčią, mylė- 


ti artimą ir tėvynę — tebūna tavo kiekvienos dienos meilė, 
sparnai kilti į dorovę... Turime visokios rūšies mokytų žmo- 
nių — inžinierių, advokatų, politikų, gamtininkų, tik stinga 


aukštos doros, tobulų, šventų žmonių. Be Dievo negali būti 
kalbos apie žmogaus dorinimą, jo auklėjimą... Sio aukščiau- 
siojo idealo spindulių atokaitoje gema didvyriškos sielos, an- 
gelai žmogaus kūne, krikščioniškieji antžmogiai..." Ir prideda: 
„Dideli veikalai negema be aukos ir kentėjimų, be pasiauko- 
jimo ir kantrybės, be meilės. Prisiminkime sau brangiausiąjį 
pavyzdį Kristų... Jis pirmas yra to idealo auka. Jis sudegė 
to idealo liepsnose ant Kalvarijų kalno" (AJM, p. 257—259). 
Šiais žodžiais J. Matulaitis atskleidė ir save. 

RAMYBĖ SPINDI.. 


Bene svarbiausias jo bruožas buvo ramybė, giedri, gili, 
žavi ramybė. Dar mažai kas pastebėjo jo šventumą, o jau 
matė jo ramybę, spindinčią iš veido, iš akių. Kai kam galė- 
jo atrodyti, kad šis žmogus nuostabaus būdo — labai ra- 
mus, taikus, švelnus. Kas žinojo, kokių sunkumų ir kančios 
jis patyrė jaunystėje ir vėliau, galėjo manyti, kad ši kančios 
mokykla sušvelnino jo atliepimą įvairiems gyvenimo kry- 
žiams. Kai kas gal galvojo dar paprasčiau. Juk šis kunigėlis, 
gyvenęs mokslais, vėliau apsvaigęs nuo vienuoliškų idealų, 
pagaliau tapęs vyskupu, neturėjo progos pažinti gyvenimo nė 
žmonių, todėl nebuvo apviltas ar įskaudintas. Tikrai būtų 
naivu manyti, kad jo ramybė sklido iš jo būdo ar iš gyve- 
nimo nepažinimo, ar iš natūralios apvalančios kančios. 


PAŽINTI ŽMONES IR MYLĖTI 


„ Stebėjo jis gyvenimą gana atvirai ir pažinojo jį realiai. 
„Žemė — ne rojus, žmonės — ne angelai, ir čia negali gy- 
venti be kryžiaus, — rašo konfratrui marijonui ir prideda. — 
Rūpinkis, Brolau, savo širdyje turėti ramybę... Jei gali, ir 
kitų tarpe sėk ir gaivink tą ramybę... Matyt, ramybė yra 
brangus dalykas, kad ją Kristus labiausiai teikė apaštalams" 
(Užr., p.124—125). 

Žinojo gerai ir pats patyrė, ko galima laukti iš žmonių 
net švenčiausiame darbe. „Kitados aš maniau, — sako jis, — 
kad žmonės tik tada kitiems trukdo, kai juos mato kylant 
aukštyn, veržiantis į geresnes vietas. Dabar įsitikinau, kad 
žmonės daug labiau pyksta ir daug daugiau trukdo, matyda- 
mi kitus norint iš tolo šiek tiek pasekti Kristaus pėdomis“ 
(Užr., p. 125). Jam būdavo graudu, kai matydavo, kaip pil- 
ni neapykantos, pagiežos vieni prieš kitus (ten pat). 

Zmonių pažinimas, ypač tokių, yra pati didžiausia kliūtis 
mūsų ramybei. Visa tai arkivyskupas J. Matulaitis pajuto 
jau vaikystėje, net savo šeimoje — iš savo paties brolio. Bū- 
damas kunigu, turėjo išgyventi vieną skaudžiausių patyrimų, 
kaip pašventintojai kartais užmiršta savo opašvęstuosius iI 
palieka kančioje ir vienumoje. 

J. Matulaitis buvo įtarinėjamas net pačių pašaukimo bro- 
lių, buvo jų skundžiamas net vyresniesiems. Jis rašo: „Kai 

man pirmą kartą pranešė rimtas kunigas, kad aš Varšuvos 
konsistorijoj (kurijoj) esu už bedievį laikomas, kad aš net 
aprobatos negausiąs, man buvo labai skaudu. Tiesiog susir- 
gęs jaučiausi, kaip nesavas vaikščiojau kokias dvi savaites". 
Ir jis prideda: „Kryžius tik paveikslėliuose atrodo gražus, gė- 
lėmis papuoštas. Tikrasis kryžius, gyvenimo kryžius visuomet 
sunkus" (Užr., p.107). 

Tik mazas mažutėlis gali būti ramus ant motinos rankų, 
kol jo kojyčių nesužeidžia aštri žemė. Tik vaikas gali šypso- 
tis kiekvienam sutiktam žmogui, kol jis nepažįsta žmonių 
nemeilės, nedėkingumo, vyliaus. Jeigu visiems šypsosi suau- 
gęs žmogus, mes turėtume sakyti arba jis yra nenormalus, 
arba šventasis. J. Matulaičio ramybė ir šypsnys negalėjo tad 
būti nei naivaus vaiko, nei pamišėlio, o tik šventojo, kuris 
žmonių pažinimą pakeitė nepaprasta meile. Ir tai jis padarė 
vedamas pavyzdžio, kokį mums davė Kristus. „Viešpats Jė- 
zus visuomet buvo ramus, — rašo arkivyskupas J. Matulai- 
tis. — Kiek jam žmonės visokių šunybių darydavo, o jis 
niekad nesiliovė žmonių mylėjęs ir jiem tarnavęs. Numirė už 
juos, nors žinojo ir matė jų nedėkingumą ir niekingumą... Iš 
visų žmonių turbut tik vienas Viešpats Jėzus pilnai suvienijo 
žmonių pažinimą su jų meile. Jis tik vienas, pažinojęs žmo- 
nes iki pačiam dugnu — visas jų tamsias puses, patyręs 
nuo jų baisiausią nedėkingumą, — niekad nesiliovė jų mylė- 
Jęs... Mes paprastai elgiamės priešingai. Net ir dorą žmogų, 
pažinę arčiau, pamatę jo silpnas puses, pradedam atšalti, ir 
meilė mūsų širdyse eina silpnyn. O ką jau bekalbėti apie 
tuos žmones, kurie mus įžeidžia, užgauna. Toli dar, toli 
mes, Brolau, nuo tikrosios Kristaus dvasios" (Užr., p. 124). 

Stai vienas gražiausių ir taikliausių J. Matulaičio paste- 
bėjimų, kad neužtenka žmones pažinti, bet reikia juos mylė- 
ti. Ir juo mes daugiau juos pažįstame, juo labiau reikia ug- 
dyti savyje jų meilę ir šitos meilės mokytis iš Kristaus. 
Meilė yra vienas tų šaltinių, iš kurių turi trykšti ramybė. 


MYLĖTI IR ATLEISTI 


Nors J. Matulaitis čia toliau nepratęsia Kristaus ramybės 
vaizdavimo, betgi mes žinome patys. Kristus ramus ir tylus 
Kajafo ir Piloto teisme. Jis, lyg būtų bejausmis, ramiai pri- 
ima apspjaudymą ir mušimą, piktus kaltinimus ir melą. Ir 
Kristaus ramybės paslaptis atsiskleidžia iš jo žodžių: „Atleisk 
jiems, nes nežino, ką daro“. 

Meilė negali būti neatlaidi, jeigu jos bent kiek turime. 
Kiek jos turime, tiek parodome per savo atlaidumą. Mūsų 
atlaidumo dydis priklauso nuo meilės laipsnio. Žinome iš pa- 
tyrimo, kaip būna ramu, kai galime atleisti nuoskaudą ir 
nesinešioti jos ilgai. 

Meilė yra didelė, pati didžiausia dorybė, kurios iš mūsų 
reikalauja Dievas ir kurią savo pavyzdžiu paliko Kristus. 
Įkūnyti šiai dorybei, iš kurios plaukia ir ramybė, reikia kitų 
parengiamųjų dorybių. Arkivyskupas J. Matulaitis nurodo la- 
bai natūralių pedagoginių priemonių. Jis sako: „Reikia mo- 
kytis matant nematyti, girdint negirdėti. Reikia mokytis vi- 
sų tų šunybių, blogybių nejausti taip labai, nesigraužti dėl 
jų" (Užr., p. 125). 

Ziūrėkime, kaip jis atskleidžia save, parodydamas, kad ir 
jis buvęs jautrus: „Girdint kalbas prieš mylimus žmones, 
prieš savo tautą, niekad negali būti malonu... Ir aš seniau, 
tokias kalbas girdėdamas, labai aijausdavau. Bet dabar jos 
labai menką man daro įspūdį. Jei kur girdžiu, praskamba ir 
tiek. Raminuosi tuo, kad mes nuo tų kalbų nei blogesni, 
nei geresni nebūsime. Tegu sau kalba, ką nori, o mes žiūrė- 
kime savo ir dirbkime, kad būtume kaskart geresni. O jau 
graužtis dėl tų kalbų visai nėra ko" (Užr., p. 124). 

Arkivyskupas Jurgis iškelia tokio graužimosi neprasmingu- 
mą, netgi žalą sau patiems: „Ta gaiži neapykantos rūgštis, 
kuriai leidžiame viešpatauti mūsų širdyse, daugiau mums pa- 
tiems kenkia, negų mūsų skriaudėjams. Ji mūsų pačių širdis 
ėda" (Užr., p. 125). 


PAŽINTI SAVE IR PASITIKĖTI DIEVU 


Jei santykiai su žmonėmis yra vienas didelis mūsų neri- 
mo šaltinis, tai antrasis — mūsų santykis sų pačiais savimi. 
Mumyse kyla vidinių kliūčių, abejonių, pagundų. Iš to atsi- 
randa susidrumstimas ir savimi pačiais nusivylimas. Kartais 
ateina dvasinė naktis arba akis pridengia lyg rūkai. Kartais, 
rodos, eini, veržies pirmyn ir krinti lyg į prarają. Didžiausią 
nerimą, rūpestį ir sielvartą mums kelia mūsų pačių netobu- 
lumai. Juo didesni mūsų netobulumai, kuriuos pažįstame, 
juo didesnė mūsų neramybė. Bet ir čia yra sprendimas. 

Bendravimas su žmonėmis turi būti pagrįstas didele arti- 
mo meile, o sau pačiam reikia didelio pasitikėjimo Dievu. 
J. Matulaitis rašo vienai vienuolei: „Tik niekad nereikia nu- | 
siminii dėl savo netobulybių ir silpnybių. Juo silpnesni jau- 

čiamės, juo labiau Dievu pasitikėkime. Jis mūsų stiprybė ir 
išganymas". Ir J. Matulaitis vėl kreipiasi į sveiką protą, pri- 
mindamas, kad „tarp idealo ir mūsų gyvenimo visuomet yra 
plyšys... Didžiausi šventieji jautėsi silpni, nusidėjėliai ir daž- 
nai skundės, dejavo... Pats šv. Povilas skundžiasi, kad ir jį 
varginusios pagundos... Tik stenkis vis eiti tobulyn ir kilti. 
Nežiūrėk taip labai, kiek dar kelio lieka nueiti. Dievas atly- 
gina už pastangas ir gerus norus. O matydama savo silpny- 
bes ir netobulumus, tik vis žeminkis Dievo akyse, o Vieš- 
pats, matydamas nužemintą tavo širdį, neatstums tavęs. Juo 
silpnesni jaučiamės, juo labiau pasitikėkime Dievu" (Užr., 
p. 123). Kitoj vietoj jis rašo: „Prie tobulybės priklauso ir 
mokėjimas savo netobulumus kantriai nešti, geriau sakant, 
kantriai ir patvariai su jais kovoti" (Užr., p. 99). 

Pasitikėjimas Dievu mums yra lyg inkaras laivui audrin- 
goje jūroje. Kai turime atramą ir žinome, kas mus palaiko, 
tada negalime jaustis vieni patys — tarsi būtume žmonės be 
Dievo. 

Stai paties J. Matulaičio prasitarimai: „Vėl giliau žvilgte- 
rėjau į savo gyvenimą... Viešpatie, kokia negalė. Kiek visur , 
netobulybių, klaidų. Beviltis apimtų, kad taip didžiai nepasi- 
tikėčiau tavo gailestingumu... Labiausiai mane žudė šį mėne- 
sį vaizduotė ir mintys. Per mažai jas valdžiau. Kiek kartų 
atsitiko koks svarbesnis reikalas, tai jau pagavęs mane ir 
nešiojo, kur tinkamas, ir blaškė į visas puses, dirbti neduo- 
damas. Taip pat nors dirbau, bet nebuvo geros tvarkos dar- 
buose..." 

Po rekolekcijų jis rašo: „Matau, Viešpatie, kaip tavo 
gausios malonės, tekėdamos nelyginant srovės upelis, nuolat 
valo, nuplauja nuo sielos netobulybių dulkes ir nusižengimų 
purvus. Už tai ačiū tau, gailestingasis Dieve!" (Užr., p. 84). 


DARYTI GERA IR NESIJAUDINTI 


Be žmonių ir mūsų pačių negalių, yra dar vienas mūsų 
neramybės šaltinis — tai įvairūs darbai, pareigos ir reikalai. 
Kartais jų susibėga tiek daug, kad jėgos išsenka ir dvasia 
ima pavargti. Darbas išplaka kaip vėjas skudurėlį. Ir kad 
darbų galą matytum, kad galėtum kada nors pasakyti: va 
baigiau ir galiu atsikvėpti, kaip žmogus viską užmiršti. Dar 
baisiau, kad vieną darbą bedirbdami, turime galvoti apie 
keletą kitų ateityje. Ir kiek pats darbas išvargina, tiek ne 

mažiau išsekina jo planavimas ar žinojimas, kad kiti darbai 
tavęs laukia. 

Dar vienas dalykas. Kai kurie mūsų darbai susiję su 
įvairiomis kliūtimis, kurioms apgalėti vėl prireikia naujų di- 
delių dvasinių ir fizinių sunkumų. Laimingi, kas gali dirbti 
nofmaliai, sistemingai, pastoviai ir daugiausia vienos rūšies 
darbą. Jie gali susitvarkyti, susiplanuoti ir taip išlaikyti vi- 
dinę ramybę. Ir šiuo atveju žvelkime į J. Matulaitį. Pažiū- 
rėkime, kaip jis, begalinių darbų užgultas, mano ir kuo pa- 
sitiki: „Ar išeis kas iš mano sunkaus ir vargingo darbo, te- 
žino vienas Dievas, kuris viskam duoda derėjimą. Nors žmo- 
nės mano darbą vadina tuščiomis svajonėmis, bet svajoti aš 
neturiu kada. Man tenka sunkiai dirbti nuo ryto ligi vaka- 
ro. Nelabai turiu kada išeiti ir pasivaikščioti... Jei ir nieko 
neišeis iš mano sunkaus darbo ir vargo, tai, manau, kad 
bent Dievas priims mano gerus norus ir už juos atlygins, o 
tai mums visiems turi labiausiai rūpėti... Nei turtų, nei tuš- 
čios garbės, nei jokių poaukščių niekad negeidžiau ir dabar 
juo labiau jų nežiūriu, tik rūpinuosi, kad Dievui įtikčiau, 
Aa ir žmonėms galėčiau ką gera padaryti" (Užr., 
p. 128). ' 

Ketvirtaisiais metais po Marijonų vienuolijos atnaujinimo, 
išvykęs į užsienius, jis rašė: Užsienyje „sunkiai dirbau ir dir- 
bu, daug vargo turėjau ir turiu. Bet to nežiūriu. Aš atsida- 
viau Kristui, kuris ėjo darbų, vargų ir kryžiaus keliu, ir ke- 
tinu jo pėdomis eiti tol, kol tik galėsiu ir kiek tik pajėgsiu. 
Kas iš to mano darbo išeis, vienas Dievas težino, tai jam 
viską ir pavedu" (Užr., p. 117). 

Atnaujindamas vieną vienuoliją ir kurdamas antrą, 
J. Matulaitis, be abejo, žinojo, kad bus žmonių, kurie pasi- 
bels į tų vienuolijų duris, ieškodami gyvenimo ramybės ir 
ramaus būvio. Taip juk būna, o be to, tokia juk ir vieša 
žmonių nuomonė, kad už vienuolynų rūmų slypi gili, miela 
ramybė, kurios pasaulis negali duoti. Ir žmonės tą ramybę 
supranta labai paprastai — ramus, užtikrintas gyvenimas, 
lengvas darbas, dažnas vaikščiojimas gamtoje gražiais vie- 
nuolyno takais su rožantėliu rankose, paukšteliams čiulbant 
ir saulelei gražiai besišypsant. Dėl to būsimai vienuolei 
M. Rūškytei savo laiške jis rašė: „Tikra vienuolė privalo 
trokšti ne ramaus būvio, bet darbo ir pasišventimo Dievui 
ir žmonėms" (Užr., p. 99). 

„Prisimenu įvairius laikus, kuriais, pradedant nuo Fribur- 


ge kartu praleistų metų, Apvaizda mudu suvesdavo, — rašo 
Liublino universiteto profesorius dominikonas Jackus Waro- 
neckis. — Kaip visuomet, stebino mane jo gili is akių spin- 


dinti dvasios ramybė, kuri visai jo asmenybei teikė ypatingą 
bruožą. Jamė buvo didi dvasios vienybė, kurią puošė gyveni- 
mo išmintis, visiems nuoširdi meilė, gerumas bei palanku- 
mas. Buvo jaučiama, kad jo siela nedalomai su Kristumi 
susijungusi... Apie savo darbus (paskutinį sykį susitikus Ci- 
kagoje 1926 birželio 21. — Y.) kalbėjo jis man labai ramiai, 
kilniai pasiteisindamas, savo priešams vis tiek nereikšdamas 
aitrumo... Jis visuomet pasiliks mano širdyje ir atminime 
kaip tobulas Kristaus kunigo idealas" (AJM, p. 189). 


BEATIFIKACIJOS 
LAUKIANT 


Prieš ketvertą metų teko būti Lenkijoje, aplankyti vietą, 
kur Jurgis Matulaitis atnaujino Lenkijos marijonų vienuoliją. 
Netoli Varšuvos, Bielianuose, dar tebestovi kamaldulių na- 
mukai, kurių viename jis buvo įsikūręs. Priešais juos — ba- 
roko bažnyčia, ant kurios Išorinės sienos įrengtas didelis 
spalvotas mozaikinis Dievo Tarno paveikslas. Toji vieta bu- 
vo pažįstama, kai gyvenau išėjęs iš kaceto netoli Varšuvos. 
Tik tada dar nebuvo šios mozaikos, nebuvo pradėta nei jo 
beatifikacija. 

Į Lenkiją buvau nuvykęs dėl ko kito. Tenykščiai lietuviai 
mojosi pastatyti naują paminklą dviem buvusiems Štuthofo 
kaliniams — kunigui Alfonsui Lipniūnui ir inžinieriui Anta- 
nui Sapalui, palaidotiems Pucke. Norėjo ir didesnių šventini- 
mo iškilmių, todėl kvietė tautiečius, gyvenančius tame kraš- 
te, ir buvusius Stuthofo kalinius iš Amerikos. 


LYGINANT SU LENKAIS 


Anksčiau nuvykęs, apsižvalgiau Varšuvos bei Krokuvos 
bibliotekose ir pastebėjau ypač vieną dalyką: lenkai labai 
gerbia savo žuvusiuosius kare, Varšuvos sukilime, kacetuose. 

Prie gatvių ir namų (žūties vietose) jiems buvo įrengti įra- 
šai, įsmeigtos vėliavėlės, padėta gyvų gėlių. Tokiame krašte 
mūsų tautiečiai, matyt, jautėsi nesmagiai dėl savų kankinių 
Pucke. Jų betoniniai antkapiai buvo aptrūniję ir užrašų len- 
tos suskilusios. Jie buvo verti didesnės pagarbos. 

Lenkijoje neseniai buvo paskelbtas Palaimintuoju buvęs 
Aušvico kacetininkas poznanietis kunigas Maksimilijonas Kol- 
bė. Juodųjų pranciškonų vienuolis, buvęs misionierius Japoni- 
joje, vargšų globėjas, rašto žmogus (leidęs populiarų liaudies 
dienraštį), atsidūręs kacete, savanoriškai pasirinko mirti už 
jauną šeimos tėvą lenką ir buvo nacių numarintas badu. 
Lyginau mintyse jį ir mūsų A. Sapalą, kuris išgelbėjo gal 
keletą dešimčių gyvybių tik kitu būdu. Jis su J. Rimašaus- 
ku, vieni du, suorganizavo naują ligoninę, sutempė lovas, 
matracus ir, nesant gydytojo, patys pagelbėjo, kaip mokėjo, 
ligoniams. Ten pat su jais ir gulėjo. Abu užsikrėtė dėmėtąja 
šiltinė, tik J. Rimašauskas apgalėjo ligą, A. Sapalas mirė — 
mirė už svetimus, nepažįstamus. Ir A. Lipniūnas išsėmė savo 
jėgas dėl kitų. Mums neatėjo į galvą daryti juos šveniai- 
siais, o lenkai per trumpą laiką savąjį M. Kolbę pervedė 
per visus procesus ir susilaukė jo beatifikacijos. Ant altorių 
buvo pastatyti jo paveikslai su gėlėmis ir žvakutėmis, o jo 
gimtinėj, Poznanėj, pradėta statyti didinga šventovė. 

Lenkai vieną beatifikaciją baigia, pradeda kitą, arba kele- 
tą iš karto. Ašai vėl svarsčiau, ką gi darysime mes, jei vie- 
ną dieną bus pranešta, kad Sv. Petro bazilikoje, Romoje, 
skelbiamas palaimintuoju lietuvis? Kas tuo susidomės ir kiek 
vyks į iškilmes? Gal keletas dešimčių iš Europos, pora lėk- 
tuvų iš Amerikos — ir viskas. Mums palaimintasis ar šven- 
tasis lyg nedaug ką sako. O nesako dėl to, kad neturime 
patirties per visą ilgą mūsų istoriją. Kazimiero beatifikacijos 
iškilmes šventėme 1604 metais Vilniuje, pasidžiaugėme ir už- 
miršome. Ar neturėjom daugiau kandidatų į altoriaus garbę, 
ar tik Nnesirūpinom, o gal negalėjom dėl baisiai nepalankių 
istorinių sąlygų? Sio šimtmečio pradžioje pasauliečiai rašė 
popiežiui Leonui XIII, prašydami beatifikuoti Merkelį Gied- 
raitį ir Andrių Rudaminą. Pakalbame apie arkivyskupus 
kankinius Matulionį ir Reinį, Pabrėžą ir Valančių, Šalkauskį 
ir Dovydaitųį, Pečkauskaitę ir Lipniūną, bet jokio žingsnio 
nesam padarę. 

KAIPGI SU J. MATULAIČIU? 


Vienintelis, kuriam pradėta beatifikacijos byla, yra arki- 
vyskupas Jurgis Matulaitis. Formalusis procesas jau baigtas, 
o apie beatiūkaciją dar niekur nieko negirdėti. Ko gi trūks- 
ta? Teko būti Romoje tais metais, kai susidegino Romas 
Kalanta. Italijos spauda, televizija, radijas skelbė naujus su- 
sideginimus. Ant sienų pasirodė užrašai: „Viva Lituani Cat- 
tolicdi" („Tegyvuoja lietuviai katalikai!“), „Viva Lituania 
Cattolica liberata dall USSR" („Tegyvuoja katalikiška Lietu- 
va, išlaisvinta iš SSSR!"), „Viva Gioventu Lituana Cattoli- 
ca" („Tegyvuoja lietuvių katalikų jaunimas!"). 

Vieną dieną pakvietė pietų 4 lietuvius palankus kardino- 
las. Jis ir buvo paklaustas, ar Vatikanas nieko neketina da- 
ryti? Lietuvių tauta yra desperacijoje, jei jau žmonės degi- 
nasi... Tautai reikia moralinės paramos. Ar negalima pasku- 
binti J. Matulaičio beatifikacijos? 

— O kaip paskubinsi, kad reikia dviejų stebuklų, — įsi- 
terpė Romos lietuvis. 

— Stebuklus daro Dievas, o šventajam užtenka dorybių, 
— atsikirto pirmasis. — Argi popiežius, atsižvelgdamas į da- 
bartines sąlygas, negalėtų dispensuoti nuo stebuklų? Juk Lie- 
tuvoje joks gydytojas nepatvirtins parašu tokio reikalo... 

Nežinia, šis pokalbis ar kitos priežastys „atskraidino“ iš 
Vatikano vieną monsinjorą čia, į Ameriką. Jis aplankė kele- 
tą vietovių, susitiko su dvasininkais ir pasauliečiais. Kalbėjo 
apie popiežiaus rūpestį Lietuva ir apie J. Matulaičio beatifi- 
kaciją. 

— Kas iš to, jei beatifikacija bus nudelsta dar 10 ar 15 
metų. Tautos dvasia gal jau bus palaužta... J. Matulaitis 
tokia didelė asmenybė, kad, jį iškėlę, duosit švyturį ne tik 
mums, bet ir visai Bažnyčiai. 

— Bepigu jums, italams, — kalbėta toliau, — gaunant 
šventąjį kas antri, treti ar "penkti metai. Mes neturime jau 
ketvirtas šimtmetis. Neturim net patyrimo, ką reiškia laukti 
šventojo. O tauta ne mažiau šventa. Kiek šventų motinų, 
herojiškų tėvų, o dabar kiek jaunimo! Jūs kalbai apie 
J. Matulaičio procesą... Gerai, bet mums to per maža. Len- 
kai gavo Kolbę — šio karo kankinį, duokit mums Matulionį 
— kitos sistemos dabartinį kankinį... 

Monsinjoras klausėsi, kai ką žymėjosi, pagaliau klausia- 
mas, ką turim daryti dėl J. Matulaičio, patarė rašyti prašy- 
mus popiežiui. Taip prasidėjo akcija kolonijose — su J. Ma- 
tulaičio minėjimais ir parašų organizavimu. 

AR PAŽĮSTAME SAVĄJĮ ŠVENTĄJĮ? 


Kreipimasis į popiežių yra tik viena akcijos dalis. Reikia 
antrosios. Kartą Kunigų vienybės posėdyje, pasidalijus įspū- 
džiais apie Romos svečio vizitą, kilo toks klausimas. Cia gi- 
mę kunigai administratorai pastebėjo, kad ne tik žmonės — 


jų parapijiečiai, — bet ir jie patys beveik nieko nežino apie 
Dievo Tarną. „Duokit medžiagos, kad galėtume žmonėms jį 
pristatyti". 


Beatifikacijai, atrodo, dar neparengta dirva pas mus pa- 
čius. Paskaitome (jei kas skaito „Laivą"), kad J. Matulaitis 
buvęs šventas vienuolis ir Vilniaus vyskupas. Kai kas žino 
daugiau: bažnytinės Lietuvos provincijos steigėjas, konkorda- 
to tarp Lietuvos ir Vatikano parengėjas. Ar daug kas žino, 
kad buvo žymiausias mūsų sociologas, krikščioniškosios veik- 
los skatintojas, žemės reformos rėmėjas? 

Ar žinom, kodėl atsisakė garbingos ir sėkmingos profesū- 
ros Petrapilyje ir tapo vienuoliu? Norėjo pabėgti is pasaulio, 
užsidaryti už mūrų? Ne! Vienuolynų reikėjo ne jam, o Lie- 
tuvai, nes rusai buvo juos sunaikinę. Sociologas žinojo, kad 
gerai organizuoti pasišventusių žmonių branduoliai gali atlik- 
ti tautai neapskaičiuojamai didelį darbą — dvasinį, ugdomą- 
jį, kultūrinį ir socialinį. Stai ko jis norėjo atkurdamas vie- 
nuolynus. 

Buvo nepaprastų gabumų žmogus ir geriausias profesorius 
akademijoje — gilios minties, įžvalgus, suvokiantis gyvenimo 
problemas. Savo gabumus palenkė visuomenei, darbininkijai, 
vienuolijoms atkurti. Įsiliejo į mūsų tautos atgimimą kaip 
naujas dvasinis raugas su didele jėga, apsisprendęs eiti abso- 
liučios aukos keliu. Sventojo veikla buvo pridengta tuo metu 
būtinu aisargumu ir jo paties dideliu kuklumų, todėl ilgą 
laiką mes taip maža apie jį težinojome. 


PRABILTI GALI TIK PER SAVO TAUTĄ 


Beatifikacija yra ilgas ir sunkus vyksmas, kurio metu vis- 
kas surenkama ir perleidžiama per tyrinėjimų rėtį, pasveria- 
ma. Jeigu po to skelbiamas palaimintuoju, vadinasi, asmuo 
yra dvasios, charakterio, dorybių, herojinio gyvenimo pavyz- 
dys. Turėti tokį savo tautos žmogų, vadinasi, turėti visuoti- 
nai pripažintą švyturį ne tik sau, bei ir žmonijai... 

Sventasis turi ką nors pasakyti šiems laikams, o J. Ma- 
tulaitis tikrai turi. Kardinolai, kurie dalyvauja jo tyrinėjimų 

byloje, esą nustebinti, koks aktualus J. Matulaičio pavyzdys 
nūnai. Daug dalykų, kurie iškilo Vatikano II susirinkime, 
J. Matulaičio jau buvo skelbiami ir vykdomi prieš 50 metų. 

Beatifikacijai reikia stebuklų... Bet ar ne stebuklas, kai 
pati beatifikacija prikelia mirusįjį ir jis pradeda švytėti, kal- 
bėti, skatinti veikti daugelį. Sventasis betgi prabyla per savo 
tautą ir jos istoriją. Pasauliui jį pristato savos tautos bio- 
grafai. Jį ir sutinka išskėstomis rankomis pirmiausia savoji 
tauta. 

Naujas sventasis „įsipilietina“ pasaulyje tik per savo 
kraštą. Jei mūsų tauta turi ką pasakyti pasauliui, — o ji 
turi, — dabar yra proga pasakyti per J. Matulaitį. 

Jei beatifikacija mums buvo lyg užmirštas arba tiesiog 
lietuvių krikščioniškos sąmonės nesuvoktas reikalas, tai lauk- 
ti, kol toji sąmonė pati pabus arba pribręs, reikštų laukti 
dar šimtmečius. Ir kodėl laukti, o ne laužti? Kodėl ne- 
drumsti negirtinos mūsų ramybės? Dabar gera proga, arba 
tokios greit neturėsime, ir nebus ką kaltinti, tik save pačius. 
J. Matulaitis tik pradžia, kurią reikia baigti. O toliau eiti 
prie minėtos eilės kitų, ypac didžiųjų dabarties kankinių. 


KODĖL VIENAS LIETUVIS? 


Kai kas gal sakys: šventųjų era jau praėjo, Bažnyčia gTę- 
žiasi nuo šventųjų kulto, o tautos kažin ar domisi savais 
šventaisiais. Bet ar kas atšaukė Kristaus žodžius: „Būkite 
šventi kaip jūsų dangiškasis Tėvas yra šventas"? Ar Šventu- 
mas nėra pastovus, visuotinis krikščionijos siekinys? Ar mes 
jau nekartojame savajame credo: „Tikiu šventųjų bendravi- 
mą"? 

Kulto — liturgijos — esmė buvo ir yra Kristus. Šventieji 
buvo ir lieka tik choras. Jų šventės, tiesa, nebeprivalomos 
visiems, visoj Bažnyčioj, kaip buvo anksčiau, išskyrus kai 
kurias. Palikta jas švęsti su didesnėmis iškilmėmis atskiriems 
kraštams ir vyskupijoms, iš kurių šventieji kilę arba yra jų 
globėjai. Tik toks pakeitimas — ir tai nereiškia nusigrįžimo. 

O kaip su tautomis, ar joms šiandien nebeaktualūs šventi 
pavyzdžiai iš savo tarpo? Kodėl Europos kraštai, nestigę 
šventųjų, nesiliauja klabenę Romos duris naujais prašymais 
ir procesais? Kodėl Amerika paruošė trečią kandidatą į šven- 
tuosius? Kodėl net tokie misijų kraštai kaip Afrika gauna 
naujų šventųjų? 

Šiuo metu Romoje yra apie 1500 beatifikacijos bylų, lau- 
kiančių savo eilės. Nežinia, ar kada yra buvę jų tiek daug? 
Kandidatai — įvairių tautų, skirtingų socialinių sluoksnių, 
daugiausia naujųjų laikų. Tarp tos daugybės — tik vienui 
vieno lietuvio byla, pradėta prieš 23 metus, lyg ir baigta, 
bet dar nepriartėjusi prie galutinio savo slenksčio... O tautos 


dvasinė padėtis nepalyginama su kitų tautų — tiesiog tragiš- 
ka. Ar jai nereikia švyturio — atramos daugiau nei kitoms 
tautoms? 


Ir kodėl tik vienui vienas kandidatas, kai dramatiškos 5ą- 
lygos iškelia tiek daug herojų? O kiek pasišventėlių, apasšta- 
lų yra buvę prieš tai — tylių, bet plačiai žinomų! 


KAM PRIKLAUSO INICIATYVA? 


Kas gi turėtų, iš tikro, rūpintis šiais dalykais? Kam tai 
priklauso pagal teisę ir pareigą, ar ne krašto vyskupams, 
vadinamajam episkopatui? Juk jie kituose kraštuose papras- 
tai atrenka kandidatus, nustato jų pirmumą, pradeda rinkti 
reikalingą medžiagą, apklausinėja liudininkus, pažadina tau- 
toje susidomėjimą, organizuoja lėšas byloms vesti. 

Kaipgi su mūsų episkopatu? Ar jis iš viso yra šiuo me- 
tu? Juk Lietuvoje nėra nė vieno pilnateisio vyskupo ordina- 
ro, Iš esančių trijų vyskupų du — administratoriai, vienas — 
pagalbininkas. Kiti du vyskupai ištremti ir izoliuoti, o dvi 
vyskupijas valdo paprasti kunigai. Ryšio tarp jų nėra, o 
kartu — ir sutarimo. Toks sąmoningas sovietų planas, kad 
vyskupijų valdytojai nesueitų kartu ir nesusitartų veikti vie- 
ningai. Kiekvienas jų žingsnis kontroliuojamas bei cenzūruo- 
jamas. Todėl valdantieji vyskupijas negali nieko daryti be- 
atifikacijų reikalu iš tenai. 

Išeivijoje yra du vyskupai, kurie nėra pilnateisiai, bet ga- 
lėtų savo autoritetu judinti šį reikalą — parinkti kandidatus 
ir pradėti rimtą liudininkų apklausinėjimą. Kitados teko pa- 
lydėti vyskupą P. Brazį į atitinkamą Romos kongregaciją, ir 
atsakymas buvo toks: raskit postulatorių ir tegu jis pradeda 
rinkti informacinę medžiagą; tegu pradeda anksčiau, kol ne- 
praėjo 30 metų nuo kandidato mirties, atseit, kol yra gyvų 
liudininkų. 

Vyskupas P. Brazys mirė, nespėjęs šio darbo pradėti. At- 
ėjo į jo vietą vyskupas A. Deksnys ir buvo apie tai infor- 
muotas. Bet pirmiausia jam teko tvarkyti kitus reikalus, o 
kai nuėjo į beatifikacijų kongregaciją, ši pasakė panašiai. 
Tada vyskupas A. Deksnys pakvietė kunigą juristą Zenoną 

Ignatavičių, esantį Romoje, imtis postulatoriaus pareigų. Sis 
netrukus mirė ir vietoj jo dar nėra surastas bei paskirtas ki- 
tas. 

Tokia yra padėtis apskritai dėl naujų mūsų kandidatų į 
beatifikuojamuosius. O kaipgi su J. Matulaičiu? Dorybių pa- 
tikrinimo procesas, kaip žinome, yra baigtas, bet nėra aki- 
vaizdesnių ženklų, kad būtų rengiamasi beatifikacijai. Kas 
kliudo, kokios priežastys sulaiko? 


STEBUKLO REIKALINGUMAS 


Viena kliūtis — reikia dviejų stebuklų. Toks yra formalus 
proceso reikalavimas. Popiežius dabar dispensuoja nuo vieno 
stebuklo, bet reikia antrojo. Teologai sako, kad toks reikala- 
vimas nepagrįstas: Dievui negalima kelti sąlygų, kaip tai da- 
rė zydai, reikalaudami iš Kristaus ženklų ir stebuklų. Tai 
esąs viduramžių dalykas, likęs mūsų Baznyčioje. 

Beatifikacijų procesai dabar gerokai palengvinti, gal kada 
nors bus atsisakyta ir šios sąlygos. Bet kol tai įvyks, turim 
motyvą prašyti popiežių dispensuoti J. Matulaičio bylą nuo 
antrojo stebuklo. Motyvas — ypatingos sąlygos mūsų krašte: 
jokio stebuklo, jeigu ir būtų, niekas Lietuvoje (ypač medi- 
kai) negalėtų patvirtinti savo parašu. Reikia susiorganizuoti 
ir gražiai prašyti popiežių — gal jis į tai atsižvelgtų. 

Turime ir kitą kelią — patys maldauti Dievą stebuklo. Į 
šį antrą galimumą kažkodėl neatkreipėme dėmesio, lyg mūsų 
tautai stigtų tikėjimo arba lyg neturėtume stiprių maldinin- 
kų. Nieko ligšiol nedarėme bendromis pastangomis, organi- 
zuotai — palikome, kaip sakoma, Apvaizdai. Vienas kunigas 
pareiškė: „Jei nėra sąjūdžio tarp žmonių, tai iš kur bus ste- 
buklas? Jei jo ieškom, turim kelti pamaldumą ir jį reikia 
ugdyti per ištisus metus, o ne viena kuria proga". Kitas pa- 
stebi: „Kodėl neįtraukti Matulaičio beatifikacijos prašymo į 
tikinčiųjų maldas per Mišias?" 

Tokia yra pirmoji kliūtis, kuriai pašalinti turime dvi ga- 
limybes ir jas reikia išbandyti. 


ŠVENTUMO GARSAS 


Antroji kliūtis — per mažas žmonėse šventumo garsas, 
arba atgarsis, vadinamas „fama sanctitatis“, t.y. žmonių lai- 
komas šventuoju. Toji „fama" yra „praeambula" („įvadas“) 
beatifikacijos procesui. Dar daugiau — tai „conditio sine gua 

non" — sąlyga, be kurios procesas nepradedamas. Svarbu tai 
ir artėjant pačiai beatifikacijai. 

Kaipgi su tuo atgarsiu pas mus? Iš pradžių, kai J. Ma- 
tulaitis mirė, kanauninkas J. Tumas viešai šūktelėjo: girdi, 
palikęs „odorem sanctitatis““ — šventumo kvapsnį (AJM, 
p. 69). Kalbėjo ir daug kas panašiai. Rašytojas kanauninkas 
A. Sabaliauskas, praėjus šešeriems metams po mirties, prisi- 
mena: „Po arkivyskupo Matulevičiaus kalbų manyje pasilik- 
davo jausmas: kalba šventasis. Ir aš neabejoju, kad mes su- 
silauksime jo beatifikacijos proceso" (AJM, p. 105—106). 
Vyskupas P. Būčys pastebi: „Didelėje jo pamokslų daugybė- 
je, kuriuos man teko girdėti, skambėdavo styga, kviečianti 
klausytojus į šventumą. Aš manydavau, kad to per daug, 
nes mums pirma reikia pasiekti daug žemesnius dorovingumo 
laipsnius. Man labiausiai nepatikdavo, kad a.a. Arkivyskupas 
į šventumą ragindavo ištaigose paskendusius amerikiečius. 
Dabar aš suprantu, kad jis, kalbėdamas kitiems, kalbėdavo 
drauge ir sau. Jam iš tiesų jau artimas buvo šventumo 
laipsnis" (AJM, p. 24). 

Kiti šventumo garso požymiai tokie: žmonės prie jo kapo 
ir sarkofago nuolat degė žvakes ir meldėsi. Atvykdavo iš to- 
liau net būriais melstis, ir tai daro ligi dabar, kiek pasiekia 
žinios iš Lietuvos. O čia, Amerikoje, jei kas skaito „Laivą", 
gali pastebėti įvairių padėkų už pagijimus bei išklausymus 
per jo užtarimą. 

Plačioji visuomenė išeivijoje to jausmo lyg ir neturi. Ge- 
rai, kad marijonai pradėjo tokį procesą, betgi kiekviena vie- 
nuolija rūpinasi savo steigėjus ar atnaujintojus beatiūikuoti. 
Marijonai savo „Laive“ turi beatifikacijos skyrių; kitoje jų 
spaudoje J. Matulaitis prisimenamas tik mirties metinių pro- 
gomis. Kitų vienuolijų spauda vengia net prisiminti. 

Medžiagos apie J. Matulaitį ir jo šventumą graudžiai 
maža. Viena raštinga ponia neseniai rašė laiške: „Ieškojau 
medžiagos pasiskaityti apie arkivyskupą Matulaitį. Kaip ži- 
note, jo kanonizacijos byla, atrodo, stagnacijoje. Panorėjau 
būti gudresnė už Popiežių ir nuspręsti pati, ar arkivyskupas 
šventas, ar ne... Skaičiau viską, kas papuolė po ranka. 
Klausinėjau žmonių, kurie jį bent šiek tiek pažinojo. Rezul- 
tatas? Turiu prisipažinti, kad neesu nė trupučio gudresnė. 
Ar jis šventas — nežinau". 

Mes, kaip išeiviją, dar neparodėme ir neįrodėme, kad 
J. Matulaičiu daugiau domimės, apie jį kalbame ar rašome, 
norime matyti jį altoriaus garbėje, sakyčiau, nekantraujame 
nesulaukdami. Esame tam reikalni lyg neutralūs, nesakyčiau, 

apatiški. Gal dėl to ir Vatikanas sustoja ir abejoja, ar bus 
pateisinamų vilčių, kad šis rimtas kandidatas deramai bus 
sutiktas savo tautos. Gal įkris kaip akmenėlis į vandenį ir 
tuo viskas pasibaigs. Vatikanui juk svarbu, kad paskelbtas 
palaimintuoju, tapęs Bažnyčios rinktinių, pradėtų veikti — 
daryti savo įtaką. O kaip jis veiks, jei jo neremia jo paties 
tauta? 

Tuo reikalu neturiu jokių konkrečių duomenų, bet jaučiu, 
kad Vatikanas pirmiausia stebi, kokia J. Matulaičio fama 
sanctitatis pas mus. Aišku, čia išeivijoje esame tik maža 
tautos dalelė, bet, kai kraštas užčiauptas, kai jis nieko nega- 
li šiuo reikalu padėti, Vatikano akys, spėju, krypsta daugiau 
į mus. Todėl laukdami ir nesulaukdami beatifikacijos, turė- 
tume rimtai susirūpinti pirmiausia šia kliūtimi, kuri glūdi 
mumyse pačiuose. 


IEŠKOME PRIEŽASČIŲ SAVYJE 


Ieškodami šios kliūties priežasčių, gal turėtume sustoti 
pirmiausia ties istorine priežastimi, kurią jau teko prisiminti 
ir kitiems kartoti. Neturėjome gi tuo reikalu patyrimo tiek 
šimtmečių. Apsiėjome be beatifikacijų tiek laiko, kam čia 
dabar dėl to jaudintis? Lyg siektume kokios garbės ar lenk- 
tyniautume su kitomis krikščioniškomis tautomis. Nesam ma- 
žiau šventi už kitus, ar to negana, bent to jausmo? 

Ligšiol man dingojosi, kad si priežastis bene bus svar- 
biausia. Bet viena ponia, neseniai rašiusi apie Dovydaitį, 
kaip kandidatą į šventuosius, kelia rimtą priežastį, būtent 
šventumo sampratos stoką. Gal bus atleista, jeigu jos laišką 
pacituosiu: „Pavaizduoti šventojo sampratą, susidariusią lie- 
tuviuose, labai lengva. Užtenka tik pakalbėti su keliais as- 
menimis. Atrodo, kad mūsų žmonės negali suvokti dviejų 
dalykų. Viena, kad šventųjų gali būti ir šiais laikais. Antra, 
kad šventasis yra visais atžvilgiais normalus žmogus... Jeigu 
šventas, tai turi būti koks atsiskyrėlis, užsidarėlis, kvėselis, 
nepritampąs prie gyvenimo. Žmogus be gabumų, kuo nors 
gamtos nuskriaustas, nusivylęs, persekiojamas visokių nelai- 
mių, žmonių pajuokiamas. Tokiam vargšui, geros širdies glu- 
šeliui, Dievas pasidaro tarsi užuovėja, vienintelė paguoda ne- 
svetingame jam pasaulyje. Na ir toks pasidaro šventuoju... 

Kodėl toks keistas šventumo supratimas? Tiksliau sakant, 
supratimo stoka. Ogi todėl, kad neturime lietuvių šventųjų. 
Kazimieras buvo Lietuvos kaimui svetimas, kaip dangiškas 
užtarėjas. Kaip darbo žmogus galėjo tikėtis, kad „karalaitis“, 


209 


gyvenęs prieš kelis šimtus metų, suprastų jo vargus ir reika- 
lus? Augdama kaime, aš žinojau tik tiek, kad vyturėlis turi 
parlėkti per šv. Kazimierą... O eidama mokslus sužinojau, 
kad jis — Lietuvos globėjas... Neturėdami savų, meldėmės į 
svetimus šventuosius. Daugumas jų buvo tikrai viduramžiniai 
šventieji ar net Kristaus laikų. O ir modernieji, kaip šv. 
Teresėlė, Don Bosco, Pijus X, buvo lietuviams pažįstami tik 
kaip paveiksliniai šventieji... 

O jei būtume prancūzai, tai žinotume, kad ta graži vie- 
nuolė buvo kadaise Mademoiselle Thėrėse Martin... Zinotume 
trumpai tariant, visą jos gyvenimo istoriją. Ir taip išmokiu- 
me suprasti, kad kiekvienas šventasis buvo visiškai gyveni- 
miškas, normalus žmogus. Ne koks svajotojas, o pats di- 
džiausias realistas. Juk amžinybė ir yra pati didžiausia re- 
alybė žmogaus gyvenime, kurios nei vienas negali išvengti. 
Kai lietuviai turės lietuvį šventąjį (aikiv. Matulaitį, arkiv. 
Reinį, kun. Lipniūną, prof. Dovydaitį ar visus juos), tai ir 
jų juokinga samprata pasikeis į tokią, kokia ji turi būti. O 
iki tai savaime įvyks, man atrodo, yra mūsų kunigų pareiga 
pamėginti tą sampratą pataisyti" ( laiškas rašytas 1977.1.5). 

Trečia priežastis, man Iegis, yra psichologinė. Esame di- 
deli intravertai, ypač religijoje. Ne mažiau religingi už kitus, 
bet slepiamės už devynių užraktų. Bepiga italams, ispanams, 
prancūzams arba lenkams, gal ir airiams. Jie nesivaržo, nesi- 
slapsto, greičiau išsilieja, rodo daugiau entuziazmo, nors ne 
visuomet ištvermingai. Mūsų ištvermingumas gal didesnis, 
bet dusinamas uždarumo, varžymosi, net baimės, kad tik 
kas nepalaikytų manęs „pamaldžiu"“, nesišaipytų, nepradėtų 
pirštais rodyti. Baimė išsiskirti. Tas pats jausmas verčia 
slėpti savo įsitikinimą dėl kitų šventumo, kad ir dėl Matu- 
laičio, Šalkauskio, Lipniūno. Ziūrėkit, ar atsiliepė kas į 
N. Gailiūnienės straipsnį dėl Dovydaičio „Laiškuose Lietu- 
viams"? Jokio viešo atgarsio. Sirdyje pasidžiaugė ne vienas 
ir pritarė, kas pažino Dovydaitį. Bet tik širdyje. Gal dar 
parašė autorei padėką — tai ir viskas. Kaipgi Dovydaitis 
galėtų patekti į kandidatus, jeigu žmonės jo nelaikytų šven- 
tuoju? Kaip įtikinsi Vatikaną, kad dėl J. Matulaičio šventu- 
mo nesame skeptikai, tik negalime perkopti per save ir to 
parodyti. 

TILTAS IŠVESTI J. MATULAITĮ Į PASAULĮ 


Šventieji neskelbiami tik tam, kad būtų skelbiami. Netgi 
sulaikomos bylos tokių kandidatų, kurie pakankamai šventi, 
bet kurie šių dienų pasauliui neturi ko svarbesnio pasakyti. 
Bažnyčiai užtenka šventųjų, ir nėra prasmės jų dauginti be 
pagrindo. Šventieji eina į dangų ir be beatifikacijos. Beatifi- 
kuotų šventųjų reikia tikinčiųjų bendruomenei, kad turėtų 
realių dabarties pavyzdžių, kaip siekti šventumo. 

Dėl J. Matulaičio nėra abejonių, kaip rodo kardinolų pa- 
sisakymai. Jis tikrai aktualus šiems laikams, daug pasakan- 
tis. Bet ne jų pareiga pristatyti J. Matulaitį pasauliui. Pa- 
reiga priklauso tai tautai, kuri procesą pradeda, pateikia 
medžiagą. Ką mes tuo reikalu esame padarę? J. Matulaitis 
ilgiau dirbo pas lenkus, bet ir ten, be straipsnių ir atsimini- 
mų, išleisti tik jo dienoraščiai, versti iš lietuvių kalbos. Italų 
ir anglų kalba išėjo tik tie patys dienoraščiai su trumpu 
biografiniu įvadu*. Geros biografijos nėra jokia svetima kal- 
ba, o vokiečių ir prancūzų kalba — visiškai nieko, jokio lei- 
dinio. Dienoraščiai, kurie buvo išleisti lietuviškai „Užrašų“ 
vardu, yra išsibaigę. Vargiai kas turi ir didįjį sudėtinį leidi- 
nį „Arkivyskupas Jurgis Matulevičius" (1933). Stingame me- 
džiagos patys, o ką jau kalbėti apie jos rengimą pasauliui. 
Tiesa, dr. A. Kučas rengia didesnį biografinį istorinį veikalą, 
bet jis tiks daugiau lietuviams nei kitataučiams. 

J. Matulaičiui reikia tilto į pasaulį. Reikia jo dar prieš 
beatifikaciją, kad būtų laukiamas ir pasitinkamas. Ir čia vie- 
nų marijonų rūpesčio per maža. 


k Vincenzo Cusumano. Innamorato della Chiesa. Milano, 1963; 
angl. vertimas: In the Service of the Church — Biographical Sketch 
and Spiritual Diary. Chicago, Ill., 1974; lenk: Arcybiskup Jerzy Matu- 
lewicz. Dziennik Duchowny. Rzym, 1973, 

Gimtoji sodyba Lūginės kaime, Marijampolės parapijoje 


Vienas gimtojo namo kambarių 


Jurgis Matulaitis, įšventintas diakonu 


Kelcų (Lenkija) kunigų seminarija 


Kunigas Jurgis Matulaitis apie 1902—1004 metus 

Petrapilio dvasinė akademija 


Marijampolės Marijonų bažnyčia ir vienuolynas 


Kunigas Vincentas Senkus (1840—1911) — paskutinis Marijampolės 
marijonų vyriausiasis vadovas 


, 4 
Kunigo V. Senkaus kapas Marijampolės prokatedros bazilikos 
šventoriuje. 1991 m. P. Petkevičiaus fotografija . 


1.4 A 14“7 


Kunigas Jurgis Matulaitis — atnaujintosios Marijonų vienuolijos 
vadovas 1912 m. Friburge 


Kunigas Pranas Būčys — atnaujintosios Marijonų vienuolijos narys 


Bielianų (Lenkija) bažnyčia ir kamaldulių vienuolynas, kuriame Jurgis 
Matulaitis 1915 m. įkurdino Lenkijos marijonus 


Kunigas Jurgis Matulaitis Varšuvos priemiestyje Bielianuose 


Trys kryžiai, pastatyti Vilniuje ant Plikojo (Trijų kryžių) kalno pagal 
A. Vivulskio projektą 1916 metais (atstatyti 1990 m.). P. Petkevičiaus 
fotografija 

*- b * - 
Drujos bažnyčia ir vienuolynas, kuriame Jurgis Matulaitis įkurdino 
gudų marijonus . 


=——77 „ab 
Vyskupas Jurgis Matulaitis per vyskupo J. Rancano konsekraciją 
Rygoje 1924 metais 


Arkivyskupas Jurgis Matulaitis 


Arkivyskupas Jurgis Matulaitis kalba per posėdį Amerikoje. Sėdi iš 
kairės: kunigas A. Milukas, konsulas P. Daužvardis, kunigai 
J. Kaulakis, J. Šeštokas ir P. Būčys 


Lietuvos bažnytinės provincijos įsteigimo iškilmių dalyviai 


Namas Kaune, kuriame iki paskutinių dienų gyveno arkivyskupas 
Jurgis Matulaitis 


Šv. Gertrūdos (Marijonų) bažnyčia Kaune 1927 metais 


Arkivyskupo palaikai Šv. Gertrūdos bažnyčioje 


Lietuvos Respublikos vyriausybė per arkivyskupo Jurgio Matulaičio 
laidotuves 


Laidotuvių procesija 

bi 


Kauno katedros kripta, kurioje buvo palaidotas Jurgis Matulaitis 


Marijampolės Šv. arkangelo Mykolo prokatedra bazilika 1991 metais 
(čia 1934 m. buvo perkelti arkivyskupo Jurgio Matulaičio palaikai). 
P. Petkevičiaus fotografija 


Palaimintojo Jurgio Matulaičio koplyčia ir altorius Marijampolės 
prokatedroje bazilikoje. Dailininkas V. Ciplijauskas, skulptorius 
V. Vildžiūnas, architektas J. Zibelis. P. Petkevičiaus fotografija 


Arkivyskupo Jurgio Matulaičio sarkofagas Marijampolės bažnyčios 
koplyčioje. Skulptorius J. Zikaras 

Sarkofago detalė 


Arkivyskupui Jurgiui Matulaičiui skirta ekspozicija Marijampolės 
prokatedroje bazilikoje. P. Petkevičiaus fotografija 

sodybvietėje Lūginės kaime. 
čiaus fotografija 


kryžių nugriovė. P. Petkevi 

(atstatytas) 


Kryžius 
1987 m 


Beatifikacijos iškilmės 1987 m. birželio 29 d. Romoje, Šv. Petro 
bazilikoje 


Per beatifikacijos iškilmes Šventasis Tėvas Jonas Paulius II Telšių 
vyskupui Antanui Vaičiui ir Lietuvos marijonų provincijolu kunigui 
Pranui Račiūnui įteikia dcvanas 


Mda senatas Maras 


Palaimintojo Jurgio Matulaičio koplyčia Lūginės kaime, pastatyta 
1991 m. Architektas Zigmas Brazauskas. P. Petkevičiaus fotografija 


Palaimintojo Jurgio Matulaičio parapijos, įsteigtos Vilniuje 1988 m., 
koplyčia. Architektas G. Baravykas. P. Petkevičiaus fotografija 


Koplytstulpis buvusioje Matulaičių sodybvietėje Palaimintajam Jurgiui 
Matulaičiui atminti, pastatytas 1990 m. P. Petkevičiaus fotografija 


Palaimintojo Jurgio Matulaičio atminimo medalio aversas ir reversas 

Muckermannas (Mukermanas) Fridrichas 71, 72, 76, 77, 79, 109 
Mundeleinas George Williamas 169, 173 


Narutavičius Gabrielius 132, 136 
Narutavičius Stasys 132 

Ruszkysas žr. Ruškys Kazimieras 

Ruškys Kazimieras 25, 35, 46-51, 97, 151 

Ruškytė M. 200 

Sapieha, užsienio reikalų ministras 123 


223 


Sasnauskas Česlovas 7 

Sawickis (Savickis), gydytojas 23 

Tuto žr. Vives y Tuto Jose 

Twardowskis (Tvardovskis), vyskupas 141 


Uogintaitė Petronėlė 56, 174 

Uszylla (Ušyla) Jonas 59, 60, 85, 137, 138 

